
PREKLOPITE NA 


Zagotovo že veš, da bomo do 1.12.2010 v Sloveniji postopoma 
ugasnili vse analogne televizijske oddajnike in v celoti prešli na 
digitalno oddajanje. Žal pa se nekaterim starejšim še analogne 
tehnologije zdijo kot čarovnija, kaj šele, da bi se ubadali z digita- 


lizacijo oddajanja televizijskega signala. 


Če tvoji bližnji še vedno sprejemajo televizijski signal preko 
strešne ali sobne antene, jim pomagaj pri izbiri novih ustreznih 
DVB-T pretvornikov, ki so prilagojeni za dekodiranje programov, 
kodiranih v standardu MPEG-4. Če pa si bodo hoteli kupili nov 


televizor, pa naj le ta že ima vgrajen omenjeni DVB-T pretvornik. 


Nekateri ustrezni pretvorniki in TV-sprejemniki so v trgovinah že 
označeni z oznako DigiTV, ki označuje za Slovenijo primerne 
izdelke. 


Več o uvajanju digitalnega oddajanja V Sloveniji najdeš na 
spletnem portalu ; 

Naročniki imajo imajo sprva 15 % popusta pri plačevanju na šest mesecev in 

20 % pri plačevanju na eno leto. Lestvica nadaljnjih popustov je navedena na 

naši spletni strani. Naročnina se po izteku plačanega obdobja samodejno po- 
daljša, če naročnik naročnine ne prekliče. 


Tiskarna Schwarz 
Revija izhaja 15. v mesecu. 


Na podlagi zakona o davku na dodano vrednost (Uradni list RS št. 89/98) sodi 
farboviti magazin Joker med proizvode, za katere se obračunava in plačuje 
davek na dodano vrednost po stopnji 8,5 %. 

Tako kot DDV je tudi DVD sestavni, neodtujljiv del revije! 


Če to bereš, ti je med poukom ali na šihtu res dolgčas. Najbližjemu človeku pri priči zašepetaj: "Rad jem drek. " 


SDUALIZIRI 


a, za 
ME 


Z oznanili ta mesec nismo pretiravali, kajti v 
času branja se bo odvijal največji šov naše pa- 
noge, famozni E3 v Los Angelesu. Pošten kos 


JCTja (če ga prej niso ugrabili v Mehiki) seveda 
brusi pete, prodaja zijala in kupuje obljube - vse 
za čimboljši raport v julijski številki. 


IROVJE, KONZOLEC O rom 


Ouake Live Rocket Knight Mega Man 10 (konz.) 62 
Wings of Prey oi Alien Breed: Impact Ni Skate 3 (konz.) 63 
Split Second: Velocity 32  Shrek Forever After 42 Lost Planet 2 (konz.) 64 
The Whispered World 34 Simon the Sorcerer 5 51 Pure Football (konz.) 65 


The Misadventures of Future Wars 51  ModNation Racers (konz.) 66 
P. B. Winterbottom 36 Mali opisi za PC 52 Sin 8 Punishment 2 (konz.) 68 
Lead and Gold 38 Red Dead Redemption (konz.) 54 Mali konzolni opisi 70 
Blur 39 Super Mario Galaxy 2 (konz.)58  Drkamoževi opisi 12 
2| "4 MR M£ idi <$ .. Di 
| Va no 4 kobalsh Xi 
Izročilo žogobrca G/ede na najbolj pomemben dogodek tega meseca so anali o fuzbalskih igrah na mestu. 12 
Ekskrementologija Drek je vedno aktualen in privlačen. Vedež o njem je nuja! 20 
Robin z oglavnico Legenda o Robinu Hlodu je živa že stoletja. Kaj tiči za njo? 23 
Trdojedrna zakladnica Strumna japanska avtorska hiša Treasure doživi dolgo zaslužen poklon. 69 
Strički smo mi Ze kdo ne pozna lego stričkov in tetk? Severnokorejski in kubanski otroci. TI 


Očak slovenskega stripa Ob novi Zvitorepčevi zbirki smo se pogovarjali z avtorjem Mikijem Mustrom. 80 

Uvodnjak 

Uma Turban zi 
Črkožer 84 
Slikosuk 86 


Štorija 

Kražka - 
Jokerplov 89 
Crtič deluks 90 

Začnem z anekdoto. Novinarski prijatelj, ki se 
odpravlja na ne-poroko vodilnega prasca te 
dežele Arturja Šterna, mi dan pred odhodom 
na to bizarijado odevetelih pove, da ga je Artur 
klical. Zakaj? Pa glej, starac, zato, da bi mu v 
darilo prinesel nekaj Jokerjev, ker Štern je o 
nadmoči farbovitega magazina bral v Stopu in 
si na moč zaželel tega žmohtnega čtiva. Itak. 
Če bi bil Joker meso, bi bil vsa desna polovica 
Maje Martine Merljak in še njena leva joška, 
kar je obviozno bolje od LaToye. Seveda mu 
darujem par zapakiranih izvodov, ki jih ročno 
dostavi na slavje. Noben od naju pa ne ve, kaj 
se je v groteskni predstavi vpitja in pijanstva, 
ki je sledila, z njimi zgodilo. Mogoče niti 
nočeva vedeti. 

Skratka, Arturn Štern bere. Jaz pa tudi, med 
drugim knjige. Toda glede slednjih sem zadnje 
mesece skoraj povsem prešaltal na Amazonov 
bralnik kindle. Testis je bil v cifri 197 in odtlej 
sem na požarčku dal skozi že nekaj bukev. 
Predvsem je e-črnilski zaslon balzam za oči, ki 


ob elcedejih trpijo znatno bolj. S kindla bereš 
enako udobno kot iz zvezka s črnim tiskom na 
sivem ozadju, medtem ko baterija zdrži dva 
tedna. Nad obravnavo PDFjev nisem nav- 
dušen, saj je slika ravno toliko premajhna ali 
prevelika, da ni v redu. Istotako bi lahko stvar 
imela uro ter mogla bolje rokovati s formati, 
kot sta .doc in .rtf. Toda kaj bi vpil, če Amazo- 
nov e-poštni konvertirni servis deluje odlično. 
Pošljem jim datoteko, ki jo želim pretvoriti v 
kindlov format .azw, in nazaj zastonj dobim fi- 
let, ki ga po USBju ruknem v bralnik. Stvar 
rešena. Pa še kupovati mi ni treba ne vem koli- 
ko knjig v spletni trgovini, saj imam dovolj na- 
zajbranja raznoraznih zvrsti. 

Kljub temu bom v čezoceanskem letu na E3 (v 
času, ko vi to berete, sem že) poskusil na 
10.000 metrih daljinsko nabaviti kako čtivo, s 
čimer se bom vpisal v novi, ekskluzivni Mile 
High Book Purchasing Club. Stevardese? Eh, 
kaj češ z njimi. Naj gredo k Arturju, jih bo ve- 
sel. Sneti 


w OGLAŠEVALCI mura 


Ma. .. vak. > 


3D Svet 81 Cockta 92 Kolosej Nova KBM 2, 72 
Bolha 85  Colby 61 Ljubljanske mlekarne V Panasonic 19, 91 
Big Bang 37 Digi 3 Mladinska knjiga 83  PChand 8, 10 
Cenex 22  Gnostica 42 Mobitel 83 Wilkinson 31 


Naslovnico je narisal seveda Miki Muster in namensko za Joker. To smo važni! 

zdelovanje Jokerja je dandanašnji lažje, kot je 
bilo v naši pradavnini, katere se zaradi dveh ne- 
davnih jubilejev spominjamo pogosteje, kot bi 
se je sicer. V pisarni imamo oranžno igralnico s 
kavčem, velikim televizorjem in lego kockami, 
doma stokrat zmogljivejše računalnike, povsod hu- 
dejša ustvarjalna orodja, neprimerno boljše načine 
telekomuniciranja, članstvo v evropski federaciji, 
manj dermatoloških neprilik in predvsem dosti več 
znanja ter izkušenj. Obenem je Joker prepoznavna 
blagovna znamka, ki nekaj velja in odpre marsikate- 
re duri. Ali kljub temu je pomembno področje naše- 
ga dela nazadovalo: založniki bi nas stežka še manj 
upoštevali. 
Joker je že pred poldrugim ducatom let vzpostavil 
stik z izdelovalci nam zanimive robe. Na vrhuncu svo- 
je internacionalnosti smo imeli na steni pisarne adre- 
mo z več kot osemdesetimi založbami in z vsemi od 
njih smo bili redno v stiku. Pa spočetka ne po elek- 
tronski pošti, kot bi se marsikomu zdelo samoumev- 
no. Kasneje že, a sredi devetdesetih let prejšnjega 
stoletja internetov še nismo uvažali. Sporazumevali 
smo se po kanalih PTTja. Mi smo težili telefonično, 
včasih faksovalno, rezultate baranja pa je nato prine- 
sel pismonoša. Ker so bile tvrdke manjše in panoga 
mlajša, so bili odnosi pristnejši in bolj osebni. Roman- 
tično rečeno je bila v predprejšnjem desetletju indu- 
strija iger bolj viteška, saj še ni bilo korporativne po- 
kvarjenosti. S PRovci, kot se strokovno reče onim, ki 
skrbijo za odnose z javnostjo, smo bili na ti. Dasira- 
vno jih večina Slovenije, ki je bila takrat še bolj bogu- 
zaritna, ni znala niti pokazati na zemljevidu, nas vse- 
eno niso obravnavali kot podsaharsko Afriko. Ravno 
nasprotno, Jokerja so imeli radi in pri naših priproš- 
njah so nam vedno šli na roko. Ob tem gre poudariti, 
da je tistikrat vsaka poteza zahtevala dosti več truda. 
Če lahko v sodobnosti screenshote snamem s za- 
ložnikove spletne strani ali nam jih pošljejo v e-mailu, 
smo v rosnih Jokerjevih letih slikice dobivali na dis- 
ketah ali v obliki diapozitivov, večje grafike pa na dra- 
gih prosojnicah ter davno izumrlih syguestih. 
Inozemska pošta je prihajala vsakodnevno, pogosto 
kar z urnimi kurirskimi servisi. Število pošiljk je zato 
botrovalo mnogim burlesknim izkušenjam na brniški 
carini, ki je čeznočno pošto neredko zadrževala po 
več dni. Ampak prigode z uniformiranimi dacarji so 
druga, samostojna štorija. Najbolj smo bili seveda ve- 
seli paketov, ki so prinašali igre, saj drugega vira tedi 
ni bilo. Distributerji so bili večinokrat neažurni, dočim 
za sandokanstvo ni bilo pogojev. Razvijalci so namreč 
hvaležno sprejeli nov medij CD-ROM in so med seboj 
kar tekmovali, kateri izdelek bo izšel na več ploščkih, 
medtem doma nismo imeli ne pekačev, ne hitrih po- 
vezav. Zapisovalniki CDjev so v splošno rabo prišli 
šele koncem devetdesetih in ADSL dvatisočprvega. 
Verjeli ali ne, več let je trajalo obdobje, ko so bile igre 
varne pred črno vihro. Ni bilo variante presneti niti 
naslovov na eni zgoščenki, kaj šele nekajdiskovnih 
ekstravaganc v slogu Under a Killing Moon, Phanta- 
smagoria ali Wing Commander Ill. Ko bi bilo tako tu- 
di zdaj, bi imelo naše poslanstvo večjo težo. Tako pa 
se morajo naše profesionalne recenzije spopadati s 
povodnijo forumskega nabijanja na podlagi 0-day 
wareza, pri čemer pri dobršnem delu igralcev skon- 
centrirano branje članka itak terja več napora kot 
dolvleka špila. Včasih je bilo drugače in brez podpore 
založnikov bi bili listi prazni. ln ravno zato, ker ni bilo 
gusarske nevarnosti, so brez zadržkov z novinarji deli- 
li tudi nedokončane različice in nasploh pošiljali špile, 
preden so uradno dosegli police. Zlati časi. 
Spremembe se niso zgodile čez noč, a ob združeva- 
njih in prevzemih so se mostovi med nami in izdajate- 
lji začeli počasi krhati, dokler jih niso razredčene, 

UVODNJAK 


Na žalost se velikanom, kakršni so Electronic Arts, Ac- 
tivision, Ubisoft in Take-Two, v obilici dela s strokovni- 
mi in trendovskimi občili velikih držav naposled ni več 

ljubilo ukvarjati s sedmo silo nepomembnih trgov, poli- 
tično korektno oklicanih za 'emerging markets'. 


odebeljene in kravatarsko izoblikovane tovarne digi- 
talne zabave docela porušile. Resda zaradi boljše po- 
nudbe podalpskih trgovin in zlasti določenih 'tehnič- 
nih danosti' na lepem nismo bili več ekskluzivno ve- 
zani na dobavo od samega vira. A kljub temu si ni- 
smo želeli prekinitve stikov. Na žalost se velikanom, 
kakršni so Electronic Arts, Activision, Ubisoft in Ta- 
ke-Two, v obilici dela s strokovnimi in trendovskimi 
občili velikih držav naposled ni več ljubilo ukvarjati s 
sedmo silo nepomembnih trgov, politično korektno 
oklicanih za 'emerging markets'. To nalogo so po- 
vsem zanemarili ali jo pavšalno prepustili lokalnim 
razpečevalcem. 

Dandanes je stanje tako, da imamo reden in neposre- 
den kontakt s komaj kakšno, praviloma manjšo, ne- 
odvisno firmo, recimo s Telltale Games. Praktično vse 
ostalo gre bodisi prek agencij, bodisi prek slovenskih 
distributerjev. S slednjimi seveda sodelujemo, kaj pa 
hočemo. Toda še vedno so to v prvi vrsti komerciali- 
sti in skladiščniki, ne komunikologi, usposobljeni za 
delo z ambicioznim medijem vsakodnevnih, a nevsak- 
danjih želja, kakršen je Joker. Zaradi takih neveščih 
in nevoljnih posrednikov, katerih obravnava medijev 
z redkimi izjemami ne seže dlje od prepakiranja od 
založbe poslanega DVDja, so naše potrebe nezadovo- 
ljene in želje neuresničene. Dobimo komaj kaj vabil 
na mednarodne tiskovne konference, informacije in 
intervjuji iz prve roke so nam praktično nedosegljivi, 
igričarskih oglasov bi si želeli več in, sramotno, celo 
za recenzentske izvode moramo včasih prosjačiti, na- 
kar nam jih milosti poln diler - posodi! Če pri za- 
ložbah že dobimo sogovornike, so njihovi odgovori 
enoviti: "Obrnite se na uvoznika." 

Glede na Jokerjevo podporo industriji in našim viso- 
kokakovostnim člankom v svetovnem merilu je taka 
nemoč kar za zjokat. Denimo od Nintenda, ki uredni- 
ke Gamespota, Eurogamerja in podobnih visokobral- 
nih medijev vozi na izlete okoli sveta, nismo v zadnjih 
desetih letih prejeli ene same samcate igre za opisat, 
kaj šele konzole v trajno uporabo. Kako bi le, ko pot 
do njih vodi čez dva trgovca, slovenskega in nad njim 
avstrijskega. Pri tem nam prvi pove, da ukvarjanje z 
nami ni del njihovih obveznosti, medtem ko drugi na 
Slovane gleda malodane hitlerjansko. Kakšno Nin- 


tendovo napravo za štirinajstdnevni test po klečeplaz- 
nem moledovanju le dobimo, špila pa nikoli sploh: 
"Vzorcev ni, prodajnega artikla s police pa ne damo." 
Apn. Pri tem bralci sami najbolje veste, kako izdatno 
promoviramo wii in DS. Slična neverjetnost se dogaja 
okoli xboxa 360, ki je v Jokerju izenačen z ostalimi si- 
stemi, a ker ga v Sloveniji 'uradno' ni na voljo, nas 
krovni Microsoft ne šmirgla ne hardversko, ne soft- 
versko. Vse, kar njihovega opišemo, zatorej kupimo. 

Da smo prejšnji mesec izjemoma dobili Perzijskega 
princa od Ubija za opis pred uradnim datumom izida, 
nas je križeva pot vodila od tukajšnjega poddistribu- 
terja prek grškega razpečevalca za Balkan do Londo- 
na in naposled Pariza. Pri tem je bilo potrebnih ducat 
pisem v vse smeri, da so po vrsti praznih obljub in 
sprenevadanja v zadnjem trenutku le zapekli plošček 
in nam ga poslali. Pod jasnim pogojem, da moramo 
igri dati najmanj 8/10 oziroma 80. Kar smo kajpakda 
gladko preslišali. Raje iz svojega žepa kupimo igro v 
štacuni, kot da se umažemo s takimi neumnostmi. (ln 
potem se sprašujem, zakaj nas ne jebejo in nas ne vo- 
zijo okoli sveta.) 

Skratka, nimam nikakršnega modrega zaključka za 
tole zabavljanje. Ko bi delovali na trgu z nekaj deset 
milijoni ljudi, bi nam igričarske tvrdke mazilile pod- 
plate in nam redno pošiljale hotnice. Tako pa se mo- 
ramo vsak mesec spopadati s statusom tretjega sve- 
ta. Po eni strani nas šikanirajo tujci, recimo Nvidia, ki 
vsej balkanski regiji nameni celi dve testni kartici, ki 
jih nato slabo organizirano pošilja naokoli njihova ro- 
munska oziroma srbska agencija. Po drugi pa se ne- 
pošteno obnašajo še nekatera lokalna podjetja, ki jim 
je odveč karkoli posoditi na preizkus. 

Tale naša stroka je v prenekaterem pogledu res usra- 
na. Slovenskim avtomobilističnim novinarjem ni hu- 
dega, saj delujejo v profesionalnem prostoru, ki ga res- 
no obravnavajo tako inozemski principali kot naši za- 
stopniki. Sama sreča za naš tozd Pubix in da smo ta- 
ko zanesenjaški, da nam ni žal novcev za kakovostno 
vsebino, najsi gre za nabave drkalic in ipada ali za 
dolpotegljive igre z računalniških ter konzolnih splet- 
nih servisov. 


David Tomšič 


OZNANILA 


Konec s serijo NBA Live! 

Tak dvoumen naslov, ki pritiče slovenskemu bež žur- 
nalizmu, ne pove celotne zgodbe. EA se namreč ko- 
šarki ne odpoveduje, tudi licence niso izgubili, odločili 
pa so se za preimenovanje blagovne znamke v NBA 
Elite. To seveda velja že za letošnjo izdajo, ki bo s pri- 
pono 11. prispela oktobra, in sicer le za playstation 3 
in xbox 360. Založnik se je za spremembo imena, ki je 
bilo šestnajst let sopomenka za digitalno košarko, 
odločil zaradi revolucionariziranosti prihajajoče igre. 
V napovedih namreč razlagajo, da so minili časi, ko je 
špilavec pritisnil na akcijski gumb, nakar je računalo 
vrglo par kock, pričela se je animacija košarkaša, re- 
zultat pa je bil praktično določen že takoj. Po novem 
prihaja v veljavo desna gobica po zgledu serije NHL, s 


izv NBAELITE 


katero bomo neposredno nadzorovali vsak gib, pred- 
vsem roke, torej driblanje, podajanje, banananje, zabi- 
janje, kradenje, blokiranje in prestrezanje. Avtorji na- 
dalje poudarjajo, da bo prihajajoči izdelek napram do- 
slejšnjim košarkam velik realistični preskok, tako v 
občutku kot v videzu, kajti animacije prav tako ne bo- 
do določene vnaprej. (Electronic Arts je s tem že naj- 
manj tretjikrat jasno in svetohlinsko priznal, da so bili 
določeni pretekli koraki v njihovih črevastih serijah ti- 
pa NFS in FIFA slabi.) Radovedni smo, kako bo ta 
težnja k verodostojnosti pripomogla k zabavnosti. Bo 
treba tresti joypad za tapkanje? Se bodo nad igralci 
pojavljali OTE-simboli? Bodo mahanje z rokami us- 
pešno nadzorovali le oni, ki igrajo Street Fighter ja 
frejm natančno? Več v julijskem Jokerju, ko bomo ra- 
portirali z E3ja. 

Mimogrede, konkurenčna na-koš-metalka NBA 2K11 
od 2K Sports, ki jeseni zelo verjetno pride tako na 
X360 in PS3 kot na PC, je iz naftalina potegnila Mic- 
haela Jordana. Polbožji upokojeni igralec, ki ima v la- 
sti klub Charlotte Bobcats, bo namreč krasil igrino na- 
slovnico. Ni prvikrat v špilih sploh, saj se je to že zgo- 
dilo na mega drivu, je pa deviško za čislano serijo 2K. 

Prodaja wiija ter xboxa 360 usiha, PS3 v vzponu 

Naj na mn3njalniku še tako divjajo zanesenjaške kon- 
zolne vojne, gredo prodajne številke svojo pot. Po za- 
slugi treh velikih proizvajalcev si lahko ogledamo lan- 
ske razmere na trgu, v obdobju od začetka aprila 2009 
do konca letošnjega marca. Najbolj mrkogledi so pri 
Nintendu, kajti wii je doživel kar 21-odstotni padec 
glede na leto poprej: s slabih 26 na 20,5 milijona pro- 
danih kosov. Šibkeje se je odrezal tudi ročni DS v 
vseh oblikah, ki je s štirimi milijoni manj pristal pri 
številki 27.110.000. Je Nintendovim tiskarnam denar- 
ja naposled padel izvijač v kolesje? Zadovoljni ne mo- 
rejo biti niti pri Microsoftu, kajti tudi xbox 360 je za- 
beležil upad z 11,2 milijona kosov na 8,8. Sony ima za 
seboj mešane rezultate. Baza playstationa 3 se vidno 
krepi, saj se ga je prodalo tri milijone več kot leta 
2008: 13 milijonov. Če bo šlo tako dalje, utegne PS3 
po skupni prodaji v dobrem letu prehiteti Microsofto- 
vega konkurenta, četudi je prišel na trg eno leto kas- 
neje. PSP po drugi plati ne najde rešilne bilke in je pa- 
del z dobrih štirinajstih milijonov na slabih deset. 


AP, 


ot smo dejali prejšnji mesec, se Realti- 
K: Worlds, stvaritelji Crackdowna, 

ukvarjajo z svojevrstno masovko. Ta 
sliši na ime APB, kar pomeni All Points Bul- 
letin ali tiralico, ki jo ena ameriška policij- 
ska agencija pošlje drugi. Špil bi najbolj 
opisali kot mešanico čefurske tretjeosebne 
radostne destrukcije tipa Grand Theft Auto, 
združene s čefurskim pedenanjem avtomo- 
bila kot recimo v NFS: Undergroundih, za 
povrh pa še čefursko pimpanje lastne per- 
sone z zlatnimi lanci, tetovažami in šuškavo 
trenirko kot v ... eee, nikjer. Vse to v stal- 
nem nalinijskem svetu, ki bo moderno vele- 
mesto. Bo torej APB čefurijada na kubik? 
Avtorji pravijo, da ne. Če s čim, svoj akcijs- 
ki svet primerjajo s Counter-Strikom. Srž ig- 
ranja naj bi namreč ostal tisti prvinski na- 
stop igralca proti igralcu ali klana proti kla- 
nu. Le da na eni sami velikanski karti z do- 
sti cilji, nalogami ter pristopi. Na eni strani 
bodo ravbarji, ki denar jemljejo, na drugi 
žandarji, ki si denar služijo z odstranjeva- 
njem prvih. S pridobljenim denarjem bodo 
prišle dobrine: nova orožja, oblekice, avti in 
deli zanje, vzpon po družbeni lestvici, babe. 
Strah, da bi igra postala prelahka ali da bi 
vas pwnali n0Obi, naj bi bil po besedah av- 
torjev odveč. Za to naj bi poskrbeli s pame- 
tnim instanciranjem, ki naj bi vas vedno 
sparilo z igralci približno enakih sposobno- 
sti. Če bi se naveličali uličnih spopadov, pa 
se boste lahko zamotili zgolj s šminkanjem 
svojega avatarja in pedenanjem prevoznega 
sredstva. To bo takenako pripomoglo k 
igralčevemu renomeju in ne čudi poteza, da 
naj bi se dalo tovrstne zadevščine prodajati 
ter s tem služiti. Skorajda kot Second Life, 
porečete? Znabiti, se smehljajo Realtime 
Worlds. 
Način plačevanja bo samosvoj. Kozmetika 
in mehanika bosta zastonj, ob nakupu pa 
boste dobili petdeset zastonjskih ur strel- 
sko-vozniške akcije. Ko vam bodo ure pote- 
kle, boste lahko kupili nove ali se odločili za 
klasično mesečno naročnino. Tretji način 
bo služenje dodatnih ur znotraj same igre. 
Kako bo s tem, se še ne ve, a bržkone bo 
šlo za nagrade pri nalogah ali za posebne 
dosežke, kar je v vsakem primeru inovativ- 
no. Bomo videli kaj kmalu. (gt) 
Activision Blizzard za PC, 27. julija 


Spomnimo, da kljub lansiranju inačice PSP go. Šušlja 
se, da bo Sony zaradi tega kmalu najavil polnopravno 
dvojko. Trenutno stanje si velja zapomniti, saj smo tik 
pred prihodom gibalnih kontrolerjev za Microsoftov in 
Sonyjev sistem, za katere si nihče ne upa napovedati, 
kako bodo spremenili položaj. 


Drveči jež še ni upehan 

Veteranski navdušenci nad zvočnohitrim ježem tačas 
pričakujejo Sonica 4 za XBLA in PSN, ki ga Sega us- 
merja v njegov sloviti starinski slog. Za novejše čase 
pa je napovedala samosvoji Sonic Colors. Naslov, ki 
za božične praznike prispe na wii in DS, bo kombinaci- 
ja dvo- in tridimenzionalnih stopenj, na katerih bo So- 


nic poziral s posebnimi sposobnostmi. Te mu bodo 
predali farboviti alienski wispi po tem, ko jih bo rešil iz 
zabaviščnega parka, kamor jih vrže zlobni grdi doktor 
Robotnik. S pomočjo wispov bo dirjajoči jež lahko 
vrtal skozi stene in se spreminjal v svetlobni žarek, s 
katerim bo še urnejši (!). Sedaj pa že pretiravajo. 

Pac-Manovih 30 let 

Saj vemo, da bi nas ob tej trditvi Mario okrog kepe, 
toda naziv najbolj prepoznavne igrarske maskote gre 
Pac-Manu. (Hitro brat rumenjaške anale v Jokerju 
146, id na stranki 1849!) 22. maja 1980 je Namco na 
nič hudega sluteči svet spustil nenasitnega jedca pilul 
in ustvaril legendo. 
Simpatičnega rumenja- 
ka je zdizajniral Toru 
Ivatani, ob izidu na Ja- 
ponskem pa ni koj po- 
stal uspešnica. Šele ko 
ga je konec istega leta v 
ZDA pripeljal Midway, 
je obnorel ruljo in po- 
stal najbolj priljubljeni 
naslov na avtomatih, ki 
so ga z nadaljevanji in predelavami zlorabili še bolj kot 
Tetris. Obletnice se je na poseben način lotil Google, 
ki je prvič v svoji zgodovini na iskalno stran zadegal 
interaktivni logo, v katerem smo za en dan lahko igra- 
li majhno pacmansko stopnjo. 


Odziv je bil neverjeten, saj je je z njim zabavalo na mi- 
lijone ljudi. Toda vse ni bilo rožnato. Našlo se je pod- 
jetje, ki se ukvarja s svetovanjem, kako bolje izko- 
riščati delavce, in preračunalo, da je šlo zaradi Pek- 
mena v nič skoraj pet milijonov delovnih ur. Pri pov- 
prečnem strošku 20 evrov za uro pridemo do impre- 
sivne 'izgube' stotih milijonov evrov. Ne piratstvo, 
Google je kriv za recesijo! Tudi zato, ker se se šefi 
odločili, da igrici ponudijo stalno mesto na svojih 
strežnikih. Najdete jo na Google.com/pacman in po- 
zna tudi način za dva! 


NHL za wii bo imel dodan igrator 

No, vsaj ohišje zanj. EA Sports je namreč najavil, da 
bo septembrski izdaji NHL Slapshota 11, prve njihove 
hokejščine za wii, prilagal sestavljivo polmetrsko vot- 
lo plastično palico. Vanjo bomo zadegali nunčak in 
wiiljinec (motion plus ne bo potreben) ter nato bolj 
vzdušno počeli tisto, kar pač hokejisti počno. Igra, ki 
jo promovira legenda Wayne Gretzky, seveda ne bo 
vrhunska simulacija nalik istočasno prihajajočemu za- 


resnemu NHLu 11 za drugi dve konzoli, a prav tako ne 
risankasta nintendovska igrica. Temeljila bo na 
družabni zabavnosti in na razvoju lika, ki ga bo mo- 
goče peljati od najstniških do upokojenskih let. 


Udarec trgu z rabljenimi igrami 

Used-game market je velik trn v založniški peti, saj 
dosti ljudi špile raje kupuje iz druge roke kot nove. Za- 
to je Electronic Arts prišel na idejo, kako zaslužiti na 
njihov rovaš, in sicer z nečim, čemur pravijo 'Project 
10 dollar Intiative'. Od Tigra Woodsa 11, ki v Evropo 
pride začetkom julija, dalje bo vsako igro iz serije EA 

Sports za xbox 360 in PS3 spremljala koda. Po se- 
demdnevnem zastonjskem obdobju, ki bo na voljo 
sleherniku, si bo kupec šele z njenim vpisom pridobil 
pravico do nadaljnjega internetnega udejstvovanja, ki 
je, kot vemo, v športščinah zelo pomembno. Ce kode 
ne bo imel, kar se bo kajpak največkrat zgodilo pri na- 
kupu špila iz druge roke, jo bo lahko kupil v spletni 
štacuni za deset dolarjev iliti osem evrov. Akcija je pri 
levjem deležu strank sprožila negativen odziv, najbolj 
zaradi EAjevega besedičenja, kako s tem zagotavljajo 
varnost uporabnikov (?) in napredek (?!). Pač PRov- 
ski bulšit brez stika z realnostjo. Podobno shemo je v 
UFC Undisputed 2010 zapekel THO, medtem ko se po 
njej neuradno ozira Ubisoft. Na peceju o tem še ni go- 
vora, res pa je, da so EA Sports računalnike itak sko- 
raj povsem izključili. 


Mafia ll tudi v inačici za šefe 

Medtem ko večina soldatov na Mafijo II čaka pred- 
vsem v igralnem smislu, tisti višji po činu vidijo v njej 
zaokrožen izdelek, pri katerem nekaj velja tudi emba- 
laža. Zato bo založba 2K Games 24. avgusta sočasno 
z navadno izdajo poslala v trgovine še verzijo v pleh- 
nati škatli. V njej bodo dodaten artbook oziroma fo- 
toalbum z lokacijami in portreti gangsterjev, natisnjen 
zemljevid izmišljenega mesta Empire Bay in zgoščen- 
ka z muziko iz igre, ki jo bo zagodel praški filharmo- 
nični orkester. Za nameček bodo kupci te različice 
imeli dostop do dodatne vsebine v slogu ekskluzivnih 
avtomobilov in gvantov. Cena zbirateljske edicije bo 
okoli dvajsetaka več, bo pa na voljo tako za PC kot za 
PS3 in xbox 360. 

Super čičke čačke 

Zanimiva igra s priklicem zapisanih samostalnikov 
Scribblenauts (J196, 68) je bila stalen gost lanskih fe- 
stivalov, saj je pobrala kup nagrad za originalnost. 
Warner Interactive je sedaj naznanil, da nas jeseni na 
DSu čaka nadaljevanje, Super Scribblenauts. Pridev- 
nik namesto dvojke ni slučajen, saj se bo igra od izvir- 
nika razlikovala predvsem v rabi pridevnikov, ki jih 
prej ni bilo. Tako bo moč iz Einsteina napraviti plešo- 
čega Einsteina in iz helikopterja pernati helikopter. Z 
dolgo vrvjo. 


Paro speljali na mace 

Kljub neštetim poskusom prodora iger na jabolčne 
namiznike so ti špilom še vedno precej neprijazno 
okolje. Ključno spremembo bi mogel pomeniti prihod 
Steama, ki ga je Valve za OS X uspešno splovil 12. 
maja. Odziv je bil v prvem tednu tako izjemen, da so 
uporabniki macov predstavljali 11 % delež kupcev na 
Pari. Ni pa povsem jasno, ali so Ventili semkaj šteli tu- 
di zastonjske dolpotege Portala, ki so ga promocijsko 
za dvanajst dni osvobodili cene. Po drugi plati je bera 
iger za jabolčni Steam zaenkrat uborna, a velmožje 
obljubljajo nove naslove sleherno sredo. Naj uporab- 
nike spomnimo, da trenutno vsi tamkajšnji naslovi 
podpirajo Steam Play, kar pomeni, da si lahko kupljen 
naslov inštaliramo na kateregakoli od obeh sistemov. 
Če ste ga že kupili na PCju in imate mac, ga torej lah- 
ko pretočite tudi tjakaj. 

Najmočnejše veri so tiste, 
ki jih ne vidimo. 


WWW.MOBITEL.SI 


Za vse, ki želite v vsakem trenutku 
komunicirati tehnološko dovršeno. 


S HSPA je internet še hitrejši 

Med prvimi v Evropi vam nudimo najsodob- 
nejšo tehnologijo HSPA4, ki podpira 
teoretične hitrosti do 21,6 megabitov v 
sekundi, kar je primerljivo z zmogljivimi 
klasičnimi širokopasovnimi povezavami v 
internet. V promocijskem obdobju, vse do 
konca leta 2010, lahko novost preizkusite 
brezplačno. 


Greste na počitnice v tujino? 

Izognite se višjim stroškom v tujini s storitvijo 
Komunikator. Z mobitelom namreč prek 
interneta iz tujine kličite po enakih cenah 
kot doma - povsod, kjer je na voljo brezžično 
omrežje WLAN. Komunikator lahko uporabite 
tudi na računalniku, s katerega kličete prek 
mikrofona in slušalk. Če želite v tujini 
sprejemati klice brezplačno, obiščite 
Mobitelov center še pred počitnicami. 


Do interneta prek mobitela še ceneje 
Če radi brskate po internetu in spremljate 
e-pošto prek svojega mobitela, je Mobilni 
Internet prava izbira. Izbirate med Mobilni 
internet 100 MB (4 EUR), Mobilni Internet 
500 MB (9 EUR) in Mobilni Internet 1 GB 
(12 EUR). 


Nadzorujte svojo porabo 

Storitev Monitor vam za vaše telefonske 
številke v naročniškem razmerju omogoča 
enostaven pregled porabe za tekoči mesec in 
za pretekle mesece. Pošljite PORABA na 
1919 ali obiščite splet, kjer lahko porabo 
spremljate tudi brezplačno. 

https:// monitor.mobitel.si 


Mobitelov Tehnik in Facebook 

Spletna stran Tehnik je namenjena izmenjavi 
mnenj o mobilni tehnologiji. Izvedeli boste 
več o napredni rabi mobitelov, obveščamo o 
novostih in raziskujemo, kaj se bo v mobilnih 
komunikacijah dogajalo v prihodnje. 
Obiščite tudi naš Facebook profil, kjer 
vedno obveščamo, svetujemo in skupaj 
raziskujemo. http://tehnik.mobitel.si 


Za več informacij obiščite Mobitelovo 
prodajno mesto, www.mobitel.si ali 


pokličite brezplačno številko 041 700 

Kilizone 3 v 3D! 

Killzoni so bili vselej paradni konji za predstavljanje 
(Sonyjeve) tehnologije in s trojko ne bo nič drugače, 
saj bo premogla poganjanje v stereoskopskem 3D- 
načinu. Zanj bo seveda potreben komplet primernega 
televizorja in očal. Sony je odškrnil duri studia Gueril- 
la, ki ima nalogo igro za PS3 končati v kakem letu, za- 
to se je lahko nadejamo sredi 2011. Obljubljajo nam 
zvrhano mero tako igrarske kot vizualne razgibanosti. 
Desetim okrastim odtenkom iz prejšnjih delov se bo- 
do pridružila obširna arktična območja (Helghasti v 
debelih volnenih plaščih < zmaga), zelenkasta radioa- 
ktivna puščoba in modrikasta tujska okolja. Posame- 
zne karte naj bi bile kar desetkrat večje od tistih v 
predhodniku. Sovragov se bomo po novem lahko od- 
križali s krvoločnimi ročnimi prijemi, kot je nož v 
rdeče oko ali škorenj v obraz. Nadležnim helghanskim 
frčačem z raketnimi nahrbtniki pa bo moč le-te suniti 
in se iti Maria s skakanjem po njihovih glavah. Doga- 
janje bo še naprej osredotočeno na Helghan, kjer so 
naši junaki iz vrst ISA ostali ujeti po koncu dvojke. Na- 
dejamo se lahko boljšega vpogleda v kulturo markan- 
tnih zamaskiranih čeladarjev. Ampak itak vsakega od 
nas zanima samo, ali jih Rico dobi na gobec. 


Nov britanski zakon o 'digitalni ekonomiji' 

Britanci so sprejeli nov zakon, ki se tiče tudi našega 
področja. Eden od sestavnih delov pravi, da bo lahko 
vlada državljanom blokirala dostop do spletnih strani, 
za katere je sodišče ugotovilo, da kršijo avtorske pra- 
vice. Drugi pa se tiče starostnih oznak, in sicer se po- 
slavljajo okrogli BBFCjevi znakci, ki jih poznamo s 
škatlic, uvoženih z otoka. Tudi Velika Britanija bo zdaj 
požegnala evropske oznake PEGI. Ki v Sloveniji še 
vedno ne veljajo nič, kljub stalnemu gobcanju politi- 
kov o naši blazni evropskosti. 


DirectX11" z novo serijo HD 5xxx 


Narejena za lgričarje. Po ceni za Igričarje. 

Lego Harry Potter Years 1-4 


čini preigravali dogodke iz prvih štirih knjig o mulcu 


K ot pove ime špila, bomo v tokratni digitalni legovš- 
z brazgotino. Traveller's Tales glede načina igranja 


ne kanijo izumljati tople vode, marveč se 
bodo držali preizkušenega recepta iz pred- 
hodnic, kot sta Lego Star Wars in Lego In- 
diana Jones. To pomeni tretjeosebno razis- 
kovanje Bradavičarke, nabiranje in sestav- 
ljanje kockic, ugankice ter hecno borilno 
akcijo. Obljubljajo pa veliko svobode in do- 
mala peskovniški pristop, v katerem nalo- 
ge ne bodo obvezne, temveč zgolj vodilo, ki 
nas bo usmerjalo k temu, kaj vse bo moč 
početi v kockastem svetu. Vsako študijsko 
leto naj bi imelo šest rdečenitnih nalog, 
hkrati pa nepregledno kopico manjših kve- 
stičev. 

Večino predmetov, kot so mize in ostala 
dekoracija, naj bi se dalo razbiti in spet se- 
staviti, kar bo kot nalašč za urok Reparo. 
Po šoli se ne bomo preganjali le kot Harry, 
Ron in Hermiona, saj bo na voljo kar sto 
štirideset likov, od Malfoya, Trapetsa in 
Dumbledora do Škrabe, Krivošapa ter Žre- 
bokluna. Poudarek naj bi bil na sodelova- 
nju. Ron bo recimo lahko poslal podgano 
skozi majhno luknjo, da mu bo odprla pre- 
hod, Harry pa bo zaposlil Hagrida za težja 
fizična dela, medtem ko bo sam čaral. Veli- 


Shaun White s snega na ulico 

Američan Shaun White, maskota Ubisoftove igre 
Shaun White Snowboarding (J186, 61), ne obvlada le 
dilce za na sneg, kjer ima dve zlati olimpijski medalji, 
marveč tudi tisto s koleščki za na ulico. Zato bomo 
kmalu uzreli še tovrstno igro, hudo izvirno imenovano 
Shaun White Skateboarding. Naslov za PC, xbox 360, 
PS3 ter wii prispe enkrat koncem jeseni, od konku- 
renčnih naslovov pa se bo razlikoval predvsem po 
našem vplivu na mesto, koder se bomo podili. Ulice 
in stavbe bodo namreč od vzhičenja nad našimi zrač- 
nimi figurami pognale dodatne površine in se postop- 
no spremenile v samosvoje poligone z rampami, ska- 
kalnicami in ograjami. Tako bo iz turobnega mesta 


kansko število legastih stričkov in tetic bo torej v 
igri z namenom, kar smo doslej najbolj občutili v 
Lego Indyju 2. O tem, ali bomo pod prste dobili 
Mrlakensteina, molčijo, bomo pa vsaj eno nalogo 
opravljali v partnerstvu z Markom Neelstinom. 
Čaranje seveda bo. Določene coprnije bo treba 
odkleniti, čemur bo namenjeno obiskovanje po- 
uka, ki bo hkrati skrbelo za njihovo nadgrajevanje, 
spet druge bodo lahko uporabljali samo nekateri 
liki. Hagrid bo recimo prav lesen s svojo marelo, 
Hermiona ali Dumbledore bosta sposobna meta- 
nja precej naprednejših urokov, Harry pa bo palico 
vihtel tudi na metli. Niti na zvarkarstvo niso poza- 
bili. Napojev bo več vrst, a napačno mešanje zna 
imeti zanimive posledice. Umanjkati takisto ne ka- 
nita guidditeh in letanje z metlo v tri krasne. Poleg 
Bradavičarke, ki naj bi bila najbolj podrobna doslej 
(hehe) in kjer se bo odvijala večina špila, bomo 
raziskovali še nekaj znanih lokacij, recimo Prečno 
ulice in Merjascoweeno. Vsi kraji ne bodo dostopni 
takoj, ampak se bodo odklepali skladno s tem, ka- 
ko bodo naši junaki odraščali in se krepili. Da se s 
pustolovščino ne bi spopadali sami, pa bo na voljo 
sodelovalni način na razdeljenem zaslonu. Sliši se 
kot združek prejšnjih legovščin s ščepcem novega. 
Kaj pa drugega. (gt) Warner Interactive za 
PC, PS3, X360, wii in DS, 25. junija 


nastala pokrajina iz sanj najbolj ubrisanega skejterja. 
Upamo, da kakšna trata za sprehod psička vendarle 
ostane. Itak, da ne, po njej ne moreš s skejtom. 

Puzzle Agent 


Telltale Games bodo kon- 
cept svojih epizodnih pus- 
tolovščin razširili v še po- 
gumnejše vode. 'Pilot Pro- 
gram' bo zbirka posamez- 
nih iger, ki bodo preveč ne- 
navadne za povprečen okus. 
Šlo bo torej za degustacijo 
čudnih čudovitosti, ki jih 
bodo ob uspehu znabiti na- 
pihnili v nove epizodne seri- 
je. Te zanimive okruške bo 
otvoril Puzzle Agent. Kot 
agent FBI Nelson Tether 
bomo šli bogu za zasnežen 
hrbet v Minnesoto preisko- 
vat okoliščine zaprtja tovar- 
ne radirk. Pri tem bomo čve- 
kali z domorodci in odkriva- 
li, kaj natanko se kuha med njimi. Mešanica hecne zgodbe in neobičajnih 
ugank naj bi spominjala na Profesorja Laytona, saj bomo zanke iz podanih in- 
formacij reševali z logičnim sklepanjem. Sistem namigov bo temeljil na žve- 
čilnih gumijih, ki bodo ležali naokrog in bodo Nelsonu pomagali misliti. Za po- 
dobo bo poskrbel Graham Annable, mož črte in temačnega humorja, ki je naj- 
bolj znan po seriji Grickle in desetletnem sodelovanju z LucasArtsom. Brez 
slednjega v Telltalu skoraj ne gre. (nv) 

Telltale za PC, wii, iphone ter ipad, junija 


Front Mission Evolved 


V Japanu dokaj čislana serija frpjskih strategij Front Mission, v katerih potezno 
obračunavajo veliki roboti, se izven domovine nikoli ni prijela. A ker so časi 
težki in domišljija razvijalcev vedno plitkejša, je Sguenix prišel na idejo, da bi 
najnovejšo inkarnacijo vodenja konzerv zaupali kar zahodnjaški programerski 
hiši. Do tu vse lepo in prav, dokler ne izvemo, da ga kuhajo Double Helix Ga- 
mes, kjer so zakrivili sterilni Silent Hill: Homecoming ter abotni G.l. Joe: Rise 
of the Cobra. In da se 'Evolved' del naslova nanaša na premik od poteznih 
strategij k tretjeosebno nažigaškemu pristopu, podobno kot je streljačina po- 
stal X-COM. Ho-hum. Avtorji sicer obljubljajo napeto štorijo in bojda hudo do- 
bro akcijo, ki jo je navdihnil Call of Duty 4. Robotke bo moč modificirati z ra- 
zličnimi kosi opreme, ki bodo vplivali na naše sposobnosti, poleg puščavništva 
pa bo vdelan večigralski modus, kjer bomo lahko po spletu udarili tako kla- 
sičen deathmatch kot zavzemanje ozemlja. Toda Front Mission Evolved je vse- 
eno ena tistih iger, ki jih človek ne pričakuje s kakim posebnim veseljem. 
Sploh ko izve, da bodo nivoji striktno premočrtni in da bo vdelano upo- 
časnjevanje časa, med 
katerim bodo naša st- 
rašna orožja deležna 
obilnega povečanja 
moči. Pustimo se pre- 
senetiti. (ms) 
Sguare Enix za 
PC, PS3 in xbox 
360, septembra 

Naughty Bear 


Plišasti medvedki so običajno 
cortkani, kar se le da. Ampak 
v tej igri ne bodo prijazni, mar- 
več ravno nasprotno. V glavni 
vlogi bo nastopal Poredni Me- 
do osebno. Ker rad nagaja os- 
talimm medvedom, se jim bo za- 
meril in ga ne bodo povabili na 
praznovanje rojstnega dne. Mi- 
šu (šatku se bo zatorej stem- 
nilo pred gumbastimi očmi in 
odšel bo na tretjeosebni maš- 
čevalni pohod. Med pohajko- 
vanjem po osemindvajsetih 
stopnjah peskovniško odprte- 
ga otoka bo naš cilj delati čim- 
večjo štalo. Igračkaste prebi- 
valce bomo nadlegovali in po- 
habljali na tisoč in en način, od 
skrivalno-zalezovalnih tehnik, 


OZNANILA 


ki se bodo končale z žrtvami, pahnjenimi v ogenj, prek rezanja s katano do organizi- 
ranja tolp, ki bodo družno ropale hiše. Mehanika naj bi šla tako daleč, da bomo lah- 
ko potencialnim tarčam onesposobili telekomunikacijske zveze in jim tako pre- 
prečili klic(e) na pomoč. Za red in mir na otoku bo namreč skrbel odred policijskih 
kosmatincev, ki se jim bo dobro ogibati. Prisotno naj bi bilo tudi spletno 
večigralstvo, a so konkretnejše informacije o njem še pod ključem. Vsekakor lahko 
pričakujemo deathmatch, v katerem bo pliš letel na vse strani. (ms) 

505 Games za PS3 in xbox 360, konec junija 


Naval Assault 


Že na računalniku so si pod- 
morniščine po pogostosti ta- 
ko vsaksebi, da je sleherni 
izid novega Silent Hunterja 
vreden državnega praznika. 
Na konzolah pa je še huje. 
Toda na xbox 360 ta mesec 
prihaja Naval Assault, koder 
se bomo pacali v lastnem zno- 
ju znotraj jeklenega oklepa 
ameriških podvodnih plovil 
med drugo svetovno vojno. 
The Killing Tide ne bo pravo- 
verna simulacija, marveč ak- 
cijada, kar nakazuje že štori- 
ja. Zlobni naciji si podjarmijo 
vso Evropo, s Sovjetsko zve- 
zo in britanskim otočjem vred, 
ter pogumno jurišajo čez At- 
lantik nad Združene države. 
Edini up smo mi v malem po- 
tuhnjenem podvodnem volku. 
Kampanja nas bo skozi tride- 
set misij vodila od uničenja 
ene nemške flote do druge. Iz 
studia Artech, koder na špilu 
delajo, prihajajo obljube, da 
bomo deležni tako skrivalniš- 
kega približevanja sovragu 
kakor 'drznih akcijskih scen! 
in bežanja pred globinskimi 
bombami. Ter potapljanja la- 
dij s protiletalsko strojnico. 
Na voljo bo večigralstvo za 
štiri, iz slik pa je moč razbrati, 
da bomo v njem lahko prev- 
zeli tudi katero od nemških 
lovk. (ag) 505 Games za 
xbox 360, 15. junij 


OZNANILA 


ipad dospel v Evropo 

Osemindvajsetega maja so tudi izven ZDA pričeli s pro- 
dajo Applovega tabličnega čudesa ipad, s katerim smo 
se intimno družili v majskem Jokerju. Med državami so 
požegnali Italijo, Nemčijo, Francijo, Španijo, Švico in 
Veliko Britanijo, poleg njih pa še Kanado, Avstralijo ter 
Japonsko. Naval je bil pričakovano nepopisen. Ljudje 
so taborili in v vrstah čakali celo po dvajset ur, se šli 
maškarado in točili solze sreče, ko so na želenem giz- 
mu končno pustili svoje prstne odtise. Na Otoku so 
prišli cirkus gledat veljaki v slogu Stephena Frya, ki je 
svoj onegaj neučakano pridobil že prej. Naprave so ne 
glede na različico in ceno, ki sega od 499 do 799 ev- 
rov, razgrabili tako v uradnih Applovih štacunah kot pri 
velikih trgovcih, kakršna sta Saturn in Media Markt. V 
dveh mesecih od izida jih je s polic po svetu tako zlete- 
lo že več kot dva milijona. Naslednjo pošiljko Evropa 
pričakuje v juniju, julija pa se bo prodajno območje 
razširilo na druge dežele, recimo Avstrijo. Upamo, da 
bo lepotec s poletjem prilebdel tudi k nam. 

Hkrati se uresničujejo napovedi, da bo ipad močno ho- 
dil v zelje netbookom. Skoraj tretjina ljudi, ki so ob ja- 
nuarskem razkritju ipada razmišljali o nakupu netboo- 
ka, je na koncu raje investirala v jabolčno tablico. Da- 
nes naj bi se k njej namesto k prenosničkom nagibalo 
80 odstotkov kupcev, željnih tovrstne mobilnosti. 


Iphone 4 tudi uradno potrjen 

24. junija bo razvpitež na voljo v ZDA, Franciji, Nemčiji, 
Veliki Britaniji in na Japonskem. Cene ob zaključku re- 
dakcije niso bile znane. V juliju ga med drugim dobita 
Italija in Avstrija, za Slovenijo se še ne ve. Najbolj izpos- 
tavljajo videotelefonijo, ki pa bo spočetka možna le po 
wi-fiju. Omogočala jo bo sekundarna kamerica. Fotke 
bo naprava zajemala s 5 megapiksli, video v 720p, zas- 
lon pa bo ojačan na 960 x 640 pik. Ohišje bo v zname- 
nju oglatosti, jekla in stekla, ki bo pokrivalo tudi hrb- 
tišče. Poudarjajo pridobitve OS 4, recimo večopra- 
vilnost in urejanje apletkov v mape, česar bodo takisto 
deležni iphoni 3GS. Fajn? Fajn! 


Computex 2010 živahen 

Kar je marčevski CeBIT za Evropo in januarski CES za 
Čezlužje, je junijski sejem Computex za Azijo. Letos je 
bil že trideseti po vrsti, potekal je od 1. do 5. junija v taj- 
vanskem Tajpeju in je postregel z raznolikimi novicami. 
Letošnji dogodek bi lahko mirno imenovali Tabletex, saj 
je bilo sejmišče preplavljeno s prototipi ipadovih tek- 
mecev. Če smo še prejšnji mesec pisali o temnih obla- 
kih nad Okni 7 kot tablično platformo, je bila tu slika 
obratna. Asus je končno postavil na ogled svoj eee pad, 
12-inčni EP121 z Windows 7 in Intelovim procesorjem 
core 2 duo (CULV) v drobovju. Okna bodo usmerjala 
tudi MSljev windpad 100, 10-palčni tabličnik na osnovi 
atoma Z530. MSI bo poleg tega v boj poslal na Mvidijini 
tegri osnovan windpad 110 s sistemom Android. Pod- 
obne sorte kot windpad 100 je LGjev UX10, za vse 
omenjene pa velja, da jih znamo ugledati konec leta, ra- 
zen asusa, ki bo božične praznike zamudil. 

Nasploh kani Intel platformo atom širokopotezno razvi- 
ti in jo zarediti v avtomobile ter mobilnike, čemur bo na- 
menjen 'system on a chip' tunnel creek. AMD je napo- 
sled pokazal procesorje fusion, ki so združek štirijedr- 
nega CPUja in GPUja s podporo DX 11, in na njih poga- 
njal Aliens vs Predator. Nvidia je že pred sejmom na po- 
lice dala geforce GTX 465, nedoločljivo podražila s pri- 
hajajočim GTX 460, ki bo za odtenek šibkejši, in razkri- 
la iniciativo 3D PC. Temu standardu bo zadoščala vsaka 
mašina, sposobna stereoskopskega 3D prikaza, pobudi 
pa so se že pridružili vsi večji proizvajalci. Za pokušino 
so demonstrirali pretočni 3D-video, ki je skozi Silver- 
light tekel na prenosnik s podporo Nvidijini tehnologiji 
3D Vision. 

Chrome v peti izdaji 


Chrome je brskalnik, ki beleži največji porast tržnega 
deleža na osebnih računalnikih. Nekaj imata pri tem 
hitrost in majhna poraba sistemskih sredstev. Dosti 
več pa dejstvo, da za njim stoji Google, ki ga zadnjih 
nekaj mesecev izdatno promovira. No, reklama ni za- 
man, saj nove, izboljšane različice na splet prihajajo 
skoraj vsak mesec. Tako smo koncem maja dobili 
'stabilno' verzijo, ki nosi zaporedno številko 5 in s 
katero se je Chrome znebil oznake beta. 


STABLE 
xi bi. 
se, 
ZN ga m: 
Ja š ; 
UZ 


LRBI— opi 
ČO Redki so dnevi, ko se Google odloči, da bo s ka- 
kega svojega izdelka umaknil oznako beta. No, 
Chrome 5 ga je končno dočakal. 


Pretresljivih novosti ni. Razvijalci so se osredotočili na 
razhroščevanje in čim večjo hitrost, zlasti pri izvedbi 
Javascripta po zaslugi močno posodobljenega srčka 
V8. Tu je tudi izboljšano upravljanje zaznamkov, ki jih 
lahko imate v skupni rabi na več računalnikih. Še 
več, po spletu lahko zdaj sinhronizirate celo videz 
brskalnika in uporabniške nastavitve. Peta različica je 
tudi prva, ki je doživela hkraten izid tako za Okna kot 
za MacOS in Linux. Izid so pospremili z zabavnim vi- 
deom na Youtubu, ki prikaže nekaj 'nestandardnih' 
hitrostnih testov. Ta je spodbudil Opero, da je odgov- 
orila s svojo nabirko 'testov', ki so še bolj odpuljeni, in 
jasno kažejo, da je skandinavski favorit še vedno 
boljši. Itak. 

Ob tem so Googlovci dovolili pokuk v prihodnost in 
razkrili načrte za Chrome Web Store, spletno trgovino 
z igrarskimi in uporabnimi aplikacijami, ki bodo vde- 
lane v sam brskalnik. Kot primer so podali Plants vs. 
Zombies in Lego Star Wars. Imenu navkljub pa štacu- 
na ne bo omejena na Googlov brskalnik in bo tekla na 
kateremkoli, čeprav bodo uporabniki Chroma v pred- 
nosti zaradi posebej optimiziranega vmesnika. Chro- 
me Web Store naj bi dospela proti koncu leta in po- 
meni še en gradnik v mozaiku prilagajanja iger brs- 
kalniškemu poganjanju. Nnneeeee? 


Pandora v otipljivi obliki 


Konzolni univerzum se večini ljudi kaže skozi izdelke 
Nintenda, Sonyja in Microsofta. Kar pa ne pomeni, da 
ni moč najti ničesar drugega. Na vzhodu recimo že 
dolgo cveti trgovina s konzolicami, namenjenimi 
emuliranju iger za bolj znane bratrance. Povečini je 
njihov obstoj na meji legalnega ali kar pošteno čezn- 
jo. Se pa najde tudi kak biser. V začetku minulega de- 
setletja je bila to ročna drkalica GP32 korejskega 
podjetja GamePark. Ta je spričo dejstva, da je kot 
pomnilniški medij uporabljala kartice smartmedia, 
postala ljubljenka domačih kodoklepačev. Njena nas- 
lednica GP2X iz leta 2005 je bila za to še priprav- 
nejša, saj je bila odprtokodne sorte in je imela Linux. 
Toda podjetje GamePark Holdings, naslednik bankro- 
tiranega GameParka, v zadnjih letih ni več uspelo za- 
dostiti zahtevam skupnosti po naprednejšem sistemu. 
Zato so se zanesenjaki organizirali in kar sami zasno- 
vali nov izdelek. Rodil se je projekt pandora. 

Gre za nekakšnega križanca med ročnim igralom in 
dlančnikom. Ker je onegaj le za las večji od Nintendo- 
vega DSa, ga lahko spravimo v žep. Namenjen je ta- 
ko igram, za kar premore križec, analogni gobici in 
gumbe, kot brskanju po spletu ter urejanju dokumen- 
tov, čemur rabi majhna tipkovnica. Črevca sestojijo iz 


ARMovega procesorja cortex A8 pri 600 MHz, zveza- 
nega z 256 MB pomnilnika, dočim grafiko poganja 
PowerVRovo jedro SGX530. 4,3-palčni zaslon ločlji- 
vosti 800 x 480 pik je dotikabilen, baterija naj bi za- 
gotavljala do deset ur izštekane uporabe, za povezavo 
v mrežo skrbita anteni za wi-fi in bluetooth, medij pa 
so pomnilniške kartice SDHC. Napravica privzeto 
poganja prirejeni Linux distribucije Angstrom, a ker je 
namenjena domačemu pacanju kode, je moč nanjo 
vreči še vse kaj drugega. Zaenkrat so vključeni emu- 
latorji za dreamcast, playstation, nintendo 64, amigo, 
SNES, jaguar in mega drive, kasneje naj bi se nabor 
razširil. 

Razvoj in izdelava pandore sta bila za skupinico na- 
debudnežev križev pot. Sprva so jo nameravali na trg 
poslati že pred dvema letoma, a zaradi kopice proble- 
mov s podizvajalci je moralo 4000 prednaročnikov na 
svoje naprave čakati leto in pol, do sredine letošnjega 
maja. Nadaljnja naročila so zaenkrat ustavljena, mo- 
rebitni zainteresiranci pa motrite Open-pandora.org, 
saj naj bi jih po zadostitivi prednaročilom spet odprli. 


aslug za grozljivo zamudo imajo zapleti 
s kitajskimi izdelovalci ohišij, ki so material posla- 
li šele februarja letos. Upamo, da kljub malce ce- 
nenemu videzu napravica ne bo kmalu komu raz- 
padla v rokah. 


Z VISION Premium tehnologijo iz AMD 
vaše slike in filmi preprosto izgledajo boljše 

Smuthie iz Ljubljanskih mlekarn. 
Sveže sadje in vse koristi jogurta. 

Junij 1986. Gruča prečvicanih POkOVCev ce drenja 
na mamini Zzofi pred črnobelim katodnikom in pPClri— 
Caku joč tekme csvetovnega nogometnega prvenstva V 
Hehiki besno nažziga Match Day na commodor ju 654. 


Junij 1994. Gruča zresnjenih srednješolcev se drenja na lesenih klopcah pred far- 
bovitim škatlastim tevejem in pričakujoč tekme svetovnega nogometnega prven- 
stva v ZDA besno nažiga Sensible World of Soccer na amigi. 

Junij 2006. Gruča svežih diplomirancev se drenja na stolih pred LCD-monitorjem 
in pričakujoč tekme svetovnega nogometnega prvenstva v Nemčiji besno nažiga 
Pro Evolution Soccer 5 na peceju. 

Junij 2010. Gruča upedenanih možakov se drenja na kavču pred 50-inčno plazmo 
in pričakujoč tekme svetovnega nogometnega prvenstva v Južni Afriki besno 
nažiga 2010 FIFA World Cup na playstationu 3. 


Zdaj smo tu, kjer se naši že borijo za uvrstitev naprej. pa pogleda, kako vse 
smo po virtualnih zelenicah gonili navidezno žogo. 


V 12 V Pivk 


ecimo, da si miroljubno bitje iz globin ve- 

solja. Prišlo si, da bi preučilo našo živ- 

ljenjsko vrsto, in ravno te junijske dni 

čemiš nad jugom afriške celine, kjer je 

prišlo do visoke koncentracije golo- 
kožnih opičnjakov. Le-ti se gnetejo na tribunah ob 
ovalnih igriščih in se poživinjeno derejo ob podvigih 
dvaindvajsetih mož na osrednji travnati površini, ki 
tekajo za nečim okroglim. S tentaklom se za- 
mišljeno praskaš po izrastkih v obliki nočnih omaric, 
kajti čudno se ti zdi, da je opičnjake do te mere 
vzdražilo nekaj tako banalnega. S svojimi devetdi- 
menzijskimi očali že ob površnem pregledu vidiš do- 
sti drugih stvari na tem svetu, ob katerih bi se velja- 
lo neprimerno bolj razburjati. 


Čudovita igra 


Ampak seveda. Ker nisi človek, ne moreš razumeti 
fuzbala, kajti ta je vsaj toliko čustven kot razumski. Z 
miselnega stališča je to pač še ena od mnogih 
družabno-tekmovalnih iger, kjer se moštvi borita za 
vsako legalno žogo v mreži, sodniki sankcionirajo 
prekrške in tu so zvitosti, kot je prepovedani položaj 
oziroma ofsajd, katerega razumevanje precej na- 
tančno pove, če imaš moške ali ženske možgane. Na 
eni strani je telesna plat, ki obsega strele, preigrava- 
nje, podajanje, sodelovanje, postavljanje na igrišču, 
kondicijo, oskarjevsko simuliranje, da so te zrušili, in 
tako dalje. Na drugi pa taktika, ki igralce pojmuje kot 
šahovske figure s samosvojimi sposobnostmi, ki se 
premikajo v realnem času, ter se ubada s pojmi, kot 
so formacije in prehodi med fazami igre. Na eni strani 
je Messi, na drugi Murinho. Na eni Zahovič, na drugi 
Verdenik. Mesto v nogometu imata tako bojevnik kot 
učenjak. 

Je to kaj drugače kot pri številnih sorodnih vrstah 
tekmovanja, od košarke prek rokometa do hokeja? 
Niti ne. Pa vendar je ravno fuzbal najbolj globalen 
šport, ki je sposoben dvigniti na noge hladnokrvnega 
Nordijca, spodbuditi mrkogledega Angleža k razbija- 


) Portugalec Christiano Ronaldo je najbolje plačan 
fuzbaler. Na leto v Realu Madrid zasluži 13,5 milijo- 
na evrov. Sledijo Ibrahimovič (12,5 mil.) in Messi 
(11) iz Barce, Eto'o (Inter, 11), Kaka (Real, 10,5)... 


naizust 2010 


V JAR so zgradili pet novih štadionov. A največji 
je še vedno skoraj pol manjši od severnokorejske- 
ga Rungrado May Day, ki ima 150.000 sedežev. 


nju policajev, desettisoče zbobnati na en kraj in pri- 
praviti totalne tujce do tega, da se ob zadetku obje- 
majo, kot bi se poznali že leta. Zakaj? Hipotez je veli- 
ko, a dovolite mi, da priobčim svojo, sestavljeno iz 
treh bistvenih točk. Prvič, nogomet je tako popularen 
zato, ker je dovolj preprost, da ga je moč igrati po- 
vsod in da ga razume največji runkelj, a obenem vse- 
buje ogromno fines ter za mojstrovanje zahteva obilo 
urjenja in talenta. Drugič, tako popularen je zato, ker 
je zanj značilna postopna gradnja napetosti. Ta se 
sprosti v enem samem velikem orgazmičnem izbru- 
hu, ko pade gol. (Ob tem krožijo teorije, da je fuzbal s 
svojim pumpanjem do orgazmičnega viška prispodo- 
ba za seks, pri čemer stik žoge z mrežo pomeni napik 
samice. Morda tudi zaradi tega nihče ne spremlja žen- 
skega fuzbala. Na njem enostavno nekaj ni prav.) Za- 
detek je nepredvidljiv in redkokje drugod toliko po- 
meni ena sama točka, do katere lahko pride tako za- 
radi znanja in spretnosti kot čiste sreče. V pripravah 
na svetovno prvenstvo so Angleži recimo premagali 
Japonce z 2 : 1, pri čemer so si slednji dali dva avto- 
gola. In tretjič, nogomet je tako popularen zato, ker je 
kotaleča se snežna kepa. Prijel se je po vsem svetu, 
spremljajo ga milijarde ljudi, vanj vlagajo največje 
blagovne znamke. Posel je gromozanski, cirkus še 
večji in spretno ga vodijo prefriganci tipa Sepp Blat- 
ter, prezident mednarodnega upravljalskega telesa 
FIFA - Federation Internationale de Football Associa- 
tion. Dosegel je kritično točko, znano tudi kot 'pre- 
lomnica Damjana Murka', ki zagotavlja, da bo nekaj 
še naprej popularno zato, ker je že popularno. 

Del žogobrcarske karavane so tudi računalniške in 
konzolne simulacije. Elektronske fuzbalerščine, ki so 
žalibog pri marsikom nadomestile dobri stari stolni 
fudbal, so z nami dobrih trideset let, od enostavno po- 
imenovanega Soccerja ali NASL Soccerja za sistem 
intellivision iz leta 1979. (Soccer je ameriški izraz za 


Tudi ženske spremljajo nogomet, čeprav jih je 
razmeroma malo. Zato jih režiserji v TV-prenosih 
nadvse radi pobliže kažejo, sploh če so vsaj pri- 
bližno tako fejst kot tale šjora. 


igro, ki jo civiliziran svet pozna pod nazivom football.) 
Že nekaj let pa so igralci, ki čislajo neposredno upra- 
vljanje in ne menedžerstva - ta je posebna podkate- 
gorija in je obdelana v okvirju -, razdeljeni na dva ta- 
bora. Eden je zagret za serijo FIFA založnika Electro- 
nic Arts, drugi za Konamijev Pro Evoluton Soccer. Če 
se njuni fani srečajo na ulici, si obvezno vsaj pljunejo 
v obraz, če že ne izbruhne pretep s kriki, kot sta 
"URADNA LICENCA, PORKAŠ!!" in "SUPER CAN- 
CEL, MATKURBA!!" Med taboroma PESjanov in fi- 
fašev je manj prehajanj ter več razhajanj kot med na- 
vijači Reala in Barce. Odnos posega v srčiko človeš- 
kosti, ki zagovarja svoje kot edino pravo ter prezira 
nasprotnikovo kot največji drek, ugabuga. To je še 
nekaj, česar naš ubogi spravljivi alien ni sposoben 
dojeti, zato že poka kufre. Vrne se čez tisoč let, če bo- 
mo še tu. 


Ob intellivisionovem Soccerju danes umreš od 
dolgčasa. Čas ni prijazen do vseh retro zadev, še 
najmanj do fuzbalščin. Poleg tega sta tako intelli- 
vision kot ta igra za večino Slovencev neznanka. 


PESništvo 


Pro Evolution Soccer, Pro Evo ali PES je v Evropi ce- 
njena blagovna znamka, ki ob izidu obvezne letne iz- 
boljšave vsako jesen pritegne nad milijon kupcev. Je 
možgansko dete skupine Konami Computer Enter- 
tainment Tokyo (KCET) in projektnega vodje Šinga 
'Seabassa' Takacuke. Suhljati Japonec srednjih let 
takoj pove, da sprva ni stremel k temu, da bi udejanjil 
podroben posnetek fuzbala. Toda ko je leta 1995 v 
tokijski deželi prišel na sceno International Winning 
Eleven za playstation 1, je kljub temu vseboval naj- 
več simulacijskih prvin med sorodnimi igrami. To ne 
pomeni, da je bil za današnje pojme fantastična simu- 
lacija; med drugim sta strel in rušenje igralca zaseda- 
la isti gumb. Bil pa je stopnička na poti k njej. Hkrati 
si je lastil 3D-poligonsko grafiko, ki je bila za čas pre- 
hoda iz dveh v tri razsežnosti nezaslišano kul. Prodajal 
se je odlično, menim pa, da za to ni bil zaslužen le 


atok li 
INITEEN 
| Rronacki 


J Full Pwr 
bi? Goji 


[4 cen 
Ji 


Še Inehe 


Štartni Winning Eleven iz leta 1995 v vsej svoji 
kockasto prvoplaystationovski gloriji. Kot vidiš, so 
imena nogometašev krneki, saj za Hrvaško igra ve- 
zist Pronecki namesto Prosinečkega. 


sam, marveč tudi dejstvo, da je nogomet v Deželi 
vzhajajočega sonca ravno na prelomu predprejšnjega 
desetletja doživljal razcvet. Malo prej so namreč uki- 
nili delno amatersko ligo Japan Soccer League in jo 
nadomestili s profesionalno J. League, kar je sprožilo 
val lokalnega navdušenja nad brcanjem usnjene 
okrogline. Tega je Winning Eleven znal zajahati - mo- 
rebiti načrtno. 

WE je pod imenom Goal Storm Soccer v ZDA izšel le- 
to kasneje in potem dobil še verzijo '97, medtem ko je 
zmedo povzročala sorodnica ISS Pro Evolution iz iste 
založniške hiše, ki je v naše loge prispela 1999 in 
2001 na PS. To ni bil resnični Pro Evo, ampak ne- 
rodno imenovana predelava Jikkyo World Soccerja, 
ki ga je razvijal osaški Konami. Kravatniške neumno- 
sti, jaoj. Trajalo je do novembra 2001, da je pravi 
Winning Eleven k nam prisopihal v res izpopolnjeni 
obliki za playstation 2. Konami je tedaj pri nas napo- 
sled lansiral Winning Eleven 5 pod nazivom Pro Evo- 
lution Soccer in z njim naredil darmar. Kot požar se je 
razširil glas o zadevi, ki se igra kot pravi fuzbal. 
Večina Slovenije ni imela playstationa 2, zaradi česar 
je ostala pri Electronic Artovi Fifi, ki ni bila slaba. A 
navdušenci s(m)o v njeni konkurenci začutili nekaj 
več. Nekaj, kar je presegalo še vedno dokaj primiti- 
vno posnemanje akcije s štadionov v Fifi, starih Win- 
ning Elevenih in PESovem duhovnem predhodniku 

International Superstar Soccerju. Tipi, ki so Pro Evo 
delali, so nogomet RAZUMELI. Zastopili so, da je gol 
skoraj vedno posledica moštvene igre, ne sebičnih in- 
dividualnih karafek ... vedeli so za pomembnost sre- 
dine in obrambe, ne samo ali celo predvsem napada 
... ustvarili so za svoj čas nadvse podrobno animacijo 
športnikov ... in z veliko globino nadzora omogočili 
tako obrtniško kot umetniško igranje. Našteto je bilo 
v Fifah izraženo manj, da ne omenjam mnogih sta- 
rejših nogometaric, ki so bile neprimerno enostav- 
nejše. Ti prepoznavni elementi so se le stopnjevali, 
dokler niso dosegli vrhunca v Pro Evih 4 in 5, ki sta 
izšla tudi za PC. Nekateri so zlasti v petico vlili nekaj 
sto ur (recimo jaz), dočim je bila slovenska tekmoval- 
na scena zelo razvita, saj je prišlo do kakega turnirja 
vsaka dva meseca. Med drugim do spletne lige PES- 
janse pod našim pokroviteljstvom, v kateri je zmagal 
Case. S to vesoljno lovoriko še danes lovi ženske. 

Na sredini prejšnjega desetletja je bil PES torej vladar 
nogometščin. Saj ne, da je bila FIFA zanič, bila je so- 
lidna in prodajala se je občudujoče. Toda Konamijeva 
PESnitev ji je bila nadmočna. V Fifi si še vedno igral 
igro, v Pro Evu pa nogomet. Da PES za razliko od Fi- 
fe ni imel kompletne uradne licence, tako da so se ob 
boku uradno imenovanim igralcem in moštvom svalj- 
kali luštno preimenovani izmišljenčki, je bila voda na 
mlin nišni mentaliteti. Elitizmu, ki je s prezirom bolš- 


Home'toam 


(Match start 

se Plaxer 
Set formation 
cam : 


7 Kicker/Captain 
Auick setting 
Štock 


Konami denarja ne daje v licenco, ki je zapisana 
EAju do leta 2014. Zato pa plačuje megazvezdnike 
za druge vidike. Messi je bil tako v PES2010 na 
škatli in model za zajem gibov (motion capture). 


čal v masovniško Fifo. Ljubitelji so tradicionalno 
kmalu po izidu z garažnimi zaplatami poskrbeli za 
prava imena, drese, žoge in še kaj, tako da se je Pro 
Eva držal kulerski hekerski prizvok. Konami se tega ni 
le zavedal, marveč je to zvito omogočal z odprtostjo 
špila za šrauferske posege. To se ni dogajalo samo na 
peceju, marveč tudi na PS2. Tu si z modčipom najprej 
frajersko gonil doma prevedeno japonsko inačico 
Winning Eleven, ki je vedno izšla nekaj mesecev pred 
zahodnjaško, in nato še patchan PES. Celo odbite po- 
drobnosti v Pro Evih so delovale simpatično. Recimo 
tista, da je Seabass višal statistične podatke svojim 
najljubšim klubom in nogometašem. V Pro Evu 4 je bil 
iz neznanega razloga polbožji Djibril Cisse, v petici Ji- 
Sung Park, Inter pa je bil kot tim ubijalski. Če bi si to 
privoščila FIFA, bi sprožila srd epskih proporcev, pri 
ljubljenem PESUu pa se je zgodilo kvečjemu negodova- 
nje. Dokler nisi izbral Adriana in v ležernih prodorih 
skozi kup branilcev dal petnajstih golov. 

Odjemalcev ni motilo niti, da je sistem gibanja nogo- 
metašev in podaj v Pro Evu temeljil na 'tračnicah'. Ko 
si žogo oddal, je program izračunal, kako in kam bo 
šla, čemur je sproti prirejal gibanje možicljev. V nave- 
zi s samo osemsmernim premikanjem si kmalu 
začutil, da se dogajanje do neke mere odvija na mreži 
nevidnih ravnih in diagonalnih črt. A prefrigani avtorji 
so kasneje vdelali zdravilo za to, 'super cancel'. Če si 
stisnil dva gumba hkrati (L2 in R2 na playstationo- 
vem ploščku), si prekinil magnetno privlačnost žoge 
in drugih elementov, zaradi česar si lahko svojega 
fuzbalerja premikal prosto. V bistvu je šlo za uradno 
požegnano goljufijo, ki je še zdaj sestavni del napred- 
nega nadzora v Pro Evu. 

A kakor se je PES v prvi polovici dvatisočih uveljavil 
kot izbira za 'pravega', sladokusnega navdušenca 
nad virtualnim žogobrcem, je njegova zvezda začela 
bledeti. Za vsaj polovičko tega je bil kriv sam, kajti 
napredka je prinesel vsako leto manj. PESnikom so 
dobro znane obljube, da bo naslednji Pro Evo tanar- 
bolj next-gen, da se bo znebil tračnic, da se bo neha- 
lo fliperaško odbijanje žoge, da bo imel nevemkakšne 
revolucionarnosti. Vsakič ista pesem, od katere se 
uresniči bore malo, in to kljub selitvi na PS3 in xbox 
360. Na drugi strani pa je FIFA zaradi velikojajčnega 
ostrega reza doživela nesluten razvoj. 

Najprej je FIFA 07 na peceju in PS2 naredila tisto, kar 
je morala: za vzor si je vzela Pro Evo in postala njego- 
va sicer neizvirna, a šekši sestrična. Tedaj je EAjeva 
serija v očeh ljubiteljev globokih, simulacijskih fuz- 
balščin po kar nekaj letih vzpostavila vsaj približno 
ravnotežje s Konamijevim prvakom. Pohod v lastno 
smer, ki bo postala zanimivejša od PESove, pa je na- 
povedala FIFA 07 za xbox 360. Ta je bila nedodela- 
na, a je temeljila na pretežno novem grafično-fizikal- 
nem pogonu, ob katerega kakovosti je človek pomi- 
slil, no evo, zato imam sistem naslednje generacije. 
Igrišče in nogometaši so bili videti in so se gibali nevi- 
deno realistično, obnašanje žoge je bilo nalik pravi, 
sistem pa je poudarjal tako akcijske kot taktične prvi- 
ne in stremel k posnemanju fuzbala. S to Fifo je EA 
pokazal, da je pripravljen na radikalne poteze, kar je 
bil v dolgovezni tekmi z največjim konkurentom edini 
recept za uspeh. 


FIFA International Soccer je leta 1993 začela se- 
rijo, s katero so mnogi prišli v svet žogobrenih si- 
mulacij. Grafika ni bleščeča, zlasti glede animaci- 
je igralcev, a špil danes niti ni švoh. 


Vsak del serije za PS3 in xbox 360 je bil odsihmal 
konkretna dodelava prejšnjega, dokler FIFA 10 ni v 
Jokerju 195 pokasirala devetdesetice. Da so se njeni 
avtorji v studiu EA Canada zgledovali po Pro Evu, ni 
nobena skrivnost. Sami povedo, da so 'great fans of 
PES', in špil ima vključeno alternativno nadzorno she- 
mo, ki je kopija Pro Evove. Hkrati pa so znali vnesti 
lastno identiteto. Premikanje je končno osvobojeno 
starih šestnajstih smeri, kot se za analogne gobice 
modernih joypadov spodobi, in je domala polno- 
krožno, žoga se ne drži tračnic, če se odločiš za ročno 
(manual) kontrolo, fizika okroglega usnja je nad- 
močno prava, izvedba čudovita. Največ je bržda pri- 
pomogel dodelani sistem prerivanja nogometašev. V 
Fifi 10 se striclji prepričljivo naslanjajo eden na dru- 
gega, se pehaje spravljajo z idealne linije, si jemljejo 
žogo s fizično močjo na podlagi statističnih podatkov 
in tvojih povelij namesto s serijami izbijanj ter drsečih 
štartov ... Res je, da ima Pro Evo svoje argumente: ši- 
roko, napol že menedžersko ligaško tekmovanje (Mas- 
ter League), puščice, ki vplivajo na nogometaševo 
počutje, globoko nastavljanje taktike in tisti težko 
opisljivi PES-občutek, ki mnogim zadostuje. V inačici 
preteklega leta je najti tudi prvine, ki jih je nekdanji 
učitelj vzel iz učenke, recimo premikanje v polnem 
krogu in izboljšan telesni stik. A ne dovolj, da bi bil v 
špici. 

Res škoda, da Electronic Arts te Fife ne prenesejo na 
računalnike. Mnogi sploh ne vedo, da se FIFA 10 za 
PS3/X360 in PC razlikujeta kot dan in noč. Prva je 
udarna, ki smo ji dali 90, za računalnike pa je nareje- 
na na podlagi starega pogona za revne trge s švoho- 
tnimi računali, kot je kitajski, in stagnira, kolikor se le 
da. Vsaj imensko bi ju lahko ločili, recimo FIFA: 

Obup Edition. Zato pecejaškega ljubitelja Pro Eva na- 
prošam, naj ne bo jezen name. Zavedam se, da nima 
izbire, vendar to ne pomeni, da drugod ne obstaja ne- 
kaj naprednejšega. 

Še ena prednost Fife pred Pro Evom je polna uradna 
licenca. Dokler je bil PES neuveljavljen, smo mu 
oprostili razne Merseyside Blueje. Zlasti ker so bili po- 
datki pravi, le imena je bilo treba porihtati. Sedaj pa 
se zdi to vse resnejša pomanjkljivost, najbrž zato, ker 


Uradnolicenčni World Cup '98 je temeljil na 3D- 
pogonu iz Fife in je vseboval retro prvenstva mono- 
kromatskega videza. Tole je prizor s tretjega mun- 
diala iz leta 1938 v Franciji. Prvak je bila Italija. 


smo se razvadili. Problem je med drugim v tem, da 
ima EA s krovno nogometaško organizacijo ekskluzi- 
vni dogovor do leta 2014. No, Konamijevci so se za 
licenčno vsebino zmenili z nekaterimi posameznimi 
ligami in klubi, angleško reprezentanco, zvezo igral- 
cev FIFPro ter evropsko zvezo UEFA, dočim so ga- 
ražni patcherji še vedno na delu. Zato tehtnica ni tako 
nagnjena na EAjevo stran, kot bi si mislili na prvi po- 
gled. Je pa. 


Pred petimi leti je EA lansiral Fifin arkadni odvr- 
tek FIFA Street, ki se odvija na malih igriščih in 
ima štiri nogometaše na vsaki strani. Noben del ni 
posebej dober. Trojka je dobila 39. 


STOLNI FUDBAL IN SUBBUTEO 


V družbi uleteti v lokal, kjer stoji vsaj en namizni 
nogomet, pomeni samo eno: takojšnjo vstavitev 
kovanca ali žetona. Pri čemer nisi nobena origi- 
nalna izjema, kajti ta domačijski posnetek žog- 
obrca je z nami že od leta 1922, ko ga je (verjet- 
no na podlagi že obstoječih konceptov) udejanjil 
Anglež Harold Searles Thornton. Sestava ni bila 
dosti drugačna od današnjega stolnega fudbala, 
footsala, kalča, foosballa, table soccerja ali ka- 
korkoli mu že rečejo v nekem okolju. Čez ograje- 
no igriščece so nameščene vrtljive in premične 
palice z ročaji, na katerih so stankovičevsko trde 
figurice nogometašev. S strani na površino pade 
žogica, ki jo igralca nato s sukanjem palic in s 
tem figurinic skušata odbiti tako, da pade v gol. 
Ker to nudi mnogo fines, a je instantno zabavno 
ter priučljivo, se početja težko naveličaš. Pravza- 
prav te lahko k temu prisilijo le omotica od pre- 
več piv, manko žetonov in škrtajoče zapestje. 
Tega si je moč ob namiznem nogometu hitro 
fentati, je pa to največkrat posledica besnega 
sukanja palic, na kar pravi ljubitelji gledajo kri- 
tično. Organizirana tekmovanja potekajo že več 
kot petdeset let, medtem ko dosti resnih igral- 
cev sodeluje v čisto pravi mednarodni ligi ITSF s 
sedežem v Franciji. 


Bolj plebejska, a vseeno kulerska inačica footsa- 
la je igra z imenom Subbuteo, ki jo gmajna naži- 
ga od leta 1946. V njej na dokaj velikem lesenem 
ali plastičnem igrišču stojijo male figurice z ob- 
teženo bazo. Figurice frcaš s prsti proti veliki žo- 
gi, s čimer se jo trudiš spraviti v gol, vratar pa je 
možiček na dolgi paličici, ki jo držiš pred mrežo. 
Čar Subbutea je v spretnosti, ki jo zahteva, in v 
tem, da je zanj na voljo na stotine moštev, od 
klubov do reprezentanc. Preprosto kupiš razširi- 
tev s figuricami in jih razmestiš po površini. 
Med njimi je tudi Slovenija v postavi za svetovno 
prvenstvo 2010. Jon Hare, avtor Microprose in 
Sensible Soccerja, preprosto, toda adiktivno 
nrav Subbutea šteje za eno bistvenih navdihov 
za ta špila, pa tudi za količino lig v Sensible 
World of Soccer. Zadeva je pri nas težko doblji- 
va, v tujskih spletnih štacunah pa pride okrog 80 
evrov plus poštnina. 

Zahteve po licenci, ki v igro prispeva prava imena 
klubov, reprezentanc in ljudi, njihove zunanjosti ter vi- 
deze štationov, se zdijo leta 2010 samoumevne. Člo- 
veka dandanes začudi, če se po navidezni trati podijo 
čudaki, ki nimajo zveze s pravimi športniki. Še arka- 
de, kot je FIFA Street, si lastijo poligonske modele re- 
sničnih zvezdnikov, in igre brez njih so bolj postran- 
ske zanimivosti v slogu ta mesec opisanega SFG So- 
ccerja. Nogomet je pač povsod. Beckham se v družbi 
svoje planetarno zabite babe smeji iz tračarskih revij, 
Christiano Ronaldo oglašuje motorno olje in ko se gre 
Ribery onegavit z mladoletno prostitutko, je to obja- 
vljeno na prvih straneh. Frisi vodilnih fuzbalerjev so 
del vsakdana in kupcem se zdi logično, da je tako tu- 
di v e-zabavi. 

Take naslovnice škatel nogometnih simulacij so 
običaj v podnebju, kjer mora imeti vsaka športščina 
svoje zvezdniške podpornike. Pečnika za Fifo 11! 


Kar pa ima vsaj eno slabo posledico. Tako kot je fuz- 
bal velik posel, so isto postali totematski špili. Za 
pošten izplen iz nogometne simulacije danes potrebu- 
ješ pošten vložek in obratno. Če ne odvežeš mošnjič- 
ka za spektakel in na ovitku nimaš težkokalibrneža v 
slogu Rooneyja, te masa rada spregleda. Tudi zaradi 
tega smo prišli do stanja, da se za levji delež trga 
udarjata zgolj FIFA in PES. Občasno po dolgem času 
pride kak manjši naslovčič a la Pure Football, ne tako 
dolgo nazaj je Sony brcal z This Is Football, ki je ugas- 
nil pred petimi leti, nekaj je robe na neodvisniških 
spletnih straneh. Vendar so to rezerve na klopi. 

A zmerom ni bilo tako, kar dobro vem, saj sem odraš- 
čal v osemdesetih in devetdesetih, ko je bila kaka no- 
gometna igra za vsakim vogalom. Tedaj si nismo 
upali niti sanjati o uradnih licencah, kaj šele o realis- 
tičnem fuzbalu, ki bi bil za neukega gledalca v pravih 
okoliščinah videti tak kot oni iz TV-prenosa. Kar smo 
igrali, so bile igrice, ki niso imele dosti zveze s pravim 
nogometom. Zaljubljenost vanje je bila bolj povezana 
z navdušenjem nad tem, da sploh lahko počnemo ne- 
kaj tako znanstvenofantastičnega. Realizem je prišel 
šele kasneje, z razvojem hardvera, večanjem apetitov 
in širjenjem trga. Tisto je bil čas sladke romantike, ko 
je bil nogomet še eden od igralskih konceptov z obili- 
co manevrskega prostora. Lotil se ga je lahko vsak z 
nekaj znanja in upal na uspeh pri pretežno zanese- 
njaškem občestvu, ki ga še niso zombijaško obkolile 


horde nedeljskih igralcev. Tako smo imeli spectrumov 
Match Day, komodorjeva Emyln Hughes International 
Soccer in Gary Lineker's Superstar Soccer, amigin 
Sensible Soccer in Kick-Off, pecejev Microprose Soc- 
cer, pa Arctic World Cup Football, Striker 95, Actua 
Soccer, International Superstar Soccer, Empire Soc- 
cer, Kliton Bozgo Football (okej, tega ne), World 
Class Soccer, Football Limited in še kakega. 


Videz navideznih zvezdnikov se vsako leto izbol- 
jša, a ne bistveno. Gloveki so bili dokaj prepoznavni 
že v Pro Evu 5, fotorealistični pa niso niti v Fifi 10. 


Toda romantika ima rožnata očala in spomin ostre 
robove rad prekrije s patino, ki je ni priporočljivo od- 
praskati. Za ta članek sem emulatorsko pognal števil- 
ne stare naslove, od spectrumovih in amiginih do 
računalniških ter konzolnih, ter nekaj nepreklicno 
spoznal. Namreč to, da so fuzbalščine na osembitnih 
sistemih oziroma nekako izpred leta 1989 tako primi- 
tivne, da jih je najbolje pustiti pri miru. Hm, porečeš, 
kako to, če pa v analnih ogledih dostikrat pove- 
ličujete špile izpred tega datuma? Odgovorjam: stari 
naslovi, ki so igralni še danes, so velikovečinoma ab- 
straktne, zelo temeljne ali statične sorte, recimo ve- 
soljske streljanke in avanture. Kar bazira na re- 
sničnosti, pa ima težave s prilagajanjem novi dobi. To 
gotovo velja za nogometščine. 

Ne gre toliko za grafiko, čeprav je tudi ta apn, marveč 
za mehaniko igranja, ki je okorna, plitka in zanikrna. 
V igrah, kot so spectrumovo-commodorjevi Interna- 
tional Soccer (1983), Match Day (1984) in World 
Cup 2 (1986), se človečki premikajo invalidno in po- 
časi, fines pri jemanju žoge, preigravanju ter strelih je 
za naprstnik, splošni občutek pa je danes skrajno ne- 
zanimiv. Match Day 2 iz 1987 je bil sicer prva nogo- 
metna igra, ki je poznala odmerjanje moči pri strelu, 
in ena redkih, ki so vsebovale lige ter pokale. Po sled- 
njem se je leto kasneje odlikoval Emlyn Hughes Inter- 
national Soccer, nazvan po tedaj znanem angleškem 
reprezentantu. Špil je kot prvi poznal inercijo in odda- 
jo žoge v pet smeri, če si pritisnil strel ter nato nekam 


International Soccer (1983) za C-64 je bil direkt- 
no bitko z Match Dayem (1984), ki je najprej prišel 
na ZX spectrum. Ne ga nalagat. Resno. 

potisnil igralno palico. Takisto je vnesel ubadanje z 
moštvi, saj si lahko sestavil lastnega. World Cup Car- 
nival iliti World Cup Football iz leta 1984 pa je bila 
prva žogobrcarica z uradno licenco Fife, čemur je na- 
slednja sledila šele čez devet let z World Cup USA 
'94. A to so zgodovinski elementi, primerni za uče- 
njaško preučevanje zgodovine nogometnih simulacij, 
saj je igrati MD2 in EHIS sedaj skoraj čisto brez zveze. 
Gotovo bomo nekoč tako gledali tudi na Fifo 11 in 
Pro Evo 11. 


ALGERIHR z [si 

World Cup Carnival (1986) je bil prva igra z 
uradno Fifino licenco. Verzija za spectrum je imela 
24 moštev, štirinajst več kot oni za C-64 in CPC. 


Fuzbal je postal razburljiv in globok šele, ko sta leta 
1989 prispeli legendarni računalniški igri, ki sta na- 
mesto dotlej običajne stranske uporabili ptičjo per- 
spektivo: Microprose Soccer in Kick-Off. Obe sta si 
za vzor vzeli Tehkan World Cup z avtomatov iz leta 
1985, ki ga poznajo le veliki navdušenci. Pogled di- 
rektno od zgoraj je omogočil dosti hitrejše premika- 
nje, ki je zaradi osnovne animacije mejilo na ko- 
mično, večjo igralno površino, na katero se je zgnetlo 
po enajst stricljev na vsaki strani, in manj zmede. Mi- 
croprose Soccer je vseboval dvoranski fuzbal, med- 
tem ko je imel Kick-Off prednost v tem, da se žoga ni 
lepila za noge igralcev, temveč se je malce odbijala 
naprej. S tem je bilo vodenje otežkočeno in je bilo bolj 
dinamično, ker ti je lahko nasprotnik s svojim možič- 
kom žogo hitro speljal, ko si jo imel pred sabo. Toda 
obe igri sta bili kljub veliki brzini in razumljivi mehani- 
ki nenavadno kompleksni. Imeli sta le en akcijski 
gumb, vendar si lahko s kombiniranjem le-tega in 
smeri izvedel čuda elementov, od podaj in strelov do 
lobov ter zavitih šutov. 

Dobri stari Sensible World of Soccer (1994)! Do- 
biš ga na Abandonia.com in ga poženeš skozi emu- 
lator DOSBox, ki je na natlačenki. Seka. 


Microprose Soccer je čez tri leta mutiral v Sensible 
Soccer, ki v izvedenki Sensible World of Soccer 
(1994) ostaja ena najbolj finesnih in udarnih arkadnih 
športščin vseh časov. Med drugim zato, ker je bila 
prvi špil, ki je na enem kraju združil lige in reprezen- 
tance držav z vsega sveta. V SWOS je več kot devet- 
deset lig, zato moreš izbrati slovensko reprezentanco 
in podalpska moštva s pravimi imeni ter člani. Ne le 

to, s klubi v dvajsetsezonski karieri upravljaš tudi kot 
trener. Na drugi fronti pa je Kick-Off zablestel že v iz- 
vrstni dvojki (1990) z mnogimi elementi pravega no- 
gometa v arkadni obliki, ki jo navdušenci igrajo še 
danes. Na tapravih amigah. Elitni retro! 


Na 3D-poljane 


A kakor sta Sensible Soccer in Kick-Off v družbi z od- 
vrtki, kot sta Goal! in hrvaški Football Glory, priv- 
lačna tudi zdajle, sta to še vedno dvorazsežni arkadi. 
Nogometno srce imata na pravem mestu in zajemata 
prenesetljivo dosti inteligentnega fuzbalskega raz- 
mišljanja. Toda realizem bi jima težko pripisali. Isto 
velja za prvo Fifo, FIFA International Soccer, ki je leta 
1993 najprej izšla za mega drive in kasneje še za PC, 


ogeni: ET rm 
d L 
gro 
ze 
z 
H : 
za 
Z 


NANA 


Lim 
Je" 


super nintendo ter druge sisteme. Namesto ptičje ali 
stranske perspektive je uporabljala nagnjeno izome- 
trično in temeljila na rabi dveh akcijskih gumbov. Za- 
nimivo, da je licenca tedaj pokrivala le imena klubov, 
športnikov pa ne. 

Toda starodobna arkadnost je logična. Nogomet je 
igra, kjer se veliko dogaja pri stiku nogometaševega 
telesa z žogo, verno oponašanje tega pa je bilo v 2D- 
bitni grafiki tedanjih dni nemogoče. Da je to postalo 
očitno, so morali priti in se razviti poligonski špili s tri- 
dimenzionalno zunanjostjo. Pritekati so začeli leta 
1995, kar ni naključje, saj sta tedaj na trg prišli no- 
vodobni konzoli playstation in saturn ter so se začele 
uveljavljati 3D-pospeševalne kartice za PC, kot je bil 
voodoo. Za primat so se udarile FIFA 96, Gremlinov 
Actua Soccer (imenovan tudi VR Soccer '96) in Inter- 


MENEDŽERŠČINE 


Seveda je razburljivo, ko nogometašek na ekra- 
nu pod tvojim nadzorom priteče na rob šestnaj- 
sterca in po zaslugi natančno odmerjene moči 
ter smeri zašvasa evrošut direktno v levi zgornji 
kot. GOOOOOOOOL!!! in Brane Oblak kolapsira 
od vznemirjenja. A številni ne marajo za to. Raje 
so polbogovi, ki v vlogi trenerja ali/in direktorja 
poskrbijo, da je neprekosljivi Turbo Rudi, ki je 
zadel, sploh v klubu. Čičanje na tem stolčku jim 
omogočijo menedžerščine — igre, v katerih po- 
staneš vodja celotnega kluba. 


Njihova zgodovina je skoraj enako dolga in bo- 
gata kot hištorija simulacij, saj so štartale že leta 
1982 s Football Managerjem na spectrumu. Ta 
in še nekaj drugih verzij (C64, CPC) je nudil gra- 
fični ogled tekem, drugod, na primer na osembi- 
tnih atarijih, si zrl le tekst. A če zavrtimo trak čez 
številne Bundesliga Managerje in Hattrick Mana- 
gerje (ja, to zvrst imajo Svabi zelo radi) do naj- 
novejših FIFA Managerjev, ki imajo 3D-pogon za 
prikaz tekem, je grafika ponavadi zadnje, kar za- 
nima virtualne direktorje. Finta je v količini lig, ki 
jih imajo ti naslovi res obilo, tja do postranskih v 
slogu slovenske. Pa v možnostih, ki jih imaš na 
voljo kot glavni finančnik moštva (gradnja šta- 
diona, odrejanje cene vstopnic, rihtanje osebja, 
kupovanje ter prodajanje nogometašev) in kot 
trener (razpošiljanje oglednikov, določanje reži- 
mov treninga, igranje s formacijami, naročanje 
dejanj med tekmami) ... v vmesniku, ki omogo- 
ča žongliranje s stotinami podatkov ... in napo- 
sled v intimnem zadovoljstvu, ki ga nudi preobli- 
kovanje ekipe po svojih željah. Fantazijski nabor 
iz Pro Eva 5, kjer si lastno grupo sestavil s pa- 
berkovanjem igralcev iz celotnega bazena, je 
mnjeh proti Football Managerju ali Champions- 
hip Managerju, v katerem si končno dal vkup 
svoj sanjski Manchester United z nakupi od vse- 
povsod. Oziroma v Nafto Lendavo pripeljal Inie- 
sto. Trenutno so najbolj aktualni predstavniki 
zvrsti za PC Football Manager Live, Champions- 
hip Manager 2010 in Football Manager 2010. 

playev Striker 95, medtem ko jih je iz rižojede dežele 
motril Winning Eleven. Če izvzamem počasnejši tem- 
po glede na spidigonzalske Sensible Soccerje, poseb- 
nega igralnega napredka ni bilo, kar je umevno, saj 
so imeli avtorji zadosti dela s prehodom iz 2D v 3D. A 
počasi so začele tridimenzionalne simulacije pridobi- 
vati na kompleksnosti, lepoti in veljavi ter so v drugi 
polovici devetdesetih izpodrinile ploščate sorodnice, 
ki niso bile več v modi. Prosim vas lepo, kdo bo igral 
arkadice, če imamo priložnost, da dobimo izkušnjo 
nalik resničnemu dogajanju na štadionih? Recimo ta- 
ko, kot jo je ne tako dolgo po tistem ponudil Pro Evo- 
lution Soccer. Glej poglavje PESniki, ki zaključi krog. 

Actua Soccer je bil sredi devetdesetih konkuren- 
ca Fifi, toda Gremlin je s serijo zaključil leta 1998 
z Actua Soccerjem 3, ki ni imel klubov. 


Naprejgled 

Vidiš nauk, ki sledi iz teh starin? Tako je: status guo, 
ki ga furata FIFA in Pro Evo, ni samoumeven. To, da 
smo se navadili na vsakoletni boj natanko dveh špi- 
lov, ne pomeni, da mora tako biti. Še zlasti pa ne, da 
je to dobro. Sam bi si jako želel vsaj tretje strani, ki bi 
zmogla toliko financ in srca, da bi se v tekmo 
vključila enakopravno, a na svojstven način. Izraznih 
možnost je namreč veliko. Zakaj mora biti pogled od 
strani edini zveličavni - je mar nogomet tak, kot ga 
gledamo po televiziji, ali tak, kot ga igramo sami? 


Japonci so nori tudi na fuzbal. Tole je Segin av- 
tomat World Cluh Champion Football, na katerem 
igraš s Paninijevimi zbirateljskimi sličicami. 


Skrajni čas je, da nastane vzdušna prvoosebna fuzba- 
lerščina, tako kot je Mirror's Edge prinesel spodobno 
ploščado iz te persperktive. V to smer se je pred leti 
trudil Namco z Love Football za xbox 360, a je zmo- 
gel le odhod v obskurnost. Dalje. Zakaj je medijski 
pomp okrog nogometa vedno tako slabo prenešen? 
Hočemo sodelovanja v TV-prenosih, murinhovska 
trenerska pričkanja, navijaške izgrede, nagce in nagi- 
ce na zelenicah, osebnosti, zgodbe. Dalje. Zakaj je 
edini zveličavni kvest postal tisti za realizmom? Arka- 
de tipa Sensible Soccer so dobrodošle, a ne le iz rok 
neodvisnežev. Akcija in menedžerstvo bi se lahko 
konkretneje povezala in bila oba polnopravna. Da ne 

Po igralnicah se valjajo avtomati, kjer brcaš v 


žogo, stroj pa te oceni. Eden je World Kicks, sam 
pa pomnim Segino inačico s pravo žogo na špagi. 


omenjam možnosti, ki jih nudi internet, saj je tu moč 
ustvariti prave navidezne svetove, v katerih obstajaš s 
tisoči drugih, ki prav tako razvijajo like in se trudijo z 
fužinskih trat priti v virtualne klube. Nalinijski Football 
Superstars (Footballsuperstars.com) sicer eks- 
perimentira tako z mmorpgjsko platjo kot s prvo- 
osebno perspektivo, a ne še z zadovoljivimi rezultati. 
Je pa res, da ne glede na to, ali se bo vzpostavila 
orenk konkurenca Pro Evu in Fifi, virtualni nogomet 
napreduje. Morda bolj, kot se zavedamo tisti, ki smo 
stalno v njem. Ondan sem bral kolumno v Dnevniku, 
v kateri je bil njihov pisec Borut Mehle, po lastnih be- 
sedah igrarski analfabet, čisto paf nad tem, kako je 
2010 FIFA World Cup domala neločljiva od prenosa 
po televiziji, kako naravno se gibljejo fuzbalerji, koliko 
možnosti ponuja nadzor. Resnica iz ust neobreme- 
njenca? Dasiravno gejmerji stalno nekaj zabavljamo 
čez simulacije in bi dvoletni razvojni cikel marsikdaj 
sedel (čuješ, Seabass?), je čudovita igra v tem trenut- 
ku dobro prenešena v elektronsko obliko. Pot do per- 
fekcije pa je seveda dolga in zahteva veliko dela na 
umetni pameti, zlasti vratarjev, ki so tradicionalna 
šibka točka, pa stiku žoge z nogo, obnašanju teles, 
dinamiki v šestnajstmetrskem prostoru, morali ... Če- 
prav morda nima konca, se veselimo stopanja po njej. 


Upam, da ti je članek dodatno popestril te dni 
praznika nogometa v Južni Afriki. Če si trO0, si boš 
na fris odtisnil naslovko škatle Fife ali PESa! 

Z novim aparatom Lumix TZ10 ste pripravljeni na vsak izziv: 
B 0 D ITE Pp R P RAV LJ E N Če fotografija ne zajame celotnega dogajanja, lahko s funkcijo 
ča AVCHD Lite movie v trenutku preklopite na snemanje filma 
UJ ETI N E P R | CAKOVAN 0 BUM v HD kakovosti. 12x optična povečava vas lahko brez izgube 
kakršnega koli detajla pripelje izredno blizu. S pomočjo 
inteligentne povečave še okrepite zmogljivosti približevanja, 
hkrati pa obdržite odlično kakovost slike. Funkcija GPS pa 


vam pove, kje točno ste fotografirali. 
Ker popolna slika zares šteje 


VSE ŠTEJE. 

12X OPTIČNI POVEČAVA 


NVCHD Lite Lu M 1x www.panasonic.si 


Če bi se ekspertno znanje merilo v kubikih prekidanega gnoja, bi bil ':-'ro 
večkratni doktor. Tako pa le mastno pljune v roke in si želi dobrih vil. 


judje hrano radi obilno in redno uživamo. 

Zato pa tolikanj bolj molčimo o tem, kaj se 

z njo zgodi potem. V farbovitem magazinu 

vam zdaj odstiramo, čemu se zdi razprav- 

ljanje o tem neprimerno, kako je iztreblja- 
nje nujno pomembno za ekosistem, da ni drek enak 
govnu, znanosti in deviacije, pa še kupček resnih in 
malo manj resnih dejstev. 


Anatomija kakca 


Če k sračkanju pristopimo docela znanstveno, gre jas- 
no povedati, da je feces končni produkt prebavljanja. 
V njem je vse tisto, česar organizem ne more porabi- 
ti, in še nekaj dodatkov. To velja za vsa živa bitja, od 
najbolj zanikrnih bakterij do krone stvarstva. 

Prebava se običajno izvaja znotraj organizma, čeprav 
obstajajo kreature, ki prebavne sokove izbrizgajo v 
hrano in nato zgolj posesajo nastalo hranljivo juhico. 
Pajki so že taki. No, večina drugih živih bitij si lasti in- 
terno prebavo, ki lahko poteka na dva načina. Pri 
prvem žival neprebavljive dele enostavno izbruha - 
morske zvezde in morske kumare tako dobesedno 
serjejo skozi usta, dočim je pri mehkužcih izmetna 

odprtina v neposredni bližini kljuna. Večinoma pa so 
organizmi že tam od glist naprej privzeli cevasto obli- 
ko z vhodom na eni strani in izhodom na drugi. 
Prednost tovrstnega sistema je v tem, da so se posa- 
mezni deli prebavnega trakta lahko bolje specializira- 
li in s tem povečali vsrkavanje hranljivih snovi. Ce- 
vast sistem nadalje pomeni, da hrana od zunaj ne pri- 
de v stik z notranjimi organi, zaradi česar ima prebav- 
ni trakt obenem važno obrambno funkcijo. 
Mimogrede, dokler otroček ne priveka na svet, je nje- 
gov rektum zamašen s smolasto vsebino, ki ji rečemo 
mekonij. Ko se prebavila po rojstvu spravijo v pogon, 
je to prvi kakec. Lulanje po drugi strani nastane tako, 
da se odpadne snovi filtrirajo iz krvi. Četudi gre za še 
en sistem odstranjevanja svinjarije, ima s prebavo 
malo zveze. Le toliko, da prečisti še tisto, kar so na- 
pačnega posrkala črevca. Zato lahko scanje recimo 
smrdi po špargljih. In druge tekočine, ki pridejo od 
tam, tudi, a o tem zdajle ne bi. 


Drek se zgodi 


Da iz hrane sračka nastane, mora na dolgo pot po 
prebavnem sistemu. Ta se razlikuje od vrste do vrste, 


toda v grobem ga lahko razdelimo na mehanski, bio- 
loško kemični, absorbcijski in izločalni del. 

Čeprav nas tokrat zanima slednji, recimo nekaj še o 
preostalih, saj je kakovost končnega produkta hudo 
odvisna od njih. Ptiči imajo recimo kratka črevca. 
Verjetno ste že slišali lovske štorije, kako je moč race 
uloviti na vrvico s kosom slanine. Račka požre slani- 
no, jo malo zatem pokaka, mimo pride druga račka in 
tako naprej. Sicer nisem videl še nikogar, ki bi mu tak 
sistem lova uspel, a dejstvo je, da se je s tem smrti re- 
šila prenekatera jegulja, ki je nepoškodovana zdrsnila 
iz kloake. Na splošno velja, da imajo rastlinojedi dol- 
ga prebavila, vsejedi krajša, mesojedi pa najkrajša. 
Kar je logično. Slasten zrezek ima dosti več hranljivih 
snovi kot solata, da o travi ne govorim. Temu primer- 
no morajo rastlinojedi pojesti mnogo več hrane (na- 
čeloma isto velja za vegetarijance), jo dosti bolj me- 
hansko obdelati in njihov izmet je zato mnogo mnogo 
obilnejši. 

Ko hrana dospe v črevesje, je v povsem tekoči obliki, 
prepojena z encimi, slino in kislino. Nato pride zraven 
žolč iz žolčnika, ki poleg razgradnje maščob poskrbi 
še za značilno barvo dreka. Smrad pride deloma od 
razpadlih beljakovin, večinoma pa od koliformnih 


simbiotskih bakterij. Koliformne jim rečemo zaradi 
najpogostejše prebivalke notranjosti drobovja, bakte- 
rije Escherichia coli. Kupčki mesojedov smrdijo bolj 
od rastlinojedih, ker živalske beljakovine vsebujejo 
žveplo. Kakorkoli, tanko črevo posrka hraniva, v de- 
belem črevesu pa se prične absorbcija vode, dokler se 
v rektumu končno ne formira dobro znana klobasa. 
Ali pa tudi ne. Po bristolski lestvici ocenjevanja poz- 
namo namreč kar sedem kategorij govna, glede na 
vsebnost vode. Na prvem mestu so suhi bobki, na 
zadnjem pa popolna lijavica, ki običajno kaže na to, 
da je s prebavili nekaj narobe. Pri tem je treba upošte- 
vati, da sta dotični skrajnosti za nekatere živalske 
vrste čisto fiziološki. Kunci, drobnica in serjad, khm, 
srnjad recimo morajo kakati bobke. Še več, kunci iz 
sebe spravljajo povsem različni vrsti bobkov in ene od 
njih pojedo znova. To ni koprofagija (žretje lastnih iz- 
trebkov), kot jo poznamo iz nemških drekastih videov, 
ampak njihov način prebave. Ker imajo kratka črev- 
ca, so razvili zvit način za boljši izkoristek. Napol pre- 
bavljena trava se sprime v kroglice, ki so za razliko od 
pravih bobkov suhe in spominjajo na peletirano 
krmo. Tem kroglicam pravimo cekotropi in jih ne 
smemo zavreči. Itak jih dolgouščki pojedo, preden 
storimo kaj podobnega. Pravi koprofagi pa so govna- 
či, muhe, psi in ostarele porno zvezde. 

Zakaj bi kdo to počel s fiziološkega stališča? Čeprav 
gre za izmet, črevca niso optimalni ekstraktor. V deh- 
tečem kupčku zna biti tudi do polovica energije, ki je 
bila v osnovni surovini, kar ni malo. Marsikatero bitje 
zna to izkoristiti. Če ne drugače, posušeno govno lepo 
gori, kar izkoriščajo beduini. Velika vsebnost vlaknin 
pa ga naredi za dober gradbeni material s finimi izola- 
cijskimi sposobnostmi. 


Psihološko sranje 


Fekalije so v živalskem svetu važne. Tudi ljudje, baje 
cvet inteligence, smo nad klobasami bolj ali manj fas- 
cinirani. Omamno dehtenje sveže napravljene potre- 
be mnogim vrstam rabi kot sredstvo za označevanje 
ozemlja. Še več, dostikrat so ob zadnjiku žleze, ki iz- 
loček dodatno parfumirajo. Mačke po drugi strani 
svoj kakec zakopljejo, da bi prisotnost zakrile. Prima- 
tom kaj takega ne pride na misel. Bolje ga je uporabi- 
ti kot metalno orožje, kot vedo ljubitelji opic v žival- 
skih vrtovih. 


Kaj pa ljudje? Vsi majhni otroci gredo skozi analno in 
fekalno fazo, ko so navdušeni nad svojo ritjo in nad tis- 
tim, kar prileze iz nje. Kako tudi ne bi bili: okolica 
sfinktra je izjemno dobro oživčena, iztiskanje odvečne 
robe pa je za organizem prijetna izkušnja. Potem jim 
dušebrižni starši to izbijemo iz glave. Civilizacija je že 
iz prdenja, kaj šele iz kakanja naredila najbolj intimno 
stvar pod soncem, ki je pošteni ljudje in dobre babe 
sploh ne počnejo, in v nas vsadila prepričanje, da je 
velika potreba najbolj umazana stvar. No, ta trditev ni 
povsem iz trte zvita, saj je drek ponavadi poln čreves- 
ne mikroflore, ki zna biti (drugemu) organizmu škod- 
ljiva. Še pogosteje v njem najdemo jajčeca parazitov, 
ki si najbolj želijo tega, da bi se vrnila v telo, po mož- 
nosti v frišno. 

Zato je straniščna higiena hudo pomembna. Kako jo 
izvajajo različna ljudstva po svetu, se lahko deloma 
podučite v straniščnem uvodnjaku iz Jokerja 195 (ali 
na stranki pod številko 6377). Sabala je klasika, Ja- 
ponci so v najmodernejših sekretih združili prav vse, 
kar je možnega na tem področju, in niti šiptarjem ni 
več treba s steklenico na WC. 


Posušen kamelji drek kot gradbeni material? Seveda! Zaradi 
visoke vsebnosti vlaknin je kompakten in ima predvsem zelo 
dobre izolacijske sposobnosti. V suhem in vročem podnebju 


hkrati ne smrdi. Le če pride do hudega naliva, 
se znajdeš dobesedno v dreku. 


VEDEŽ 


"Govnač je verjetno vsem najboljznani zbiralec , 
iztrebkov. Zanimivo je, da se rajo S neme 
(le rastlinojedov kot mesojedov,W"starem 
so veljali za svete živali, Ker soMumije 


erjele, da zj trajssofice na nebo prikotali 
k: - šesjeronogi,dtekodjoke 


Ker smo običajni ljudje sralno zavrti (če smo zaprti, se 
v lekarni dobi odvajalo, ki nadležno zapeko odstrani), 
so dehteče klobase določenim ekstra vabljive. Saj ve- 
ste, tabuji, prepovedan sadež in to. Zato se nišo trudi- 
jo zapolniti podjetneži, ki ponujajo tako humorne iz- 
delke, kot je pred leti opisan turd twister. To je nasta- 
vek za v rito, podoben modelčkom za kekse, ki po- 
maga tvoriti drekce najčudovitejših oblik. Nadalje ne 
manjka konkretnih pornjakov, kjer ljudstvo feces ne 
le producira, ampak večnamensko uporablja - od po- 
slikav in blatnih kopeli do slastnih prigrizkov. Kar 
spomnite se dveh deklet in enega lončka. 

Če se ob tem zgražate, pomislite na to, da tovrstnega 
materiala ne bi bilo brez povpraševanja. Pornjakarji 
ne bodo šli ponujat izdelka, če dobiček ni zagotovljen. 
Ali iskanju takih filmov botrujejo naveličanost običaj- 
nih praks, prehitro zatrta faza v otroštvu oziroma de- 
janska fasciniranost, ali pa gre za resničen odklon, je 
tema, ki sodi v psihološke publikacije, ne v našo 
splošno izobraževalno revijo. 


Krog življenja 

Primarna raba fecesa, ki je sploh še nisem omenil, je 
na prvi pogled banalna. Nanj se spravijo bakterije, 
glive in insekti, ob anaerobnih kemičnih procesih, ki 
jim s skupnim imenom rečemo kompostiranje, pa iz 
njega nastane substrat za rast zelenih rastlin. Tu viso- 
ko mesto zaseda gvano, izmet netopirjev, ki ga kot 
gnoj prodajajo za mastne denarce. Svoje čase so ko- 
košji gnoj zaradi visoke vsebnosti sečnine (kloaka 
pač - sranje in scanje v skupnem paketu) zelo radi 
mešali v krmila za bike, ker so bakterije v vampu za- 
devo sposobne predelati. Danes se tega ne sme več. 
Vseeno pa je še vedno dosti sekretov na štrbunk, ka- 
mor kmečke družine radostno serjejo in ščijejo, nakar 
dobljeni puding razmečejo po njivah. Ne, tako neum- 
ni, da bi polivali frišno sračko, niso, kajti s tem bi ze- 
lenjavo požgali. Gnoj mora dozoreti. 

Civilizirani mestni živelj ob tem zdaj kozla po svojih 
dnevnih sobah z usnjenimi kavči in parketom z Mala- 
vija. Ampak poanta je v tem, da bi zelene rastline 
brez gnoja dosti slabše rastle, kar bi pomenilo manj 
rastlinojedcev in s tem stradež za karnivore. Če bomo 
nehali srati, življenja ne bo več. Tako enostavna in 
pomembna reč je to. Ne pravim, da morate postati 
koprofil, a zdrav odnos do velike potrebe mora biti. 
Rit diktira lajf - naj bo torej na mestu, ki si ga zasluži. 

be, pregovorov, obrti in noš sodi še čuda 

mitov in legend, največkrat srednjeveških 
in ponarodelih. V pripovedkah brez enotnega avtorja 
nastopajo mnoga bajeslovna bitja, čarobni kraji in 
hrabri dobrotniki. Slednji so bili od vekomaj priljub- 
ljena tema zapečkov in tabornih ognjev preprostih 
ljudi, saj so jim, zatiranim ali podjarmljenim, predsta- 
vljali simbol milosti in pravice oziroma domoljubja. 
Vsaka dežela ima tovrstne plemenitaše, praočete da- 
našnjih superjunakov, in nekaj njih je znanih tudi on- 
kraj svojih meja. Čeprav so nekateri osnovani na zgo- 
dovinskih osebnostih, so vsem skupne idealizirane 
vrline, kot so pravičnost, zvitost in hrabrost, ter koš- 
ček nadnaravnosti. Na pamet pridejo recimo naš do- 
bri kralj Matjaž, ki domnevno temelji na madžars- 
kem vladarju Matiji Korvinu, pa britanski kralj Artur, 
legendarni ustanovitelj vitezov okrogle mize, ter ne- 
nazadnje sloviti samostrelec Viljem Tell, bržda iz- 
mišljen švicarski heroj, ki je tobleronsko pokrajino 
popeljal v samostojnost izpod habsburškega škornja. 


olklora, kot pravimo ljudskemu izročilu, je 
skupek vseh sort kulturnih znamenitosti 
naroda, med katere poleg običajev, glas- 


Poleg kralja Matjaža Kranjci poznamo še pona- 
rodelega Petra Klepca, silnega Osilničana, ki je 
pregnal Turke iz doline Kolpe. Martin Krpan in 
Kekec sta prav tako dela naše foklore, a sta oba 
'avtorska'. Prvi je izmislek Frana Levstika in dru- 
gi Josipa Vandota. 


Nedvomno najbolj prepoznaven in razdelan srednje- 
veški folklorni junak pa je Robin Hood, princ angleš- 
kih revežev, kralj Šervudskega gozda in trn v peti not- 
tinghamskega šerifa. Le kdo ne pozna tega v zeleno 
odetega izobčenca, ki jemlje bogatim in daje revnim, 
je mojster loka in meča ter je zvest odsotnemu kralju 
Rihardu Levjesrčnemu, čigar prestol naskakuje njegov 
zlobni brat John? Je ta(k) človek res obstajal ali gre le 
za snov gostilniških povesti srednjeveške Anglije? 


Bardova zgodba 


Dasiravno se je mesto Loxley iz Južnega Yorkshira 
oklicalo za Robinov domači kraj, pri čemer so ob- 
činski svetniki v prid turizmu celo določili rojstno le- 
tnico 1160, ta tržna poteza nima zgodovinske podla- 
ge. Strokovnjaki, ki si dajo veliko opraviti z raziskova- 
njem ozadja mita, so si edini, da ni nobenega nepos- 
rednega pokazatelja na natanko določeno zgodovin- 
sko osebnost. Nekaj preglavic povzroča dejstvo, da je 
bil Robert, iz katerega izhaja varianta Robin, jako pri- 
ljubljeno ime tistega časa, prav tako tudi priimek Hood 
oziroma Hode. (To po pomeni zaglavnico ali kapuco 
po domače in ne soseske.) Temu primerno veliko je 
bilo slično oklicanih mož v vsaki vasi. Drug problem 
je malo ohranjene napisane besede, ki se nanaša na 
tisti čas in prostor, iz katerih naj bi heroj domnevno 
izviral. In za nameček so bili bili kronisti pogosto ma- 


lomarni v navajanju lastnih imen, tako da je veliko za- 
pisov ljudi in krajev dvoumnih. 

Povest o drznem lokostrelcu, ki se zoperstavi oblasti, 
so prvič prenesli na papir šele v začetku petnajstega 
stoletja. Gre za trubadursko balado, ki se začne s sti- 
hom "Robyn Hode in Scherewode stood." in nato opi- 
še podlago danes uveljavljene štorije, torej Robinovo 
partizansko ropanje in spopadanje z milico. V rimah 
so omenjene njegove lokostrelske veščine, zvijačnost 
in nekateri člani židane druščine: Mali John, mlinarjev 
sin Much in Will Škrlatni. Niti ta, niti ostali epi iz pet- 
najstega stoletja, med katerimi izstopa Gest of Robyn 
Hode (Dejanja Robina Hooda), pa ne širijo človeko- 
ljubnih idej oziroma pomoči ubogim. Zelena bratovš- 
čina je v tistem obdobju predstavljala le simbol svo- 
bode. Zanimivo je, da te zgodnje pesnitve prav tako 
ne vključujejo Lady Marian, kralja Riharda in njegove- 
ga brata, princa Johna, pač pa se nekje med stihi po- 
javi edinole kralj Edvard brez številke. Trije Edvardi 
so vladali od leta 1272 do 1377, kar je najmanj stolet- 
je kasneje od 'uveljavljene' umestitve legende. A če 
se pripoved sto in več let širi le od ust do ust prepro- 
stega, vraževernega ljudstva, je še dobro, da se Robin 
ni na kraju boril z zmaji in velikani. Tako je bil junak 
enkrat iz Nottinghamske grofije doma, drugič iz se- 
vernejšega Yorka, Škoti so ga med bojem proti An- 
gležem za motivacijo umestili v svoje gozdove. Tako 
se je že v prvih baladah zvrstila cela zmešnjava goz- 
dov in oseb, zgledi pa so prihajali z vseh strani, celo 
od Williama 'Mela Gibsona' Wallaca. 

Tako kot dandanašnji vsako dekado posnamejo nov 
film o Robinu, so tudi tedaj pesniki, pisatelji in drama- 
turgi redno in hvaležno ohranjali lik pri življenju. Nji- 
hova domišljija in umetniška svoboda sta historično 
natančnost kakopak le še poslabšala. Imel je stotine 
izmišljenih, folklornih ali zaresnih sovražnikov iz otoš- 
ke zgodovine. Enkrat je bil brezobziren morilec, dru- 
gič galanten slepar, pomagal je v vojni proti južnim 
sosedom in v nekaj različicah je celo umrl. Sprva tla- 
čanskega in iz tega razloga uporniškega Robina so li- 
terati šestnajstega stoletja spremenili v padlega ple- 
miča, ki ga je oblasti željni prestolonaslednik John 
oropal posesti, zato se junak priduša, da bo pomagal 
ostalim izkoriščanim. S tem je legenda prvič dobila 
oprijemljiv datum: konec tretjega križarskega poho- 
da, leto 1192. Ta verzija, četudi splošno sprejeta, ni- 
ma zgodovinske osnove in gre le za vsiljeno dajanje 
duška zgodovinarjev tudorske dinastije, ki je prezirala 
Johnovo vladavino po Rihardovi smrti. Toda ne glede 
na to velja zaradi povezave z legendo in obče razgle- 
danosti vpogledati ta košček zaresne zgodovine. 


Dobri kralj Rihard 


Ključna letnica srednjeveške Anglije je 1066, ko je 
brez nasledstva umrl kralj Edvard Spoznavalec. Kro- 
no je na hitrico prevzel Harold II., a le za kratek čas, 
saj jo je še isto leto na silo terjal normandijski vojvoda 
Viljem Bastard. V sloviti bitki pri Hastingsu so Norma- 
ni premagali domačo anglosaško vojsko in zmagova- 
lec je zasedel londonski prestol kot Viljem |. Angleški, 
kasneje bolj znan s podimkom Viljem Osvajalec. Pre- 
lomnost te bitke je v tem, da so prišleki iz severne 
Francije razlastili staroselsko plemstvo in posihmal 
sami predstavljali celoten višji sloj angleške družbe. S 
tem so deželo na novo ustrojili in jo preželi s svežo 
kulturo. Poseg se je odrazil zlasti v jeziku, zato ima 
angleščina toliko besed francoskega izvora. Anglosa- 
som okupacija seveda ni bila pogodu in so se redno 
upirali, kolikor se je dalo, vendar zaman. Iz tega po- 
sledično izhajajoči domoljubni pridih ima tudi zgodba 
o Robinu Hoodu, kakršno poznamo, ki pogosto ome- 
nja normansko nadvlado nad angleško gmajno. 


SAAAAAANANLNIK 


Normani (severni možje) so potomci danskih in 

norveških vikingov, ki so se ustavili v severni 

Franciji in dali ozemlju ime Normandija. Tam so, 
se pokristjanili, se pomešali s Franki in drugimi 

germanskimi plemeni ter vodili mnogo osvajals- 

kih pohodov. Med ostalim so v dvanajstem sto- 

letju zavzeli celo Sicilijo. Normani niso enako 

Francozi. Četudi so govorili podoben jezik, so 

bili pogosto v sporu s staroselskimi Franki in 

Galci, iz česar tudi izhaja dolgostoletna angleš- 

ko-francoska mržnja. Nasploh pa se gre zave- 

dati, da so bila takrat ozemlja dosti bolj razkosana 

kot danes in da je bil denimo kraljevina Francija 

obsegala komaj kaj več od širše okolice Pariza. 

Ker so bili še dve stoletji po Viljemu angleški kralji 
večino časa raje v severni Franciji kot v londonskem 
Towerju, so z državo upravljali normanski nadzorniki, 
tako imenovani šerifi. Obrobna etimološka zanimi- 
vost je, da izraz izhaja iz staroangleških oblik besed 
shire in reeve, kar pomeni oskrbnik grofije. Po okupa- 
ciji so ti oskrbniki predstavljali absolutno oblast, saj 
so imeli vsa kraljeva pooblastila. Vladali so s trdo ro- 
ko in z visokimi davki stiskali prebivalce. Najbolj so 
deželo seveda izžele neprestane vojne, višek stroškov 
pa je dosegel tretji križarski pohod. 

Kmalu po drugi kampanji nad Sveto deželo (1145- 
1149), ki se je izkazal za popolno polomijo, je Jeruza- 
lem padel nazaj v muslimanske roke (1187) in strasti 
v Evropi so spet razplamtele. To pot so se pobudi Va- 
tikana odzvale najmočnejše kronane glave: angleški 
kralj Henrik l., francoski Filip II. in svetorimski cesar 
Friderik |. A prvi potovanja ni dočakal in nasledil ga je 
sin Rihard. Ta se je na bojnem polju izkazal že v naj- 
stniških letih in vojaška srčnost mu je prislužila vzde- 
vek Levjesrčni. Ker mu med kralji v veščinah vojeva- 
nja ni bilo enakega, so ga izbrali za poveljnika krš- 

Sodobni Sherwood (shire wood - grofijski gozd) 
je s svojimi štirimi kvadratnimi kilometri skopa 
zapuščina nekdaj brezmejnega gozda, skozi ka- 
terega je vodila edina cesta iz Nottinghama v 
London. Živi pa tam tisočletni hrast, ki je po na- 
vedbah turističnih delavcev dajal senco tudi Ro- 
binovi tovarišiji. 


PODTKOZIDDIO DO DIODE 

čanske vojske. Kakšnega velikega učinka operacija 
ni imela. Križarji so zajeli in oplenili nekaj mest, med 
njimi Ako, toda Svetega groba jim ni uspelo zasesti. 
Popis dogajanja v Jutrovem med letoma 1189 in 
1192 je za našo zgodbo nepotreben. Več na to temo 
najdete v vedežu o križarskih vojnah (id 455 na stran- 
ki) in o templjarjih (5226). 

Za izročilo o Robinu Hoodu pa je pomemben dogodek 
na Rihardovi poti domov. Odprava ni imela pomorske 
sreče, zato so v severnem Jadranu blizu Ogleja doži- 
veli brodolom, nakar je kralja v Avstriji zaradi starih 
zamer zajel tamkajšnji vojvoda Leopold V. Ta ga je 
prodal cesarju Henriku VI., ki je od angleškega dvora 
zahteval odkupnino več deset ton srebra. London je 
na pobudo kraljice matere kljub prazni zakladnici zb- 
ral zahtevano kvoto, vendar je bila na rovaš tega de- 
žela izžeta do kraja. Ravno ta beda je ključni motiv ro- 
binhoodovstva, kajti normanska nepravičnost je mno- 
go prebivalstva stala glavo ali jih naredila za brez- 
domce in jih pregnala v hosto. Ljudje denimo niso 
imeli niti zrna pšenice za pod zob, a po drugi plati je 
bil smrtni prekršek uplen srnjadi, ki je bila po dekretu 
kraljeva last. 


Folklora veli, da se je Robin Hood rodil v Loxleyju 
v Južnem Yorkshiru, ki spodaj meji na okraj No- 
ttinghamshire. Gozd Sherwood se je tedaj raz- 
prostiral čez obe grofiji. 


V tej štoriji igra važno vlogo Rihardov brat John, ki je 
bil tudi v resnici mehkužen zvijačnež, kakršnega sli- 
kajo filmi. Iz zavisti se je spečal s francoskim kraljem 
in skupaj sta Rihardovemu ugrabitelju ponudila pre- 
cejšen znesek, če ga nikoli ne bi izpustil. Henrik ju je 
zavrnil in februarja 1194, po štirinajstih mesecih zadr- 
ževanja, Angleža proti odkupnini osvobodil. Z doblje- 
nim bogastvom je osnoval mesto Wiener Neustadt 
(Novi Dunaj). Rihard se je srečno vrnil domov in bra- 
tu odpustil izdajstvo, toda ni mu bilo do posedanja na 
prestolu, zato se je podal na svoja ozemlja v Franciji v 
boj zoper Francoze. Po petih letih utrjevanja domovi- 
ne svojih prednikov ga je ob rutinskem postopanju 
okoli obleganega gradu Chalus zadela strelica iz sa- 
mostrela. Rana sama po sebi ni bila smrtna, vendar 
ga je dva tedna kasneje pokopala gangrena. 

Rihard Levjesrčni ni postal ikona zaradi svojega vla- 
danja. Bil je namreč slab kralj, ki je s svojo bojaželj- 
nostjo shiral kraljestvo. Za povrh sploh ni govoril an- 
gleško in za časa svoje desetletne vladavine je bil v 
Londonu le nekaj mesecev. Prav tako ni bil pooseb- 
ljena plemenitost, kar priča njegov hladnokrvni ukaz 
za pobitje 2500 zajetih muslimanov v Aki. Legendo 
so iz njega naredile pripovedi soborcev, ki niso mogli 
prehvaliti vladarjevega poguma in požrtvovalnosti. Pi- 
ko na i pa je postavila njegova smrt, kajti bil je eden 
od le treh angleških kraljev, padlih v boju. Zaradi tega 
in dejstva, da je bil vitez ter križar, je dobil najbolj 
častno mesto od vseh: kip pred Westminstrsko pa- 


lačo. Ta njegova pravomoškost mu je priborila pozitiv- 
no vlogo v povesti o Robinu Hoodu, dočim je bil sp- 
letkarski princ šleva, ki je v kraljevi odsotnosti šuš- 
maril z neprijateljem in prek šerifov ropal za osebne 
interese. Po eni od štorijalnih različic si je med drugim 
prisvojil posestvo v Locksleyju (današnji Loxley), za- 
radi česar se je nek križarski vojak, locksleyjški Robin 
imenovan, predčasno vrnil iz Palestine, našel očeta 
mrtvega in spočel gverilo v gozdovih južno od vasi. 
Prestol je po Rihardovi smrti vendarle prevzel brat 
John (v slovenski literaturi se občasno pojavlja pod 
imenom lvan, kar je po mojem mnenju neposrečen 
prevod), katerega vladavina je bila pretežno polomija. 
Izgubil je dobršen del ozemlja na celini in se naposled 
sprl s papežem. A v anale se je poleg mesta v Robi- 
novi štoriji vpisal z nesmrtnim dejanjem, podpisom 
Velike listine svoboščin, bolje poznane kot Magna 
Carta, v kar ga je prisililo nezadovoljno plemstvo. Ak- 
tualni Scottov film Johnu dela krivico, saj pokaže 
zgolj njegovo zavrnitev tega dokumenta, ki velja za 
praustavo in je prvič omejil moč monarha, ne pa tudi 
kasnejšega sprejetja leta 1215. 


Zelene pajkice 

Spoj patriotskega borca za pravice malega človeka in 
legendarnega bojevniškega kralja je dala dodatnega 
vetra priredbam dogodivščin. Poleg knjig in gleda- 
liških iger so prišle celo opere, Robinu na čast pa so 
širom Anglije organizirali še tekmovanja, smenje in 
tako zvane majske igre. Na teh vaških prireditvah, ki 
kot pozdrav poletju izhajajo iz daljnih poganskih ča- 
sov, sta se junaku v šestnajstem stoletju priključila 
dva nova, poprej samostojna folklorna lika: redovnik 
Tuck in lady Marian. Prvi je bil zaradi svoje veseljaš- 
kosti in ljubezni do dobre kapljice kot nalašč za od- 
padniško družbo. Pri tem se ni ne takrat, ne kasneje 
nihče obremenjeval z zgodovinsko neskladnostjo, saj 
so se prvi meniški redovi v Angliji pojavili šele v poz- 
nem 13. stoletju. Ženski lik je bil po drugi plati itak 
nujen za napredujočo povest, četudi je šlo sprva za 
Devici Mariji podobno poosebljeno čistost. Si pa gle- 
de nje nista niti dve deli enaki. Bila je vse mogoče, od 
šerifove hčerke in Rihardove nečakinje prek spletične 
in dvorjanke do navadne kmetice. 

Dobro vprašanje je zategadelj, od kod potemtakem 
dandanašnja precej uniformna podoba kavalirskega, 
duhovitega Robina Hooda v vilinski opravi, Malega 


Meni najboljša filmska predstava šervudskih 
prilik, čeprav docela stereotipna in stara skoraj 
štiri desetletja, je Disneyjeva starošolska animi- 
ranka z živalmi: lisjakom Robinom, volčjim šeri- 
fom in levom Rihardom. Dopadla se mi je tudi 
zadnja uprizoritev v 'gladiatorski' navezi Crowa 
in Scotta, predvsem zaradi drugačne fabule, v 
kateri Robina Hooda pravzaprav sploh (še) ni. 

Zgodba o Robinu Hoodu, kakršno poznamo, 
ima nekaj domoljubnega pridiha, saj pogosto 
omenja normansko nadvlado nad anglosaško 
gmajno. Predvsem je raja v nemilosti pri pro- 
slulem notthingamskem šerifu, ki v prinčevem 
imenu jemlje siromakom. 


Johna s palico, debelušnega meniha, okrutnega not- 
tinghamskega šerifa, dobrega kralja Riharda in hinav- 
skega princa Johna? Odgovor na prvo žogo bi bil Ho- 
livud. A legendarni filmi, kot so Robin Hood z Dougla- 
som Fairbanksom (1922), The Adventures of Robin 
Hood z Errolom Flynnom (1938), Disneyjeva risanka 
iz leta 1973, Robin and Marian s Seanom Conneryjem 
in Audrey Hepburn (1976) in Prince of Thieves s Ke- 
vinom Costnerjem (1991) ter še sto drugih vsebujejo 
glede na široko srednjeveško ozročilo preveč podob- 
ne elemente, da bi šlo za naključje. Torej so se vsi po 
vrsti zgledovali po istem, močnem viru. Ta temelj so- 
dobnega šervudskega junaclja je moč najti v romanu 
Ivanhoe (1820) škotskega pisatelja Walterja Scotta. 
Gre za delo, ki je s svojo romantično predstavo gra- 
dov in vitezov veliko pripomoglo k tedanji priljublje- 
nosti srednjega veka. Osrednji lik je resda saški vitez 
Wilfred Ivanhoe, ki se vrne iz križarske vojne in išče 
ljubezen. Toda v ospredju so prav tako Robin iz Lock- 
sleyja, njegova vesela skupina gozdovnikov in brata 
modre krvi z ustreznima značajema. Med drugim rav- 
no iz te knjige izvira Robinova veščina, da razčesne 
puščico v tarči, ki je postala kasnejši zaščitni znak 
filmske inačice. Tem smernicam so nato sledili še 
drugi pisci, na primer Howard Pyle v sijajni otroški 
priredbi The Merry Adventures of Robin Hood. Podo- 
bo so ohranjali vse do prihoda gibljivih sličic, ki so 
mitskemu junaku iz angleškega sveta dale svetovno 
slavo. 


Čeprav se z Robinom Hoodom še vedno ukvarja sto- 
tine zgodovinarjev, arheologov, jezikoslovcev in etno- 
logov, se zdi vprašanje o njegovi verodostojnosti zani- 
mivo le za akademske razprave. Povest se bržda ni 
rodila brez podlage in gozdni izobčenec (ali celo več 
njih), ki je od daleč spominjal na sodobno hoodovsko 
podobo, je zelo verjetno obstajal. Kot sta obstajala tu- 
di Jezus in Sandokan. Da so nekateri ponarodeli liki 
danes bolj prepoznavni kot drugi, je pač stvar nak- 
ljučja oziroma tisočletne dejavnosti fanovskih krož- 
kov. Pomembno je, da vsak prihaja v paketu s pozi- 
tivnim in vselej koristnim človekoljubnim sporočilom. 
Zato bodo še dolgo živeli v srcih in molitvah vseh nas. 

oletje je čas, ko hoče večina v kopalkah 
kazati kar najlepšo podobo. Zato se deci 
zapodijo v fitnes, babe pa si izmenjujejo 
najnovejše diete. Kaj je bolje in kako priti 
do idealne postave? 


Zakaj se ljudje redimo hitreje kot hujšamo? 

To ni vprašanje za milijon dolarjev, saj se okrog njega 
vrtijo milijarde. Medtem ko znaten delež sveta strada, 
v razvitih državah zapravljamo težke denarce, da bi 
shujšali. A zakaj vraga sploh imamo špeh? 

Maščobe so kemično gledano estri višjih maščobnih 
kislin in alkoholov. No, maščobe so za organizem 
odličen vir energije. Pri enaki masi je njihova energet- 
ska vsebnost tudi do dvainpolkrat višja kot recimo pri 
sladkorjih. Hkrati sta sinteza in razgradnja maščob 
preprosti ter energijsko varčni opravili, kar jih napravi 
za idealno skladišče odvečnih kaolorij. Če v telo s 
hrano vnesemo več energije, kot je porabimo, se bo 
višek shranil v obliki maščobnega tkiva. To pomeni 
okrog 9000 kalorij na kilogram maščobe oziroma tri- 
dnevna zaloga energije za povprečnega možaka, štiri- 
dnevna za žensko. 

Špeh je torej tkivo, ne le kup masti, uvrščamo pa ga 
med veziva. Če bi ga pogledali pod mikroskopom, bi 
videli velike celice, adipocite, ki imajo jedro in cito- 
plazmo potisnjeno ob steno, medtem ko večino pros- 
tora zaseda kapljica maščobe. Vse skupaj tvori st- 
rukturo, podobno nepravilnemu satju. Maščobno tki- 
vo v organizmu najdemo na treh mestih. Pod kožo je 
špeh, zaradi katerega nečimrna dekleta najbolj trpijo, 
okoli notranjih organov pa je salo. Zadnja zaloga 
maščob je v kostnem mozgu, ko ta preneha izdelova- 
ti krvničke in spremeni barvo iz rdečega v rumenega. 
Ta tri mesta kajpak niso izbrana naključno. Podkožni 
sloj organizmu nudi toplotno izolacijo, tako da bo su- 
hec hitreje zmrznil. Žal je učinek dvosmeren, zato de- 
beluhom ob naporu prej postane vroče. Salo ščiti not- 
ranje organe, ker se naloži okoli njih in deluje kot me- 
hurčkasta kuverta. Odtod izraz, da nekdo živi kot bub- 
reg (ledvička) v loju. V kostnem mozgu maščoba za- 
gotavlja prožnost in trdnost kosti, za povrh pa je juha 
iz mozgove kosti izjemno okusna. Včasih se mastno 
tkivo nalaga tudi med mišičnimi vlakni. Nekatere pa- 
sme goveda vzgajajo posebej zaradi te sposobnosti. 
Dobijo namreč tako imenovano marmorirano meso, 
ki je med sladokusci izjemno cenjeno. Zelo važna na- 
loga maščob v organizmu je še zagotavljanje topnosti 
vitaminov A, D, E in K ter njihovo skladiščenje. 
Določen odstotek maščobnega tkiva torej mora biti 
prisoten. Brez njega ženske tudi ne bi imele okroglin, 
ki jih radi gledamo in božamo. Ja, za ženske je nara- 
vno, da imajo več maščobnega tkiva. Moški namreč 
po zaslugi anabolnega učinka testosterona energijo 
kurimo hitreje in je potrebujemo več. Pri ženskah so 
pak bolj obložene dojke, boki, zadnjica in stegna. 

No, vsak, ki je že kdaj hujšal, ve, da zadeva ni tako 
enostavna, kot bi šlo sklepati iz napisanega. Popular- 

k Vam svetu e že od leta 2005 


Ko Ouattro StricuBedancu ukrade manjša špehava 
satelita, ugotovi, da je zdaj iznenada preveč privlačen. 


ni nasvet 'manj žri' žal ne deluje. Organizem je na- 
mreč ZELO zaščitniški do svojih zalog. Najprej bo po- 
skusil manko energije dobiti s signaliziranjem, da je 
lačen. Če to ne gre, bo začel kuriti zaloge glikogena v 
jetrih, ki so namenjene ravno temu: hitra energija na 
kratek rok. Šele potem bo posegel po maščobi, ki je 
ima v obilju. A tudi to bi ne bil problem, če ne bi naši 
možgani imeli na zalogi še ene, res nesramne finte. 
Premajhen vnos energije zanje pomeni, da je nastopi- 
la doba stradanja. Zato prične telo izključevati vse 
manj pomembne funkcije in spravlja porabo energije 
na minimum. Končni učinek: lačen si, zebe te, shuj- 
šaš pa še vedno ne. Še več, zaradi porušene presnove 
pričneš izgubljati mišično tkivo. 

Prvi korak je uravnotežena prehrana. Na dan potrebu- 
jete toliko in toliko energije, vlaknin ter beljakovin. 
Kako jih dobite vase, ni važno. Prav tako se ne pusti- 
te zmesti samozvanim prehranskim strokovnjakom in 
mišičnjakom, nabasanim s praški. Svoj organizem 
najbolje poznate sami, zato mu prisluhnite. V večini 
primerov so dodatni kilogrami enostavna posledica 
tega, da pokurite premalo energije. Prav tako vedite, 
da rezultatov ni čez noč. Če je šlo v pol leta osem kil 
gor, potrebuješ pol leta za osem kil dol, da ne boš 
čutil posledic. Hrane moraš vedno imeti dovolj, da se 
izogneš stradanju. Maščobe se prično porabljati šele 
po slabi uri močne aktivnosti, zato je treba migati do- 
sti časa. Zadnje raziskave sicer kažejo, da se da kur- 
jenje maščob doseči tudi z intenzivnimi kratkotrajnimi 
anaerobnimi treningi, je pa tovrstno početje za orga- 
nizem zelo stresno. Kako prehransko dopolnilo lahko 
pomaga, a ne pričakujte čudežev. Predvsem pa je 
imeti kondicijo za dolgotrajne napore pomembneje 
kot to, da imaš izklesane trebušnjake. Poglejte si tek- 
movalce za najmočnejšega moža. Wamp, ne kockice! 


9 Maščevje se pri dedcih tipično nalaga na trebuhu 
in rezultat je pivski wamp. Ampak priznajte, da vas 
je bolj strah bikerja kot bodybuilderja. 


Zakaj zloženenki iz papirja pravimo origami? 
Origami je japonska beseda, ki pomeni zlaganje pa- 
pirja. 'Ori' prevedemo kot zlaganje, medtem ko je 
'kami' papir, s tem, da se 'k' pretvori v 'g', ker je pred 
njim samoglasnik. Origami spada v večstoletno ja- 
ponsko tradicijo, vendar je logično, da so podobno 
umetnost izvajali še drugi narodi. Kako bi je ne, če pa 
je vse, kar potrebuješ, kos papirja in ščepec kreativ- 
nosti. Navsezadnje so papirnata letala in ladjice, s ka- 
terimi se igrajo otroci, takenako origamiji. In ravno 
papirnata ladjica je eden najstarejših znanih origami- 
jev, saj je bila opisana v knjigi, ki je izšla že davnega 
leta 1490 in prepogibanje papirja zatrdno postavlja tu- 
di v Evropo. Če govorimo o japonski tradicionalni 
umetnosti, pa zgodovinarji pravijo, da se je pojavila v 
17. stoletju. Verjetno je prišla s Kitajske, tako kot pa- 
pir sam. V nasprotju z današnjimi pravili so nekdaj za 
sprejemljive origamije imeli take, kjer si papir rezal in 
lepil. Sodobni origami priznava le zlaganje. Še več, 
obstajajo fundamentalisti, ki zahtevajo, da je komplet- 
na umetnina narejena iz enega kosa papirja. Po drugi 
strani bolj liberalna struja dovoljuje rabo več papirjev 
in celo vlaženje listov, da dobiš mehke robove. 


€ Človek težko verjame, da so čudovite figurice 
zložene iz enega samega kosa papirja, brez rezanja 
in lepljenja. Prav v tem je čar origamijev. 


Če izvzamemo najbolj preproste oblike, s katerimi si 
mladež krajša čas med poukom, ko ravno ne nažiga 
nečesa na iphonu, se je popularnost papirnatih zgi- 
bank strmo dvignila nekje po drugi svetovni vojni. 
Bržkone tudi zato, ker so ameriški okupatorji na Ja- 
ponskem videli otročiče, ki so zlagali papirnate žerja- 
ve. Natanko take, kot ste jih videli v Blade Runnerju 
in Prison Breaku ali ste o njih brali v knjigi Sadako 
hoče živeti. Posledično je v zadnji polovici stoletja ta 
umetnost doživela pravi razcvet. Nekateri izdelki so 
tako fantastični, da človek komaj more verjeti, da gre 
res za en sam, na posebej prefrigan način zložen list 
papirja. 

refrigano si je tole zamislil Electronic 
Arts, ni kaj. Novo shemo kaznovanja kup- 
cev rabljenih iger, namreč, o čemer poro- 
čamo v tomesečih oznanilih. Obnovim na 
brzino: velezaložnik se je spomnil, da bo 
svojim konzolnim športnim igram po novem prilagal 
kodo, s katere vpisom boš pridobil pravico do rabe 
večigralske plati recimo Skate 3, Fife 11, novega Ti- 
gra Woodsa, NHLa 11, Fight Nighta 5 in tako dalje. 
Ta koda bo uporabna natanko enkrat in bo odtihmal 
vezana na tvoj uporabniški račun oziroma napravo. 
Če boš špil prodal, bo moral njegov novi uporabnik v 
spletni trgovini kupiti novo kodo za 10 dolarjev ozi- 
roma dobrih 8 evrov, zaradi česar domislici pravijo 
'Project 10 dollar Initiative'. Isto se bo zgodilo, če 
boš storil nekaj, kar bo povzročilo, da igra ne bo več 
povezana z uporabljeno šifro - zamenjal account, 
pridobil nov sistem po crkotu starega in pri tem de- 
nimo pozabil geslo ali kaj podobno banalnega. 
Preden se zarežiš, češ, pa kaj modeli pretiravajo, vedi 
nekaj. Ameriški trg z rabljenimi igrami je lani dosegel 
vrednost dveh milijard dolarjev, kar je približno tret- 
jinski delež vseh prodanih špilov. Evropski podobno 
cveti. To je kar pošten udarec trženju novih iger, ki so 
seveda ustrezno dražje. Če frišno zapakiran izvod pri- 
de recimo 60 dolarjev ali evrov, lahko rabljenega hit- 
ro po izidu dobiš za tri četrtine ali polovico te cene. 
Tako imaš nov špil, še preden pride do razprodaj, kar 
se običajno zgodi nekaj mesecev po lansiranju. (Vsaj 


Ker ta punca nima gargavtanskih mlekarskih atributov, ni tako 


v tujini, medtem ko pri nas za leto in več stare naslo- 
ve še vedno oderuško hočejo toliko kot spočetka.) 
Nekatere trgovine si s tem krepko mastijo brke, deni- 
mo znana čezlužna veriga Gamestop, ki z rabljenimi 
špili ustvari slabo polovico vsega prometa. Postopek 
je tak kot recimo v našem butiku Mantis: prineseš ne- 
kaj nucanih, a ne znucanih špilov, in dobiš kredit za 
nakup nečesa drugega. Da ne omenjam veselega ku- 
povanja na Ebayu in drugih dražbenih paginah, pro- 
daje kolegom in tako dalje. 

Ustvarjalci od tega nimajo niti centa, zato ne čudi, da 
nekateri avtorji bijejo plat zvona in pravijo, da so rab- 
ljeni izvodi večji problem kot gusarstvo. Pretiravajo, a 
vendar. Sistem enkratno ponucljivih kod pa založniku 
in avtorjem zagotavlja, da si odrežejo kos te obilne 
pogače, zaradi česar je že pritegnil pozornost drugih 
okravatnežev. THO ga je udejanjil v UFC Undisputed 
2010, lačno ga motrita Ubisoft in Sega, prednjačil pa 
je verjetno Sony, ki za nakup dodatne multiplayerske 
kode v marčevskem SOCOM 3 za PSP računa krep- 
kih 20 dolarjev. 

A čeprav sem poln razumevanja za igroklepce, je pri- 
jem z uporabniškega stališča sporen. Malodane uma- 
zan. Okej, ne rečem, če bi špile prodajali po razumnih 
cenah in bi zraven njih dobili toliko dobrot kot njega 
dni, ko so v fine kartonske škatle dajali poštene pri- 
ročnike, zemljevide iz blaga, karte, obeske in slično. 
Toda dejstvo je, da je količina kupljene robe na sploš- 
no vse bolj ohrna. Ubisoft denimo jeseni z ekološkim 
izgovorom (smeh) ukinja priročnike, 
čeprav so ti itak postali brezzvezni, 
samosebinamenski pamfletki, v ka- 
terih je dostikrat več copyrightovskih 
puhlic kot koristne vsebine. Igre so 
krajše in takoj po izidu je zanje mno- 
gokrat na voljo spletno dokupljiva 
ekstra vsebina (DLC - Downloadable 
Content), za katero ni trebi biti genij, 
da pogruntaš, da bi morala biti del te- 
meljne izkušnje. Nažirajo nam z ne- 
smiselnimi protipiratskimi zaščitami, 
ki jih tigri z Mompracema hitro razbi- 
jejo, nakar se pridobitelj piratskega 
izvoda sladko smeji kupcu originala, 
ki mora biti stalno na liniji, drugače 
ne more igrati. In tako dalje. Desetak 
za večigralsko šifro je le še en ka- 
menček v mozaiku pogoltnosti, ki jo 
napaja stalno pehanje za dobičkom. 
Nemara gledam na to preveč prepro- 
sto. Zavedam se, da gre za velike si- 
steme z veliko majhnimi, soodvisni- 
mi deli, in da v tem poslu dela nema- 
lo ljudi, ki pač morajo jesti. A pod 
črto je reč enostavna: ko bom zdaj 
nabavil rabljen špil, bom moral temu 
strošku prišteti izdajateljevo dacar- 
stvo, če se bom hotel udejstvovati 
nalinijsko. Igre so že tako drage, sp- 
loh pri nas, kjer si upajo za nekatere 
PS3-naslove hladnokrvno zahtevati 
70 evrov, in za naše postsocialistične 
žepe. Zdaj pa še to. Res fino. In ne 
počuti se varnega, če imaš le PC. Tu 
so mahinacije z MP-kodami stan- 
dard, toda doslejšnjim izkoriščevals- 
kim shemam znajo založniki enosta- 
vno dodati še tole najnovejšo. Čudil 
| bi se, če bi je tradicionalno lačni Ac- 
—  tivision ne udejanjil v Call of Duty: 
Black Ops za vse sisteme. 


(iz)rabljena kot dekline, ki jih navadno objavljamo tod. Za multi- 


player z njo pa še vedno nucaš posebno kodo. Kot za vse ženske. 

Uradna lestvica revije JOKER 
ALPRESS d.o.o., Dunajska 5, 

MAJBULJ IGRANE ZADNJEGA ČASA 
I6RA: OCENA: 


gi. MODERN HARFAKE Z JI 
OZ. DRRGON BEE: ORIGINS. | 22 
d3. GRAND THEFT AUTO 4 — 92 
64, NEED FOR SPEEN. SHIFT 84 
65. MORLD OF MARŽRAFT 
fe, 60D OF uAR 3 g9 
67. HALF-LIFE 2 94 
B8. 2810 FIFA MORLD CUP O 78 
69. LEFT 4 DEAD 2 87 
io, COUMAHD 8 CUNOVEK 4 o 58 


STRANKE MEJBOLJ GAKAJJ KA 
- DIABLO 3, STARCRAFI Z 
MEFIA il, GRAN TURISHO 5 


MABRAJEMCA ŽREBANJA 

" Primož Mevak iz Zabukovja 
(Just Čause 2) 

- Tadej Trebec iz Bistrice 
(Just Cause £ 


Kaj naredi Slovenec, ko naša 
nogome tna reprezentanca zmaga 
ha svetovnem prvenstvu? 
Ugasne računalnik in gre spat. 


a non 


HAJBALJ PRODAJAME IGRE 


PRETEKLEGA HESEČA: 


Gl. MODERN MARFARE 2 (PC) 

d2. 2010 FIFA MORLE CUP (PS3) 
3, FIFA 10 (PO) OO 

6d. BF OFAD COMPANY Z (PC) 

05. 60D OF MAR 3 (PS3) 
OK. HORLJ OF HARCRAFT (PC) 
67. GTA: EPISODES (PL). 

78. GOD OF MAR COL. (PS3: 

99. THE SIMS 3 (PC) 

1B. SKATE 3 (P33) 


Sponzor naj prodajanih: 

treljačina Guake Live za bralstvo ne bi 
smela biti novost. Sprva so jo napoveda- 
li kot Guake Zero na GuakeConu avgu- 
sta 2007 in jo slabo leto zatem preime- 
novali v današnji naziv, namenjena pa je 
bila za enostaven, hiter zagonski projekt Idjevega 
drugotnega razvojnega moštva. Človeki v njem so 
imeli nalogo samo zgraditi spletno ogrodje za pove- 
zovanje igralcev in premlevanje statistike. V ta okvir 
bi posadili staro kodo večigralske uspešnice Guake 3, 
kjer bi se godilo masovno nalinijsko klanje. Toda za- 
lomilo se je, kot že tolikokrat, pri financah. Studio 
do tega trenutka še ni našel učinkovitega načina, po 
katerem bi mogel igro finančno prepustiti sami sebi. 
Zato mu z vsakim fragom cuza denarce, medtem ko 
pod logotipom še vedno čepi neljubi napis 'beta'. 


Tudi OL pozna konzolo, v kateri se odpre širok spisek ukazov za prirejanje videza 
in tipk. Ne poskušajte pa goljufati, saj vdelani PunkBuster ne odpušča. 

A to ne pomeni, da gre za napol dokončan izdelek. 
Nasprotno, brskalniški Guake Live se ne spreminja 
več drastično že od odprte bete februarja 2009, odkar 
ga lahko zastonj igra vsakdo. Zakaj ne? Ker je zloš- 
čen. Svoje pove podatek, da je skupnost okoli 03 že 
množično prestopila na GL, kjer sedaj prihaja do ve- 
čine ubojev, ee, fragov. Premikom so pokimale tudi 
tekmovalne lige in pri nas smo na mednarodnem 
Electronic Sports World Cup uzrli turnir v Ouake Live. 
Zato z opisom nima smisla več odlašati. 


Moj fotr fraga tvojega fotra 


V teh časih vladanja moštvenih večigralskih fpsjev v 
slogu Call of Duty in Counter-Strika je marsikateremu 
pripadniku mlajšega rodu težko dojeti, zakaj se njegov 

starejši brat ob pogledu na slike starih Kvejkov začne 
hehetati kot majhno dekletce. Hja, na prelomu ti- 
sočletja, ko je skupnost okoli enega redkih moštvenih 
modov, Team Fortressa, veljala za čudno subkulturo, 
so bile stvari dosti enostavnejše kot danes. Kakšen 
zaklon neki! Edino, kar te je reševalo pred smrtjo, je 
bilo stalno gibanje. Rakete so naletavale v rafalih, tru- 
pla so počela trojne salte. Vladal je klasični death- 
match iz Guaka in Unreal Tournamenta, se pravi be- 
sno nalinijsko klanje vsakega proti vsem. Nič kompli- 
ciranja z nagibanjem in zretjem skozi merke, le WASD 
za dirjanje, preslednica za skok in levi knof za strel, pa 
vozi, miško! Oziroma, bolje: ubij ali bodi ubit, miško! 

Mojstre so od začetnikov ločile finese. Šesti čut o tem, 
kako se bo nasprotnik gibal po karti, da ga boš pre- 
stregel na določenem ovinku. Notranja ura, ki je opo- 

Za naše kraje so najprimernejši nemški strežniki, mnogo jih deluje tudi v Srbiji in 
na Poljskem. Polni so večji del dneva, celo zgodaj zjutraj. 

zarjala, da se bo kmalu spet pojavil oklep. In nadčlo- 
veška spretnost, s katero si tekmecu raketo v fris po- 
slal iz dvojnega obrata. A da si se imel na liniji fajn, ti 
ni bilo treba obvladati. Nasprotno, zabaval si se laže 
kot dandanes. Ni bilo namreč pritiska, da boš ob neu- 
spehu pustil moštvo na cedilu, in večina je prišla eno- 
stavno na uživaško eksplozivno rajanje. Redkokoga 
je brigalo, kdo je zmagal, samo da je prešerno pokalo 
in si tamle enega zrailal sredi skoka. Ni bilo boljše za- 
bave za po šoli. Naj dvignejo roko vsi, ki s(m)o oble- 
gali Siolove strežnike! 


Oživljeni Kvak 

Toda mar lahko desetletje stari recepti preživijo v da- 
našnji klimi, ki je vendarle drugačna? ld meni, da go- 
tovo. Le olajšati je treba dostop do igre, čemur je na- 
menjen poskočni spletni servis Ouake Live. 

Po prihodu na Ouakelive.com in registraciji računa se 
ti v brskalnik pretoči javanski vključek. Zaenkrat so 
podprti Firefox, Internet Explorer in Safari, ne pa tudi 
Opera in Googlov Chrome. Ker gre za izvirno kodo, ne 
za Flash ali kaj podobnega, je igra kljub browserske- 
mu poreklu odvisna od mašine in operacijskega siste- 
ma. Čeprav deluje tako v Oknih od XPjev dalje kot v 
OS X in Linuxu, so podprti edinole procesorji x86, to- 
rej v primeru Appla le Intelovi sistemi. Klanje pravilo- 
ma poganjamo celozaslonsko, čeprav je mogoče tudi 
okensko igranje. 

Ob vstopu v špil nas pozdravi lično napravljen uvajal- 
ni del, ki je izdelan tako v besedilni kot prvoosebni 
obliki. Ta novincu razkaže osnove in s preizkusnim 
dvobojem določi raven njegovega znanja. Ko presta- 
nemo test, lahko dostopamo do brkljalnika po strežni- 
kih, ki sam od sebe predlaga take s primerljivimi špi- 
lavci, mirne volje pa lahko izberemo crkot proti napif- 
lancem na težjem serverju, če hočemo. Vse, kar nas 
tedaj loči od strelske partije, je stisk na gumb Play 
Now. Vmesnik je tekoč in enostaven, pri čemer lahko 
ročno spreminjamo kopico nastavitev, od prizorišč do 
lokacije strežnika. Guake Live nenehno motri naše 
uspehe in nam prireja rating, za učenje kart pa je moč 
slednje naseliti z boti. 

Jedro igre je nadgrajena inačica Guake 3: Gold, kar 
pomeni prvotno Areno iz leta 1999 z dodatkom Team 
Arena, ki je dodal nove karte in orožja za ekipni špas. 
Premore pet igralnih načinov: deathmach, moštveni 
deathmatch, capture the flag (CTF), dvoboje ena na 
ena ter clan areno. Le-ta je poseben modus, kjer se 
dve ekipi raketirata, dokler ne podležejo vsi člani ene 
od njiju, saj oživljanj ni. Spisek kart premore šestnajst 
kart za CTF in 34 za ostale načine, kar je malo več kot 
v G3: Gold. Razliko naredi peščica čisto novih, ki po- 

Liki so napaberkovani iz vseh Idjevih svetov, od Dooma do prejšnjih Ouakov. 
Vsem je značilno to, da so videti, kot da nenehno do kolen gazijo po drobovini. 


kažejo, da je kljub strojni nezahtevnosti napredoval 
tudi grafični srček, saj so mnogo lepše. Vendar kljub 
napredku zunanjosti starih niso pomlajevali. 

Igranje v celoti ohranja srditost izvirnika, kajti orožij 
niso spreminjali. Spiralaste sledi railguna režejo zrak, 
v cvrčeči snop nas dobi lightning gun, frčijo šibre iz 
dvocevke. Če te ne nafilajo s plazmo, nabašeš na gra- 
nate ali rakete iz bazuke, s katerimi bojevniki na slepo 
polnijo ozke prehode. Tudi supermočni BFG je v igri, 
skrit na težko dostopnih mestih. Najbolj pa kri zledeni 
ob rezkem žaganju guad damaga, okrepitve, ki 
početveri škodo vseh orožij. Skoki v bitke so takojšnji, 
zato je Guake Live zelo pripraven za hiter oddih od 
česa resnejšega, recimo življenja. Po drugi plati pa je 
še vedno privlačen za tiste, ki so se v njem pripravlje- 
ni izmojstriti. Fizika gibanja je nekje med G2 in G3, s 
premetenim skakanjem za pridobivanje izjemne hitro- 
sti in navdušujočimi zaporedji rocket jumpov - skokov 
ob strelu z raketo v tla pod seboj, kar nas pošteno od- 
pihne v luft. Teh se navadimo šele po dosti vaje in jih 
je moč pridoma izrabljati za doseganje odmaknjenih 
krajev. Ali za nabiranje ultimativnih propsov, ko iz ra- 
ketnega skoka komu prešvasaš trtico. Novinci ne po- 
zabite pogledati prvoosebnih vodičev za napredno po- 
skakovanje, ki kažejo, kako lahko z 'malo vaje' plezaš 
po stenah in si potrojiš hitrost. Ob njih je laže razume- 
ti, od kje Kvakinemu večigralstvu tak sloves. 


Čreva na plot 


Kvakina sredica je kot nalašč za polet na splet, saj 
zna zadovoljiti tako mimobežne zdolgočasence kot 
resne tekmovalce. Vmesnik pozna seznam prijateljev 
za preprosto organizacijo iger s stalnimi sošpilavci. 
Obsežna statistika profila beleži vse mogoče, od fra- 
gov do posebnih dosežkov, kot je zakol v zraku. 
Omeniti velja, da so številke zgolj podatek, saj GL ne 
pozna zbiranja levelov in odklepanja vsebine. Manjka 
pa sistem urejanja klanov. Ti bodo negodovali tudi 
nad dejstvom, da še ni zakupljanja privatnih strežni- 
kov. Ravno najem teh naj bi pomenil jedro zaslužka v 
prihodnosti, kajti ta moment so zastonj vsi vidiki Oua- 
ka Live. Projekt financirajo le z oglasi na spletni stra- 
ni. Ti tečejo skozi podjetje IGA in imajo od tedaj, ko je 
Id prevzelo podjetje ZeniMax, povečini njegovo vsebi- 
no. Ampak to ne prinaša dovolj keša, sploh ob vseh 
blokirnikih reklam, ki jih imajo nameščene uporabni- 
ki. Zato se lahko v prihodnje nadejamo sprememb. 
Kdaj in kakšne bodo, sicer ne ve nihče. Toda to naj 
vas ne ovira, da te hitre, zabavne arkadne streljačine 
ne bi vsaj poskusili. Sodelujočih je na pretek, igra pa 
dobro šiba tudi na starejših mlinčkih. Ja, razčetverjeni 
boste, ampak hkrati boste neizmerno uživali. GG! 

Preprostost Ouaka Live novincu bržčas ne razkri- 
va, da gre za zadnjega v nizu izvodov ene najbolj 
kultnih serij računalniških iger sploh, ki je odlo- 
čilno zaznamovala žanr prvoosebnih streljank. 
Poleg starosti je za to v mnogočem krivo dej- 
stvo, da imajo posamezni deli bolj malo skupne- 
ga, z izjemo Carmackovega briljantnega progra- 
miranja grafičnih pogonov. Prvi Ouake je izšel 
daljnega leta 1996 in je bil čistokrvna nažigaška 
dumačina, čeprav si jo je tedanji enfant terrible 
Idja, John Romero, zamislil povsem drugače — 
kot klanje od blizu. Več o tem preberite v analih v 
Jokerju 134 ali na stranki pod številko članka 
910. Leta 1997 je sledil Ouake 2, eden prvih nas- 
lovov, ki so prekinili z brezmožganskim rešeta- 
njem, saj je nadaljevanje premoglo štorijo o na- 
padu ljudi na planet Stroggos v samosvojem uni- 
verzumu. Nivoji so si vsaj prizadevali izgledati 
kot stroggovska prebivališča, kolikor je nekaj du- 
catov ploskev v vidnem polju to tedaj omogoča- 
lo. Ouake 3: Arena iz 1999 pa je bil zopet druga- 
čen — povsem v večigralstvo usmerjena igra brez 
omembe vrednega puščavništva. Razen če je to 
po vašem jajcanje z boti. 

Prav vsaka od teh treh iger je po Carmackovi za- 
slugi pomenila tehnološki preboj glede realnoča- 
sovnega tridimenzionalnega prikaza. Zavoljo |d- 
jevih dizajnerjev pa je s svojim (kiber)demons- 
kim slogom pustila pečat na milijonih, ki so nato 
okoli iger zgradili gigantske skupnosti. Id je znal 
iti v korak z njimi. Na eni strani je podpiral več- 
igralske pobude, na primer z multiplayersko nad- 
gradnjo enice Ouake World, na drugi pa je kodo 
igre odprl do te mere, da so lahko zrasle številne 
modifikacije. Med njimi ena prvih moštvenih 
iger, Team Fortress. Kar je Id začrtal z Doomom, 
je dokončno uresničil s Kvakami. 

Zatem so se časi malce pooblačili. Ravenov Oua- 
ke 4 iz 2005 (148, 74), ki se je prvi navezoval na 
katerega od prejšnjih delov, saj je pripovedno 
nadaljeval dvojko, je bil namesto prelomnosti zi- 
heraški in neizviren. Splash Damagevo komer- 
cialno nadaljevanje Enemy Territoryja z naslo- 
vom Ouake Wars (171, 85) pa je bilo kljub solid- 
nemu začetku deležno premajhne podpore, da bi 
doseglo slavo prejšnjih delov. Pri Idju so trenut- 
no preveč zaposleni z Ragem in Doomom 4, da 
bi si tozadevno belili glavo. A nič ne de — tudi če 
v Ouake Live pozorno pogledate naokoli, lahko 

CTF pozna nekaj dodatnih orožij, kot je sejalo nagaznih min, in pa relikvije. To so 
okrepitve, ki nam na primer obnavljajo oklep ali pospešijo gibanje. 

Wings of Prey 


ipotetična situacija. Piše se leto 2020 in nekdanja kraljica iger, prvoosebna 
streljanka, je zdaj nišen izdelek. Ko izide Call of Duty XVII, ima lepo grafiko in 
veliko badabuma, a le ducat linearno nanizanih, skriptanih misij brez zgodbe, 
neimpresivno umetno pamet, osnovno večigralstvo in veliko površnosti. Ven- 
dar so maloštevilne stranke navdušene, kajti igra je zanje dobra, čeprav ni. Tako kot 
Wings of Prey, simulacija letenja v času, ki temu žanru ni naklonjen. 
WoP je pecejeva izpeljanka Birds of Prey (Joker 195, 74) za X360 in PS3, ki je črpal 
iz izročila legendarnega IL-2 Sturmovika. Postanemo zavezniški piloti v velikih evrop- 
skih bitkah med drugo svetovno. V kampanji obiščemo bitko za Britanijo, obleganje 
Stalingrada, invazijo na Sicilijo, žep pri Korsunu, nemško ofenzivo v Ardenih in na- 
skok na Berlin. Pilotiramo angleške, ameriške in ruske lovce ter bombnike, med ka- 
terimi najdemo spitfira mk XVI, blehneima mk IV, P-51D mustanga in iljušina-2. Vsak 
teater operacij tvori nekaj misij, v katerih moramo sklatiti kup nasprotniškega hard- 
vera, zbombardirati ali zraketirati niz talnih ciljev ter spremljati ranljive prijatelje. Na- 
sproti nam stoji pisan nabor messerschmittov (bf 109, 262), junkersov (JU-87) in 
heinklov (111 H3). Med letom pride do izraza kakovost grafičnega pogona, ki čara 
odlične eksplozije, dimne vlečke in kaplje na kabini, ko letimo skozi oblak. Umaže 
šipe, prestreli armaturo in poskrbi za izvrsten občutek hitrosti pri nizkem drvenju nad 
lično krajino, posejano s polji, drevesi ter bajtami. 
Naloge se lahko začno z vzletom in se končajo s pristankom ter so kar napete. V 
enem trenutku prestrezaš eskadriljo uletavajočih štuk, naslednji trenutek so ogrožene 
ladje v pristanišču, za sekundarni cilj pa ti naprtijo fentanje tečnobe izven dometa. 
Tudi okrog nas stalno dogaja, saj po nebu žvižlja na ducate prijateljskih in sovražnih 
letal, gode koračniška inštrumentalna glasba, soletalci po radiu javljajo, kaj se doga- 
ja, mi pa jim izdajamo osnovne ukaze tipa napadi to in brani me. Spodobno lahko 
igraš ne glede na to, kakšno je tvoje znanje. Če si začetnik, vključiš arkadni način, 
kjer se avioni obnašajo kot plovila iz Star Wars in je občutek letenja boljši kot v 
H.A.W.X. ... za naprednejše je tu realistični modus, kjer se preveč hrabro nagibanje 
konča s prevlečenim letom in ti nagajata blackout ter redout ... največ pozornosti pa 
si izbori simulatorski nivo. Za razliko od prejšnjih načinov, ki sta zadovoljna s tipkov- 
nico ali joypadom, ta zahteva analogno palico in veliko potrpežljivosti, saj letalo po- 
stane živčno ob najmanjši nepazljivosti. Prav tako si ob vizualna pomagala, lahko pa 
še vedno uporabljaš zemljevid. Brez napak izvesti hoteni manever na simulatorski 
stopnji je podvig, kaj šele preživeti v boju, kjer te šmajsa v redu umetna pamet, 
čeprav ji manjka življenjskosti. Zahtevnost lahko nastaviš v vsaki od dvajsetih misij v 
kampanji, v skoraj petdesetih ločenih nalogah pa še končnost streliva in goriva. 
Je pa res, da jadrno zadovoljen z WoP ne boš v nobenem primeru. Zgodbe ni, le ama- 
tersko hropenje nekoga, ki bere floskule o vojnem peklu. Misije se izkažejo za okoste- 
nele, saj je vse skriptano in ni količkaj dinamičnega bojišča, cilji pa se začno hitro po- 
navljati. Če si arkadnež, boš začutil, da manjka razgibanosti. Na tej zahtevnosti konec 
pride že po kakih štirih urah, s tem, da je napredovanje docela linearno, saj moraš za 
naslednjo nalogo končati prejšnjo. Idiotsko je, da je bojni stroj tako v kampanji kot 
posameznih misijah vedno določen vnaprej in mu ne moreš spremeniti ničesar. Ode- 
ruško pa, da nemška stran postane igralna šele, če dokupiš razširitev Wings of Luft- 
waffe za dvanajst evrov. Že tako špil na Steamu velja 35 bruseljčanov in v škatli 30. 
Še najbolje se imaš, če igraš na srednji težavnosti, kjer se boriš tako s sovražniki kot 
z letalom. Okoreli piloti pa bodo sicer cenili občutljivost mašine, a ne bodo očarani 
nad manjkajočimi elementi, od kompleksnega poškodbenega modela prek ubadanja 
z mešanico goriva do natančnega bombardiranja. Takisto nekatera letala niso pre- 
pričljiva in dogajajo se čudnosti, kot so bombniki, ki šibajo hitreje od lovcev. Najbolj 
bodo šle airheadom v nos skriptane misije, saj so iz številnih starejših letalščin vajeni 
front in dogodkov, ki se odvijajo neodvisno od igralca. Nihče pa ne bo vesel praznih 
strežnikov za večigralstvo (klasični in skupinski deathmatch, zajemanje letališč, 
uničevanje kopenskih ciljev), ki se osredotoča na medigralske spopade. 
Si dovolj sestradan simulacij letenja, da si Wings of Prey pripravljen pogledati skozi 
prste? Če si, jo boš bržda užitkoma preigral. A to še ne pomeni, da je špil na nivoju, 
saj bi ga skupnost pred leti sprejela z dosti več kritike. V sili hudič muhe žre, sobni pi- 
lot pa ruske nenaprednice. 


Na konzoli so površnosti šle skozi, na peceju pak ne, godrnja Sneti. 


sega od lahkotne do zahtevne v dobro vzdušje v lična zunan- 
jost v nerazgihane misije in okostenela kampanja x mnoge 
luknje v trupu x ni nemške strani x ni za iskalce ultrarealizma x 


Gaijin Entertainment / lceberg Interactive 


€ Ponos, ko sovražnik izbruhne v plamenih, blažijo pretirani učinki zade- 
tkov, saj ima tako posledico celo na simulacijski stopnji že nekaj krogel. 
Ljubitelji velerealizma ostanite pri Sturmoviku in Battle for Britain 2. 


€ igra podpira kup igralnih palic, tako da sem odprašil sidewinder 2. Pod- 
ptt je tudi pripomoček za oziranje trackiR, katerega test je v Jokerju 156. 


€ Na umazanem steklu vidiš olje, kri umrlega stroja. Impresivne so tudi 
kabine, v katerih mnogi inštrumenti pohvalno delujejo in jih lahko zaob- 
jameš z gledanjem z miško. Skoda le, da ni pilotove roke na virtualni palici. 


S Mitraljiranje lovcev, ki se ti obesijo za rit, ko pilotiraš bombnik, opraviš 
iz zunanjega pogleda. Ko si hočeš od besnega šmajsanja odpočiti, pa lahko 
bereš vdelano enciklopedijo, polno teksta o vojni in mašineriji. 

časih si zaželim, dab na 
mat. Tak čisto pravi, železen,'čvi st, pravomoški. 
el bi ga v kotu in bil nanj ponosen, vsake toli- 


bi ga trknil po termlinatorskem ramenu-in z 
pipi ako digitalizirano. A potem se zavem/da ga 
n par jem. Vsaj ne, dokler imam špile, kakršen je 
Split, sesa 

Njegova poanta je namreč takojšnja arkadna dostop: 
nost in intravenozno brizganje vznemirjenja, enako kot 
na avtomatih ali v starih računalniških arkadah tipa 
Screamer in Ultimate Race Pro. Si dirkač, ki sodeluje v 
resničnostnem TV-šovu in po sončnem sodobne e 
tu fura avtomobile prisekano mrkega videza4T 
mišljeni, a se zgledujejo po nissanih, shelb na 
roletih iz resničnosti. V pogledu od zadaj a 
(kabine in ostalih kamer ni) v nekaj sekunda 
skrajno hitrost, katere občutek je kljub zaklenjenim 30 
sličicam na sekundo izvrsten, nakar se držiš steze, se 
izogibaš oviram in drsiš - driftaš skozi ovinke. Za razliko 
od mnogih tovrstnih špilov ni dodatnega nitro pospeš- 
ka, dočim medsebojno zaletavanje in trkanje nimata 
hudih posledic. Ker avti niso lahki, je za gladko drsenje 
potrebne nekaj spretnosti, tako da pičenje s postrani 
obrnjenim avtom ni samoumevno. Poleg tega te količ- 
kaj zapretiravan drift upočasni ali ti vsaj prekine idealno 
linijo. A izneveriti se mu ne gre, saj prinaša energijo za 
tristopenjski merilnik, tako kot vožnja nasprotnikom za 
ritjo in skoki z ramp. 

Ta merilnik je bistvo Split Seconda. Ko imaš v njem 
moč in nad nasprotniki pred sabo na vnaprej določenih 
mestih na progi uzreš ikono, lahko stisneš gumb in sp- 
rožiš eksplozijo. Na tipični stezi je takih krajev kakih de- 
set. S tem porabiš en nivo merilnika, v posebnih prime- 
rih pa vse tri. Iz tega izhaja zanimiva dvojnost. Bolj kot 
driftaš, bolj tvegaš upočasnitev, a več energije za bada- 
bum imaš. In bolj kot si dirkaško hiter, več je verjetnosti 
za zmago, a manj zaslombe v merilniku imaš. Nič revo- 
lucionarnega, toda solidno zamišljeno in izvedeno. 
Dotična mehanika si deli podij s fizikalno gnanim spek- 
taklom, ki ga udejanjajo gromozanske eksplozije in 
zblazneli trušč. Ko uporabiš energijo iz merilnika, se zgo- 
di epski razčefuk. Iz helikopterja nad cesto padejo bom- 
be ali nanjo iz kontejnerja, ki drži v zraku žerjav, zgrmijo 
traverze, v bližini avta eksplodira celotno pročelje bajte, 
v luft odnese bencinsko črpalko, čez asfalt zaniha og- 
romna železna krogla, v plamenih zacveti skladišče, se- 
sujeta se kot nebotičnik visoka industrijski dimnik in TV- 
stolp nalik onemu v Torontu. Norišnica, skratka. Plame- 
ni bušnejo kot v filmu, opeke in drobir letijo na vse stra- 
ni, dimne vlečke in prah zastirajo vidno polje. Najbolj 
udarniške demolicije si lahko na licu mesta ogledaš v 
posnetku. Smetje nato ostane na progi in ovira vožnjo 
naslednjih krogov. Luštno je, da lahko na nekaterih me- 
stih krepko spremeniš pot naprej, če imaš polne vse tri 
dele merilnika. Zrušiš na primer dolg železniški most, ki 
zapre en del steze in odpre drugega, za isti učinek pre- 
makneš ogromno ladijsko lupino in podobno. Isto počno 
nasprotniki, zato je treba biti pazljiv. Vmes ne šparaš 
zvočnikov, saj so učinki odlični, dasi je unc-unc glasba 
neizrazita. 

Vendar je treba paziti, da v uničenju ne podležeš še 
sam, kar se po sistemu 'kdor drugemu jamo koplje, 
sam vanjo pade' zgodi mimogrede. Goreča lupina to- 
vornjaka, ki zdrsi po cesti na tvoje povelje, nasprotni- 
ka zgreši, ti pa priletiš naravnost vanjo. Prav tako 
stisk gumba ne pomeni avtomatične odstranitve tek- 
meca, saj se ji lahko ogne, če sprožitve nisi pravilno 
tempiral. Isto velja zate. Med destrukcijo, ki je je 
spodobno dosti, moraš še vedno dobro peljati, kar ne 
pomeni zgolj stalnega tiščanja plina, loviti bližnjice in 
se bosti z umetno pametjo. Ta je precej na elastiki, je 
pa res, da s tem skrbi za gnečo in da ni nefer. Se tudi 
prehiteva in medsebojno pešta. Poleg tega ti tekmeci 
radi podkurijo pod ritjo, tako kot ti njim. Lepo šibaš 
po bulvarju, nakar okolica iznenada reče OOMPH 
KRAŠ ZINNGG in imaš 0,7 sekunde časa, da se na 
refleks ogneš ladijskemu zabojniku, ki ga žerjav pre- 
stavi s predhodne pozicije. Če ti izogib ne uspe, daš 
falotom priložnost, da te prehitijo, a četudi ti rata, te 
lahko zaradi bližine katastrofe zanese, nakar loviš av- 
to po progi. Bliže kot si točki badabuma, bolj te pre- 
trese. Zanimivo je, da na ekranu skorajda ni podat- 
kov, zlasti ne karte proge s položajem tekmecev na 
njej. Tako le občasno izveš, koliko je kdo pred tabo 
ali za tabo, kar povečuje napetost. 

Hudo, torej? Spočetka, ko padeš noter in igro spo- 
znavaš, gotovo. (vidiš sicer, da ni postavljena v od- 
prto mesto, tako kot Burnout Paradise, marveč jo 
tvorijo sklopi ograjenih, vedno krožnih dirk. A nič hu- 
dega, klasična zasnova ni napačna, saj ni rigidna. V 
dirkah moraš nabrati dovolj 'kreditov' za nadaljeva- 
nje, zaradi česar ti ni treba vedno zmagati. Nasprot- 
no, celo začelje prinaša točke. Le v zadnji, elitni dirki, 
ki odpre pot v naslednji sklop, je treba biti najmanj 
tretji. Špil tvori dvanajst takih sklopov, ki so obliko- 
vani kot TV-epizode z napovedniki, polnimi razpada- 
jočih stavb in v luft letečih avtov. V vsakem je kake- 
ga pol ducata dirk in so nanizani nelinearno, saj lah- 
ko pri prehodu v naslednjega izbiraš med dvema. Te- 
kem je več vrst: odstranjevanje nasprotnikov v treh 

krogih, en krog na čas, ogibanje raketam iz helikop- 
terja s kasnejšim uničenjem taistega, prehitevanje to- 
vornjakov, iz katerih padajo eksplozivni sodi, elimi- 
nation (čas se odšteva in ko doseže ničlo, zadnji izpa- 
de) in dirke za prehod v naslednjo epizodo. Zlasti he- 
likopterska in kamionska akcija sta odlično zamišlje- 
ni in ubijalsko razburljivi. Nasprotniki so lahko tudi 
človeški, in sicer eden na razdeljenem zaslonu ali do 
osem na LANu in spletu. Tu igra podpira običajno dir- 
ko, ogibanje tovornjakom in eliminacijo. Multi je ne- 
težaven in za nekaj časa zabaven, čeprav nima kakih 
naprednosti in tvega, da bo hitro romal v pozabo. Na 
vsake toliko nabranih kreditov odkleneš nov avto, ki 
se razlikuje po videzu in voznih lastnostih, kot so hit- 
rost, pospešek, občutljivost ter drift. Najnovejši, ki si 
ga dobil, ni nujno najbolj primeren za vse prilike, zato 
Split Second nudi skodelico eksperimentiranja. 

Po drugi strani pa vsebuje dosti premalo raznolikosti, 
tako da se začne osemurna kampanja vleči še pred 
polovico. Delni krivec za to so nekam medlo obliko- 
vane proge s predolgimi krogi za tako vrsto špila. Glav- 
ni pa dejstvo, da ni zadosti vrst udejstvovanja. Heli- 
kopterji in tovornjaki sta izvrstni ideji, ki sprva suneta 
direktno v mozak, ki pa ju niso dovolj nadgradili. Ig- 
ralni prijemi, vrste tekem, cilji in situacije na progah 
se nesramno ponavljajo, zlasti če vemo, da avtorji že 
gobcajo o naknadno kupljivi vsebini. Stavim, da bo ta 
hinavsko prinesla dodatne evente, saj si lahko takoj 
zdajle izmislim par novih: tekmovanje v driftu, merje- 
nje najdaljšega skoka, iskanje najkrajše poti do cilja, 
kar bi bil hkrati trening za bližnjice ... Res ni kul, da v 
deseti epizodi počneš isto kot v prvi na domala po- 
vsem enak način, za nameček pa še na malodane 
identični progi. Povrhu se kasneje skorajda moraš 
vračati v že narejene dirke nabirat dodatne kredite, 
kar pomeni še več opravljanja čisto istega. Proces ra- 
ta duhamoren, saj zmanjka novosti, in po dobrem 
začetnem vtisu te skozi igro bolj kot žur in vznemirje- 
nje spravi trmasta vztrajnost. Sveži avti so pokemons- 
ko zbirateljska draž, vendar k izkušnji ne dodajo niče- 

helikopterja, ki ga laliko kasneje tudi; 
uničiš, marveč eksplozije okoliški objektov i in Weekoloških avtov. 

sar bistvenega - ni recimo novih razredov, kjer bi se 
način šofiranja spremenil, motociklov, vožnje po pes- 
ku in sličnega. Tekmeci so brez osebnosti, tako kot 
vmesne sekvence, ki se ne povezujejo v štorijo in so 
oropane tako ljudi kot napovedovalca. 

Itak je igra precej brez lastnega šarma, saj divje kopi- 
ra serijo Burnout. Ima enako rdečkasto-rumenkasto 
barvno paleto, enak občutek hitrosti, enak sistem na- 
predovanja, enako kazanje razčetverjencev v počas- 
nem posnetku, enak učinek zamegljevanja in razte- 
govanja okolice pri visokih hitrostih, slično razsuva- 
nje karoserij, le da z manj fizikalnih detajlov, zelo po- 
dobno mesto kot v Burnout Revenge ... Kljub temu si 
upa producent trditi, da se po Criterionovi seriji niso 
zgledovali in da je njihov izdelek samosvoj, čemur se 
lahko zgolj prešerno nasmejim. Ni pa enaka razgiba- 
nost, saj se ves Split Second odvije na eni lokaciji, 
kar privede do občutka postanosti, in nima ločenih 
razbijaških dogodkov (crashev) iz Burnouta 3. Resda 
je ta konzolaški, a vendarle. 

Sekunda ima srce igre z avtomata, se pravi takojšnjo 
privlačnost, vizuelno udarnost in nezakomplicirano 
zabavnost. To zna navdušencem nad arkadnimi dir- 
kačinami zadostovati. Problem pa je, da moraš tu ku- 
piti ohoho žetonov naenkrat, čeprav se boš dirkanja 
verjetno naveličal krepko pred zaključkom. Škoda, 
kajti z več razgibanosti, prizorišč in lastne osebnosti 
bi bil lahko Split Second izvrsten. 


Ko je bil majhen, je rad razbijal svoje av- 
točke. Zdaj ni nič drugače. 
zabavno arkadno dirkanje v visoko- 
oktanski grafični spektakel v luštna 
uničevalska mehanika v dosti pre- 

Puščoba se Odraža tudi v Sadwickovem smislu za modo. Namesto pisanih barv mu/z 
heder visijo rjave, sprane cote. Kapa s kraguljčki se mu žalostno poveša in celo nje- 

igrah se praviloma levimo v močne, markantne osebe, ki 

nas odločno potegnejo iz vsakdana. Recimo v jezne mašče- 

valce. Ali pa v zabavne nerode, kakršen je Guybrush Threep- 

wood. Skratka, v nekoga, ki obeta, ima prostor za razvoj ali 
dovolj šarma, da se celo njegove pomanjkljivosti zdijo kul. 
Ampak da bi postali zamorjena zguba, ki ji je vsak korak napor in 
ki povsod vidi same ovire? Zakaj že? Kakor se zdi čudno, je Sad- 
wick natančno to: srednjeveški emo. Fante je rojen nergač in brez 
motivacije za karkoli. Da je ironija popolna, je del potujočega cir- 
kusa in službuje kot klovn. Publika od njega pričakuje, da jo bo 
kratkočasil, rigal abecedo in se pustil izstreljevati s topom. On bi 
po drugi strani najraje čepel v temnem kotu, koval otožne rime in 
se smilil sam sebi. 
A kakor ga njegova črnogledost v življenju ovira, brez osnove ni. 
Tlačijo ga namreč more in,mu noč za nočjo dopovedujejo, da bo 
prav on pogubil svet. Ko stisko zaupa soljudem, v njih ne najde 
podpore. Toda ker zasluti, da je v deželi dejansko nekaj narobe, 
prične z raziskovanjem. Čeprav ga je strah lastne sence, se v iska- 
nju resnice vse bolj oddaljuje od varnega tabora. Že za prvim dre- 
vesom ga naskoči pustolovščina klasičnega kova, kar pomeni sti- 
ke s premaknjenimi osebami, obilico ugank in pobiranja predme- 
tov ter odkrivanje prelepih področij. Svet, po katerem copota, je 
pravljičen in ga kot plast prahu in stoletnega spanca prekriva ko- 
prena neresničnosti. Duh preteklosti je pri tem kot naročen, saj do- 
mišljiji avtorjev daje še več poleta. 
Okolico so ročno izrisali in se pri risankastem slogu napajali iz tret- 


jega Monkey Islanda. Krinoline nabuhlih oblakov, čudovite barve 


jesenskega gozda, grad v oblakih in blejskemu podoben otok sredi 


, jezera, na katerem gorijo stotine"sveč, ostanejo dolgo v spominu. 
| Posebnost je še v tem, da so ozadja. narejena po plasteh. Ko se 


Sadwick giba po podaljšanih prizoriščih in mu kamera sledi, se raz- 
lične ravni premikajo ločeno (včasih smo temu rekli paralaksno 
premikanje) in poskrbijo za samosvoj občutek globine. Detajlov in 
zanimivosti je ogromno in res je dobrodošlo, da preslednica razkri- 
je vsa aktivna mesta. Z njimi operiraš potom izbirnega kazalca, ki 
spominja na opičji kovanec. Odločiš se lahko za gledanje, pogo- 
varjanje ali dotikanje. Ob tem je še lepše, da je radovednost nagra- 
jena z obilico dodatne vsebine, saj Sadwick okolico izčrpno ko- 
mentira. Njegovo večno pritoževanje bi igralca sicer znalo spraviti 
ob živce, vendar špilu nekako uspe, da do tega ne pride. Kakor te 
jokavo sesljanje sprva jezi, iz njega sčasoma izluščiš zabavno ci- 
ničnost. Vtis nekoliko spominja na Woodyja Allena in za premolki 
skriva veliko pomenljivih zrn. Sadwick se recimo ne ustavi pri ugo- 
tovitvi, da neke ročice ne more doseči, ker je previsoko. V isti sapi 
pristavi, da je tako nedosegljiva kot cilji, ki si jih zastavlja v življe- 
nju. Podobno samouničevalno se razgovori ob številnih možnih 
kombinacijah predmetov. Pa ostani resen in nestrpen, če moreš. 
Pri ostalih glasovih sicer ni mogoče preslišati nemškega naglasa, a 
so vseeno solidni. Bi pa izpostavila, da bi si živih bitij v tako intri- 
gantnem, čarobnem okolju želela več. Maloštevilni čudaki nekako 
ne delujejo kot integralen del sveta, ampak so bolj statisti, ki poti- 
skajo zgodbo naprej. Sadwickovo odisejado otvorita tečni bratrin 
senilni ded, nakar se usodno speča s potepuškim kljukcem. Na 
mračnem otoku sreča hrusta, ki si kljub'prepovedi ne more kaj, da 
ne bi povzročal trušča. Od zanimivcev sta tu še govoreča kamna, 
dočim so negativci grduhi, ki hočejo ustaviti tok življenja in zavla- 
dati brezčasju. 

Da Sadwick kljub manku sogovornikov ni preveč osamljen, poskr- 
bi njegov ljubljenček Spot. To je orjaška gosenica, ki kot kuža rep- 
ka za gospodarjem in se pusti izkoriščati v številne namene. Pod- 
obno simbiozo smo videli v nedavnem špilu A Boy and His Blob za 
wii (J200, 80). Tudi tu je ključna živaličina zmožnost spreminjanja 
oblike. Iz običajnega suhca se lahko pretvori v težkega debeluščka, 
se vžge, razpade v več manjših bitjec in še kaj. Nabor form se 
sčasoma širi in ko si s ob kakšni oviri razbijaš glavo, odgovor po- 
gosto ponudi prav Piki. Zlasti pogosto se izkaže kot utež v gravita- 
cijskih preprekah ali kot vir ognja, ko je treba čemu podkuriti. 
Uganke so tudi zaradi tega zelo močna stran igre. Tako pisane zbir- 
ke privlačnih nalog, ki so ravno prav težke in odbite, ne vidiš pogo- 
sto. V drsni puzli moraš recimo sam najti in pobarvati manjkajoči 

košček, pri obračalki v slogu Pipe Dream pa cevem zamašiti luk- s Mimi £/d a 
nje. Ob tem še kuhaš enolončnico, sestavljaš bombo, odpreš žele- ba 
zniški muzej in vstopiš v hišo, ki je ni. Pobrani predmeti pridejo 
prav ob več kot eni priložnosti. Sploh trdožive in večnamenske so 
dedkove skorjaste gate. Fantazijskost je spuščena z vajeti in čeprav 
je veliko zank razdrobljenih na številne korake, se domala vse vda- 
jo pod težo tehtnega razmisleka. Gre za odličen primer izdelka, ki 
se ga splača igrati počasi. Dregljajev v pravo smer je veliko in ker 
so opisi predmetov natančni, se ti kmalu posveti, v kateri smeri 
tuhtati. Ko si samostojno kos izzivom, si nagrajen s prijetnim ob- 
čutkom izpolnitve. 
A čeprav so uganke povečini vrhunske, se zbodeš ob nekaj iveri. 
Zaradi ščepca nepredvidljivk se že zgodaj navadiš preventivno 
kombinirati vse z vsem. Primer je amalgam zobne proteze, med- 
vedjih krempljev in kamnitih želvic. Pri tem je malce čudno, da je 
Sadwicku vnaprej jasno, katero robo scimprati skupaj, čeprav se z 
ustrezno situacijo še ni srečal. Po drugi strani pa tu in tam ne veš, 
kateri sprožilni dogodek ti še manjka, da se boš lahko lotil čisto 
očitnega mehanizma. Takšno je mešanje barv v grajskem laborato- 
riju. Tudi pri vseh drugih zagonetkah si omejen, ker vsakič iščeš 
eno in edino pravilno rešitev. Nemški avtorji so sicer pomislili na 
igralčev tok misli in poskrbeli za konkretne komentarje, zakaj dolo- 
čena zamisel ne deluje, pa vendar. Strganje smole z drevesa je pri- 
mer opravila, ki bi bilo zlahka izvedljivo na več načinov, saj imaš v 
žepih kup uporabnega orodja. 
Četverico poglavij povezujejo odseki s predpripravljenimi risanimi 
animacijami. Te so sicer malce amaterske, vendar se v ozadju čuti 
ogromno ljubezni in predanosti. Tudi s celostnim vtisom je tako. 
Čeprav se zdi igra sprva še ena iz tropa malih, podhranjenih avan- | 
turic, kmalu preseže pričakovanja. Igralni čas mimogrede potolče | 
dvajset ur in z.izjemo zatohlega podzemlja v tretjem poglavju lepo 
teče. Čeprav od starocelinskih pustolovščin nismo vajeni vrhun- 
stva, je Šepetani svet izdelan izstopajoče dobro in zadosti merilom 
pustolovskih sladokuscev. Za degustacijo poskusite demo, ki smo 
ga nasneli-na majsko natlačenko. Pri nakupu se je najbolje obrniti 
na katero od britanskih trgovin, kjer je škatelno obliko dobiti že za 
manj kot'15 funtov oziroma okrog 17 evrov. Digitalni dolpoteg je 
cenovno veliko manj privlačen, saj ti spletna servisa Steam in Di- 
rect2Drive odtegneta-celih 40 bruseljčanov. Saj ne, da jih igra ni 
vredna, vendar te polna cena ne obvaruje pred hrošči. Pod Visto in 
Windows 7 prihaja do preskakovanja zvoka in filmčkov, zaradi 
česar je lahko izdelek domala neigralen. Okna XP teh težav nimajo, 
vendar se špil tudi tukaj občasno sesede. No, vsaj v logični hrbteni- 
ci ne škreblja mrčes, zato ni strahu; da bi se človek kje zaplezal. 
Res škoda tehničnih težav in počasnosti glede izdaje obliža, nad 
čemer lahko Sadwick upravičeno jadikuje. 
Je pa poleg izvrstne podobe ter dobrih ugank prav on nosilni ele- 
ment Whispered Worlda. Poba ni pregovorni-mesija, ki bi nalogo 
sprejel s ponosno dvignjenim čelom. Mali razeapanec deluje na 
drugačnih ravneh kot običajni junak in nekaj časa traja, da jih doja- 
meš ter sprejmeš. Ko kljub pomanjkanju samozavesti preseže sa- 
mega sebe in mu marsikaj dobrega uspe, se veseliš z njim. Na nje- 
govem obličju je nasmeh redek gost, a je toliko več vreden, ko ven- 
darle posije. Tudi zato, ker igra tako kot odlični Machinarium 
(J197, 90) daje velik poudarek radodarni animaciji. Gibanje je te- 
koče in brez grdih bližnjic, h kakršnim"se radi zatekajo nizkopro- 
računski projekti. Razvoj tako dodelanega izdelka ni bil mačji ka- 
šelj. Križev pot z menjavami razvijalcev ter založnikov, ponovnimi 
začetki in ostalimi tegobami je trajal kar sedem let. Kljub pravljič- 
nemu številu se takšno cimpranje navadno ne konča dobro, a tu je 
bilo k sreči drugače. Morda pa drugič ne bo, bi še pristavil Sadwick. | 


se pev 2 
Ločljivost je zaklenjena na 102% x 7168. Z Ka elementov ozadja je subtilno in v 4 so 
zli moraš hiti še poča pe tu ima ug pomembno - 

MA. 
Zemeljske barve spomnijo na Machinarium, vendh lak ni tako nenavaden kot 
pri malem robotu. Morda tudi,Zatoy kjer igra ni na ti; in ima 0 ičajen - g 

nadzor. 


Navi se izmenoma zabava in premaguje, da Sadwicku ne pri- 
maže dveh okrog ušes. Tako bi mulc vsaj imel za kaj javkati. 


neobičajen glavni lik v zlorabljanje gosenice v 
uravnotežene uganke v prelepa podoba v dolžina v 


tehnična nestabilnost x premalo oseb x 


Deep Silver / Daedalic Entertainment a AA. 


IGROVJE 

€9 01:16:70 %8.x 006 


Medtem ko prvi sklop nivojev poudarja časovne zanke, se kasneje pridružijo 
elementi, kot so luči, ki morajo pito osvetliti, če jo hočeš pobrati. 


The Misadventures of P. B. Winterbottom 


Sneti žre pite, razbija si bučo, uganke rešuje s klonovsko gručo. 


n z. PNE 

K bo s UI iž: ga oj, fa 
ša Hi vi; f ši 
AF NK M4 
| mm? paci Bd 


Že dolgo bilo ni v rimah opisa, Kar eden stori, lahko ti posnameš, 

a boljše ni prilike od tegale škisa. nakar predvajaš in nanj se ujameš. - — 

Tvoj človek je hecen, iz filma ušel, Eden od klonov steče čez ploščo, Na Mela a ne oven di MA Sek 
stašgag ega Neli b podala ea zijo Sčasoma pride tudi do tega, da tvoji kloni postanejo sovražniki, ki 

jim moraš ogibati. N r bi lahko bil na teh stopnjah morda 
Le glasba iz dvajs'tih in barv nikoder, Drugi te mahne, da odnese te nekam, kda a Me ke ANE me dia ke s : zra ki kai kga dega f š 
zgolj črna in bela, a počutiš se moder. ko lestev postane, ji ne oporekam. so lealel li čEČ O rafišno o aii neme la iibna i 
To pa zato, ker ne le, da skačeš, Otroških gugalnic ne manjka nikoder, ugiba gaj 9 9 9 š 

v stranskem pogledu uganke še fašeš. vražičkov skočičkov koj poln je oder. 


Winter je Bottom pogolten na pite, Če meniš, da tole ni mimogredno, 

ves dan bi jih žrl, povsem brez limite. imaš prav. Daleč največ je vredno, 
Grabi jih z leve, grabi jih z desne, da razborit si in nikdar ne obupaš, 
povsodi visijo, skutne in mesne! da ne odnehaš in mnogo si upaš. 


Vsak je zaslon težavnica zase, Začetek ni lahek, a to ni vse, 
z dvigali in ročkami mnogo da nase. kasneje te igra rada zatre. 
Sprožiti in suvati moraš jih vrlo, Navodila so redka in pomoči ni, 
da lakom si pite zbašeš v grlo. razbijaš si glavo vse do krvi. 
S tem sučeš kolesa in dvigaš ovire, A ko oreh je strt, te prevzame ponos, 
odpiraš lopute ter klestiš izbire. moder in spreten nisi več bos. 
Ploščadi so dostikrat prekleto vsaksebi, Petkrat deset je v žaklju ugank, 
brez tveganih skokov uspelo ti ne bi. vse bolj te privlačijo, manj češ za šank. 


katerem so se študentski avtorji igre zgledovali. Tako kot pri tej 


A glavna je finta vendarle druga, Sploh ker si niso po vrsti enake - nagle Ne sa RRNA š 

sicer bi vladala občutnejša tuga. novosti ne zmanjka in strašijo bedake. neodvisni odličnici (1190, 91) odkleneš še dodatne ae da paje 
Da striček si trebuh do konca nafila, Zdaj pite so skrite za ognjeno zaveso, naprodaj za PC in xbox 360. Za prvegane Sleam Unije Dudeboreji 
možganska sivina ne sme biti gnila. kasneje le luč jih spremeni v šabeso. ove aa ea ae Arte liku vec. 


Prvi nasprotnik niso prepadi, Snemanje klonov ni vedno umevno, 
minute so tisti najstrašnejši gadi. število zna njihovo biti nadvse revno. 
Usodo mu najprej kroji teta ura, Drugod se moraš možičkom ogniti, 
sprva je mirna kot zgažena kura. da ti ne dajo krepko tinte piti. 


Ko Winter pohodi ploščo v tleh, In ni vse izvedljivo na samo en način, 
pa cagar se zgane in dvigne se meh. večrešljivost ugank je podvig jako fin. 
Tedaj naj se zmiga, saj čas ne stoji, Puzlo bo rešil prijatelj drugače, 

pite brž zgrabi, ena dve tri! oba sta nadcarja in že gredo frače. 


| 

Ker en ni noben, se stric razdeli: Braid je včasih preočiten navdih vra £< ačja 
ko shift knof pritisneš, ga rit zaskeli in za nevztrajnega je tole zaštih. ISSN VANESA GUGNGA, 
in iz njega sta dva! Četrti še pride, A če si miselnic lačen kragulj, | d 
cela šesterica se včasih jih snide. za starega jurja dobiš ta dragulj. hey say seli sacrifice is the noblest virtue. 


lik Krešo KARA EO diiici H l dobaji Navdih za opis v rimah so bili kar statični vmesni zasloni, kjer nad- 
raznolike, veCrešljive skakanorcasokno pu a na ae Ni nena zgodbico (sicer brez prispodobne vrednosti kot Braido- 


glasba v poetična britanskost v raznolikost pristopov v veliko kakovostnega igranja  v3) pletejo hudomušne kitice v poetični britanski angleščini. Win- 
za res malo cekina v prehitro rata težka x preočitno zgledovanje po Braidu x terbottom je res stilistični presežek, kakršnih ne vidimo dosti. 

Igralna konzola PSP -t igra 

Prince of Persia: The Forgotten Sands 

PSP Konzola vam omogoča igranje, gledanje filmov, 
slik, poslušanje glasbe ter njihovo delitev s prijatelji. 
Ima možnost pregledovanja internetnih vsebin preko 


vgrajenega Wi-Fi vmesnika. V kompletu se poleg konzole 


in igre nahaja še PSP potovalna/zaščitna torbica. 


169," € 


Wii. 


Igralna konzola 


Nintendo Wii Sports Resort 
Igralna konzola Nintendo Wii ponuja veliko zabave za vso družino. Od 
sedaj je konzola na voljo tudi v črni barvi. Poleg klasičnega Nintendo Wii 
ploščka je priložen še Nintendo Wii Motion, ki omogoča še bolj natačno 
zaznavanje gibov in premikov. 


Wii xa 


Mi light Guns 


LINK 


13,? € 


Nintendo Wii igralna pištola 

Light Gun Plus 

Vzmetni sprožilec za realno iskušnjo. Preprosto odstranite kopito in 
uporabljajte kot navadno pištolo. Popolen dostop do vseh WiiMote 
funkcij. WiiMote in Nunchuk se idealno prilagajata. Remote, wii motion 
in nunchuck niso priloženi. 

Igralna konzola 

PSP -- igra ModNation Racers 

PSP Konzola vam omogoča igranje, gledanje filmov, 
slik, poslušanje glasbe ter njihovo delitev s prijatelji. 
Wi-Fi povezava, mikrofon, zaščitna torbica in Modnation 
racers igra, ki vam ponuja sestavo/izbiro stez, dirkalnika, 
voznika. Prijetna igra za prihajajoče počitnice. 


ce o 

WiiFit . 
Wii dodatek 
Wii Fit Plus with Ballance 


Dodanih je 21 povsem novih vadb, s čimer boste imeli skupno na voljo 
kar 69 različnih treningov. Vključene so tudi številne zabavne igre, kot 
na primer rolkanje in ritmični Kung Fu. 


Wii. 
59," € 


Nintendo Wii remote plošček -- 
motion plus dodatek 

Wii MotionPlus v črni barvi je dodatek za Wii Remote (daljinec), ki 
omogoča še bolj natančno prepoznavanje prostorskega gibanja 

v realnem času. Ima dodatne senzorje, ki izboljšajo delovanja Wii 
Remote-a, da se le-ta bolje odziva na premike, gibe in zasuke zapestja. 


€ Zdravje se obnavlja samo, v grupah še mnogo hitreje. Moč je tudi oživljati 
padle soborce, a prepogosto so soigralci preveč debilni, da bi to dojeli. 


ajprvo je treba izpostaviti, da tretjeosebna 

večigralska kavbojščina Lead and Gold: 

Gangs of the Wild West, v kateri merita moči 

rdeča in modra ekipa škornjarjev, sodi v nižji 
cenovni razred. Na Steamu stane namreč vsega 15 
zlatnikov. A čeprav nima puščavništva in grafika ni 
na ravni Call of Juareza 2, so avtorji v redu udejanjili 
bistvo, torej šest načinov večigralskega pištoljenja in 
puškarjenja. Prvo na spisku je klasično obstreljevanje 
v moštvenem deathmatchu, čemur sledi Battlefieldu 
podobni modus conduest, ki temelji na zavzemanju in 
zadrževanju nadzornih točk. Teroristični powder keg 
od napadalcev zahteva, da prenesejo sod smodnika 
na mesto, kjer ga bodo razstrelili, medtem ko jim bra- 
nilci to skušajo preprečiti. Kočljivi tovor lahko eksplo- 
dira že med transportom in v večna lovišča pošlje kup 
sotrpinov. Gold fever je sodelovalni način za dva člo- 
veka, ki se ubadata s krajo zlata, silicij pa jima skuša 
to preprečiti z valovi sovragov. Robbery zadeva raz- 
streljevanje sefa in pajsnjenje njegove vsebine, med- 
tem ko ga druga ekipa brani. Greed pa obema mošt- 
voma naloži čim hitrejše nabiranje naključno razpo- 
stavljenih vreč zlata. Vse naštete možnosti udejstvo- 
vanja so kljub prvotni zmedenosti solidno izpeljane, 
pri čemer najbolj sije conguest, ki s kontrolnimi 


točkami ohranja dobro ravnotežje med nebrzdano 
divjostjo akcije in taktičnostjo. 

K slednji nadalje pripomorejo dopolnilne lastnosti po- 
klicev, ki pomaganje in nesolerstvo spodbujajo z bo- 
nusi. Osnovni kavboj vihti revolver, ki ga lahko z roko 
na kladivcu v nasprotnika izprazni v manj kot dveh 
sekundah. Če so pri tem njegovi pajdaši dovolj blizu, 
se jim bo izboljšala natančnost orožja. Druga služba je 
rudar, ki meče dinamit, trosi svinec z dvocevko in od- 
daja višjo vzdržljivost. Šerifov namestnik ima vinčes- 
terko, veča škodo orožij kolegom in označuje tarče za 
kasnejšo odstranitev. Zadnji poklic je ostrostrelka, ki 
postavlja medvedje pasti in izboljšuje možnost kri- 
tičnega zadetka. Sistem deluje dobro in osamljeni 
klobučar, ki stoji nasproti celotni zasedbi, nima mož- 
nosti. V praksi ima to navadno za posledico strnjene 
timske obračune, kar je v skladu z divjezahodno te- 
matiko. Špil glede na počasnost orožja tistega obdob- 
ja vzdržuje hiter tempo. Streliva je neomejeno in edi- 
no, za kar moramo skrbeti, je polnjenje pištol. Na 
splošno Lead and Gold ne doseže obsega, uravno- 
teženosti in dodelanosti Team Fortressa 2. Postreže 
pa z lastnimi igralnimi elementi in dodatnimi mehani- 
kami, ki skušajo zagotoviti dolgoročno obstojnost. 
Kako bo s tem, se bo seveda še videlo. 


se sprašuje: je igra vedno kavbojska, 
če so v njej kavboji v kavbojkah? 


uravnotežena in zabavna v kul na- 
čini v nizka cena v brez kavbojs- 
kega žmohta x ni posvečenih st- 
enoličnost pokrajin 


režnikov 


Fatshark / Paradox 


€ igra do neke mere podpira udejstvovanje z računalom. Poleg načina gold 
fever imamo tudi trening z boti, vendar slednji s pametjo ne navdušujejo. 


Manj navdušujočih je šest prizorišč, ki precej nihajo v 
kakovosti. Mestni sta kul, četudi rahlo disneyjevski, in 
spominjata na zgodovinski obračun pri OK Corralu. 
Na drugi strani je puščavski, ki ima le kaktuse in ska- 
le, pust in nevzdušen. Imamo še ruralnega z nasadi 
koruze, takega, ki se odvija v zmedi rudnikov in ene- 
ga, kjer poka v veliki leseni utrdbi. Vsi so precej majh- 
ni, kar pa je igranju v prid, saj je akcija z največ šest- 
najstimi igralci na strežniku tako bolj osredotočena. 
Žal pa so liki brezosebni, z zgolj nekaj občasnimi 
vzkliki in stoki, zato ti noben ne prirase k srcu. Pač 
davek na nizko ceno. Istočasno manjka veliko divje- 
zapadnih elementov, med drugim Indijanci, in več 
značilnih lokacij. Enostavno ni žmohta, zaradi česar 
špil izpade nekoliko suhoparen. Problem je tudi od- 
sotnost namenskih strežnikov, kar botruje prevečkrat 
prekinjenim rundam, ko se gostitelj naveliča ali obu- 
pa in zapre server. Grafika s kul dizajnom in dobrimi 
animacijami načeloma ne razočara, tudi muzika je ta- 
prava, a pod to lupino bi hotel več. 

Zato imam mešane občutke, kar se tiče priporočila. 
Po eni strani je Lead and Gold tehnično dobro izve- 
den, zabaven in nizkocenoven. Po drugi plati pa za isti 
denar dobiš vsekakor nadmočni Team Fortress 2. 
Sam bi se odločil za slednjega. 


€ sedemo lahko za večcevni mitraljez, kakršnega najbrž poznaš iz recimo 
Poslednjega samuraja. Če ga uporabiš pravilno, lahko iz nasprotnikov nare- 
diš čorbo. Toda posejani so redko in na nerodnih mestih. 


ČO Kot je zadnje čase običajno, Lead and Gold vsebuje dosežke. Prav tako poz- 
na izkušenjske stopnje, ki pa so zaenkrat bolj same sebi namen. Kakršnokoli 
odklepanje orožij, oklepov ali vsaj novih kožic je namreč odsotno. 

lur je čistokrvno akcijsko dirkanje, tisto z bo- 
Y nusi na cesti, raketiranjem nasprotnikov in ne- 
naravnimi svetlobnimi učinki. Širom proge raz- 
postavljena darilca, ki dajo trenutno premoč, 
so na prvi pogled enoumna: instantni pospešek, sle- 
dilna raketa za spredaj vozeče, mina za zasledovalca, 
strele, ki ovirajo vse, energetski sunek ... A izkaže se, 
da ima to področje še eno etažo v globino, kajti vse 
moči imajo tudi drugoten način. Mine moremo odme- 
tavati tudi naprej, streljamo lahko nazaj, bodisi v pre- 
ganjalce, bodisi v sledilne izstrelke, pospešek včasih 
spremenimo v negativo, s čimer se v hipu zaustavimo 
in tako dalje. Za nameček je važen obrambni ščit, ka- 
terega vklop izniči učinek sovražnih orožij. Čeprav 
brezhibna izraba vseh danosti ni potrebna, je napadal- 
no-obrambni sistem lepo zaokrožen in deluje. Samou- 
mevno, da najbolje v večigralstvu. 
Cestno streljaštvo in prerivanje se pričakuje od futu- 
rističnih ali apokaliptičnih scenarijev, medtem ko je 
Blur normalno cesten. Ne le to! Tisto, kar ga loči od 
bržda vseh tovrstnih iger, so licenčni avtomobili, taki 
needforspeedovski. Tudi presenetljivo veliko jih je, 
več kot šestdeset, bi rekel. Začnemo švohninanami ti- 
pa megane, napredujemo skozi mišičnjake, nemce in 
japance, na vrhu pa je par superšportnikov, recimo 
korveta, R8, viper in koenigsegg. Podatkov, nadgraje- 
vanja in lišpanja ni, prav tako ne garažnega divljenja 
nad pločevino. Štiri lastnosti ponazarjajo kvadratki, pa 
tudi zmodelirani so dirkalniki nepodrobno in artistično. 
Avtomobilskega blišča zato Blur kljub poznanim obli- 
kam ne vsebuje. Ne bom rekel, da resnični emblemi 
na maskah nič ne doprinesejo in da bi bilo vseeno, 
četudi bi bile karoserije izmišljene. Prepoznavnost go- 
tovo koristi. Je le nekam neizkoriščena. Ali pa mi je 

$ Blur me je zaradi lučkave, nepodrobne grafike spomnil na NFS Undeground. No, slednji se 
je vozil dosti bolje. Tukaj je pač poudarek na zafrkavanju nasprotnikov s pobiralnimi bonusi. 


a 


samo čudno, da s cliom torpediram hummerja in da 
so fordi kanon futer v divjačinskem načinu. 
Enoigralsko bluranje ni v ničemer pretirano izvirno in 
prelomno. Porinjeni smo v serijo devetih prvenstev, ki 
premočrtno prihajajo z vzpenjanjem po lestvici. Zve- 
čine se gremo kdo-bo-prvi, dočim preostali načini 
vključujejo streljanje črede avtov, lov na nadzorna 
vratca in podobne, že videne variante. Načeloma 
zmagovanje ni obvezno za napredovanje, saj duri na- 
prej odpirajo zbrane značke. Vendar je manevrskega 
prostora malo, zato se je pametno potruditi tako za 
stopničke kot za izpolnitev dodatnih izzivov, ki takisto 
doprinesejo h končnemu rezultatu. Multiplayer poleg 
teh možnosti omogoča čisto dirkanje brez ofenzivnih 
pomagal, ki pa je še najmanj zabaven način. Proge so 
namreč prostorne, široke, odpuščajoče in z gladkimi 
ograjami, osnovane za destruktivno vožnjo, ne za 
mojstrsko volaniziranje po idealni liniji. Kljub vrsti te- 
rencev so ceste zvečine urbane in asfaltne. Premorejo 
nekaj lomljive dekoracije in občasno se pot veji, a 
želel bi si več vratolomnih bližnjic in skakalnic. Pred- 
vsem pa več različnosti. Pist je enostavno premalo in 
se ponavljajo celo znotraj istega sklopa dirk. 

Blur je nekaj časa zabaven in vzdušen, predvsem za- 
radi ukvarjanja z bonusi, kajti vozni model ne nudi iz- 
ziva in je skupaj vzeto malodane podpovprečen. A 
začetna zabavnost se zaradi kolobarjenja prog, okolja 
in početja kmalu izčrpa. Zehalno postane že na polo- 
vici enoigralske vsebine. Morda je krivo tudi to, da so 
vsa orožja na voljo že v prvi minuti. Mar bi si jih izmi- 
slili več in jih vključevali postopoma. Tako ostane še 
mreženje do dvajset ljudi (PC-različica za razliko od 
konzolne nima razdeljenega zaslona), ki je za nekaj 
časa odlična zabava, a tudi ta način po mojem nima 

K; poslej vedno, ko 
VožI'Za focusom, podzavestno 


vše: zasiščessprožilnik. Sneti;hoj-se! << 


zabava za nekaj časa 
kratkoživost 
—eebilne kontrole 
ponavljanje vsega 

fizika bi lahko bila boljša 


60 Nekaj modusov zahteva lovljenje časa, eni skozi nadzorne 
točke, drugi s streljanjem golobjih avtomobilov. 


dolgoročne vrednosti. Igralci navsezadnje najraje ka- 
kovostno dirkamo, zato je celo najslabši NFS obče 
bolj privlačen in daljšega trajanja kot takole streljaško 
ritopikanje. Čudi me, da se je liverpoolska ekipa Biz- 
zare Creations po štirih dodelanih avtomobilščinah 
Project Gotham Racing odločila za tak odmik, celo 
korak nazaj. 

Ta mesec opisujemo dve slični polnocenovni arkad- 
no-uničevalsko avtomobilščini. Split Second na plehu 
resda nima tapravih znakcev, vendar je sam način 
vožnje s svojo neposrednostjo, škripanjem gum in 
pišem vetra bolj privlačen od lučkastega, zibajočega 
se Blurovega. Slednji zavoljo različnih orožij po drugi 
strani nudi nekaj malega več globine. Oba pa imata 
slab izkaz v dolgoživosti in sta docela brezosebna ter v 
smislu strukture in načinov jako staromodna. Najbrž 
bi bila najboljša zmes obojega, z večjim poudarkom 
na obvladovanju avtomobila. FlatOut navsezadnje ni- 
ma pušk, niti licenc, pa ima večjo končno vrednost. 
Isto velja za Wipeout, Mario Kart in še kako igro. 

Za konec gre poudariti še eno veliko zagamanost Blu- 
ra za računalnik. Ni mogoče spremeniti tipk, privzete 
pa so naslednje (prosim, da za užitje tega debilizma 
položite roko na tipkovnico): GO/A - gas/bremza, 
puščici za levo in desno, W/S - strel naprej/nazaj, 
puščica gor - izbira bonusa. Pismu, šofiram z dvema 
rokama kot največji teleban in streljam z levim sredin- 
cem. Prve ure se zato bolj kot z okolico in nasprotniki 
boriš s tipkovnico, na kateri često stisneš napačen 
knof. To seveda pripomore k slabšemu izkoristku si- 
stema. Z joypadom je nadzor kajpak bolj domač. 


ram. 


V mrzlem volčjem brlogu moramo paziti na energijo raketnega nahrbtnika, 
saj se nam ta obnavlja samo ob virih toplote ali s pobranimi paketki bencina. 


Rocket Knight 


ura, Sparkster je znova med nami! <zvok črič- 
kov> Em, Rocket Knight je zopet med nami? 
<zvok čričkov, pomešan z zavijanjem sosedo- 
vega psa> Eh ja. Nekaj takega se zgodi, ko 
povprečen pecejaš sliši za nove dogodivščine raket- 
nega viteza Sparksterja. Kar ni čudno, saj se je Iskriv- 
ček sprva pojavil na Segini 16-bitni konzoli mega dri- 
ve pred sedemnajstimi leti, nato doživel dve nadalje 
vanji in počasi odromal na smetišče zgodovine. Zdaj 
pa se je znašel na Steamu ter spletnih servisih za 
xbox 360 in playstation 3. Zato nas matra firbec, ali 
si zasluži prostor na trdih diskih ali pa gre za še eno 
novodobno zaslužkarsko potezo. 
Tako kot so danes sopomenka za akcijado prvooseb- 
ne streljanke ali tretjeosebne sekljačine, so bile v 
časih prvega Raketnega viteza to od strani gledane 
ploščadarice. Vprašanje je bilo le, kdo bo protagonist 
in v kakšen okoliš ga bodo potisnili. Konami je pač 
prišel na idejo, da glavno vlogo dodelijo pasavcu, ka- 
terega posebnost bo raketni nahrbtnik, medtem ko se 
na zgodbo ne bodo preveč ozirali. No, obujeni RK ni 
kaj dosti drugačen. Sparksterja znova premikamo 
desno po ravnini in se vmes ubadamo s sovražniki. 
Le da je sedaj namesto sprajtov vse skupaj izrisano v 
obliki 3D-modelov, podobno kot v Trine in Bionic 
Commando Rearmed. Luštkano-cortkane igre pri ta- 
kem prehodu pogosto utrpijo vdor sterilnosti, ko izve- 
denka s tridimenzionalnimi liki ne izžareva več tiste 
topline, kot jo znajo pričarati stare bitnokartne sličice. 
A rečemo lahko, da je Iskrivčku tranzicija uspela. 
Vmesne sekvence, ki sporočajo borno fabulico, so iz- 
delane z grafičnim srčkom in so kul, medtem ko luk- 
nje zapolni tekst, ki spremlja nalaganje stopenj. 
Kmalu dobimo občutek, kot bi gledali nedeljsko ani- 
miranko, kar ni slabo. 


| Strelske sekvence se ne morejo primerjati s tonamenskimi igrami. [E če bi 
radi vse dosežke oziroma trofeje, jih je treba vzeti resno. € 

Primerjava z risanko je na mestu še zaradi drugih ele- 
mentov. Sestava nivojev, podrobna ozadja, simpa- 
tični liki, bogastvo svetlobnih in drugih učinkov, do- 
gajanju primerna glasba ... vse je izvedeno na lahko- 
ten in nemudoma privlačen način. Pozor: lahkoten, 
ne banalen! Tudi težavnostna krivulja se dokaj počasi 
dviga skozi štiri tematske svetove, od katerih je vsak 
sestavljen še iz vsaj treh poglavij. Prvi sklop je docela 
uvajalen in razloži osnove, ki jih tvorijo skakanje, ma- 
hanje z mečem in pomoč raketnega nahrbtnika. Z ra- 
bo slednjega se lahko naš pasavček za določen čas z 
iztegnjenim bodalom požene v eno od osmih smeri. 
Če mu pri tem prekriža pot kak sovrag, se le-temu 
slabo piše. Še bolje je, če pri takem potisku hitro še 
enkrat stisnemo gumb za raketni pospešek, saj Spar- 
kster tedaj dobi začasno imuniteto in moč rušenja 
(popokanih) zidov. Toda kasnejše stopnje se razživijo 
z uporabo stikal in zahtevami po spretnejšem skaka- 
nju. Prav tako je uporaba ruzaka odvisna od energije, 
ki dokaj hitro pojema in se nato zlagoma spet polni. 
Za oddih od skakanja je v vsakem svetu ponavadi le- 
talski del, kjer se v stilu od strani gledanih vesoljskih 
streljačin, kakršen je R-Type, podamo med krošnje 
ali oblake. Na koncu sklopa nas pričaka obvezen šef, 
vendar je njihov nabor na običajni zahtevnosti z izje- 
mo zaključnega bolj vizualno spektakularen kot re- 
snično nevaren. 

Kmalu ugotovimo, da je raketni nahrbtnik najboljši 
način ubadanja z nasprotniki in platformami. Stopnje 
so namreč prefrigano sestavljene tako, da je možno 
skoznje malodane šprintati, zastavljene situacije pa 
niso nikoli nefer, saj zanje vedno obstaja elegantna 
rešitev. Recimo raketni odboj v pravo smer v ozkem 
hodniku, ki onesposobi tri sovrage na mah, ali po- 
spešek na oddaljeno ploščad, ki je drugače ne bi do- 
segli. Samo najti jo je treba. Ravno taka elegantnost 
je ponavadi tisto, kar razlikuje dobro ploščadarico od 
slabe, in lahkotnosti navzlic Rocket Knight vsebuje 
vse, kar pričakujemo od težkokategornih platformer- 

Stari znanec Axel Gear se kot (pod)šet edini pojavi dvakrat. Že tule prika- 
zani prvi boj z njim ti zna v zlatem načinu pošteno zavdati. —— 


Za končanje igre na težavnosti hard moramo vsakega šefa po škodovati na 
poseben nači ule moramo z mečem odbiti dinamit direktno v betico. 


jev. Se pravi natančno skakanje in šviganje, neobve- 
zno iskanje skritih draguljev ter energijskih zalog in 
privlačnost na dolgi rok. Spočetka sta na voljo le dve 
težavnosti stopnji. Normal je za popolne zelence, 
hard pa zaostri pogoje, a ne dela resnejših težav. Če 
ste žanra vajeni, mirne duše začnite s slednjim, saj se 
ob uspešnem dokončanju odklene modus gold 
sparkster. Šele tedaj igra pokaže, kaj mora raketni vi- 
tez znati, saj imamo na voljo natanko pol manj ener- 
gije, šefi pa postanejo svojemu statusu primerni, saj 
so precej bolj nasilni in odporni. Za bolj konzolastični 
občutek lahko igramo tudi z joypadom, a je tipkovni- 
ca čisto dorasla nalogi. 

Kje torej tičijo težave? Prvi problem je nenavdušujoč 
nabor sovražnikov, saj se ti preveč ponavljajo. Drugi 
pa ni najboljša vrednost za denar, saj špil v nezlatem 
načinu obrrnemo v kakih dveh uricah, čeprav stane 
krepkih 15 evrov. Poleg tega je PC-inačica na Stea- 
mu Evropejcem brez čirulčarul z IP-številko trenutno 
nedostopna. Zato je moč igro kupiti samo na Xbox 
Live Arcade za xbox 360 in v Playstation Storu za 
PS3, kjer stane približno enako. Kot bi hoteli, da jih 
Sandokan ropa! Je pa res, da je zlati način samo 
daljši zaradi ponavljanja in zahtevnosti ter da je špil 
odlična vstopna točka v svet barvitih ploščadaric. 
Sploh za lastnike računalnikov, na katerih platfor- 
merji že dolgo niso prva izbira. Le do njega je treba 
nekako priti. 


v frišnih Sparksterjevih dogodivščinah 
začuda uživa bolj kot v starih. 


zabavna za začetnike v nudi izziv 
mojstrom v barvita igra v enolični 
sovragi x visoka cena glede na vse- 


bino x nekaj delov, pretežkih za novince 


Konami 


junij 2010 


€ Hodiš lahko naprej, vstran in ritensko ali tečeš. T 

o je koristno, da jo podurhaš nekam, kjer imaš zaščiten hrbet. Okolico v majhem krogu razsvetljuje vedno 

aktivna svetilka, kar je najbolj kul, ko zmanjka štroma, dočim razpad ladje oznanjajo stalne eksplozije z lepimi plameni. Atmosfere ima igra za izvoz. 


eogibno je. Periodično se bomo vedno znašli 
sami v poltemi zjebane vesoljske karjole in na- 
padali nas bodo nezemeljski stvori. Za to je 
najbolj poskrbel kultni film Osmi potnik (o 
temni zavesti berite vedež v Jokerju 200), skoraj toli- 
ko pa z vrha gledana nažigačina Alien Breed iz leta 
1992. Odtlej vsake toliko dobimo tretjeosebno strel- 
sko lutavščino s pridihom hororja po njenem zgledu. 
Naj bo to uradno nadaljevanje, rimejk Obliteration, 
mod Alien Swarm za Unreal Tournament 2K4, simpa- 
tični Shadowgrounds (J157, 77), njegova precej zasil- 
na razširitev Survivor (J175, 64) 
ali masakratorski Alien Shooter 
(J167). Če drugače ne gre, se 
vrnejo Team17, avtorji izvirnika, 
in ustvarijo inačico za novo dobo. 
Dobrodošel, Impact za PC in PS3, 
čeprav nisi nič drugega kot dode- 
lana inačica prve epizode Alien 
Breed Evolutiona za xbox 360, ki 
sem ga opisal v cifri 198. 
Okostnjaška zgodba, podana sko- 
zi nekaj stripovskih vmesnih se- 
kvenc, čveka in branje nabranih 
zapisov, ti da vedeti, da si soldat 
na ladji sredi vsemirja, ki se zaleti 
v ogromno tujsko plovilo. Polno 
insektoidnih beštij, kajpak. Pet 
stopenj vodi od reševanja sotrpi- 
nov do zatrtja pajkovcev, po 
čemer se fabula ne konča po- 
vsem, saj je to šele prvi del načrtovanega niza. Doga- 
janje spremljamo od zgoraj, brez možnosti pri- 
bliževanja ali oddaljevanja pogleda, zato pa lahko ka- 
mero sučemo za poln krog. Če igramo z joypadom, to 
delamo po korakih, z miško pa gladko, skladno s pre- 
mikanjem merka. Smrt sejemo iz šestih orožij: pištole, 
brzostrelke, šotganke, metalnika plamenov, laserske 
puške in ionskega luknjala. Prvi imamo od začetka, 
ostala naberemo sproti. Igra nam linearno zapovedu- 
je, kaj moramo storiti, nakar je na nas, da se skozi ko- 
vinske hodnike prebijemo do zadanega cilja. To so 

€ vidno polje je za tvojim hrbtom manjše, zato je dobro predvidevati, od kod te lahko beštije naskočijo. Prav tako ni modro nažigati v tri krasne z naključnim 
krepelcem. Za mini gmizavčke nucaj ognjemet, za bližje večje sovrage šotgan, za oddaljence rešetalo. Tega je pametno nadgraditi najprej. 

6 špil ni čisto drugačen 

običajno vrata ali kartica zanje, namestimo pa tudi 
eksploziv, aktiviramo računalnik in koga rešimo. Za- 
dano vidimo na radarju zgoraj desno, kjer se pojavlja- 
jo tudi rdeče pikice, ki pomenijo sovrage. Zapuščina 
filmov Alien? Javol. 

Koncept je enostaven in česa več od sistema grem 
naprej - popokam ostude - grem naprej ne gre pri- 
čakovati. A čeprav Impact ni visokoproračunska st- 
relska grozljivka tipa Dead Space, marveč staromod- 
na arkada, je presenetljivo napeta. Team17 obvladajo 
tempiranje spopadov, znajo te obkoliti z odurneži, ki 

navalijo nadte po hodnikih in se med renčanjem poja- 
vljajo iz zidov ter tal, in so mojstri v valovanju reše- 
taške akcije ter tesnobnega, včasih srhljivega stika- 
nja po ladji. Če igraš na spodobni težavnosti (z us- 
tvarjalci se strinjam, da je edina prava izbira najviš- 
ja!), moraš biti varčen s strelivom, uporabljati orožja 
glede na oddaljenost in včasih vrsto sovražnikov ter 
pazljivo nucati granate in zavoje prve pomoči. Včasih 
se komaj privlečeš do snemalnega terminala, kjer 
lahko za razliko od inačice za X360 nadgradiš orožja 
v zameno za kredite. Ti in strelivo so na tleh, na tru- 

Sneli alienskim grdobam za zajtrk, 
kosilo in večerjo postreže z vročim 4 

svincem. Žrite, prasci, ŽRITEEEEE!!!! 

dosti spodobne strelsko-srhljive 

akcije za malo denarja v 

odlično vzdušje v 

dober tempo v co-op v 

kar nekaj stvari, vendar za 11 evrov 

ne gre biti prezahteven! x 

i kot AB Evolution za xbox, je pa dosti predelanega, skoraj vse 
na bolje. Ze krepitev orožij nudi plast strategije, ki smo jo pogrešali, grafika je lepša ... 

plih ter v omaricah. Vsekakor se stalno počutiš ogro- 
ženega, med drugim zaradi spretno uporabljenih 
zvočnih učinkov, temnih kotičkov, kjer VEŠ, da nekaj 
čaka, ampak greš stikat po njih, in kočljivih situacij, 
kjer moraš nekaj vključiti, a te vmes nadlegujejo va- 
lovi svinježev. Zloveščarjev je številčno več kot na 
xboxu, bolj zgodaj srečaš naprednejše vrste in bolj so 
napadalni. Prepih pozdravljam, saj je špil zdaj še bolj 
mokrodlančen. 

Saj ne, da ga velja nabaviti takoj. Minusov je kar ne- 
kaj, v prvi vrsti ta, da je izdelek premalo opravilno in 
okoljsko razgiban. Ves se odvije v 
ponavljajočem se ladijskem oko- 
lju, kjer kvesti prinesi-to in izklopi- 
ono pošteno zagrozijo z razvodenit- 
vijo. Boj ni prav taktičen, ker so 
nasprotniki ne glede na izbrano 
zahtevnost pretirano občutljivi na 
vsa orožja in jih je premalo vrst, ki 
so itak po vrsti izpeljanke klasič- 
nega žuželkovca iz vsemirja. Imaš 
male facehuggerske ličinkovce, 
napadalne ritopike, pljuvalne izpe- 
ljanke in tako, a vsi so si nekam 
preveč podobni tako po vedenju 
kot zunanjosti in sposobnostih. Še- 
fov ne gre kovati v zvezde, štorija 
bi bila lahko boljša, moti manko 
raziskovalne svobode in v sodelo- 
valnem modusu tako kot na xboxu 
ni kampanje, marveč le tri stopnje, 
ki se čutijo bolj kot rutinske strelske galerije kot pol- 
nopraven del izkušnje. S tem, da co-op na enem pe- 
ceju ni možen in da drugega multiplayerja ni. ln na- 
vsezadnje je igralni model že kar ostarel, zato je dobro 
preizkusiti demo, da vidiš, ali ti sploh sede. 

Toda Alien Breed Impact ni velik naslov na ploščku za 
štirideset ali več evrov, marveč solidna igra neodvi- 
sniške sorte, za katero na Steamu odšteješ ugodnih 
11 bruseljčanov. Zanje dobiš pet do osem ur spodob- 
ne nažigaške akcije, katere nabavka bo marsikakemu 
sestradancu te sorte špilov neogibna. 

tem peturnem prigrizku za- 
gaziš v tipsko močvaro akcij- 
ske pustolovščine. Zgodba se 
one iz risanke ne drži kot klop, 
a jedro ostane enako. Shrek si zafrk- 
ne življenje in ga mora nato popravi- 
ti. Poleg njega imaš že od začetka na 
voljo še Fiono, Mačka ter Osla. Če si 
sam, igraš z enim hkrati in med njimi 
po želji preklapljaš. Če vas je več, pa 
se ti lahko istočasno pridružijo do tri- 
je, vsak s svojim likom. 
Puščavnik mora med junački živah- 
no kolobariti, saj imajo različne spo- 
sobnosti, vpete v blage ozadne ugan- 


Velik del igre je pretirano zemeljski in temačen. Proti koncu se k sre- 
či odkupi in postane barvitejši. Sploh kul je Špicparkeljčeva palača, ki 
diha v ritmu žura. Čarovnic se odkrižaš tako, da prirediš lajtšov. 


Shrek je edini, ki lahko prenaša reči. To je nekam 


nesmiselno, saj Fiona ni prav šibko dekletce. ke. Shrek premika zaboje in nosi 

predmete, Fiona je piromanka, sivček brca, zaliti muc 
pa pleza in seka vrvi. Kje je treba kaj narediti, ni no- 
benega dvoma, saj te igro vodi za roko. Med bojem so 
mušketirji enakovredni in vseeno je, s kom šteješ re- 
bra coprnicam, pajkom, razjarjenim kmetom in voja- 
kom. Čeprav kaj več od udrihanja po levem miški- 
nem gumbu ni potrebno, se lahko zabavaš še s tem, 
da desni uhelj sovražnike zmede. Shrek zatuli, muc 
pretresljivo pogleda, Fiona ritno zatrobi in podobno. 
Tu in tam se te dogajanje oklene kot borilna arena, 
kjer moraš iz hlač stresti določeno kvoto banditov. 
Šefovska boja z 'dobro' vilo in piščalkarjem sta malce 
drugačna in kar domiselna, medtem ko je končni 
obračun s Špicparkeljcem bolj kot ne razočaranje. Je 
pa slednji skoraj edini z glasom izvirnega govorca iz 
risanke. Ostale nadomeščajo posnemovalci, ki so 
čisto solidni. 


Ogledala so portali med starim in novim svetom. 
Uporabljaš jih kot priložnostne prehode. 

Tak je tudi splošni vtis, ampak škoda, da igra sicer v 
redu ideje preveč razpotegne. Stopnje so predolge in 
nimajo mere pri ponavljanju elementov. Nekje se 
stalno potiš ob vlačenju kišt, drugod v nedogled mini- 
raš skale, v kotlih kuhljaš raznobarvno golazen in z 
ogledali manipuliraš svetlobne žarke. Ti elementi bi 
bili dobro poživilo, če bi bili raznolikeje posejani. Ker 
pa se vlečejo v neskončnost in pogrevajo stokrat vi- 
dene prijeme, se kmalu spremeniš v robotsko klikota- 
lo, ki tudi tričetrt ure počne identične stvari. Ščepec 
radoživosti prinesejo priredbe živahnih pesmi iz risan- 

ke, a vsemu skupaj še vedno manjka čarobnosti. 
Nati se prelevi v štiriglav, kocinast 

6 b bojni stroj. Ki prede, prdi in rita. 

nevi poteznih strategij, kot sta bila Battle Isle 
in X-COM, so mimo. Res pa je, da Advance 
Wars na DS še trmarijo, medtem ko so 
računalniki dobili Future Wars iz nemških Ra- 
don Labs, ki so se močno zgledovali po tej Nintendo- 
vi uspešnici. 
Vojna prihodnosti vas postavi v uniformo kadeta na 
vojaški akademiji. Profesorji zagovarjajo sistem, po 
katerem te vržejo v vodo, nato pa plavaj, in vsaka 
učna ura je bitka v simulatorju. Pričnete z lahko sol- 
datesko in vaš cilj je uničiti nasprotnikovo, nakar iz 
stopnje v stopnjo dobivate nove bojne sile, od tankov 
in oklepnikov prek helikopterjev in cepelinov do top- 
ništva. Lahke enote zasedajo mesta ter tovarne - prve 


Ko se z enoto pripeljete do sovraga, ga lahko napadete. Najprej 
ustreli vaš kup železja, potem pa še nasprotnik, če je napad preživel. 
Topništvo je edino, ki lahko nasprotnike razbija z daljave. 


; imon Tačarovniški, ki se je sprva kosal z Guy- 
- brushem, je že v tretje zabluzil, saj je po zgledu 
prenekatere igre z začetka tisočletja iz dveh di- 
W menzij po nepotrebnem odtaval v nerodno 3D- 
okolje. Četrto, kao renesančno poglavje se je izkazalo 
za še slabšo pustolovščino, ki jo je poleg poenostav- 
ljenega vmesnika kazila vsesplošna brezveznost. V 
peto na žalost ni bolje, zato ni dosti manjkalo, da ni- 
sem vzel opisa štirice (J178, 45) in ga z malenkostni- 
mi popravki priobčil kot kritiko petice. Lahko bi ga, 
zakajti špila sta si podobna, predvsem pa slično za- 
vožena. 
Simon se ne vrača več v pravljično deželo, marveč je 
tam za stalno. Živi z ženo, ki pa mu jo na lepem ugra- 
bijo zli vesoljci. Sanje prenekaterega poročenega 
moškega! Toda mladi coprnjak se babnico vseeno 
odloči poiskati in preprečiti invazijo zelencev, pri 
čemer ga pot vodi skozi več različnih svetov, na pri- 
mer gusarski zaliv in krtovo deželo. Na žalost je sce- 
narij tako kot prejšnjič duhamoren in na silo spisan, 
okoliš pa butast ter neprivlačen. Najstniški Simon je 
tečen, nesimpatičen lik, ki venomer duhoviči in pa- 
metuje, v resnici pa je docela nesposoben. Čara itak 
ne in naravnost užival sem, ko ga je Rdeča kapica, 


s klafeto na glavi glumi gli- 
vo v svetu otroške domišljije. 


The Games Company 

potrebujete za priliv denarja, druge za 
izdelavo novih soldatov. Vsak stroj 
ima odločilno prednost proti nekemu 
drugemu, zato je zmaga v prvi vrsti 
vprašanje pametnega razpostavljanja 
vojske, ki se dopolnjuje po sistemu 
papir - škarje - kamen, ter dirke za 
zasedbo mest in tovarn, preden pa- 
dejo v sovražne roke. 

Samodejni spopadi, odvisni od stati- 
stik, potekajo na otokih, ki so spočet- 
ka majhni, pozneje pa kar pošteno 
obsežni. Največja karta lahko meri 
1024 kvadratkov. V potezi se lahko 
vsaka enota premakne za toliko polj, 
kot jih določita njen domet in teren. 
Tank recimo vozi le po cestah in tra- 
vi, po kamenju pa ne, in samo letala 
lahko prečkajo vodo. Po premiku 
lahko izvede eno akcijo: napad, za- 
sedbo mesta ali vkrcanje oziroma iz- 
krcanje, če ji pri premiku pomaga 
transporter. Tačas tovarni naročite 
izdelavo novega bojnega stroja, če 
imate denarce, medtem ko glavni 
štab in mesta zdravijo poškodovano 
mašinerijo. Zmago dosežete, če po- 
razite vse nasprotno plehovje ali za- 
sedete rdeči glavni stan. Zelo podob- 
no, nemara celo preveč, Advance 
Wars, le da v 3D, zato ni potrebe po 
ločenem zaslonu za animacije spo- 
padov. 

Kake zapletenosti torej ni, a ravno to 
je adut špila. Je zabaven in ga hitro 
zapopade skoraj vsak. Neglupa umet- 
na pamet ponuja dostojen izziv, po- 


zajebanka iz predhodnika, mojstrsko 
nabrcala v jajca. 

Vmesnik so sicer dodelali do te mere, 
da zdaj celo razlikuje med levim in 
desnim gumbom ter zavoljo slovesa 
od prejšnje osvetlitve vročih točk zah- 
teva več prečesevanja zaslona. A še 
vedno obstaja instantni pomagalni si- 
stem, ki brez kazni izda večino rešitev. 
No, to je še najmanjša težava. Avantu- 
ristično jedro izdelka je enostavno 
bedno, z duhamornimi dvogovori in 
mlačnimi, neizvirnimi ugankami, ki 
vsebujejo prenekatero neumnost ter 
nelogičnost. Zgodba in dogajanje sta 
na stopnji male šole, saj so bitja z vseh 
vetrov z lopato zmetana na kup, dočim 
se rdeča nit razpleta, kot bi si jo sproti 
izmišljeval petletnik. Igra nima enega 
samega edinstvenega ali naprednega 
elementa, niti kake logične puzle ne. 
Edini pogojni plus je, da je precej dol- 
ga in ima več zaključkov. 

Mar bi avtorji naredili lahkotno sodob- 
no ali klasično fantazijsko dogodivš- 
čino brez tega posiljenega humorja, ki 
ni niti domiseln, kamoli smešen. Ob 
takih izdelkih se gre res bati za obstoj 
zvrsti! 


Na svoje bojne stroje morate paziti in jih zdraviti. Vsak uničen vam 
na koncu zbije rezultat, akoprav včasih brez žrtev ne gre. 


meriš pa se lahko tudi proti živemu človeku na vro- 
čem stolu ali po e-pošti. In naposled lahko z izjemno 
enostavnim urejevalnikom delaš lastne zemljevide. 
To je skoraj nuja, kajti v kampanji jih je le šestnajst, 
dočim jih je slabih trideset ločenih in namenjenih ne- 
posrednim spopadom. 

Zakaj Future Wars ne ocenim bolje? Ker zna Al pogo- 
ljufati in ker vmesnik nagaja pri premikanju zaslona 
navzdol, kar je pri tovrstni igri precej moteče, dasi ne 
dovolj, da bi ti pokvarilo veselje. In Nintendo bi lahko 
Švabe komot tožil za avtorske pravice, a k sreči se 
igralne mehanike še ne da patentirati. Res je treba 
prav takega malega špila za dvajset evrov, da te 
spomni, kaj si že toliko časa pogrešal. 


potezno fura otroške tankce po 
otočku. Še takih! 


Radon Labs / Headup Games 


Poleg sadistične Rdeče kapice sreča Simon še par starih znan- 
cev. Sordid, Simonov LeChutck, pa se je poslovil že par delov nazaj. 


V pustolovščino sem vložil precej ur, saj je nisem odpravil z levo 
roko. Dogajanje in vsebina sta neopisljivo brezvezna. 


IGROVJE 


LORD OF ULTIMA 


hoho, kako so sedajle ob imenu Ultima zastrigli 

z ušesi zanesenjaki nad igranjem domišljijskih 

vlog! A takoj jih je treba razočarati, saj Lord ne 
nadaljuje z legendarno frpjsko sago. Razen fantazijs- 
kega pridiha ter malenkosti, kot sta tempelj Trinsic in 
bežna omemba, da je dežela Caledonia (tako so Rim- 
ljani rekli Škotski, dočim je bila Britannia Anglija), 
kjer smo nastanjeni, del univerzuma Ultime, ta naslov 
s staro serijo nima stičnih točk. Lord British? Kdo? 
Nak, tu gre za zastonjsko spletno masovno večigrals- 
ko realnočasovno brskalniško strategijo graditeljske- 
ga tipa. Zelo nalik Travianu in Evony, le da ima za se- 
boj močno zaledje Electronic Artov. 
Začnemo z nedolžnim srednjeveškim zaselkom, med- 
tem ko enostavna ekonomija sloni na gradnji vedno 
naprednejših stavb. V rudnikih in na kmetijah pridobi- 
vamo pet surovin (les, kamen, železo, pšenico in zla- 
to), s katerimi delamo nove hiške in najemamo sol- 
date. Omejena sta tako prostor kot število bajtic, zato 
je treba postavljati premišljeno, kar je lušten začetni 
izziv. Sprva zgradbe rastejo hitro, kasneje pa tudi po 
več ur, zato moramo sčasoma stuhtati, v kakšnem 
zaporedju se iti gradbenike. Vmes lahko brskalnik za- 
premo in gradnja bo po navodilih, ki smo jih zadali, 


60 sprva za mlatenje zverinic zadošča petdeset pešakov, toda 
sčasoma je treba nad zmaje in molohe poslati po tisoč in več 
soldatov. Jako fletno bi bilo nadgrajevanje orožja, a ga žal ni. 


nadaljevala samodejno. Čez naprednejše kočure pri- 
demo do drugotnih dejavnosti, kot so trgovanje z dru- 
gimi mesti, nekaj malega diplomacije z zavezništvi in 
kajpak mlatenje s sekirami. Ker smo obkroženi z 
množico živih igralcev, ki jih je po več tisoč na strež- 
nik, namreč obvezno pride do klanja ali do povezova- 
nja v velike alianse in nato klanja. Boj je preprost: sol- 
date v raznih kombinacijah pošljemo nad sovražno 
mesto, dokler obramba ne krepne. Je pa moč poleg 
tega krasti in izvidovati. Glede na konkurenčne naslo- 
ve je prisotnih še nekaj lepih elementov, kot so napa- 
di na temnice in šefovska bitja, ni pa nabiranja izku- 
šenj pri soldatih. 

Vojaštvo je z ducatom različnih barbarov, suličarjev, 
paladinov in magov raznoliko, a največ šteje številčna 
premoč. Ta mora biti pri osvajanju precejšnja, saj je 
Lord of Ultima naravnana precej obrambno, s kopico 
mehanizmov, ki ovirajo napadalce. Spričo tega je la- 
godna in primernejša za začetnike, ki se lahko zabari- 
kadirajo v svoje mesto. A slej ko prej je treba osvaja- 
ti, kajti končni cilj igre je zasedanje posebnih svetišč. 
Ta so raztepena po vsej deželi in usklajeno delovanje 
velike alianse je skorajda obvezno. Ko se igra (pred- 
vidoma v okoli pol leta) konča, se strežnik resetira in 
postopek se lahko prične znova. 

Lorda lahko fino poganjamo v vseh mogočih brskal- 
nikih, nima pa rad majhnih zaslonov, zato je nadzor 


na mobitelih neroden. V osnovi je špil brezplačen, a 
ker mora EA služiti, za prave denarce v spletni štacu- 
ni ponuja instantne surovine in krajšanje časa graje- 
nja. Cene niso oderuške in lepo je v hipu dograditi 
stavbo najvišje stopnje. To bodo znali ceniti tisti, ki se 
hočejo potegovati za prvaka, čemur je treba dnevno 
nameniti več ur. Ostali bodo pak po igri posegli za 
nedolžno kratkočasenje. Aggressor 

Electronic Arts e zastonj 


SFG SOGCER: 
FOOTBALL FEVER 


času, ko to berete, si v Južnoafriški republiki 
V; že izmenjujejo nizke štarte in hinavske 

udarce s komolci. Sodniki delijo kartone levo in 
desno, dočim navijači od živčnosti ves čas pihajo v 
presnete vuvuzele (to so tiste afriške trobentice). No- 
gomet, resen posel. Ali pač ne, kot dokazuje tale bu- 
tična arkadna žogobrščina, plod britanske kovačije 
Stir Fry Games. 
SFG Soccer je tipičen primer špila za čik pavzo. Igra- 
mo šest na šest, moža v črnem pa ni, zaradi česar 
manjkajo prekrški, prepovedan položaj in ostali trav- 
nati zakoni, ki smo jih vajeni iz simulacij 
najlepšega športa. Krojenje akcij je sila 
preprosto, saj so na voljo le gumbi za strel 
in nizko ter visoko podajo. Z istimi odvisno 
od situacije izvajamo še krose, udarce z 
glavo in škarjice oziroma rušimo nasprot- 
nike in preklapljamo med člani našega 
moštva. Smisel igranja je namreč edinole 
ta, da si z učinkovitimi podajami izborimo 
toliko prostora v napadu, da pridemo do 
svobodnega strela žoge, ki v večini prime- 
rov konča v mreži. Pri tem so nam v po- 
moč stranice mini stadiona, od katerih se 
okroglina nadvse veselo odbija, medtem 
ko outa ni. 
Sliši se preprosto kot pasulj ter banalno, in 
tudi je. Občutka, da gre za fuzbalščino, ki 
so jo spravili skupaj v par tednih, ne razbli- 
ne niti osnovna fizika, niti vrsta hecnih me- 
hanik. Recimo ta, da v zračnih dvobojih zmagamo že, 
če tipko pritisnemo pred računalnikom, saj postavitev 
našega igralca na zelenici ni bistvena. Važno je le, da 
smo nekje v okolici žoge. Ali pa ona, po kateri so dia- 
gonalni streli, če jih izvajamo iz neposredne bližine 
kazenskega prostora, za polsposobne golmane neu- 
branljivi. A ker te čudnosti v enaki meri prizadevajo 
obe šesterici in botrujejo nepredvidljivemu poteku ak- 
cij ter brzinskim preobratom, Football Fever izpade 
presenetljivo zabaven. Zadetki padajo kot za stavo, 


 Špil je vse prej kot taktičen, kljub temu pa je moč 
pretikati med tremi formacijami klovnov na zelenici. 
To so defenzivna, uravnana in skrajno napadalna. 


stopenj dovolj učinkovita, da pred porazom nismo 
varni niti z dvema gola prednosti borih trideset se- 
kund pred iztekom seveda krepko skrajšanega časa. 
Kar se tiče modusov in stranskih pritiklin, je ponudba 
zadostna. Prisotna sta igranje posamezne tekme in 
trening, srce igre pa je kariera. V njej se z izbrano eki- 
po, ki ji lahko priredimo naziv, drese in videz igralcev, 
zoperstavljamo moštvom iz štirih kategorij. Uradne li- 
cence za karkoli kakopak ni. Za preglednost nad igriš- 
čem skrbi pet kamer, od katerih je daleč najbolj upo- 
rabna stranska, pohvaliti pa gre tudi nabor različnih 
možnosti udejstvovanja na trati. Nadzorujemo lahko 
vsakega žogobrcarja, le enega ali pa premikanje šport- 
nikov prepustimo siliciju in se osredotočimo na poda- 
je ter brcanje usnja. Omembe vredna je takisto opcija 
nabijanja z miško. Ta se izkaže za neproblematično, 
saj so si avtorji izmislili intuitivno nadzorno shemo z 
raztegljivim grafičnim kurzorjem, s katerim je dolo- 
čanje smeri potovanja žoge nadvse natančno. Kul. 


€ Veselje po zadetku sprožimo s tipko. Urejevalnik 
obličij nogometašev je bolj osnovne sorte, zato njih 
prepoznavnost ni vrhunska. 


SFG Soccer ni alternativa Fifi in Pro Evu, marveč lah- 
koten arkadni fuzbal, ki ga gre spričo pretežne brez- 
možganskosti užiti v majhnih dnevnih dozicah. Na ta 
način se ga garantirano ne boste naveličali vsaj do 
konca svetovnega prvenstva. Case 

Stir Fry Games e 8,4 EUR 


TROPICO 3: 
ABSOLUTE POWER 


ngleški gospod John Dalberg-Acton je nekoč 
dejal: "Moč rada kvari, absolutna moč pa kvari 


absolutno." Srednji del rekla so si sposodili pri 
bolgarskem Haemimontu, kjer so izgotovili prvi urad- 
ni dodatek za Tropico 3 (J196, 67) - igro, v kateri 
taktično načelujemo izmišljenemu karibskemu otoku. 
Upravljanje, gradnja, diplomacija - nekako v tem 
vrstnem redu bi lahko opredelili to lahkotnejšo real- 
nočasovno poslovno strategijo. 
Na prvi pogled je Absolute Power klasičen razširitven 
paket z novo kampanjo, ki vsebuje deset scenarijev 
(izvirna jih je imela petnajst), nekaj novimi danostmi, 
par razširjenimi zadevami in prgiščem lepotnih po- 
pravkov. Uporabnih novih stavb je za vzorec: osnovna 
šola, smetišče, marina, satelitski radijski krožnik in 
vetrna elektrarna, ki pošilja več energije v višjih pre- 
delih otoka. Ostale so le precenjeni spomeniki. Tu so 
še makadamske ceste v ruralnih predelih otoka, več 
možnosti za šminkanje avatarja in dodatna radijska 
komentatorka z zabavnimi štosi. Mnja, kozmetika. 
Precej večja pridobitev je nova frakcija lojalistov, ki 
skozi gojenje kulta osebnosti svojemu el presidenteju 
pomaga utrjevati absolutno oblast iz naslova. Zatega- 
delj je na voljo čisto svež nabor megalomanskih odlo- 

kov, na primer zastonjska bivališča, ti- 
skanje inflacijskega denarja in prepo- 
ved delovanja vseh strank. Ti imajo 
veliko vlogo v humorni, domišljijsko 
zastavljeni kampanji, v kateri je politi- 
ka važnejša od razvoja. Začnemo s hi- 
pijevsko 6 rasta komuno, ki v bližini 
ne prenese ne industrije, ne turistov in 
ne vojske. Sledijo nategovanje turistov 
s čupakabro, odganjanje marsovcev z 
rekrutiranjem orjaškega števila znan- 
stvenikov, nenačrtovan skok v prihod- 
nost, vodenje fanatične verske sekte in 
tako dalje. Naloge v scenarijih so po 
novem zastavljene postopno, kar je 
kul, saj razgibajo sicer pregovorno tro- 
pikovsko lenobno dogajanje. 

S tem lahko Absolute Power premami tudi koga, ki si- 
cer ni pristaš tovrstnih strategij. Škoda, da za igranje 
potrebuješ Tropico 3, in da cilji nalog niso vedno ta- 
koj razvidni. To pomeni, da lahko razvojno strategijo 
na začetku zastavimo povsem mimo, kar razočarano 
ugotovimo šele po uri ali več igranja. In Jovo na no- 
vo, Stevo na staro. Yohan 

Kalypso e 20 EUR 


€ Cestogradnja povzroča glavobole, saj spajanje po- 
sameznih ulic terja veliko nepozidanega prostora. Še 
dobro, da niso uvedli alej ali celo avtocest. 


DRAGON AGE: ORIGINS — 
THE DARKSPAWN CHRONIGLES 


edtem ko Bioware dela na Dragon Age 2, o 
M katerem se šušlja, da naj bi izšel zgodaj na- 

slednje leto, skuša zaslužiti z dodatki za prve- 
nec. S tem ni nič narobe, smo pač v tržnem gospo- 
darstvu. Problem pa je, da ne veliki dodatek Awake- 
ning, ne ekstra grižljajčki, ki jih za drobiž prodajajo v 
spletni štacuni, niso na nivoju temeljnega špila. 
Z Darkspawn Chronicles, ki stanejo 400 Biowarovih 
točk iliti 4 evre, ni veliko drugače. Epizodica ima sicer 
zanimivo zasnovo, ki se vpraša, kaj bi se zgodilo, če 
bi (pazi, kvarnik!) Sivi čuvaj Alistair ne premagal 
Archdemona na vrhu kamnitega stolpa v mestu Fe- 
relden, marveč bi padel v boju. To moraš zagotoviti 
prav ti, darkspawnarski soldat Hurlock Vanguard, ki 
mu Naddemon stalno narekuje, kam mora iti. Tokrat 
si potemtakem na strani negativcev. 
Pot, ki je docela premočrtna, se začne pred oblega- 
nim Fereldenom in se vije skozenj, ti pa imaš le eno 
nalogo: pobiti vse branilce. To zajema posadke za ba- 
listami, coprnike pri krčmah, viline pri drevesu, hero- 
je pod stolpom in dobričine na njem. Bojuješ se lahko 
sam ali z urokom Enthrall zasužnjiš do tri pošastke, ki 
stalno prihajajo od neznanokod in se tepejo z branilci. 
V bistvu to pomeni, da si sam narediš druščino, in če 

€ Na mestni trg se za spremembo poženeš v vlogi negativca. Poko- 
lješ lahko tako junake kot kupek meščanov, kar je obenem mini kvest. 


imaš na začetku ob boku brezzveznike, kmalu dobiš 
močnejše mečevalce, lokostrelce, coprnike in celo 
ogra. Ki ga tudi potrebuješ, saj proti koncu naletiš na 
jeklene goleme in niz herojev z dolgimi življenjskimi 
črtami. Ti te urno spohajo, če igraš na hard ali night- 
mare, kot se spodobi. Kdo so? Člani tvoje bivše si- 
vočuvajske druščine, seveda! Muahahaha! Vmes ugo- 
nobiš kup civilistov, ob čemer ti pleše črno srce, lučaš 
ognjene bombe in se zatekaš k posebnim sposobno- 
stim. S tem, ko lastnoročno ubijaš sovražnike, dvigaš 
privrženost podanikov v druščini, s čimer pridobivajo 
na moči. Če jih ubijejo, pač nabereš druge, ki stalno 
uletavajo, a so šibkejši. 

Sliši se v redu in ne morem reči, da je dodatkič slab. 
Kakega trušča pa okrog njega tudi ne bi zganjal. Ko- 
nec ga je v slabi uri in le finalni bitki sta taki, da je tre- 
ba na spodobni zahtevnosti krepkeje uporabiti tak- 
tične spretnosti in premisliti o tem, kje stojiš ter kdaj 
se boš osebno podal v klanje. Dokler trajata, je fino, 
zlasti ker je pritok tako sovragov kot zaveznikov ne- 
skončen, dokler ne krepaš ključnih oseb. Toda ubijal- 
ska pot je kljub temu in navzlic nizki ceni razširitvice 
nekam medla ter rutinska. Sploh ker ni popestrena z 
ničemer. Tvoj negativec nima kakih vznemirljivih še 
nevidenih sposobnosti, kvestov si ne moreš izbirati, 
ugank ni, svežih beštij takisto ne in konec je zelo 
brzinski. Darkspawn Chronicles tako izpadejo kot 
rahlo žgečkljiva neobveznost za tiste, ki hočejo med 
čakanjem na nadaljevanje užiti vsak, še tako majhen 
kos Dobe zmajev. Sneti 

Electronic Arts e 4 EUR 


SAM AND MAX: 
THE TOMB OF SAMMUN- 
MAK 8% THEY STOLE 
MAX'S BRAIN! 


etektivska dvojica je resno zagrizla v novo sezo- 
D no. V drugi epizodi, The Tomb of Sammun-Mak, 

kosmatinca izbrskata kolute starinskega filma in 
ga jadrno projicirata na platno. Izkaže se, da sta našla 
košček skupne zgodovine, saj film prikazuje dogo- 
divščine njunih dedov, Sammetha in Maximusa. Prvi 
ima muštace, drugi pa za spremembo celo ni nag. Pe- 
likula je razrezana na štiri trakove, ki jih po želji vtikaš 
v projektor in med njimi prosto menjavaš. To ustvari 
zanimivo okolje s potovanjem med različnimi kraji in 
časi. New York z začetka dvajsetega stoletja, vlak Di- 
zorient ekspres, Egipt in še kaj tvorijo precej nekon- 
vencionalen miks. Časovno-prostorsko žongliranje je 
nujno, saj v posameznih etapah dobivaš informacije 


IGROVJE 


in predmete, brez katerih ne moreš naprej. Maximu- 
sove psihične moči tokrat obsegajo govorjenje iz tre- 
buha in pločevinko s kikirikiji, v katero se s Sammet- 
hom lahko skrijeta. Zgodba povrta po ozadju skrinje z 
igračami, ki sta jo heroja v prejšnjem delu izbrskala iz 
njujorškega podzemlja. Nov lik je malčica, ki je v du- 
hu dvajsetih osvobojena, nemogoče klepetava su- 
fražetka. Najavi se tudi zlobni, božičkasti tovarnar z 
legijo vampirskih palčkov. Da se ob vsem tem spre- 
minjaš v kravo, nadleguješ potrebne najstniške krti- 
ce, se ubadaš s hieroglifi in kar je še popularnih ele- 
mentov iz norih dvajsetih, ne čudi. 


€ za Maximusa je med zlikovci veliko zanimanja. Tu 
se ga je lotil gospod Papierwaite, ki je ena od osred- 
njih črnih duš in ni omejen na en sam čas. 


Vsega tega pa je odrezano konec v tretjem delu, They 
Stole Max's Brain!. Otvoritev je bombastična in ne- 
pričakovano ostra. Maxu nekdo odtuji možgane, zara- 
di česar Sama popade besnilo. V slogu filmov noir na- 
vali na očividce in se loti neobičajnega izpraševanja, 
ki spomni na koleričnega Phoenixa Wrighta. V nevih- 
tni noči ga pot vodi do prirodoslovnega muzeja, ki je 
več kot čudaški. V razstavnih halah se je zaredilo 
marsikaj, poleg tega pa eksponati niso tako mrtvi, 
kot bi morali biti. Čeprav Max svet terorizira v neo- 
bičajni obliki, ne ostane brez psihičnih moči. Z rino- 
plastiko se lahko spremeni v katerikoli predmet s sli- 
ke, tu so naočniki za napovedovanje prihodnosti in 
teleportacijski telefon. Vse to rodi zbirko kul ugank, ki 
so v znani maniri sestavljene iz neodvisnih poddelov. 
Igra tudi drugače deluje precej nakrpano. Prizorišča 
se z začetne mrakobe umaknejo svetlejšim in lahkot- 
nejšim, kjer posamezne prvine spomnijo celo na ele- 
mente iz Ghost Pirates of Vooju Island. Večina likov je 
znanih, spoznaš pa tudi nove, recimo orjaškega ščur- 
ka Sala. 


€ Ko se Samu odpelje, ga sploh ne spoznaš. Priče pri- 
vija tako, da se ob pravem trenutku odloči za ustrezno 
akcijo: grožnje, obtožbe ali eno okrog ušes. 


Ker Telltale še vedno ni sprostil prodajne politike, lah- 
ko oba dela dobiš izključno z nakupom celotne sezo- 
ne, ki stane 35 dolarjev. Vsak poskrbi za kake štiri ure 
kvalitetnega pustolovljenja in daje dobre obete za za- 
ključni epizodi. Nore štorijalne niti se vse bolj povezu- 
jejo in komaj čakamo, da nam naštrikajo celoten vzo- 
rec! Navi 

Telltale Games e 35 $ 


o je Rockstar med letoma 2003 in 2004 od Capcoma 
prevzel in dokončal premočrtno tretjeosebno strelsko ar- 
kado Red Dead Revolver (J132, 69), je bil GTA: San An- 
JAM dreas tik pred izidom, soustanovitelj tvrdke Dan Housen 
MA pa je s kolegi na papir že pljuval zametke dogodivščin nekega 
UNika Belica. Nič čudnega ni torej, da so v takšni ustvarjalni kli- 
imi spočetemu Redemptionu, ki naj bi za serijo Red Dead pred- 
RAW stavljal tako duhovno nadaljevanje kot svež začetek, vdihnili pe- 
HUAWskovniško svobodo. In da je moč med Grand Theft Autom inj 
AM pričujočo kavbojščino potegniti ničkoliko vzporednic. Ondi si 
imel repliko sodobnega New Yorka, tu napol puščavniško po- 
krajino New Austin, prispodobo nekdanjega Teksasa, z Mehiko; 
na jugu. Stvarstvo si v Liberty Cityju raziskoval za volani avte- 
kov, tu se po zaprašenih cestah tovoriš na hrbtih žrebcev. 
MUGTA4 je bil glavna oseba možicelj s temno, nasilno preteklostjo, 
Win enaka je zgodovina Johna Marstona, ki se sredi leta 1911 
iiiznajde v le za odtenek bolj civiliziranem Divjem zahodu, kot se 
ga spomniš iz tožanrskih filmov. Ježeš, Niko in Johnny še na 
pogled delujeta nekam sumljivo podobna, odštevši pošvedran 
klobuk, nekultivirano čupo, obrazne brazgotine in ostroge v prid 
slednjemu. Dobrodošli v Grand Theft Horse! 


Pastirstvo, pri katerem govedo usmerjaš s postavljanjem na sprednjo, zadnjo, levo ali desno 
stran tropa, ni ravno tipičen primer popestritvene naloge, saj je mestoma obvezno. Zabavno je 
zlasti v enem primeru, ko moraš kravam preprečiti, da bi samomorilsko skočile v prepad. 


Kavbojci brez Indijancev 


Področja, koder Redemption blesti, so v grobem tri. Prvo se tiče 
fabule in drevoreda likov, ki v njej nastopajo. Povest, ki se ti zla- 
goma razkriva, ni namreč nič manj krvava, dramatična, zapelji- 
va in s črnimi čustvi nabita kot Nikova. Njeni temačnosti v pro- 
tiutež stojita Johnova neomajna volja in ljubezen, ki jo goji do 
izginule žene in sina. Družinska člana so mu odtujile zvezne 
oblasti, ki v zameno za njuno vračilo hočejo, da bradač opravi 
umazan posel posebne sorte. Poiskati in pokončati mora vse še 
žive pripadnike roparske bande zloglasnega Dutcha van der 
Lindeja, v španoviji s katerim je John v svojih mladih letih pu- 
stošil po tej od Boga pozabljeni deželi. Preteklost, ki se vrača, in 
iskanje odrešitve za pretekle grehe sta le dve od tem, s katerimi 
se RDR ubada. Tretja je osebno maščevanje, četrta junakovo pega 
soočanje s spreminjajočimi se časi. Nastopa namreč Amerika, pg 

dki je rdečekožce že ukrotila in ima norih pištoljerov ter pocenili Naključno srečevanje nalogodajalskih likov je kratkočasno, čeprav rahlo nerealistično.,—. 


kriminala dovolj. UWWCemu bi se mestna dama v nedeljski obleki in brez spremstva odpravila nekam v tri krasne? 
arstonova 'slava', zlasti pa 'čast', ki pozitivno ali negativno na- 

rašča na podlagi moralne obarvanosti tvojih dejanj, se v takolMigra torej vsebuje bore malo moralnega odločanja, ki bi pripeljalo do cepljenja rdeče niti ali dru- 
zastavljenem svetu spočetka zdita bistveni pogruntavščini. VIMWgačnega izida ključnih dogodkov, nad čimer smo bentili že v Nikolajevih cunjah. Res pa je, da svet 
nekem smislu tudi sta, saj ni vseeno, ali se gre Džoni čistunske- Redemptiona še zdaleč ni le črn in bel. Marston se recimo navzlic pobijalskim vzgibom in zacemen- 
ga moža postave, ki sodeluje z lokalnimi šerifi in prebivalce; iranim ciljem izkaže za presenetljivo čutečega, večplastnega možaka. V enem trenutku deluje kot 
rešuje iz neljubih situacij, ali strelja vsepovprek, sredi belegajii John Wayne, ko zastopa pravico in brani interese nedolžnih ... v drugem zna biti neizprosen kot Clint 
Kdne krade konje in počne druga hudodelstva. Bolj priden kot si, Eastwood, ko mu je za izid mehiške revolucije čisto vseeno, saj ga briga le uboj Dutcha in združenje 
bolj te prebivalci spoštujejo, v prodajalnah ti nudijo popuste ini: familijo ... v tretjem pa je hudomušen in ciničen, kot sta Terrence Hill 6 Bud Spencer, ko se zaple- 
so pripravljeni zamižati, če izjemoma storiš kaj nagajivega. Bolj a s posebneži, kakršna sta lopovski prodajalec čudežnih napitkov Nigel West Dickens in nori pleni- 
brezbrižen bodeš, višja bo vrednost tiralice, ki jo bodo oblastikiec grobov Seth Briars. 
razpisale na tvojo glavo in več predstavnikov postave ti bo zaPri ustvarjanju življenjskih, čeprav nekoliko preveč karikiranih likov, ki govorijo, kot bi brali iz knjige, 
petami. Škoda le, da tvoje početje na potek osrednje zgodbe ni- iso se avtorji vsekakor izdatno potrudili. Temu v dokaz je tu svojeglava dečva Bonnie, ki je bržda naj- 
[ma bistvenega vpliva. Prav tako je malce hecno, da lahko brez- bolj otipljiv in smiseln ženski karakter v vsej Rockstarjevi zgodovini. Uvajalno-učiteljska vloga ji je 
|madežen postaneš vsakič, ko se v telegrafskih postojankah zajikkar nekam preozka, kot bi hoteli avtorji poudariti, da sta na Divjem zahodu veljala edinole moška be- 
svoje grehe odkupiš s težko prisluženimi dolarji. RE seda in zakon repetirke. 


a 


Praktično vsak strelski dvoboj lahko zapustiš kot zmagovalec, če na nasprotniku 
brzinsko označiš mesta, kamor bodo po izteku časa za vlečenje pištole poletele tvo- 
je krogle. Večino tekmecev je moč tudi razorožiti in jim sneti klobuke. 


Pokopališče ostrog 


Druga bistvena odlika Redemptiona je njegovo širno stvarstvo. Dejstvo, da je naslov po- 
stavljen v dobo, ko je dimno signalizacijo že začel izpodrivati telegraf, konje prvi avto- 
mobili, iskanje rumene kovine pa vrtanje za črnim zlatom, naj te ne zmede. RDRjev svet 
je v vseh pogledih tak, kot bi stopil iz špageti vesterna Sergia Leoneja in Ennia Morrico- 
neja. Tu so mesteca, ki spomnijo na kolibarska naselja, v katerih najdeš štacuno z 
orožjem in občimi dobrinami, keho, krojača ter celo primitivno kinodvorano. Tu so vzkli- 
kajoči prodajalci časopisov, anonimni mimoidoči, tiralični posterji, pijandure, ki se ko- 
mično opotekajo iz pregovornega pivsko-prešuštniškega salona, kjer te čakajo black- 
jack, poker in kockanje. Tu sta šerif s polsposobnimi namestniki in železniška postaja, ki 
jo uporabljaš za prevoz do oddaljenih krajev. So pa veliko bolj pripravni ježa z različno 
vzdržljivimi in hitrimi lipicanci, ki jih kupiš ali ukradeš, hitri prevoz s kočijo po zgledu tak- 
sijev v GTA4 in možnost 'teleportiranja' na katerkoli lokacijo na karti. Ga ni čez komot. 


Da boš izvajal prijeme, kot je tale, se boš moral kar potruditi, saj špil ni prirejen 


tiholazenju. Itak pa se ve, da se pravi moški takih hinavskih taktik ne poslužujejo in | 


lovski nož uporabljajo le v spopadih 'mano a šapa' z medvedi. 


Pa divjina? Kar milo se ti stori, ko se prevažaš po zaprašenih, od sonca ožganih plano- 
tah, posejanih s kaktusi, posušeno travo in redkimi drevesi. Sem in tja obideš potok ali 
reko, pot ti od časa do časa prekriža značilni kotaleči se plevel, iz rdečine sončnega za- 
hoda se oglašajo vrane, dočim v daljini odmeva grgranje hijen in risov, ki ti sledijo. Dne- 
kaivu sledi noč, soparnemu popoldnevu nevihtni večer. Idila. V mejah, ki jih postavlja sce- 


kvice, samotarske kmetije, zapuščene in naseljene vojaške trdnjave, rudniki ter skrita 
hribovska zatočišča, do katerih med skalnatimi soteskami vodijo komaj opazne steze. 
od se običajno srečaš s kako izgubljeno dušo, ki se znajde v težavah in te zaprosi zaj 
(pomoč, še raje pa s strelsko razpoloženimi razbojniškimi člani številnih tolp. Ko si prisi- 
ljen potegniti revolver in s pritiskom namenskega gumba skočiti v zavetje bližnje skale, 
z užitkom opazuješ, kako se ozračje polni z iskrami in dimom. Ter kako realistično se na 
sunke tvojih krogel odzivajo številčno močnejše kanalje. 


Pozornost, ki so jo posvetili podrobnostim, je navdušujoča, igrotvorcem pa gre čast in] 


mor odpotuješ v drugi tretjini igre, je z rdečimi kanjoni, kamnitimi hiškami in višinskimij 
razlikami recimo občutno drugačnejša od New Austina. Zasneženi severni predeli, kje 
te čaka eden od zaključnih obračunov, pa so zopet nekaj samosvojega. Dosežek, vre- 
Kden vsaj džentlemenskega priklona s klobukom v dlani 


si EC — 


narij, ti je dovoljeno oditi skorajda kamorkoli in početi marsikaj. Sorazmerno redke 
vaške lokacije in pretežno puščavniško okolje dopolnjujejo pokopališča, požgane cer-iii 


slava, da so po grafični in oblikovalski plati zamesili Divji zapad, ki po pestrosti ne zao- 
staja prav dosti za urbanimi lokacijami sorodnih peskovniških umotvorov. Mehika, ka-| r 


O 9/0 ae Zo ee - 


Mehanika skrivanja za elementi okolja je izvedena spodobno, vendar 
ne pričakuj, da bo John Marston od enega zavetja do drugega polzel z 
enako eleganco kot Nathan Drake ali soldati v Gears of War. 


Ziv ua 

Tolikanj bolj je razveseljivo, da so se avtorji izkazali na področju vsakovrstnih 
opravil, ki te doletijo med ježo in korakanjem po deželi. Zanje velja, da so jih 
zvečine mojstrsko priredili kavbojski tematiki. Če si vajen tradicionalne kraje 
avtomobilov in dostavljanja paketkov s sumljivo vsebino iz Grand Theft Au- 
tov, bodo zaposlitve, kot so pastirstvo, udomačevanje žrebcev z lovljenjem 
ravnotežja, lov na medvede in nabiranje zelišč, zate dobrodošla osvežitev. Na 
drugi strani so naloge, ki se tičejo škodovanja soljudem, bolj klasične narave. 
A tudi tu je vselej prisoten pristen kavbojski duh! Solde in ugled lahko na pri- 
mer dobivaš tako, da se odpravljaš v divjino na sled posiljevalcem in ropar- 
jem. Ko jih izslediš, se s poprej nabranimi ali kupljenimi pištolami, revolverji, 
šibrovkami, repetirkami, mavzericami, ostrostrelskimi puškami, dinamitom, 
molotovkami, metalnimi noži in drugimi staromodnimi orožji najprvo odkrižaš 
sitnih šefovih spremljevalcev. Nakar glavarje pokončaš, za kar prejmeš 
manjšo nagrado, ali jih uloviš s priročnim lasom, jih onesposobiš, položiš na 
konja in dostaviš v najbližji zapor. Ča-čing! Včasih do tebe priskoči revež, ki 
so mu ravnokar ukradli konja. Pazeč, da svojega štirinožca ne upehaš prehitro 
s srditim udrihanjem po tipki za galop, se zavihtiš v sedlo in tatu dohitiš. Bum, 
tresk, ča-ča-čing! Drugič naključnega neznanca rešuješ pred volkovi, tretjič si 
udeleženec v vzdušnih, čeprav glede na razvpitost tega početja dosti preveč 
lahkotnih opoldanskih pištolnih dvobojih. Ti potekajo iz filmsko približane 
tretjeosebne perspektive, v njih pa štejejo refleksi in le osnovna sposobnost 
merjenja. Tako enostavni so, da avtor teh vrstic, ki ni ravno Billy the Kid, ni iz- 
gubil niti enega! Četrtič se kratkočasiš z odiranjem in prodajanjem živalskih 
kožuhov, petič s taborniškim iskanjem naravnih znamenj, ki vodijo do zako- 
panih zakladov, šestič moraš zmagati v metanju konjskih podkev, sedmič dir- 
kaš s kočijami, osmič ... Bodi dovolj, saj je drobcenih kvestov, med katere 
spadajo postopno odklepanje različnih oblekic in dosežki oziroma trofeje 
(ugonobi pet rakunov, naberi deset zelišč te ali one sorte ...), ogromno. Sko- 
rajda preveč. 


žrebcu odpe? 
Jiii-haaa! 


— Rockstar Games 


e Multiplayer ne pozna deljenega zaslona, niti se ni v njem tako kot v pece- 
jaških GTAjih moč igračkati s ponovljenimi posnetki. Koncem meseca izide do- 
datek, ki bo med drugim vseboval šest sodelovalnih misij in nove izzive. 


Do so ta opravila večidel zabavna, se gre pretežno zahvaliti izpiljenosti in neproble- 
matičnosti osnovnih igralnih mehanik. Zlasti nadzoru. Ježa je samoumevna, medtem 
ko je pokanje znano iz sorodnih arkadno-akcijskih špilov. Levi jeziček na igralnem 
ploščku rabi natančnemu merjenju, desni proženju, z dodatno tipko se kot Niko Bellic 
in Marcus Fenix prihuliš ob okoliške gradnike. Ker pa dostikrat nažigaš med galopira- 
njem, ko pokrajina in sovražniki mimo tebe drvijo s hitrostjo vetra, so vpeljali dodatni 
pritiklini. Prva je pomoč, ki ti jo lahko pri merjenju nudi konzola in se spreminja na 
podlagi izbrane težavnostne stopnje. Pri nedela ('casual') je merjenje praktično sa- 
'dead eye', ki je učen izraz za upočasnjevanje dogajanja, ki Johnu omogoči, da v ne- 
prekinjeni sekvenci označi in preluknja večje število živih tarč. V zvezi s tem gre po- 
grajati kamero, ki zna pri brzinskem 360-stopinjskem vrtenju često ponagajati. Najra- 
je takrat, ko moraš s kočije ali vlaka s svincem zastrupljati z vseh strani uletavajoče 
napadalce. Kakor tudi skoraj pretirano svileno animacijo lika in konja, ki je občasno 
v napoto pri pojanju čez drn in strn. Vendar ni panike, Marston se oddolži z ostalimi 
talenti, kot so preskakovanje ovir, plezanje in slepo streljanje. 


(O Verzija za xbox 360 je PS3jevi za odtenek superiorna zavoljo višje ločljivosti, 
podrobnejše grafike in hitrejšega včitavanja po namestivi na disk. Na Sonyjevi 
konzoli te opcije nimaš. Toda razlike v praksi komajda opaziš. 


... ali mrtev 


(Ostane torej bojna sekira zakopana? Ha, niti ne. Sliši se čudno, toda na največ 
nevšečnosti naletiš prav v tistih delih Redemptiona, kjer sicer najbolj uživaš. V štori- 
jalnih nalogah. Tu namreč na površje pride kar nekaj nedoslednosti, ki jih v krajših, 
stranskih odpravah ne opaziš. Ničesar posebej laskavega ni recimo moč zapisati na 
račun banditov, mož postave, vojakov, mehiških upornikov in ostalih nasprotnikov, 
saj ti s stališča umetne pameti niso dohtarji. Skrivanje imajo v mezincu, bežanje taki- 
sto, kako naprednejše jurišanje in obkoljevanje tvojega položaja pa sta jim mehiška, 
ee, španska vas. Zanašajo se zlasti na strelsko premoč, zato te, če se jim neumno iz- 
postavljaš, hitro pokopljejo. Toda za preživetje je največkrat dovolj, da kreneš v kon- 
kreten zaklon, od koder nato potrpežljivo kukaš, nepridiprave odstranjuješ enega za 
Kdrugim in čakaš, da se ti zdravje obnovi. Nič drugače kot v GTA4, a pričakovali smo 
kak napredek. 

[Nakar so tu zmajevanja z glavo vredne drobnarije, ki kvarijo izkušnjo. Recimo ta- 
kojšnja utopitev pri padcu v količkaj globljo vodo in ponavljanje misije, če med 
(prečkanjem vasice s konjem po nesreči podreš kako nedolžno dušo. Ali pa sicer do- 
brodošle nadzorne točke, zaradi katerih ti nalog ni treba ponavljati od začetka, ki paj 


O odnos, ki se razvije med jezdecem in štirinožnim prijateljem, je skoraj- 
da ganljiv. Če boš vztrajal pri enem samem konju, se bo ta nate navezal in 
sčasoma pridobival na vzdržljivosti. 


bi lahko bile v določenih daljših odpravah razporejene bolje. Da ne omenjam 
hroščkov, kot so leteči ljudje, in nezaslišanega dejstva, da se ni moč povaljati v 
bordelih! Glavni lik je, kar se tega tiče, svetnik, za mesarsko klanje pa mu ni 
mar. Mene so kavbojski filmi učili, da gre eno z drugim. 

Bolj pak igri zamerim, da se začne na dolgi rok občutno ponavljati. Če se 
krčevito trudiš z vsemi postranskimi dejavnostimi, to resda opaziš šele proti za- 
ključku. Ta je oddaljen najmanj dvajset uric, raje dvakrat toliko. Monotonijo po- 
magajo razbijati odlično režirane animacije, ki prekinjajo odprave in osvetljujejo 
jako všečno zgodbo. Kljub temu pa bi lahko bile osrednje misije za ščepec bolj 
raznolike in manj le razširjene inačice sekundarnih opravil. Razlika je zlasti ta, 
da te v zgodbovnih misijah često spremljajo pomagači, povezani s fabulo, da so 
večdelni in da v njih obračunaš s trikrat več postopači kot sicer. Vzorec pa se 
vseskozi ne spreminja baš dosti. Odpotuj na točko, kjer te čaka z veliko tiskano 
črko označen štorijalni lik. Oglej si filmsko sekvenco. Premakni se na drugo lo- 
kacijo. Pobij vse. Oglej si novo animacijo. Začni svežo zgodbovno misijo. Dosti- 
krat tako. S tem, da je strelski pristop ponavadi edini, ki ti je na razpolago. Kje 
si že počel isto? Aja, v običajnih Grand Theftih. Prevelik greh to resda ni, saj gre 
za standard. Vendar sam najbolje veš, koliko si se že naveličal takega udejstvo- 
vanja, ki je pod krinko peskovništva še vedno precej omejeno in nesvobodno. 


Kjer se rodijo legende 


Toliko bolje, da je vključen dokaj obsežen, od enoigralskega dela ločen 
multiplayer, ki doda nemalo popra. V osnovi je na voljo prosto vandra- 
nje, kjer se ti lahko spletno pridruži največ petnajst igralcev, od katerih 
jih moreš sedem povabiti v svojo tolpo ('posse'). Potem pa, hja, po 
želji. Lahko se recimo sam ali v grupi lotiš iskanja internetu lastnih ,7 
izzivov, označenih na zemljevidu in zapisanih v dnevniku. Taka so 
lovišča, kjer se je treba ubraniti pred napadi krvoločnih živali, ali 
estajališča kriminalnih band. Za uspešno opravljene naloge dobiš 
izkušenjske točke, ki te pripeljejo do novih orožij in igralnih likov, 
boljših jezdnih zverinic in težjih izzivov. Če ti slednjih vseeno zmanjka, se 
lahko direktno iz menija registriraš in prijaviš v brezplačni Social Club, Rock- 
tarjev spletni servis. S tem odkleneš kupček dodatnih mini pustolovščin in si 
(obenem omogočiš dostop do številnih spletnih lestvic. Jako kul. Sploh če ti resi 
i živeti brez tega, da bi vedel, kdo je z lasom za seboj najdlje vlekel kakega ne- 
rečnika. Lahko pa se omejiš na sodelovanje v klasičnih večigralskih modusihg 
za največ šestnjast strelcev. Kak naprednejši ne bi škodil, a med solerskimi ini. 
grupnimi izvedenkami deathmatcha in več različicami zajemanja vreče zlata jih,. 
je dovolj. Dodatni, ki bodo del zastonjskih nadgradenj, so na poti. S povezova-%, zaz SOGOc 
jem na strežnike in tekočim igranjem nisem imel nikakršnih težav, vznemirlji PooO05 
ost protipušče pa kot povsod drugod v veliki meri zavisi od družbe, v kateri | 

igraš. Kul je, da ti posebej med prostim romanjem vselej pretijo soigralci, saj ni- K / 

kjer ne piše, da morajo dotični s tabo pod nujno sodelovati. Špil za punčke to % 
potemtakem ni. h j 


Ko sonce zaide 


Red Dead Redemption je ne glede na krdelce težavic izkušnja, ki je ne gre za-| % 
uditi. V podžanru svobodnjaških kavbojščin je itak brez konkurence, saj se so- "8. 
rodna in sicer solidna Gun (149, 73) ter Call of Juarez: Bound in Blood (193, 

70) po obsežnosti in ambicioznosti z njo ne moreta kosati. Lasti si zapeljiv svet... 
lodlično zgodbo, ki bledejši sredinski del v Mehiki nadoknadi z nadmočnim za- 
ključkom, nepozabne like, solidno akcijo, tono postranskih vsebin in všečen 
ultiplayer. Očitati ji gre le, da v zgodbenih misijah preveč stavi na strelske 
rešitve in da v širšem pomenu ne prinaša evolucije, kamoli revolucije pesko- 
ništva. Ampak za kaj takega te še na Divjem zahodu ne bi obesili. 

ateri je tvoj najljubši Mario? Je to oni čisto 
prvi Mario Bros. za nintendo entertainment 
system izpred sedemindvajsetih let, kjer se je 
brkati italijanski vodovodar prvič pojavil pod 
tem imenom? Morebiti dvajset let stari in klasično 
dvorazsežni, a še vedno izvrstni Super Mario World za 
SNES, ki je uvedel odprt svet in se enakopravno bori 
za titulo najboljše platformščine vseh časov? Nemara 
prelomni Mario 64 iz leta 1993, ki je bil eden prvih 
skakalcev v treh dimenzijah in je uvedel domala pu- 
stolovsko brskanje po velikih, razvejanih nivojih? Ali 
prvi Galaxy, dobitnik ocene 91 v Jokerju iz novembra 
2007, ki je naslavnejšo ploščadno serijo izstrelil v ve- 
solje in tam z njo počel fizikalno-dimenzijske neizre- 
kljivosti? Odvisno. Zame caruje World, Raveerju je 
najljubši frpjski odvrtek Paper Mario, nekje v hladnih 
votlinah Azerbajdžana se skriva edini ljubitelj prezrte- 
ga Sunshina s kocke. Toda ne glede na to, za katere- 
ga Maria se odločiš, veš, da si z vsakim stopil pod 
slap zvezdnega prahu iz glave enega največjih geni- 
jev med ustvarjalci špilov, Nintendovega čarodeja 
Šigera Mijamota. Galaxy 2 ni izjema. 


Od prej 

Človek bi si mislil, da svežine ne bo kaj dosti. Temelj 
je itakvenak kot vedno: dežurni negativec serije, žel- 
vakarski zobatec Bowser, ugrabi princeso Peach in 
na Mariu je, da jo reši s prečenjem mnogih ploščadi v 
pogledu od zadaj. Ker je pravljični antagonist tehno- 
loško napreden, se skrije na konec šestih grozdov ga- 
laksij v črnem vsemirju, kjer kuje zlobne načrte in 
sreba trpotčev čaj. Zakaj trpotčev? Ker se rad opomi- 
nja, da pod njim vsi trpijo. Kako neizrekljivo hudob- 
no! Poleg tega je Galaxy 2 po dooolgih letih prvi di- 
rektni naslednik kakega Maria, tak z zaporedno cifro 
v naslovu. To neogibno pomeni, da se določene stva- 
ri ponavljajo. V prvi vrsti sama zasnova, ob kateri ig- 
ralec prvenca nebo več s čisto enakim otroškim nav- 
dušenjem strmel v nize okroglih asteroidov, po kate- 
rih muštačarski rdečekapnik šiba s 360-stopinjsko 
svobodo ... platforme z zvrnjeno gravitacijo, kjer na 
glavo obrnjen skače navzdol ... magnetne zvezdice 
sredi vsemirja, ki jih hakljaš z wiimotom ... lovljenje 
ravnotežja na ogromni krogli ... plavanje po podvod- 
nih širjavah ... drsanje po zamrznjeni gladini ... sede- 
nje na hrbtu jezdne živadi, s katero frčiš po vnaprej 
določeni stezi .... in podobno. Da ne omenjam zelenih 
cevi in podobnih večnih marjanastih elementov. Vse 


to je bilo in je zopet, 
tako. da občutek no- 
votarije kratkomalo, ni 
več prisoten. 
Tematsko obarvani sve- 
tovi, ki jim igra pravi galak- 


, sije, vnovič niso odprti za razi- 


skovanje, kot je bilo v Mariu 64, 
marveč gre za dokaj ostrogomeje- 
ne stezice, polne ovir, čez katere 
se je treba na pretežno linearen 
način iz dvodimenzionalnih Marja- 
nov prebiti do zvezdice na koncu. 
Tudi nadzorna shema je ponovlje- 
na, saj naš junak, ki mora upošte- 
vati inercijo, uporablja enake gibe 
kot v prvencu, se pravi višji trojni 
skok ali skok iz počepa, daljši hop- 
saj iz zaleta, udarec z ritjo po tleh 
in vrtenje, s katerim onesposobi 
sovražnike. Morda je sistem le za 
kanec bolj odpustljiv do napak. Za 
neposredno kontrolo vnovič skrbi- 
ta nunčak in tresenje wiiljinca. S 
slednjim po ekranu hkrati neodvis- 
no premikamo kurzorček, s kate- 
rim pobiramo številne koščke zvez- 
dic (star bits). Ti rabijo kot valuta 
za dodatna življenja in odpiranje 
novih poti. 


Znani okvir 


Pobožnemu igralcu SMG1 se bo 
dvojka zato takoj zdela jako po- 
znana, včasih celo dejavujasta. 
Povrhu' ne razširja uležanega Ma- 
riovega sveta. Vodoinštalater sam 
po sebi nima novih skakalnih spo- 
sobnosti, sovražna zalega je po- 
večini dobro znana (pač tipska za- 
lega norih gobic, čarodejčkov, žel- 
vakov, bomb, duhov ter mlajšega 
in starejšega Bowserja), negativci 
so znani, pozitivci tudi - Mario, 
Luigi, Yoshi, Peach, Rosalinda. Si 
je tako težko izmisliti en sam svež 
bistven lik, magari Bowserjevega 


piflarskega nečaka ali jeznorito« 


mater?! Enostavna zgodbica je še 
bolj rudimentarna kot eničina, kjer 
se je vsaj malo trudila s širšo me- 
taforično vrednostjo ter risanjem 
ozadja iz knjigic, in šele na koncu 
izpostavi evrosongovsko-ciccio- 
llinski naukec. Široki disneyjevski 
grad iz prvega Galaxyja, ki je delo- 
val kot odskočišče za galaksije in 
ga je bilo fino raziskovati, nado- 

V strašnih hišah še strašnejših duhov tla pod nogami izginevajo, 
ampak ne odrezano, temveč kot dimna koprena. Učinek je čudovit in 
igra v gibanju prelepa, čeprav jo poganja ponižni wii. Zraven Maria 
vidiš zvezdico lumo, ki jo nadzoruje drugi igralec v vlogi pomočnika. 


399 


Supermonkeyballasto rolanje na krogli, ki jo upravljaš z nagiha- 
njem wiimota, je bilo že v enici. Je pa sedaj malo manj živčno, saj 
je manj priložnosti za padce v globočine, kar se ob malo preveč na- 
gnjenem wiiljincu zgodi kar hitro. Mojstrovalci bodo pak veseli kro- 
glastih speedrunov, kjer je treba priti do konca pred iztekom ure. 


Are you in need of a helping hand? 
Would you like me to guide you 


A 
Vodič, ki ga prispeva Rozika in namesto tebe preigra kočljivi del 
nivoja, skrbi, da bodo manj ročni končali igro. A to ne pomeni, da 
je SMG2 za splošno publiko mimogredno lahek, pa tudi izkušenci 
bodo na nekaj mestih krčeviti. Vodič ne pomaga pri težjih zvezdah! 


V pomoč so tudi zaslončki z vodiči glede prvin, kot so visoki skoki, 
ritna razbitja in podobno. To je dobro, saj te špil manj drži za roko z 
navodili kot enica, koder se je galaktični 3D šele vzpostavljal. 


Dogajanje razgibava dričanje po toboganih, dasiravno bi si na njih 
želel več cepitev in skrivnih bližnjic. Tudi zajebano težki niso, v 
čemer prepoznavam Mijamotovo željo po tem, da bi Marie v hek- 
tičnem svetu, ki mu stalno zmanjkuje časa, končalo več ljudi. 


leži, koliko zvezd in ekstra kovancev si pobral v določeni galaksiji, 
koliko ti jih še manjka in ali si svet čisto dokončal, kar označi s kro- 
nico. Skoda, da ni spletnih lestvic za najhitrejše skozihode. 


Mutacija v duha, ki lahko za nekaj trenutkov postane prosojen in 
zdrsne skozi trdne objekte (ne tla!), še zdaleč ni edina priložnost, 
kjer se SMG2 prestavi v stranski ris. S tem ne pretirava, vsekakor 
pa se stalno spogleduje s svojo cenjeno 2D-zapuščino. 


MARIO JE ZA OTROČKE:-D/N 


Praviš, da ne maraš Mariev? Da je to za dojence, tipa si odrasel mofo, ki mu s pasu vi- 
sijo jedrske konice in okrvavljeni skalpi brezštevilnih teroristov? Okej, o okusih se ne 
razpravlja. Ce ti Marjančki ne sedejo, ti pač ne. Le ne zmerjaj jih z enostavnimi igricami 
za deco, ker niso. Na zunaj so sicer infantilni in primerni kvečjemu za mulčad, ki je ko- 
maj shodila. Znotraj pa gre za hvalnice čistokrvnemu veščinskemu, skill-based gamin- 
gu, ki zahtevajo milimetrsko natančnost, odlične reflekse, urne parklje, vrhunsko pro- 
storsko zavedanje in obilico vztrajnosti. Mario je prijazni brat dvojček princa"Arthasa, 
je drugi pol Counter-Strika in doslej najboljši most med taboroma vsakdanjih ter zagri- 
zenih igralcev. Samo toliko, da se razumemo. 


mesti manjše, preprostejše in manj 
zanimivo plovilo v obliki Mariove 
glave. Tudi dostop do nivojev je 
drugačen. Postavljen je na 2D-nad- 
karto v slogu New Super Mario 
Bros. Wii, kjer se v danem grozdu z 
ikono ladje premikaš po razpote- 
želeni svet. 

Napredovanje je resda lepo neli- 
nearno, saj je odvisno od tega, koli- 
ko zvezdic si pobral. Zmerom imaš 
na voljo več destinacij in če zvezd 
še nimaš dovolj, greš v prejšnje ni- 
voje nabirat dodatne, dokler ne od- 
kleneš poti dalje. A težko-se je zne- 
biti občutka, da je mariovski klasi- 
cizem še močnejši in oprijemanje 
sprejetih konceptov še silnejše kot 
prej. Bolj kot igraš, bolj vidiš, da di- 
rigent Mijamoto staromodno orke- 
strira vsak najmanjši detajl, pri če- 
mer imaš malo priložnosti za krea- 
tivnost. Tipski primer je vrtenje 3D- 
nivojev, ki ga igra krčevito nadzo- 
ruje z uro ali omejenimi stikali - bo- 
gnedaj, da bi lahko okolico prosto 
sukal sam in tako iskal pot naprej. 
Ali pa prej omenjena razkosanost 
na majhne nivoje, po katerih čim 
hitreje šibaš naprej in na koncu po- 
bereš zvezdico. Mario 64 in Super 
Mario World, najboljša in najbolj re- 
volucionarna dela dolgometražne 
serije, sta bila na primer bolj odpr- 
ta. Prvi znotraj samih nivojev, ki so 
bili dosti bolj prostrani, drugi glede 
številnih posledic, ki so jih imela 
dejanja na določenih stopnjah na 
druge lokacije. Oba Galaxyja pa 
sta ožja in temeljita na nepovezanih 
delih. Galaxy 2 se tako ne čuti kot 
zaokrožena polnost, marveč kot 
velika puzla, ki jo zložiš iz mnogih 
manjših koščkov. Bolj kot za celo- 
vito izkušnjo gre za bogato zbirko 
drobnih trenutkov. 


Skupki nepozab- 
nosti 


Toda oh, kako sočni so le-ti! Že res, 
da je okvir ancienten in ukalupljen. 
A znotraj njega šprica neukročen 
gejzir odlično izvedenih zamisli, ki 
zdaj izvedensko mešetarijo z za- 
puščino prvenca ter prejšnjih Ma- 
riev, zdaj se jemljejo iz niča. Mija- 

moto pravi, da je povsem novih devetdeset odstotkov 
drugega Galaxyja, kar je po mojem hudo pretirano. 
Gotovo pa ponavljanje sestavnih delov enice in pred- 
hodnic zvečine ni moteče, saj se mnogokrat zdi bolj 
poklon kot kopiranje. 

Namečkoma je tisto od prej neraztrgljivo združeno z 
nikdar videnim. Naokoli prihlača stari šef, ki pa ima 
nove vzorce. Pojaš se po ognjeni Bowserjevi trdnjavi 
(itak), ki pa je urejena docela drugače. Cepneš v te- 
matsko stare svetove, kot so ledeni, strašljivi, havaj- 
ski in peščeni, toda levjega deleža tistega, kar tam 
počneš, še nisi videl. Naj gre za rotiranje celotnih or- 
jaških delov stopnje, ki hkrati zamenja perspektivo, 
tako da tisto, kar je bilo prej stranski ris, postane 
ptičjeperspektivno ... plavanje skozi vodne kocke 
sredi vesoljskega ništrca .:. fizikalno podprto gunca- 
nje velikanske flaše na gladini ... dviganje delov tal 
kot pri kartonskih figuricah ... ritemske nivoje, kjer se 
ploščadi pojavljajo in izginjajo v skladu s tiktakajočo 
vekarico ... dvojne stopnje, kjer se prestavljaš s 
spodnje na zgornjo stran in obratno ... številne selitve 
v pogled od strani ... bežanja pred senčnimi kloni ... 
od zgoraj gledane odisejade v temačni hiši duhov in v 
svetovih, kjer okolico vidiš le v periodičnih bliskih ... 
mini igre s kegljanjem, drsanjem in serijskim poska- 
kovanjem po glavah ... impresiven nabor odlično ob- 
likovanih šefov, po nintendovsko čepečih med straš- 
ljivostjo in prijaznostjo, ki ne zahtevajo dolgotrajnega 
udrihanja, marveč precizen, odločen naskok na jasno 
telegrafirane občutljive točke. Mimohod je razgiban, 
raznoter in razturaški kot malokje v elektronski zaba- 
vi ter preseže Galaxy 1. Ali pa se ti spomin vtisnejo 
določeni momenti. Recimo tisti, ko prilezeš iz morja, 
kjer si ravno dal skozi krvavo plavačino skozi vse 
teže razpostavljene cevi, nakar modrino zamenja tra- 
vno zelenilo, ki ga božajo žarki zahajajočega sonca. 
Ni za povedat, kako Mijamoto z druščino obvlada'ta- 
ke poetične trenutke, in daleč od tega, da bi bil v igri 
samo en. 

Na dosti mestih takisto ni treba imeti le hitrih prstov, 
ni se treba le znajti v prostoru, herojčka natančno vo- 
diti in znati izkoriščati elegantno fiziko, ampak moraš 
kar dobro premisliti. S tem Galaxy 2 ploščadenju pri- 
meša več logičnih ugank, kot je značilno za žanr, 
enico in Marie vobče. 

w sam 
Ze vse? 

Toliko sem že naštel, pa sploh še 
nisem omenil Mariovega zvestega dinoza- 
vrčka Yoshija, najbolj cortkanega bitja 

v univerzumu, ki končno spet nastopi v 
orenk vlogi in rabi kot nadvse upora- 
ben konjič. (Med pisanjem 


imam na mizi njegovo plas- 
tično figurico, da mi poma- 


haklja za rožice v zraku, kar 
počneš z vodenjem wiimo- 


tovega kurzorja, s peko- 
čim feferonom v želodč- 
ku šiba kot formula ena, 
po požrtju časovno ome- 
jene svetlobne pilule v 
bajti strahov osvetljuje pot 
čez prej brezdanje prepade, golta 
sovražnike in jih iztreblja kot zvezdne košč- 
ke ter se po zaužitju kapsule z zrakom na- 
» .. pihne in postane cepelin za letenje. Je 
" . odličen kompanjon z obilico osebno- 
sti, ki je moral predolgo čaka- 
ti, da mu Šigeru spet razgi- 
blje kolenčka. 
Nisem nadalje povedal, 
dar si Mario s pobiranjem 
oblekic pridobi-nove veš- 
čine, kot sta sveder, s ka- 
terim na določenih mestih 
vrtaš skozi stopnje in priletiš ven na 
drugi strani, ter oblaček, s katerim v zraku 
tvoriš začasne bele platformice. Vračajo se 
seveda stare, kot sta bljuvanje ognjenih kroglic 
in mutacija v simpatičnega debelušnega čebel- 
ka. In nisem sporočil, da se lahko pridruži drugi 
igralec, ki sicer ne vodi lika, marveč malo zvezdico. 
Za razliko od prvenca sodelavec ne pobira le zvezdnih 
koscev, marveč še drugo robo, kot so kovanci, ter od- 
stranjuje sovražnike, s čimer lajša delo. V navezi s ki- 
biciranjem to nudi dodatno golido zabave in na tem 
mestu jasno izjavim: Super Mario Galaxy 2 je ena 
boljših iger za sodelovanje staršev z detetom ali fanta 
s punco. Hkrati pa tudi eden najbolj priporočljivih na- 
slovov za otroke, saj razvija tako ročne spretnosti kot 
inteligentno razmišljanje. Če iščeš igro za mulca, ga 
ne posiljuj s krvavimi streljačinami in Grand Theft Au- 
tom, ki ga ne razume. Daj mu Maria, opazuj, sodeluj 
in žel boš uspeh. Med drugim te zaradi vsesplošne 
luštkanosti ne bo opeharil za zapuščino in te spravil v 
dom starih pri šestdesetih. 
Pri tem ni nezanemarljivo, da Galaxy 2 ni pretirano 
težak za končanje. Za to potrebuješ dobrih sedemde- 
set zvezdic, kar je docela izvedljivo tudi za nekoga, ki 
je neroden, a vztrajen. Za izkušenca pa sploh. Če v 
določenih delih igre umreš prevečkrat, se pojavi prin- 
ceska Rosalinda in ti ponudi, da kočljivi kos presko- 
čiš: Ta 'cosmic guide' je izpeljanka super guida iz New 
Super Mario Bros. Wii, a dobro je, da je tokrat raba 
pomoči očitna, saj zvezdica, ki jo dobiš, ni zlata, mar- 
več bronasta. Ali usrana, če povem naravnost. 
Glavnivkvest' z zaključkom zgodbe, ki mu ni moč na- 
staviti težavnosti, tako za normalno izvežbanega igral- 
ca traja kakih deset, dvanajst ur. Vendar pa igra nato 
skriva še obilico vsebine, med drugim v dodatnem, 
sedmem grozdu galaksij. Najprej je treba pobrati vse 
preostale zvezdice, kar je visoka ovira za veterane 
žanra, celo višja kot v enici. Tu opaziš, kako se ust- 
varjalci poigravajo s pristopi in še širijo ovojnico, od 
speedrunov do predrugačenih šefovskih bojev na 
podlagi obiskov kometov. Ti v galaksije dodajo ekstra 
zvezdico, a niso več naključni kot v SMG1, temveč so 
odvisni od pobiranja dodatnih kovancev, kar je posle- 
dica tvojega ploščadnega znanja. Marsikod je mogoče 
igrati kot Luigi, ki se od Maria po premikanju rahlo ra- 
zlikuje, in če nivo končaš z njim, ti njegov duhec ob 
novem obisku razkrije skrivnost - če si mu sposoben 
slediti. In ko pobereš vseh 120 svetlikalk, se na vsa- 
kem nivoju zaredi nova, zelena zvezda, kar pomeni še 


En majhen skok za igre, a velik za 
igralca. In 


Nintendo 


enkrat toliko bleščavkic plus še 
eno najhudejšo, skupaj potemta- 
kem 241. Vse niso ultimativen izziv 
za hardcore ploščadarje, zlasti za 
vajene frustracij iz Maria 64. Marsi- 
kaka pač, saj hočejo veliko nazaj- 
skokov, podaljšanih odrivov in slič- 
nega. So hvalnice bistvu ploščad. 

Osrednja odprava je na splošno 
približno enako težka, a bolj razgi- 
bana in bolje uravnotežena kot prvi 
Galaxy, med drugim zaradi ukro- 
čene kamere, ki zdaj le redko dela 
težave. Dodatni nivoji pa so pe- 
strejši, obilnejši in še težji kot prej. 
Sam bi si sieer želel, da bi bila srž 
zahtevnejša, toda generacija wii bo 
nad ne pretirano zajebanostjo in 
cosmic guidom gotovo navdušena. 
In če sem prej moral 120 zvezd po- 


xbrati še z Luigijem, da sem prišel 


do stoenaindvajsete, kar na dolgi 
rok ni bilo najbolj zabavno početje, 
so nove zelenjakarice dosti boljša 
poteza. Vse skupaj kar kriči, da so 
tu enako dobrodošli hardcorovci in 
nedeljci. 


Tisoč sonc 


Super. Mario Galaxy 2 je zelo lahko 
vzeti za samoumevnost, saj je do- 
mala vse, kar ga tvori, izpiljeno do 
najmanjše podrobnosti. Domet raz- 
nolikih idej je tako impresiven in iz- 
vedba tako elegantno perfektna, s 
tako natančnim nadzorom, kot je 
za 3D mogoče, dodelano kamero, 
fantastično risankasto grafiko, iz- 
vrstno muziko in s posluhom za te- 
žavnostno krivuljo razpostavljenih 
nadaljevalnih točk, da se nimaš na 
kaj jezno obešati. Nikjer se ne za- 
takneš, ker ne bi vedel, kam mo- 
raš, nobenega dela ne ponavljaš 
sedeminpetdesetkrat, ker bi lik ne- 
natančno mahedral na robu pečine, 
nikoder se ne zdolgočasiš, saj se 
pristopi menjavajo po tekočem tra- 
ku. Zamisli, okrog katerih bi manj 
nadarjeni avtorji zgradili ves izde- 
lek, SMG2 vstavi, izkoristi in od- 
vrže, kot bi šlo za pozabe vredno 
malenkost. Tako igraš, igraš in ig- 
raš, medtem ko gredo zunaj mimo 
dnevi, tedni, na daljši rok zaradi 
obilice dodatne vsebine celo letni 
časi. 

Hočeš sicer bolj samonikel univer- 
zum, zlasti kar se tiče ozkosti nivo- 
jev, in splošen napredek. A ob vsej 


tej prečiščeni igralski bleščavosti 


se ti hočeš nočeš zazdi, da je zahte-. 


vati od Mijamota še več tako kot 
hoteti, naj Metallica začne upora- 
bljati ksilofon in Dan Brown pisati 
resne zgodovinske romane. Mariji 
danes eksperimentirajo manj kot 
včasih, a so zato vedno bolj popol- 
no uglašene klasične igre, skorajda 
upravičeno čisto zadovoljne same s 
sabo. Zna biti, da bo tvoja najljubša 
ravno Galaxy 2. 


Oblačkova obleka ti omogoči, da si pod noge daješ puhaste opore. 
Zanimivo je, da po smrti ne izgubiš zvezdnih koščkov, si pa ob vse 
kovance. Čemu? Globlje v nivojih čakajo velezvezde, ki pogoltnejo 
zlatnike in odprejo skriven del. Do tega prideš le, če ne crkavaš. 


med skritim hehetanjem hudobniško zasledujejo, ko si obrnjen 
proč. Ko zamahneš proti njim, jih odnese v zid, iz katerega se zo- 
pet rodijo nekje drugje. Takih malih finosti je ničkoliko. 


Kamniti gvant Maria spremeni v rolajočo se skalno kroglo, s kate- 
ro povozi sovražnike, razbija prepreke, podira kipe in ruši keglje v 
odlični mini igri. S temi Galaxy 2 ne pretirava, kar je ob poplavi 
minijastih naslovov na wiiju prava osvežitev. 

IŠČEMO ISKALCE ZAPOSLITVE ZA NASLEDNJE POLOŽAJE. IZKUŠNJE VSEKAKOR NISO POTREBNE. 

Boš izboljšal svet ali samo naredil eksploziv? Duševna neuravnoteženost je plus Nekaterim si pisan na kožo. Dobesedno, Sadizem vštet. 


ZDRAVNIK LOVEC NA DUHOVE 


Zdraviti ali ne zdraviti? Izbira bo tvoja, Išče se pogumna duša, ki se ne boji nadnaravnega. 


GASILEC 


Pogasi stavbo ali žejo. V vsakem primeru boš junak 


ZASEBNI DETEKTIV 


Radovednost je obvezna, neusmiljenost dobrodošla, nad kleptomanijo se ne zgražamo 

IGABIBA JOKER.SI 


Računalniške igre - Playstation 2 - Playstation 3 - Xbox 360 
Nintendo DS - Nintendo WIl - Zapisljivi mediji - PSP 
Mobi igre - Različna roba, povezana z igrami 


World Cup South Africa (ps3) Prince of Persia: For. Sands (pc) Split/Second: Velocity (pc) 


UuGODNOPC | DRUGO uGODNO PS3 


Battlefield Bad Company 2 41,00€ WIil Iron Man 2 45,00€ Skate 3 55,00€ s 

Splinter Cell: Conviction 42,00€ X360 Alan Wake: 63,00€ Fifa 10 | 27,00€ GAME Ma... na 3333 
C. of Duty: Modern Warfare 2 40,00€ NDS Mario8luigi: BowsersIS 38,00€ Super Street Fighter IV 36,00€ 

Settlers 7: Path to a Kingdom 42,00€ PSP BIA: D-Day -- RS: Vegas 24,00€ Lost Planet 2 55,00€ 


"Pogoji uporabe Mobazar: Uporabniki predplačniške telefonije, preverite stanje na vašem računu. Omogočite prejemanje wap povezav in GPRS/UMTS prenos podatkov. Poslan SMS je zaračunan po ceniku operaterja (Mobitel, Simobil, Debitel, 
Izi mobil), cena povratnega sms-a je 2,49 EUR (Mobitel, Debitel, Izi mobil) in 2,50 EUR (Simobil). Z uporabo se strinjate s splošnimi pogoji na www.smscity.net/mobazar, Mobazar je naročniška storitev in uporabnikom prinaša največ 5 sporočil 
na mesec z wap povezavo do galerije, iz katere si lahko naložijo neomejeno število mobilnih vsebin, Cena sporočila je 2,49 EUR (Mobitel, Debitel, Izi mobil) in 2,50 EUR (Simobil). V vse cene je vštet DDV. Od pogodbe, ki je shranjena na sedežu 
podjetja, je možno odstopiti kadarkoli. Odjava: GAME STOP na 3333. Reklamacije: 02 46 14 595, reklamacijeesmscity.net. Ponudnik: ThreeAnts d.o.o., Cesta k Tamu 12, 2000 Maribor. 


lavi bombaš v osembitniški grafiki se vrača, 
tokrat bolj prilagojen spretnosti normalnega 
igralca. Takega, ki ga je 2D-ploščada Mega 
Man 9 (Joker 185) na wiiju, xboxu 360 in PS3 
ubila po nekaj korakih. To je za serijo o Milijonmožu 
običaj, saj je znana po težavnosti, ki nedeljčarje raz- 
mesari v gmoto obupa, hardcorovci pa so jih vedno 
čislali. A s tem ne pravim, da se Mega Man 10 udinja 
povprečnežu. Je lažji od predhodnika, toda v smislu 
Mika Tysona z bazuko napram Miku Tysonu z bazuko 
v oklepu. 
Zasnova ostaja tipična za franšizo: prosta izbira osmih 
stopenj in s tem nelinearen dostop do osmih šefov. 
Težavnosti obsegajo easy in normal, ki sta na voljo 
takoj, in odklenljivo hard. Razlike so gromozanske. 
Easy ima manj sovražnikov, batine so milejše, večina 
špic ter lukenj je pokrita s platformami in šefi so po- 
hlevnejši. Vseeno zna že ta nivo nepripravljenega člo- 
veka zatreti. Hard pak pomeni, da so neprijatelji do- 
dani na najbolj kočljiva mesta, šefi imajo povečan na- 
bor napadov, špice so povsod. In če nas to ne pošlje 
na zaprti oddelek hiše blaznih, je tu Mega Manov brat 
Proto Man, ki ga lahko izberemo. Ima nekaj prednosti, 
a bolj trpi pod kaznimi, saj je med drugim še enkrat 
bolj občutljiv na kasirane udarce. Auč. 
Pod menijsko opcijo challenges se prvič v seriji skri- 
vajo čisto posebni nivoji. Ti niso vdelani zaradi lepše- 
ga, ampak pomagajo zajeti osnove Mega Manovega 
univerzuma, kjer je interakcija z okolišem dobesedno 
do piksla natančna. Vsaka stopnja nam zada nalogo, 
ki jo skušamo čim bolje izpolniti. Začetki ne segajo 
dlje od preprostega 'preskoči to ali ono stvar'. A zah- 
tevnost se hitro stopnjuje in za nekatere izzive se 
upravičeno vprašamo, kako naj bi jih izvedli brez na- 
pak. Nadalje imamo na voljo vadbo vseh vmesnih in 
osrednjih šefov, kar zelo olajša prebijanje skozi štori- 
jalni način. Doslej je bilo treba glavarske vzorce štu- 
dirati kot običajno, se pravi s prebijanjem sko- 
zi nivoje, pri čemer so te mimogre- 
de sesuli kot kanto. 
Dizajn štorijalnih levelov, ki 
jih po tradiciji žal vnovič 
spremlja ne ravno zapomnljiva 
zgodba v slogu starih Mariev, 
opušča nekatere moreče prije- 
me, na primer obvezno pomnje- 
nje pojavljajočih se blokov. S tem 
jih naredi bolj tekoče, saj igranje 
zdaj malce bolj temelji na refleksih 
kot na memoriziranju. Vendar to ne 


An, ban, Mega Man, 
Mistit špila, noče stran. 


X360 / PS3 / wii 


Capcom 


spremeni dejstva, da se je treba dosledno naučiti ple- 
sa z vsemi sovražniki. Sleherni zahteva svoj pristop in 
je občutljiv na različna orožja, ravno tako kot šefi, ki 
nam oborožitev zapustijo. Japonsko ime za serijo, 
Rock Man, ni naključno, saj izhaja iz igre kamen-škar- 
je-papir. Če v dani situaciji uporabimo ustrezno kre- 
pelo, si hitro in elegantno olajšamo pot, sicer se 
mučimo. To pride zlasti do izraza v zaključnih borbah, 
kajti spretno uporabljeno pravo krepelce lahko šefa 
uniči v manj kot desetih sekundah! Druga pesem je 
seveda ugotoviti, kateri capin je na kaj in kako občut- 
ljiv. Nekateri pari so bolj smiselni, drugi manj. Če je 
premraženi robot občutljiv na sonce (namig, namig), 
ni nujno, da enako velja v obratni smeri. Poleg tega 
raba vseh ubojitih sredstev ne temelji samo na brutali- 
zaciji nasprotnikov, saj jih je moč ponucati kot pre- 
vozna sredstva. Zakaj bi lazili po nešteto lojtrah, če se 
lahko s kolesnim sekljalnikom (wheel cutterjem) za- 
peljemo po steni? Čemu bi se ubadali s preskakova- 
njem lukenj, če je udobneje poklicati letečega robots- 
kega kužata? Po novem so uvedli direktno izbiro orož- 
ja in pomagal z levim ter desnim bumperjem (L1 in 
R1 na PS3, A in B na wii). Tako nam ni treba več za 
vsako malenkost hoditi v meni, čeprav lahko to še 
vedno storimo za predah med akcijo. 

Igra pozna tudi shranitev položaja z vsemi nabranimi 
priboljški. A preden ob tem kakega trdojedrneža vrže 
na rit, naj pomirim strasti: shrani se le opravljena 
stopnja, tako da ni snemanja tik pred šefi. Če je loka- 
cija za nas pretrd oreh, se odpravimo v prijazno trgo- 
vino kupovat dodatna življenja, zaloge energije ali po- 
močnike, ki nas enkrat na nivo rešijo smrti na špicah 
ali v prepadu. Valuta so vijaki, ki jih najdevamo po 
stopnjah ali jih pobiramo za padlimi sovragi. Lahko 
pa okorelsko uporabljamo zgolj privzeto orožje brez 
pomagal ter igramo striktno na hard s Proto Manom. 
V spletni štacuni vsake od treh konzol Capcom trži še 
dodaten lik Bass in nove levele. Evro po komadu, ko- 
likor zanje želijo, ni pretirano, saj precej razširijo igral- 
no izkušnjo. Sploh neskončni (endless) nivo! 

Mega Man 10 je dosti bolj zloščen od predhodnika in 
se prebije med odličnejše ploščadarice zadnjega 
časa. Sploh za borih 10 evrov, kolikor stane na Xbox 
Live Arcade, v Playstation Storu ali na WiiWare (ina- 
čice na ploščku ni). Namenoma kockasti videz in pis- 
kajoče melodije so izredno simpatični ter zlezejo glo- 
boko pod kožo. Razen seveda grafičnim kurbam. Ra- 
zlične težavnosti so božji dar, saj lahko špil za razliko 
od devetice igrata tako skorajda normalen človek kot 
japansko-mutantski hibrid, dočim novi liki korenito 
spremenijo pristop. Tu so še spletne lestvice in do- 
sežki oziroma trofeje, medtem ko časovni izzivi nudijo 
ogled igranja mojstrov in s tem namige, kako (zlo)ra- 
biti orožja. Česar seveda ne boste storili, saj boste raje 
sami uživali v odkrivanju, kajne? 


Mega Mana je več kot očitno navdihnila manga, 
kar je pri Capcomu itak navada. V tem primeru gre 
za kultno serijo Tetsuvan Atomu oziroma Astro Boy. 
Vsi sovragi, ki nas nadlegujejo, vključno s šefi, so 
namreč roboti, ki niso zli v sami biti, ampak le 
sledijo svojemu gospodarju. Ta je v osembitni se- 
riji Nadmoža obvezni dr. Wiley. 

Bistvenih razlik med verzijama za 360ko in PS3 ni, dočim pecejaška izide enkrat jeseni. 


€ Ščit lahko po potrebi postane uničujoč energijski top. Napad 
izvedemo tako, da ob zadostni količini termične energije tiščimo 's- 


tart' in 'select' ter imamo ob sebi vsaj enega pomagača. 


O Prevažanje z visenjem na robotih je kul pogruntavščina, ki pa do 
izraza pride le pri igranju z dihajočimi soborci. Računalniški se 
načeloma zadovoljijo s streljanjem in umiranjem. 


€ Razdeljen zaslon za dva je v bližnjem sorodstvu z onim iz Resi- 
dent Evila 5. Razmerje oken ostane širokozaslonsko, špil pa za 


tekoče igranje skrbi z zbijanjem grafičnih podrobnosti. 


a papirju se Capcomov na- 
črt za nadgradnjo prvega 
Lost Planeta ni zdel slab. 
Vzeli naj bi zasneženi planet 
E.D.N. Ill in ga pokazali v novi luči 
... dokaj prhko, a spektakularno 
tretjeosebno nažigalsko akcijo z do- 
sti šofiranja prilagodljivih robotejev 
obdržali vsaj na istem nivoju ... do- 
dali še več kolosalnih alienskih 
kreatur akridov ... ter vse skupaj 
premazali z multiplayerjem. Načrt, 
kot se šika. Kaj je torej šlo narobe? 
Veliko. Tudi v drugo je smisel naše 
odprave arkaden tretjeoseben ge- 
nocid vsega, kar miga, najsi gre za 
človeške in mehanske sovražnike 
ali manjše in večje akride. Za razde- 
janje se vnovič zanašamo na oro- 
žarno iz brzostrelk, pušk, snajp, ra- 
ketometov, rotirajočih topov, ener- 
gijskih pokalic, zložljivih ščitov in 
granat. Če smo v enici tavali po 
snegu in viške doživljali v futuri- 
stičnih oporiščih ter utrdbah, je zdaj 
podobno, le da zmrzal nadomestijo 
zelenje, voda in gola zemlja. S pobi- 
janjem sovragov še vedno dobiva- 
mo termično energijo, le da ta zdaj 
ne upada zaradi hladu in jo lahko s 
tiščanjem gumba spreminjamo v 
zdravje. Capine nam igra z od prej 
znanim ritmom pošilja naproti, ko 
napredujemo po premočrtnih nivo- 
jih. Alienski mrčes in zamaskirani 
bojevniki uletavajo z vseh strani, mi 
pa peš ali iz robotkov trosimo toliko 
streliva, kolikor ga v najlepših časih 
ni premogla niti JLA. Trupla pada- 
jo, žužkaste pojave pokajo kot milni 
mehurčki, okolico pretresajo eksp- 
lozije, zgradbe se sredi gostega 
dežja in dima šibijo pod točo svin- 
čenih in svetlobnih izstrelkov. Ne, 
Lost Planet 2 ni pust ali grd. Sredi 
bojne vneme nam vodilni nato na- 
prtijo cilje, kot je aktiviranje signal- 
nih točk ali časovno omejeno bra- 
njenje lokacije. A take reči so le 
predjed za tisto, kar nas čaka na 
sredini in / ali na koncu vsake od 
šestih daljših epizod, ki se navzno- 
ter delijo na poglavja in krajše misi- 


je. Govorim o za serijo značilnih spopadih z impresiv- 
nimi, gromozanskimi, sto metrov visokimi stvori, ki se 
nad nas spravijo s tentaklastimi izrastki, morilskimi 
zamahi, zmrzovalnimi žarki, zvočnimi napadi in še 
čim, tepemo pa jih peš ali v robotih. Žurka in pol. 

Ali pač? Sliši se že kul, toda igra je še dosti bolj kot 
enica prežeta z neslanostimi in nesmiselnimi dizajner- 
skimi izbirami. Za največje razočaranje je moč zlahka 
označiti kampanjo. Ker je ta prilagojena četverici, so z 
nami skoraj vedno sotrpini, ki jih vodijo bodisi kolegi 
na spletu ali razdeljenem zaslonu, bodisi računalnik. 
Ta se izkaže za hudo neposobnega, saj so boti podvr- 
ženi kroničnemu umiranju in so balast tudi v enoigral- 
stvu, če odmislim pomoč, ki jo nudijo s še kar spos- 
obnim streljanjem. Če bi jim bilo moč poveljevati, bi 
bila zgodba bržda drugačna, a jim ni. Sodelovanje z 
živimi pajdaši je bolj všečno, a takisto ni brez sitnosti. 
Ena je, da umiranje človeških pomagačev vpliva na 
zalogo modre energije. Ta kopni z vsako smrtjo in ko 
je zmanjka, ne gremo od nadaljevalne točke znotraj 
misije (ki so itak dostikrat postavljene slabo), marveč 
od začetka poglavja. Zato mimogrede vržemo proč 
dosti časa. Drugi razlog za penjenje je, da se co-opu 
ni moč pridružiti kadarkoli, marveč terja štrikanje v 
čakalnici. Tretji pa je možnost grupnega preigravanja 
le tistih delov kampanje, ki smo jih obdelali v samo- 
tarstvu. Če bi nam izbira poljubnih segmentov pokva- 
rila spodobno štorijo, bi to omejitev šlo razumeti. To- 
da fabula je takorekoč odsotna, saj nas špil v zmede- 
nem vzorcu prestavlja iz enega v drugega brezimnega 
predstavnika frakcij, ki se potegujejo za preživetje. 
Nakar so tu še mnoge slabosti, nad katerimi smo ben- 
tili že v prvencu. Boji z običajnimi sovražniki so igral- 
no podobno nevznemirljivi in enolični kot v LP1, med- 
tem ko so žuželkasti šefi in polšefi na pogled mo- 
gočnejši, toda zanje potrebujemo bore malo iznajdlji- 
vosti ter znanja. Manj kot prej! V boje z izjemo enega 
ali dveh ni treba vložiti nikakršne taktike, saj zgolj 
praznimo nabojnike v očitne šibke točke in se brez 
pretiranih težav izmikamo. Sneg nam ne pije več mo- 
či, kar poslabša vzdušje. Znova so vdelali kljuko, ki 
naj bi občutno vplivala na navpično raziskovanje oko- 
liša, a do izraza pride le v internetnem spopadnem 
večigralstvu za največ šestnajst sodelujočih, kjer se 
naši tekmeci zanašajo še na kaj drugega kot zgolj na 
številčnost in koder višji položaj dejansko pomeni 
prednost. Modusov je v tekmovalnem multiju srečo- 
ma dovolj: moštveni in solerski deathmatch, več ra- 
zličic pobiranja zastave in branjenja položajev, način 
'fugitive', kjer slabše oborožena skupinica beži pred 
bolje opremljeno. To dopolnjujeta vzdušna ježa robo- 
tov in nagrajevalni sistem, vsled katerega sčasoma 
dobimo boljše palice smrti, hecne bojne titule in mod- 
ne nadevke. Čeprav nepuščavništvo ni vrhunsko, je 
tako še najboljši del igre in razlog za sorazmerno viso- 
ko oceno. Kam polziš, Lost Planet? 


navdušenje nad tole serijo 
kopni hitreje kot sneg na E.D.N. II. 

o pride moja smrtna ura, bom ob- 
žaloval, da sem zapravljal čas z 
določenimi igrami. Pure Football 
sicer ne bo na prvem mestu, bo 
pa med njimi. Zakaj? Zato, ker gre za za- 
nikrno, nedodelano arkadico, brzinsko 
narejeno za unovčenje navdušenja okrog 
svetovnega prvenstva. Stvar bi bila sum- 
ljiva celo v spletni štacuni kot poceni digi- 
talni nakup, kaj šele za trideset do štiride- 
set evrov, kolikor stane na ploščku. 
Da ne gre za nič pozornosti vrednega, za- 
slutiš že ob učni uri, ki ti ne pove polovice 
stvari. Izveš, da gre za akcijsko nogo- 
metščino s petimi udeželenci v vsakem 
moštvu - vratarjem, branilcem, dvema 
vezistoma in napadalcem, čeprav je moč 
to kasneje spremeniti v štiri golgeterje ali 
kakorkoli želiš. Pogled ni stranski kot v 
FIFA Street, ampak dvignjen izza hrbta. 
Igraš tako, da tekaš in podajaš po tleh, za 
Tedaj se pod igralcem pojavi krožni po- 
kazatelj, po katerem hitro steče črtica. 
Dotično se trudiš ujeti čim bliže idealni 
točki blizu sredine polkroga. Če gumb 
spustiš pravočasno, sta lob ali šut 'čista' 
(pure), kar pomeni, da imata največ mož- 
nosti za uspeh. Če odnehaš prezgodaj ali 
prepozno, pa se šanse znižajo. Slični so 
koti: pri izvajanju moraš kazalec privesti 
karseda blizu ideale, nakar podobno sto- 
riš pred golom, kjer uspeh pomeni strel z 
glavo, neuspeh pa, da te branilec odrine. 
Izveš še, da lahko v obrambi pritiskaš na 
igralca z žogo in mu jo skušaš vzeti z než- 
nejšim posredovanjem ali drsečim štar- 
tom. S tem je treba biti pazljiv, kajti če- 
prav prekrškov ni, zgrešen spotik deloma 
napolni ločen merilnik in ko je ta nafilan, 
fašeš penal. Ničesar pa ni povedanega o 
finesnem strelu, klicanju drugega branil- 
ca, spreminjanju treh nivojev agresivnosti 
ter treh taktik z digitalnim križcem in pod- 
obnem. Ah, detajli. 
Zato si v kampanji spočetka kar malo iz- 
gubljen, saj te igra brez ceremonij odloži v 
sredino dogajanja. Narediš kapetana, ki 
mu določiš eno od treh temeljnih vlog 
(napadalsko, branilsko, vezistno), in že si 
na prvem od kakega ducata prizorišč, 
kjer te čakajo po štirje dogodki. Te izbiraš 
nelinearno in ko jih opraviš dovolj, odkle- 
neš novo igrišče, ki so oblikovana dežel- 
notematsko - pristanišče v Marseillu, Al- 
pe v Munchnu in tako. Obenem tvoja eki- 
pa napreduje ali nazaduje po lestvici se- 
demnajstih licenčnih državnih ekip, med 
katerimi so Brazilija, Španija, Anglija, 
Nemčija, Argentina, Italija, Slonokoščena 
obala in Hrvaška. Slovenije žal ni. Pravi 
so tudi v risankaste poligone prestavljeni 
igralci, med katerimi so Messi, Torres in 
Robinho, za nameček pa še legende tipa 
Pele, Cantona ter Rummenigge. 
Dogodki so še kar razgibani: zmaga s 

prvima doseženima goloma ali na več golov 
razlike, igra na tri ali pet minut, turnir s 
točkovanjem, izenačenje v eni minuti in per- 
mutacije v slogu tega, da neposrečen drseč 
štart botruje enajstmetrovki. Vsak dogodek 
traja en dan, po mesecu pa se odvije za- 
ključni turnir, za sodelovanje na katerem 
moraš biti vsaj osmi na svetovni lestvici. Za 
to ti ni treba zmagati na vseh tekmah, niti 
vseh opraviti, čeprav ti sodelovanje prinaša 
točke za frpjski razvoj osrednjega fuzbalerja. 
Izpolnjevanje obstranskih ciljev v slogu 'iz- 
vedi osem zaporednih podaj' in 'petkrat iz- 
vedi čist strel na gol' pak odklepa žogobr- 
carje iz konkurenčne ekipe, ki jih vključiš v 
svoje moštvo. 

Sliši se v redu in dejansko bi lahko bil Pure 
Football soliden. Tempo je hiter in goli pa- 
dajo po tekočem traku, vendar se je treba za 
to v redu postavljati, driblati, podajati, finti- 
rati za prekrške ter loviti pokazatelj ob stre- 
lih. Ni tako preprosto hkrati voditi nogome- 
taša in gumb za šus spustiti na idealni točki, 
ki je na višjih težavnostih manjša kot na 
nižjih. A večino zabave pokvari neizpilje- 
nost. Premikanje likov je sunkovito in okor- 
no, stik med njim nedodelan, vratarji so za 
popizdit idiotski, računalnik je taktično ne- 
sposoben, a zna goljufivo zadevati iz nemo- 
gočih situacij. Iz tega razloga so ločene tek- 
me, ki dopolnjujejo kampanjo, nevredne 
igranja. Animacija je špartanska, grafika 
nepodrobna, okolja mrtva, glasba in učinki 
revni, vzdušje nikakršno. Situacije se začno 
hitro ponavljati, plitkost postane očitna, saj 
nimaš prav veliko opcij in zvijač (vsekakor 
manj kot v EAjevi konkurenci), kampanja 
pa se kljub le nekajurni dolžini jame vleči 
dosti pred zaključnim turnirjem. 

Rešitev bi lahko ležala v multiju, ki podpira 
štiri na eni konzoli ali eden na enega na sp- 
letu, rangirano in nerangirano. A kakor je 
kavčni znosen, internetnega zatre lag, ki 
maliči celo tekme z bližnjimi prijatelji, kaj 
šele z naključnimi nasprotniki, kjer je narav- 
nost brutalen. Da lahko na netu razvijaš 
moštvo in odklepaš drese, dodatne ekipe ter 
ekstra nogometaše, je blažev žegen v pri- 
merjavi s komajda igralnimi srečanji, kjer 
dejanja za pritiski gumbov zaostajajo za se- 
kundo. Problem ni v moji liniji, ker na taisti 
gladko igram Super Street Fighter 4. 

Pure Football je še najboljši za kratkoča- 
senje s fizično prisotnimi kolegi, ki jim do- 
gajajo arkade v slogu FIFA Street in niso 
zahtevni. V ta namen bi bil nakup celo neka- 
ko približno upravičen, dasiravno šele, ko 
bo cena padla na petaka ali če ti ga prinese 
stric Sandokan. Za vse ostale potrebe pa je 
tole rop denarja in časa. Ne tvegaj sekiran- 
cije ob smrtni uri! 


O Gattuso ruši Messija. Na sliki je grafika videti slastna, a kul je le slog, 


ki meša risanko z art decojem in propagandnimi plakati. Pogon je slab, z 
okorno animacijo, nepodrobnimi fuzbalerji in padci gladkosti. 


€ Barviti polkrog pod igralcem je ključnega pomena, saj po njem šiba- 
joči pokazatelj odredi natančnost. Puščice pa kažejo, kje so kameradi. 


€ Škarjice so vrhunec naprednih trikov, katerih količina je v primerjavi 
s Fifo Street ubožna. Je pa res, da te igra naredi manj živčnega kot EA- 
jeva konkurenca, ki se v tretji inkarnaciji (J176, 39) zdi kot mazohizem. 


O s streli nabiramo energijo za 'čisti strel' — natančnejši kot so, več je 
dobimo. Ne zagotavlja pa pure shot zadetka, saj so golmani panterski. 


Vrtenje med skoki je pomembno, saj tako nabereš dodaten turbo. Še bolj 
pa ogled video tutorialov, vsaj onih, ki se tičejo ustvarjalske plati. 


MM i kolerik? Rad mečeš stvari naokoli, ko začutiš, 

» da te igra zajebava v glavo? Hočeš tako zma- 
gati kot izgubiti na fer način? Potem te svarim 

V pred enoigralskim načinom tretjeosebne ar- 
kadne dirkačine ModNation Racers. Saj je res, da špil 
sodi v cortkano podzvrst kartovščin, dirkalnic z mi- 
niaturnimi vozili in ubojitimi orožji, ki jih je proslavil 
Mario Kart. V tem žanru je čisto običajno, da je umet- 
na pamet pripeta na elastiko, kar pomeni, da ji prak- 
tično ne moreš uiti, pa tudi ona tebi ne. In docela nor- 
malno je, da vodiš tri kroge, si tik pred ciljem, nakar 
pokasiraš v analko roj izstrelkov ter si na koncu sed- 
mi, porkašment. Toda MMR je neobičajno zloben celo 
za kartovščine in čeprav se kiti s solidno šofersko-bo- 
jevalno mehaniko, simpatičnimi progami ter obilno 
dodatno vsebino, v tekmo ne smeš iti z upanjem na 


"Wheels 


(u] dnem le) 


Z ustvarjanjem je moč dodobra spremeniti tako vozila kot možiclje. Avtorji 
pa obljubljajo dosti ekstra dolpotegljive uradne vsebine, tako zastonjske kot 
plačljive. Možnosti je obilo, od vespic in letalc do snežnih ter vodnih sani. 


oa 


zmago. Pač voziš po najboljših močeh in če rata, rata, 
če ne, ne. Uničevanje stanovanja ni smiselno. 

Hec je v tem, da silicijeva inteligenca nate ni pripopa- 
na z elastiko, ampak s superlepilom. Nekaj časa ti to 
še ni jasno. Dobiš risankavega voznička v risankas- 
tem avtočku in iz tretje perspektive z veliko hitrostjo 
odnoriš po stezi. Kmalu ugotoviš, da golo tiščanje pli- 
na ni dovolj, saj ModNation Racers sila poudarjajo 
drsenje (drift). Ne le v ovinke, celo po ravnem. Gibka 
šajtrgica to stori hitro in enostavno, nakar jo lahko 
usmerjaš levo ter desno in tako izmenjaje drsalniško 
zvoziš več šikan zapored. Ali domala vso progo, če si 
obvladač. Z driftom polniš merilnik nitro pospeška, ki 
ga je moč uporabiti tudi v drsenju. Obenem pa lahko z 
nitro energijo kadarkoli dvigneš ščit, ki prepreči, da bi 
te spohalo sovražno krepelce. Udarec lahko predvide- 
vaš po zaslugi pretečega bip-bip-bip - hitrejši kot je, 
bliže je nevarnost. 

Tu torej nastane zanimiva dvojnost: bom nitro upora- 
bil za pospeške, s čimer se bom prebil v ospredje, ali 
ga hranil za ščit? In koliko se bom sploh trudil za 
šoferstvo na čelu? Bolj kot sem spredaj, več možnosti 
imam sicer za končno zmago in poberem lahko več 
bonusov, razmetanih po kolovozu. A hkrati sem bolj 
izpostavljen in dobivam slabše dobrote, ker se te do- 
deljujejo naključno. Ja, enako kot v Mario Kartu, le da 
razmerje nitra in ščita doda še eno plast taktike. Tre- 
ba je upoštevati še, da orožje okrepiš, če pobereš več 

bonusnih balončkov zapored, kar spet pripelje do od- 
ločanja. Bom krepelce porabil zdaj ali čakal na moč- 
nejšo varianto, a s tem tvegal, da ga ob nesreči izgu- 
bim? Krepela so drugače tri, se pravi električni udar, 
zvočne granate in rakete, medtem ko je četrti bonus 
dodatni začasni pospešek. Nadgrajene verzije so 
ustrezno močnejše. Nadzor je celostno gledano ne- 
problematičen in občutek hitrosti dober, edino preho- 
di iz drifta v običajno vožnjo so malce bolj okorni kot 
v MK in Sega All-Stars Racingu. 

A to ni vse. Pomembne so rampe, ki te odnesejo viso- 
ko v luft, pri čemer zletiš skozi ognjen obroč ali razbi- 
ješ cerkveni zvonik, vmes pa se lahko sučeš in tako 
nabiraš ekstra nitro. V tleh so ploščice, ki te odfedrajo 
naprej, in številni sprožilniki okoljskih nevarnosti, kot 
so lanserji velikih sodov ter prožilniki zidov. Pa vdela- 
ne so številne bližnjice. Sprva so proge kratke, neza- 
pletene in neimpresivne. A kasneje postanejo nevar- 
nejše, brez ograj na nagnjenih pobočjih, s katerih mi- 
mogrede zdrsneš v prepad. Prav tako pridobijo na 
mi se tlemi, vrtečimi se podnožji, motečimi poskaku- 
jočimi roboti, skejterskimi rampami ter vedno številč- 
nejšimi, vedno zlobneje razporejenimi krajšnicami. 
Okolice bi bile lahko več kot štiri (džungelska, puš- 
čavska, morska, alpska), toda na splošno gre nabor 
stez kar pohvaliti. Enoigralske dirke spremlja štorijica 
z animacijami možičkov, ki so plastični križanci med 


Dvoigralstvo na razdeljenem zaslonu seka. Igra sicer ni zares globoka; rekel 
bi, da ima Mario Kart Wii več subtilnosti. Vseeno je možnosti, da zavdaš kon- 
kurentu, kar nekaj. Iz ozadja mu spražiš trtico, da perje leti širom kavča. 

Poškodb ne izzoveta ne letenje skozi ogenj v obroču, ne zaletavanje. Kar je 
logično, saj je reč arkada. Ne pričakuj simulacijskih prvin! 


žakljevci iz LittleBigPlaneta in lego strički. Zgodbica 
parodira dirkaške filme in igre ter vpelje komentator- 
ski par, ki se stalno zafrkava. Nič posebnega ni, a ta- 
ki špili so običajno docela brez pripovedi, tako da je 
poskus vsaj osvežilen. 

Toda enoigralstvo zna tudi jeziti. V prvi vrsti zaradi 
playstationovih soldatkov, ki te malodane obvezno 
ujamejo, ne glede na to, kako dobro voziš. Niso redki 
prizori, ko v zadnjem krogu z rabo nitra mojstrsko 
driftaš zmagi naproti, s čimer si konkurenco pustil da- 
eč zadaj, nakar jih na pokazatelju levo spodaj ugle- 
daš, kako se ti v nekaj sekundah pripopajo na rit. Res 
je, da so take finte v podzvrsti kartovščin namenjene 
povečevanju gužve in manku dolgčasa. V Mario Kar- 
tih in Wipeoutih so znale biti enako sitne. Vendar me- 
nim, da jih MMR potisne čez mejo dobrega okusa, saj 
je konzola naravnost sadistična, napredovanje pa ve- 
ikokrat odvisno od čistih naključij. Dirke so sicer raz- 
porejene v pet zaporednih sklopov in razen v zadnji ni 
treba vedno zmagati, marveč le biti med prvimi tremi. 
Zato še nekako gre. A vseeno se znaš lasepulno za- 
takniti, medtem ko je izpolnjevanje zahtev v dodatnih 
tekmah, kot sta 'bodi prvi in naberi 30.000 točk s su- 
kanjem po zraku' ter 'premagaj edinega nasprotnika', 
odličen recept, če hočeš biti ves dan živčen. 

Itak je puščavništvo v primerjavi z večigralstvom kar 
konkretno zapostavljeno. Po eni strani zato, ker so 
dirke nanizane linearno, medtem ko je imel Mario 
Kart Wii več pokalov, ki si jih izbiral po mili volji. Po 
drugi zato, ker so po zmogljivostih privzeto vsa vozil- 
ca enaka, kar odreže del globine. Še sreča, da lahko 
premikaš drsnika, ki malo spremenita razmerji med 
hitrostjo in pospeškom ter okretnostjo in driftom 
(boljše eno pomeni slabše drugo, recimo pospešek 
42 -> hitrost -2 ali hitrost 42 -> pospešek -2). To do- 
da nekaj raznolikosti, a ne obilice. In po tretji, ker ni 
težavnostnih stopenj. MNR fura filozofijo 'ena velikost 
za vse' in vanjo že od začetka zadega konkretno zaje- 
bano umetno pamet, ki postaja vse bolj zoprna. To je 
precej trapasto, da ne rečem zavajajoče do kupca. 
Podoba igre je vendarle luštkana ter priljudna in cika 
na fotre in neuke sinke, ki vidijo farbovito naslovnico 
in si rečejo »O kul, tole bo fino za kako popoldne!« No, 
ne bo fino, ker bo playstation rejpal vsakega, ki joy- 
pada 6 žanra nima v malem prstu. Mario Kart Wii, po 
katerem se ModNation Racers krepko zgledujejo, je 
imel recimo tri kubične razrede, ki so simbolizirali hi- 
trost in zahtevnost, različne lastnosti kartov ter moto- 
cikle, plus osnovno nelinearnost. Tu ni ničesar od te- 
ga, medtem ko je količina argh-svinjarijic med dirka- 
mi povečana. Nič nenavadnega ni, da ubereš bližnji- 
co, silicij pa te vmes poči dol po daljšem ovinku. Ra- 
zumeš zdaj, čemu te svarim pred solerstvom v tem 
naslovu? 

Če bi bili MNR zgolj enoigralski, bi se opis odvrtel v 
nekam žolčen zaključek in nižjo oceno. A frustracije iz 
merjenja curaka s PS3 močno ublaži družabna plat, ki 
zaobjema tako tekmovanje kot ustvarjanje. Tekmuješ 
lahko na eni konzoli na razdeljenem zaslonu za do šti- 
ri človeke ali se sam oziroma s še enim prijateljem na 
vertikalno razkosanem ekranu odpraviš na splet. Tam 
tekme pokrijejo do 12 sodelujočih in če je ljudi pre- 
malo, lahko uletijo boti. Potek je ob dobrih povezavah 
gladek, dasi ne tako, kot če bi se ne povezal s sve- 
tom. Na voljo so nerangirane dirke na prizorišču po 
želji in z več nastavitvami (hitrost, razmerje živih 
igralcev ter botov, izklop orožij) ter rangirane posa- 
mezne tekme in serije, v katerih igra naključno do- 
ločeni pet prog. V rangiranih spopadih nabiraš iz- 
kušenjske točke in posledično čine, oboje pa je žal 
samemu sebi namen, saj v zameno ne dobiš ničesar. 
Dodaten način je hot lap, kjer se znajdeš na progi, ki 
jo menjavajo razvijalci, in pač voziš kroge, tako kot še 
ducati drugih igralcev, ki se jih trudiš preseči z naj- 
boljšim časom. Tu in v enoigralskem time trialu te 
spremlja duhec. Čeprav so multiplayerske dirke zara- 
di le štirih orožij malo osnovne in jih morijo nepre- 
mišljeni detajli, kot je odsotnost brskalnika (pri- 
druževanje je zgolj naključno ali na podlagi prijatelj- 
stva), so vsekakor boljše od puščavniških. Ob odsot- 
nosti goljufivega playstationa je zabava precej boljša 
tako za začetnike kot za izvedence. Prvi odkrivajo za- 
konitosti in detajle, medtem ko drugi driftajo kot 
zblaznelci ter premišljajo o učinkovitem razmerju med 
rabo nitra in ščita za kar najboljši rezultat. 

Češnja na tortici so pak kreativna orodja. Svoj av- 
toček lahko narediš iz stotin prednastavljenih objek- 
tov, od karoserij do lizik iz prtljažnika, šoferčka pole- 
piš z nebrojem očesc in 
tatujev ter ustvarjaš la- 
stne proge. Editor sled- 
njih je preprost, saj omo- 
goča brzopeto in napol 
avtomatsko izdelavo pri- 
zorišča, a je zadosti mo- 
čan za unikatne, izpiljene 
kreacije, če si vzameš 
čas. Drži, kljub rabi gesla 
Play.Create.Share ni di- 
rektne primerjave z Little- 
BigPlanetom, saj ne mo- 
reš izdelovati lastnih ob- 
jektov, marveč le preure- 
jaš, sučeš ter barvaš ob- 
stoječe. Prav tako večino 
sestavnih delov odkleneš 
v enoigralski kampanji, 
kar zaradi njene tečnosti 


PEŠ Vertical ShiHt 


Kdo bo rekel, ejga, Mariji (tako Kart kot skakačine) so tudi celi luštkani, a 
obenem hardcore zahtevni. Res je, a so manj nepošteni kot MNR. 


ni najboljša poteza. A vseeno je kreativna plat moč- 
na, priljudna in koristna. Svoje stvaritve moreš takoj 
postaviti na ogled nalinijski skupnosti in iz njene mal- 
he vzeti na kupe kartov, voznikov ter prog. Takoj ko 
robo stegneš z neta, je pripravljena na uporabo tako v 
eno- kot večigralstvu. Seveda pa se rangirane tekme 
ne odvijajo na garažnih nivojih, kljub temu, da je kva- 
liteta slednjih mestoma presenetljiva. 

Torej. Če si kolerik in nameravaš to kartovščino na- 
žigati čisto ali predvsem sam, se ji raje ogni, saj je 
preveč nepoštena. Ne pravim, da solerstva s trudom 
in spretnostjo ne boš končal, vendar s se pri tem ne boš 
lidno večigralstvo, koš kleparskih orodij i in internetna 
izmenjava vsebine. Dobro se boš imel na razdeljenem 
zaslonu ter na liniji in če drugega ne, se lahko življenj- 
ska doba igre zaradi rokodelstva močno podaljša. 

Sneti se skuša zmodati, da bi bil rav- 
nodušen do nefer plejstejšna. Ne rata. 


PS3 O United Front Games / Sony [Sony 


Fini urejevalnik ti omogoča, da svojo progo narediš v pol minute. Vsaj toliko 
zna žal trajati, da se včita posamezen nivo ali da prideš nazaj v menije, in to 
navzlic namestitvi na trdi disk. Tako počasno nalaganje moram kar pokarati. 


KONZOLEC 


mi — 
evetdesetice bi moral biti Sin 6 
Punishment: Successor of the 
Skies, kot se glasi njegov polni 
dedi naziv, deležen refleksno. Prvič, 
de. ; gre za igro čislane japonske grupe Trea- 


sure, ki se je proslavila z izvrstnimi hard- 
core vesoljskimi streljačinami. Drugič, je 
nadaljevanje deset let stare kultne us- 
pešnice z nintenda 64. In tretjič, narejen 
je za wii, ki ima malo naslovov za okore- 
leže. Devetdeset, torej? Dajmo, Sneti, 
tako pravi tudi Metacritic! 
Na prvi otip razumljivo. Reč je napeta ar- 
kadna ZF-nažigalka na tračnicah, kjer 
godlje ne spremljaš iz ptičje perspektive, 
marveč lik gledaš od zadaj, tako kot v 
kultnem Space Harrierju. Na izbiro sta 
fantolin in punčara, ki se razlikujeta v ne- 
kaj podrobnostih. Za razliko od prvenca 
nisi pripet na tla, temveč lahko poletiš v 
zrak, koder se na surfu premikaš v vse 
strani 2D-ploskve. Toda igra se ne ome- 
juje na en pogled, saj prekaplja v stran- 
sko perspektivo, te postavi v drvenje po 
avtocesti, nad šefa, ki po metroidovsko 
pada v luknjo, in še kam. Med gibanjem 
7 streljaš s curkom krogel, ki leti od tebe 
: V poi ri med tiščanjem gumba, jemlješ sovrage 
| €Pri demoliranju Sovragov, kot je ta ostudna mutantska podgana na au- na muho za lansiranje raket, ki potrebu- 
o ANE ea ii NO EEA IE SUM jejo nekaj časa, da se napolnijo, se švi- 
jati z merkom, saj na zaslonu ni fizično prisoten s svojim likom. galno izmikaš, pri čemer si začasno ne- 


4 z Nosike gre om ranljiv, in brcaš bližnje tolovaje, kar je 
s uporabno še za odbijanje izstrelkov. 
Boss -M.. me SCORE: <722.299.054 Ostalo je čisto po treasurjevsko maso- 
TE z u,, 244: 96 ven naskok nate. Medtem ko samodejno 
m napreduješ po zakoličeni poti, te hardver 
in softver oblegata v valovih, orkestrira- 
nih do zadnje podrobnosti. Tu ni umetne 
pameti, vse so skriptali mojstri žanra. 
Tako imaš le redko čas za dihanje, ko 
- letiš skozi razrušeno mesto, vodni kanal, 
jeklene hodnike in sanjski gozd. Vidi se, 
da je nekdo v igro vložil kup domišljije, 
saj so barabini epsko raznoteri. Zdaj te 
nadlegujejo podmornice, jedrski izstrel- 
ki, kiborgi in mitralješki stolpiči, trenu- 
tek kasneje si te zaželijo morske kače, 
ognjene žabe, nindže ter močvirske co- 
prnice. Pritok novosti ne neha vseh pet 
ur, nakar se žur v bistvu šele začne, saj 


2O/10Oc 


PLAYER 


O Naučiti se moraš, da je hitbox (občutljivo področje) tvojega lika manjši 
od njega. Velerobot je še odpustljiv, kasneje pride bullet hell. 


je SCORE 1.873.786 
ue 16205 


mm iv 4 


OUO/I) SO0O 


| mezni ov 
of the Skies se poigrava z zapuščino shootemupov in Tre 


pogleda od zadaj skoči v stranskega in se pokloni R-Typu: 


rezultat. Odlično igranje ti daruje vrhun- 
sko količino točk zaradi množilnika, ki 
| narašča s tem, ko sesuvaš kanalje. Šeprt- 
ljavost pa pomeni nizek izid, saj množil- 
nik upada skladno s tem, ko te zadeva- 
jo. Če ti zmanjka energije, umreš. Potem 
lahko greš od zadnje kontrolne točke, 
vendar se rezultat resetira. 
Kot se za zvrst spodobi, na grbo fašeš 
konkretno količino medšefov in orenk 
glavarjev, ki imajo po vrsti več stopenj 
in še zdaleč ne zahtevajo le masaže ran- 
ljivih delov, marveč dosti prefriganega 
postavljanja v prostoru, umikanja ter od- 
bijanja. Pretežno so vsi orjaški in menja- 
vajo med organskimi in kovinskimi na- 
kazami, najdejo se tudi demoni. Dizaj- 


,O0/100? 


Plave XHit4s) 


€ Velikanskost nekaterih nn, je silo dia, ima mestomia slab 


vpliv na gladkost, skar/ovira natančno streljanje sij i sicer grafika ni naj- 
bolj kvalitetna, dočim biglahko bilo okolj es, ! raznolikejše. 


m v iš 


in 8 Punishment 2 


nersko je večina odlično narejenih in hi- 
tro začutiš, kako so njihovi napadi nare- 
jeni tako, da ti omejijo gibalni prostor. 
Najbolj fino pa se imaš, če si izkušenec, 
saj ugledaš mnoge reference tako na 
Treasurjeve prejšnje špile kot na igre 
vobče. En nivo te na primer sooči z gro- 
mozanskim spakedravcem, ki te obme- 
tava iz ozadja, ti pa si krčiš pot skozi te- 
trisovske bloke in izkoriščaš bomber- 
mansko eksplozivne šatulje. 

A kljub odlikam Sin 8 Punishment 2 ne 
sodi med Treasurjeve najboljše izdelke. 
Ključni feler je rahlo nenatančen nadzor. 
V prvi vrsti to velja za izmikanje, ki je 
enako bistveno kot streljanje, a je me- 
stoma nekam lebdeče in nezanesljivo. 
Na drugi pa je vodenje lika za spoznanje 
ohlapno. Oboje ne bi bila težava, če te 
špil ne bi obsipaval s stotinami neprijaz- 
nih predmetov v slogu bullet-hell shoo- 
temupov. Okej, sistem se da naštudirati, 
kot je videti po točkovnih rekorderjih na 
spletnih lestvicah, ki so razdeljive po 
težavnostih in regijah. A to povzroči toli- 
ko frustracij, da se igranje zna preleviti v 
garanje. 

Garanje brez osnovne draži. SGP2 nima 
prepoznavne identitete, saj se odvija v 
pozabljenja vrednem postapokaliptič- 
nem svetu in nažira z res čisto brezzve- 
zno zgodbo, ki jo je v štirih minutah spi- 
sal Japanezar na norih gobicah. Pozna 
samo eno orožje brez nadgradenj, pre- 
več samoljubno kopiči klišeje (robotska 
tovarna, vesoljska postaja ... zeh) ter 
vsebuje nivoje, ki so dolgi tja v dvajset 
minut in kot taki tečni za rušenje rekor- 
dov. Grafika je pretežno na nivoju PS2, a 
to ni težava, dokler sprane teksture in 
temačnost ne udarijo po preglednosti. 
Nivo v močvirju in žabarski šef sta reci- 
mo sitna, ker težko vidiš, kje si. Lahko bi 
bil tudi vsaj malo nelinearen in imel 
možnost spreminjanja težavnosti sredi 
nivoja (če jo želiš zamenjati, moraš od 
začetka celotne igre!) ter reštarta zadnje 
nadzorne točke. Na srečo so slednje raz- 
porejene s posluhom. 

Čemu torej 81, kar v Jokerju pomeni 
dobro igro? Ker je tempo tako razgiban, 
nabor falotov tako raznolik, prijemov 
takšna količina, šefov tako mnoštvo in 
podlage za preigravanja v lovu za višjim 
rezultatom tako obilo. Pa zato, ker je to- 
vrstnih iger malo in ker je moč napake 
(znabiti celo, da te nenatančnost ne bo 
zmotila tako kot mene!) nadvladati z va- 

jo ter potrpljenjem. Oboje je značilnost 
hardcore igralcev, ki jim je da of 
the Skies edinole namenjen. Se pravi tu- 
di vsem sedmim ljubiteljem shootem- 
upov v Sloveniji. In obema, ki imata wii. 


odpre zaklad. Zas- 
keli ga, a ne prehudo. 


Treasure / Nintendo 


ČLOVEKI 


Ob izidu novega Zločina in kazni navrže par besedi o njegovih 
ustvarjalcih, tvrdki Treasure. Ta je običajnemu slovenskemu igralcu ne- 
znana, vendar je med ljubitelji udarnih arkadnih šutemapov cenjena kot 


Infinity Ward (Modern Warfare) pri tripačih na 3D-streljanke: 


TRODDJEDRNIH 
eceAKLADNILH 


e misliti, da industrij- 

ski profesionalci ni- 

mamo omiljenih av- 

torskih skupin. Tis- 

tih, za katere VEMO, 
da bo vsak njihov nov izdelek vsaj 
dober, če ne kar megablastično 
sramnedlakecepitveno nadodličen. 
Molyneux recimo pravi, da ga je 
navdihnil Fumito Ueda z Icom, Cli- 
ffyB ima intimno rad Carmacka in 
komaj čaka, da izpljune Rage - 
jaz pa zalezujem obvestila o tem, 
če so kako novost dali na plano 
japonski Treasure. Sem zato tum- 
past weeaboo, obsesiranec z vsem 
tokijskim? Nah. Treasure sicer de- 
lajo na otip poševnooke špile, a le 
v smislu tega, da se držijo pri tam- 
kajšnjih hardcorovcih priljubljenih 
zvrsti. Vseeno pa bi morali njiho- 
ve igre sesti sleherniku, ki ceni 
dober dizajn. Ta je za Zakladkote 
kralj. 


Karatejci v vesolju 


Podjetje je junija 1992 v Tokiu us- 
tanovil Masato Maegava, še danes 
el prezidente. Masato ni bil kar en 
človeček, marveč je prej delal pri 
Konamiju, od koder je z jerbasom 
izkušenih oblikovalcev in progra- 
merjev spokal na svoje. Tipčki so 
že imeli za sabo nekaj prodornic, 
med drugim vesoljski šutemap 
Axelay in od strani gledano ska- 
kalno streljanko Super Probotec- 
tor (Contra 3). Kot je v takih pri- 
merih pravilo, so se kasneje naj- 
bolj oklenili ravno teh dveh podz- 
vrsti. 

Najbolj zanimivo pri Treasure je 
dvoje. Prva je lastnost, da za te- 
melje jemljejo preizkušene igralne 
modele, na primer ladjico, ki stre- 
lja, ali človečka, ki, em, strelja, 
nakar to obogatijo s takoj razum- 
ljivimi, a v nečem naprednimi ig- 
ralnimi mehanikami. Tipičen pri- 
mer tega je visoko cenjena Ikaru- 
ga, od zgoraj gledan šuter, kjer 
lahko menjavamo med belo in čr- 
no barvo ladjice, taistih dveh barv 
pa so sovražniki in njihovi izstrelki. 


Metki iste barve nas ne fentajo in si 
z njimi polnimo specialno orožje 
vendar taisto obarvanim sovražni- 
kom delamo le pol škode. Krogle 
nasprotne barve pa nas krepajo, a 
delamo dvojno škodo. Genialen 
prijem, ki v navezi z briljantno na- 
črtovanimi stopnjami daje ogrom- 
no globine. 

Ko dobiš novo Treasurjevo igro, 
greš zato najprej študirat mehani- 
ko, kjer so ziher pogruntali kaj ne- 
navadnega in globokega. Priuče- 
vanje ni za mehkužneže, saj so nji- 
hovi produkti težki in zahtevaj 

veliko natančnosti. Zlasti pri še- 
fovskih bojih, ki so njihova specia- 
liteta. A to je še eden od razlogov, 
čemu jih cenijo predaneži, ki jim j 

e-zabava bistvena postranska st- 
var v življenju. Ali sploh ne več 
postranska. 


Denar ni vladar 


Druga zanimivost izvira direktno iz 
tega. Treasure ni ne velika, ne ko- 
mercialno uspešna firma. Še ved- 
no jih tvori trideset do štirideset 
uslužbencev in dasi so imeli par 'li- 
cenčnih' uspešnic, kot je bil Wario 
World, svoje osrednje igre navad- 
no prodajo v par deset tisoč izvo- 


dih. Vendar se temu navzlic ne pri- ' 


lagajajo okusu časa, ki hoče lah- 
kotnejše, lažje izdelke s hollywood- 
skim občutkom in bolj prizemljeni- 
mi tematikami, kakršna je pobija- 
nje teroristov. Založnikom vedno 
predlagajo igre, ki so arkadne na- 
rave, se odvijajo v pravljičnem ali 


ZF-okolju, imajo risankasto ali ab- | 


straktno podobo ter so brez omem- 
be vrednih zgodb. Tudi produkcija 
ni epska, saj moštva ostajajo majh- 
na. To se sklada s filozofijo Maega- 
va-sana, ki pravi, da morajo biti ig- 
re enostavne, jasne in zabavne. 
Treasure so tako antiteza tržniške 
filozofije, ki želi gromozanske pro- 
jekte in se ne zadovolji z ničimer 
manj kot milijonom prodanih ko- 
pij. Jih pa podpira solidno število 
zagrizenih oboževalcev. In to upra- 
vičeno. 


Gunstar Heroes 

1993; mega drive, game gear, X360, 
PS3, wii; Joker 193, brez ocene 

Na Modrem in Rdečem človečku je, da 
ustavita Zlobneža. Nagrade za zgodbo ta 
prva Treasurjeva igra ni dobila, za akcijo 
pač. Med tekom v desno sovražnike stre- 
ljamo in tepemo, prav pridejo skakalne 
spretnosti. Vsak odmev dolgčasa prežene- 
ta šefovje in mnoštvo prijemov, od driča- 
nja v vagončkih do metanja kocke. 


Guardian Heroes 

1996; saturn; brez opisa 

Kot je za Treasure navada, so sistem v 
GH povzeli po hodi-v-desno pretepači- 
nah, a mu dodali mnogo - več likov z ra- 
zličnimi orožji, nelinearno cepljenje poti 
in frpjsko nadgrajevanje. Borilni sistem 
je istočasno dostopen in globok, 2D-gra- 
fika še danes lepa, sovražniki pa nena- 
vadno prefrigani. Legenda. 


%$ esa 
da zkie] 
zao mani ič 


ii zim 


Radiant Silvergun 

1998; saturn; brez opisa 

Z iger v slogu Contre so Treasure preklo- 
pili na vsemirske šuterje in njihov prvi je 
morebiti najelitnejši predstavnik svoje 
zvrsti. Tu ni nadgrajevanja orožij, marveč 
imaš vseh sedem na voljo od začetka, 
nakar jih premišljeno uporabljaš glede na 
situacijo. Izšel je le na Japonskem in ga 
na Ebayu tržijo za stotaka. 


ubuuciio leni! ti Pp5S STRBT BUTTON 
ma ineosj 


lkaruga 

2001; dreamcast, gamecube, X360; 
Joker 117, 86, in Joker 186 

Izvrstna top-down streljanka, ki jo upora- 
bljamo kot sinonim za norost Japoncev. 
Biti moraš namreč res prifuknjen, da pri- 
deš skozi vse nivoje in narediš odličen 
rezultat z menjavanjem barv v dežju kro- 
gel (glej osnovni tekst) ter streljanjem ni- 
zov capinov iste barve — chainingom, kar 
je lkaruga povzela po Silvergunu. 


- no za 
T 


Gradius V 

2004; playstation 2; Joker 135, 88 
Serija Gradius ni Treasurjeva, a so razvili 
njen peti del. Zunanjost je že malo pogri- 
zljal zob časa in inovativnosti je malo, to- 
da dizajn ostaja genialen. Klasični sistem 
nadgrajevanja ladjice v Gradiusu so ure- 
dili tako, da domala vsako nudi samos- 
vojo izkušnjo, medtem ko so valovi so- 
vragov urejeni bleščeče. 


pI a eri 


<a A 1 Da. 
Pro: pe: Zoe 
Si Ma or ok oč 
Astro Boy: Omega Factor 
2005; GBA Joker 143, 91 
Ta prezrti dragulj na GBAju je skakalna 
streljanka, ki primeša še malo frpjke in 
raziskovalne avanturice, saj glavni lik do- 
biva kveste, čveka z ljudmi in izbira, kam 
bo šel. Povsod pa sreča klasične treasur- 
jevske elemente: odlično načrtovane bo- 
je, domišljijske sovražnike in zahtevo po 
predanosti. 


ga v J179 nismo odobrili. Tu je isti tečni vodi- 

telj, ki ima zdaj nekaj več vrstic in podporo nove 
blondinke, ter odgovarjanje na vprašanja je še vedno 
enako. To pomeni, da imate petnajst sekund časa, da 
z daljincem pritisnete na pravi odgovor. Spet se lahko 
pomerijo štirje igralci, če jih ni toliko, pa prazna me- 
sta zasede umetna pamet. Toda vprašanj je zdaj 
osem tisoč, kar je proti izvirniku s tremi tisočaki veli- 
ko. Prav tako je na voljo več kategorij, nove pitalice 
pa lahko zastonj vlačimo s spleta. Več je tudi slikov- 
nih ugank, ki pestrijo vzdušje. Nadalje lahko tvorite 
lastna vprašanja in jih pošiljate na strežnik, tako kot v 
Buzzu. Žal brez slik, in jih ne kontrolirajo pretirano, 
zato sem zapazil med njimi kar nekaj cvetk. 


hi! adaljevanje je v osnovi enako predhodniku, ki 


Tovrstne igre so najbolj uživantske, če se ljude- 
ki merijo v živo. Internet je izhod v sili. 


Da bi še bolj razbili monotonijo, se je obveznemu su- 
kanju kolesa sreče in bonusnim vprašanjem pridružilo 
tekmovanje za kovčke z denarjem. Prav tako je moč 
določati število krogov in težavnost vprašanj, dočim 
si za uspešnost nagrajen z novimi katedri in sezna- 
mom dosežkov, ki se vodi za vsakega igralca pose- 
bej. Če k temu dodam ceno, ki je na WiiWare ostala 
pri 1000 točkah, in dejstvo, da je bore malo odvisne- 
ga od sreče, bi bilo našteto dovolj, da bi bil s špilom 
zadovoljen. A glavnega aduta sploh še nisem omenil. 
King 2 namreč podpira spletno večigralstvo. Lahko 
se pomerite proti prijateljem, če vpišete njihove kode, 
ali se povežete z neznanci. Za vsak način in težavnost 
obstajajo lestvice. Je pa malce tečno, da moraš pri 
naključnem parjenju čakati soigralce, ki pridejo od 
bogvekod. Bolje bi bilo imeti avlo, v kateri bi se pri- 
družil že obstoječim igram. 

Gotovo bi lahko kaj postorili še bolje, toda avtorji so 
naredili dovolj, da je Kralj kvizov postal kralj kvizov 
na wiiju. Guattro 


Gameloft e wii e 10 EUR 


Scratch Ouiz 


- Move the cursor over 
the filled boxes to 
scratch the answers 


sodnih procesih. Kakor se formulacija sliši he- 

eno, je z igralnega vidika super. Liki so nezno- 
sno simpatični in zgodbe samurajsko odštekane. Se- 
rija se je pričela na GBAJu in nato z manjšimi izbolj- 
šavami migrirala na DS, kjer cveti še danes. Opis 
odličnega petega dela, kjer kraljuje božanski tožilec 
Edgeworth, smo priobčili v Jokerju 201. 


je hoenix Wright je zvezda interaktivnih animejev o 


You can also 
| presentwith 9. 


Kako tožilstvu metati v fris dokaze, kaže menda 
edina nepikslasta sličica v igri. 


Ob tej priložnosti ni slaba zamisel, da prejšnje špile 
kot kake mesečne epizodnice poizdajo za wii. Zgodba 
se med njimi namreč nadaljuje in ker te igre niso pre- 
več razširjene, je podlaga za novince koristna. V sple- 
tni štacuni WiiWare so na voljo prvi trije deli, torej Ace 
Attorney, Justice for all in Trials 6 Tribulations. Cena 
ni težava, saj za 10 evrov po komadu dobiš še in še 
igranja. Večja nesreča tiči v tem, da je porte delal cvet 
lenuhov. Namesto da bi sledili zgledu Trauma Centra, 
segli po visoki ločljivosti in izkoristili wiijeve posebnos- 
ti, so z ročnih konzolic prepisali čisto vse. Tako na ve- 
likem zaslonu buljiš v pikslaste diapozitive, ob čemer 
si zrkla režejo žile. Da je žalitev še hujša, sličice ne se- 
gajo do robov, temveč mežikajo iz grdega okvirja. 

Razočaranja ob češki podobi še ni konec, saj je izved- 
ba tudi drugače pod kritiko. Zakaj pri pregledovanju 
prizorišč ne moreš kazati z daljincem, bi vedel samo 
Gumshoe. Namesto tega si kazalček prisiljen premi- 
kati s križcem, ki niti z mrdljajem ne nakaže, kje bi se 
utegnilo skrivati kaj pomembnega. Dvogovori ostaja- 
jo nekajvrstični in listanje besedne solate je nepotreb- 
na muka. Glede kontrol sta edini večji razliki glede na 
dlančno drkalico v tem, da med zaslišanji ne kričiš v 
mikrofon ter da dokaze kažeš s polsmiselnimi zamahi 
daljinca. In kot da zanič grafika ter nadzor nista do- 
volj, stori korak nazaj tudi vsebina. Izvirna igra je ime- 


Praskanje odgovorov, pokanje balončkov in 
iskanje z lučjo v kviziranje dajejo pestrost. Prav je 
tako, ni čisto vse v znanju. 


Sodniške obravnave se izmenjavajo z vohljanji 
po krajih zločinov. Gledaš jih iz prve osebe in po 
njih drsiš s pregledovalnim merkom. 


Kul bi bilo, če bi posneli glasove in s tem likom 
dali še več globine. Sploh Edgeworthu. 


la na DSu dodaten, peti primer, ki ga je tukaj treba 
dokupiti. Neverjetno. 

Saj ne rečem, pod temi nerazumljivimi odločitvami 
tiči zdravo srce. Težava je v tem, da smo se mnogi ob 
njem že pogreli in tedanje šibkosti vzeli za nujno zlo 
prenosnosti. Na wiiju tega opravičila ni, zato je takšno 
diletantstvo res težko gledati. Navi 

Nintendo e wii e 10 EUR 


lanskega leta in verjetno najboljšo stripovsko li- 

cenčnico vseh časov. Septembra 2009 je dobila 
visokih 89 na rovaš impresivnega spoja tepežkanja, 
raziskovanja, detektivstva in solidne zgodbe, ki je 
spremljala Batmanovo ubadanje z Jokerjem v ark- 
hamski norišnici. Predvsem pa takega občutka, da si 
resnično v koži ljubega superjunaka, še nismo doži- 
veli. V Arkham Asylumu Šišmiša na trenutke nismo 
več igrali, temveč smo on postali. 


| gram torej zopet Batmana, enega najboljših špilov 


Mirno ždenje pod stropom in potem spust na tal- 
nega sovražnika je eden osrednjih čarov igre. 


Človek bi rekel, da bo to še bolj držalo za edicijo Ga- 
me of the Year, saj je njen temelj stereoskopski prikaz 
na podlagi konfekcijske tehnologije Triloviz. Za to ne 
potrebuješ 3D-televizorja ali polarizacijskih špeglov, 
kajti v šatuljici dobiš dvoje kartonskih očal z rdečo in 
modro lečo. Prav takih, kot smo jih mi priložili dvesto- 
ti cifri, da ste lahko nago babo doživeli v vsej njeni ... 
oblosti. Igro lahko poženeš tudi brez 3D-učinkov, če 
te motijo ali se ti ne zdijo dovolj impresivni. In, roko 
na srce, globinskost ni razlog za nakup. Saj je fino, da 
vmesnik, Batman in nekateri liki stopijo z zaslona. 
Vendar je učinek kozmetičen, ostrina se izgublja in 
barve so manj žive. Menim, da efekt ni vreden izgube 
kakovosti. 

Dobro, če Batmana nimaš in se ti vsebina sliši sla- 
stna, le dobodi GOTY Edition. Novo na ploščku tržijo 

Edicija GOTY ne spreminja niti zgodbe, ki je na 
nivoju enostavnih stripov in ne sega v odraslost 
novih filmov o Temnem vitezu. 


za ugodnih 45 evrov. Ako si ga že lastiš oziroma rab- 
ljenega dobiš za bakšiš, pa 3D ni bistven. Tudi zato, 
ker je igra drugače enaka kot normalna edicija. Edina 
razlika poleg stereoskopije je vključitev štirih doda- 
tnih pretepaško-skrivalnih izzivov (Crime Alley, Insa- 
ne Night, Prey in the Darkness, Villain Challenge 
Map), ki jih je treba sicer dokupiti v spletni štacuni. 
Dva od teh sta itak zastonj, za druga dva pa boš dal 
pet evrov. Odklenjeni so spočetka in jih je fino pre- 
igrati, vendar niso nič pretresljivega. Aja, pa tisti, ki 
se je odločil, da shranjeni položaji iz normalne verzije 
v GOTY ne delujejo, je idiot. Smeti 

Eidos e PS3 / X360 / PC e 45 EUR 


w 

e po končani prvi seansi z novim Metal Slugom, 
Z: je končno prilezel na Xbox Live Arcade, sem 

se počutil čudno. Par virtualnih žetonov kasneje 
se mi je pred očmi kot duh svareče preteklosti pojavi- 
lo Snetijevo bentenje nad pohlepnostjo založniških 
hiš. Zakaj? Metal Slug XX ni nič drugega kot konver- 
zija PSP-rimejka, ki je inačica dobro leto starega Me- 
tal Sluga 7 z DSa. Ta si je v Jokerju 186 priboril ne 
prav impresivno oceno 69, ampak tam je imelo vse 
skupaj še nek smisel. Zdaj ga nima več. 


Liki se tako kot v šestici znova razlikujejo po 
lastnostih. Eni imajo v varžetih več granat, drugi 
privzeto tovorijo ekstra krepelo. 


Če še niste slišali za Železnega polža, si na hitro oglej- 
mo glavne točke. Gre za čislano serijo iger teci-in- 
streljaj, kjer se kot hecen vojaček ali vojakinja v hu- 
morno risankastem 2D-svetu prebijaš skozi horde na- 
sprotnikov z rabo različnih krepel. Sovragi prihajajo v 
raznih oblikah in znajo upravljati s težko mašinerijo, 
kot so tanki in roboti. Ta je na trenutke dostopna tudi 
nam in po njej je serija dobila ime. 

Kaj iz te šablone sili v Dvojnem iksu? Zlasti pomanj- 
kanje navdiha. Gre namreč za tisto sorto površne co- 
py/pašte, ko se pri prenosu izgubi važna vsebina. Kjer 
je preminuli SNK inoviral in pravljičaril, od mrtvih 
obujeni SNK Playmore le še kopiči in reproducira. 

Ozadja so votla, dizajn stopenj in valovi sovragov pa 
tako nenavdihnjen, da se ti milo stori. Posebej če si 
vajen starih Metal Slugov. XX je sicer še vedno težek, 
kar je zaščitni znak niza. Ampak na zoprn, nefer 
način. Težave nastajajo predvsem zaradi situacije, ki 
jo špil obožuje: naenkrat nas obkroži veliko sovragov, 
ki streljajo na naš zadnji položaj. Ti pa se ogibaj v tej 
vsesplošni gužvi. Če se nam pri tem zazdi, da je bilo v 
prejšnih delih podobno, hitro ugotovimo, da se je tam 


Pričujoča stopnja je tipičen primer slabega 
dizajna. Nadzor nad robotom je precej kilav, špil 
pa kljub temu zahteva absolutno natančnost. 


okoliščinam navkljub zmeraj dalo najti vsaj en izhod 
iz zagate. Tu pa ga dostikrat ni. Sploh. Pohvaliti gre le 
šefe, ki v primerjavi z ostalo vsebino delujejo kot vi- 
har svežih prijemov in se ne izneverijo tradiciji kul za- 
ključnih bojev, značilnih za serijo. 

Zakaj je potem prenosna verzija dobila relativno viso- 
ko oceno? Ker je imela kot žepna inačica Metal Sluga 
nek namen - drugače ga na poti nisi mogel igrati. A 
ko tak špil pride v sobno ligo, se spremenijo tudi po- 
goji gledanja skozi prste. Sedem stopenj s cepljenjem 
poti, tri težavnosti, neomejeno število nadaljevanj, 
ločeni izzivi, ki dosti podaljšajo izkušnjo, sodelovalno 
igranje za dva na eni konzoli ali po spletu (tega izvir- 
nik za DS ni imel) in spletne lestvice so zgolj lepo zve- 
neče tehnikalije, ki ne zakrijejo dejstva, da je tole izve- 
denko gnal pohlep. Ej, zanjo hočejo debelih petnajst 
evrov! Pustite jo pri miru in takisto na Xbox Live Arca- 
de ubodite neprimerno boljši Metal Slug 3. Misfit 
SNK Playmore e xbox 360 e 15 EUR 


w 
pil, ki ga kupiš na Xbox Live Arcade, je predela- 
S va avtomata izpred štirinajstih let. Kljub triraz- 
sežni grafiki spada med starošolske, od zgoraj 
gledane streljačine (shootemupe), kjer z izbrano ladji- 
co pokamo sovrage in švigamo med nevarnostmi. 
Nič novega, torej? Da in ne. 
Na razpolago sta dve vrsti šmajsanja: primarni ogenj 
daje standardno rešetalo oziroma laser, dočim ima 
sekundarno sledilne sposobnosti in uporablja pose- 
ben merek za zaklep tarče. S prvim lahko streljamo 


KOG06%550 
Pu 


PATER 
v. 


Čeprav začnemo nad urbanim okolišem, akcija 
doživi vrhunec v vesolju. Le kje drugje? 


samo na nasprotnike, ki so v isti 'ravnini' kot mi, 
medtem ko z drugim dosežemo vse. Dogajanje na- 
mreč ni omejeno na eno plast, saj so nebodijihtreba 
na vseh koncih: pred nami, za nami, pod nami ... Šele 
z uporabo lock-ona jih obdržimo pod nadzorom. 
Dobro odmerjeno uletavanje neprijateljev gre z roko v 
roki s prefinjenostjo točkovalnega sistema, špil pa je 
dokaj zafrknjen že na najlažji težavnosti od osmih (!), 
a pri tem ostaja pravičen. Na koncu vsake stopnje 
čaka borba z obveznim šefom, ki ti zna dvigniti pri- 
tisk. Dolžina igranja je takenako primerna zvrsti, se 
pravi pol urice do zaključnih napisov. Je treba pouda- 
riti, da se hec skriva v vnovičnih skozihodih, študira- 
nju vzorcev in točkovnih rekordih? 

Žalosti pa cenenost ostalega. Že res, da je igra os- 
vežena z novimi teksturami in bolj dodelanimi ozadji 
ter da dobimo modus extra. Tu se spremenijo barvna 
paleta, valovi sovragov in nabor šefov. V bistvu gre za 
izpopolnjeno inačico, podobno kot to počne Cave s 
svojimi verzijami Black Label. Kar je dobro. A razen 
spletnih lestvic in dosežkov ne najdemo ničesar, 
česar bi ne imela že prastara domača verzija za play- 
station 1. Prav tako manjka sodelovalni način za dva 
po spletu, saj je prisotno le tovrstno udejstvovanje za 
enim xboxom, cena je kar malo visoka in špil je v 
končni fazi vseeno star. Kar je slabo. 


Škoda, da je Taito sforsiral širokozaslonski 
prikaz in pri tem samo raztegnil sliko 4 : 3. 


Toda nakup Raystorma HD vseeno ni brca v temo. Ig- 
ralnost je solidna in novi izgled ni od muh. Za ljubite- 
lje šuterjev bo tole pravšnja zabava, čeprav nebistve- 
na. Misfit 


Taito e xbox 360 e 15 EUR 


IZPOSOJA SJ E:; 


54%, 


Za samo 24 € 
na mesec 
neomejena 
izposoja iger 
za PS3 in 
Xbox360, 


brez dodatnih 
stroškov 


DRKAMOŽ 


POKEMON HEART- 
GOLD / SOULSILVER 


avedam se, da niz lahkotnih frpjk 
der temelji na dolgoletnem in 

množicam privlačnem izročilu, ki 
veli zlasti eno. Skozi mnoge bitke zbrati 
številne cortkane žepne pošastke (poc- 
ket monster - pokemon) in z vlaganjem 
izkušenj iz bojevanja podpreti njihov raz- 
voj. Tako si naposled lastiš do neke me- 
re samosvoj živalski vrt bitij, ki kljub 
istim imenom niso enaka prijateljevim, 
ker so evolvirala v skladu s tvojim po- 
četjem. Vse to mi je kristalno jasno, ta- 
ko kot dejstvo, da otrokom in mlajšim 
najstnikom strašno dogaja zbirateljska 
plat. Mantro 'Gotta catch 'em all!' števil- 
ni vzamejo zelo resno, nakar cele dneve 
lazijo po visoki travi, lovijo monstrumči- 
če in jih digitalno izmenjavajo s prija- 
teljčki. 
Tudi mene je pokemanija že zgrabila. 
Če prav pomnim, zelo kmalu po lansi- 
ranju v ZDA in Evropi malo pred prelo- 
mom tisočletja. A me je tudi izpustila, 
ko sem dobro premislil o tem, kaj poč- 
nem, in ugotovil žalostno dejstvo. Nam- 


hodi 
24) MENU 


O Večigralstvo in izmenjava pošastkov 
sta skozi hi-tech odskočišče mogoča 
tako po lokalnem wi-fiju kot po spletu. 


P Vsebina ni docela enaka kot v izvir- 
nem Goldu/Silverju. Dodane so igri- 
ce, ki obsegajo norenje proti cilju ... 


reč to, da so igre Pokemon huda srkala 
časa, ki te vse preveč zaposlujejo z eno- 
ličnimi, lahkimi poteznimi bitkami, v 
katere ni treba vložili ničesar razen izbi- 
ranja samoumevnih menijskih opcij. 
Dokler nimaš pravega življenja z odgo- 
vornostmi, ko ti čas še ni dragocen in si 
lahko privoščiš, da vržeš cele popol- 
dneve vnemar, gre. Potem pa tovrsten 
grind okuži nesmiselnost. Recimo tega- 
le v Pokemon HeartGold in SoulSilver. 

Ne rečem, osnova je simpatična. Si de- 
setletni lovec na pošastke v pravljični 
otroški deželi, ki jo v slogu 16-bitniških 
frpjk gledaš od zgoraj. Začneš v vasici, 
polni hecnih ljudi, nakar se odpraviš na 
širni kvest, na katerem te čaka niz iz- 
vežbanih pokemonskih trenerjev. Če jih 
želiš premagati, si moraš omisliti kupek 
pošastkov in jih izuriti po svojih željah. 
Vseh je 493, kar pomeni, da boš zadevo 
z zbirateljskega stališča končal, ko boš 
romal v penzijo. A recimo, da nisi nori 
kolektor, marveč pretežno normalen ig- 
ralec, ki malo že zbira, povečini pa ga 
zanimata raziskovanje in bojevanje. Pr- 
vo je čisto simpatično, saj se dežela 
kmalu razpre. Dasi je zgodba tenka, 
uživaš v številnih humornih dialogih z 
nenavadnimi osebami v vaseh in divjini. 


Če obvladaš angleščino, seveda. Takis- 
to so kul številne mini igre, stranski 
kvesti in nalinijsko menjavanje poke- 
monov ter bojevanje z ruljo z vsega sve- 
ta po wi-fiju. Za manj kritične stare lju- 
bitelje zna biti privlačno dejstvo, da sta 
HeartGold in SoulSilver, ki se sicer ra- 
zlikujeta le po kakih šestnajstih mon- 
strumčkih, rimejka Pokemonov Gold in 
Silver z game boya color iz leta 2000. Z 
boljšo grafiko in dobrotami, kot so 
omenjene mini igre in hardverska na- 
pravica po imenu pokewalker. V okro- 
glo zadevico, ki jo dobiš v škatli z igro, 
naložiš poljubnega pokemončka, nakar 
s hojo nabiraš izkušnje zanj. Malo afna- 
sto glede na to, da gre hitreje s tepe- 
žem, vzdušno pa je. 

Druga ključna draž HeartGolda in Soul- 
Silverja je boj, in tu vidim ključni prob- 
lem. Po eni strani so potezne bitke fine. 
Na eni strani ločenega zaslončka se 
znajde ena od tvojih beštijic in jame na 
podlagi ukazov iz menijev tepsti sovraž- 
nika na drugi strani, se pred njim brani- 
ti, uporabljati robo iz nahrbtnika in tako 
dalje. Bistvo je v natezanju papir - škar- 
je - kamen, kjer so določeni pokemoni 
močni proti drugim tako po naravnih 
danostih kot veščinah, ki jih uporabiš. 


6 ... in besno obmetavanje s snež- 
nimi kepami. Deset jih je in zvečine 
jih nadzoruješ z DSovim perescem. 


60 Pokewalker je okrogla ploščica ve- 
likosti manjše rolice selotejpa, ki spo- 
mni na dreamcastov VMU. Beleži tres- 
ljaje in pokemonom daje izkušnje. 


Teh ni neskončno, saj se moraš pri 
evolviranju pokemona odločiti, katero 
staro sposobnost boš zavrgel na račun 
nove. Če sploh kako. Tudi kaka eno- 
stavnejša miselna uganka ti prekriža 
pot. Ne kritiziram niti splošne globine, 
saj sčasoma postane kar impresivna, 
sploh v šefovskih srečanjih. Capini s sa- 
bo tovorijo vse več pokemonov in jih 
menjavajo sredi fajta, na kar si se pri- 
moran odzivati. In obratno. Umetna pa- 
met ni ravno vrhunska, ni pa lesena, da 
bi jo kar tako okrog prinašal. 

Večja težava je v postopku, da prideš 
do teh kul obračunov, saj te med njimi 
čaka na stotine duhamornih, skorajda 
tlačansko enoličnih srečanj s sovražniki. 
Nanje naletavaš naključno, saj v retro 
maniri niso vidni na zaslonu. Deset ko- 
rakov, fajt, deset korakov, fajt, deset ko- 
rakov, fajt. V njem pa attack, attack, at- 
tack, zmaga. In tako petdesetkrat in 
več, dokler ne pride nekdo, kjer moraš 
uporabiti še nekaj drugega. Špil traja na 
desetine ur, a večina teh je dolgočasnih, 
za nameček pa v primerjavi z novejšimi 
deli serije Pokemon ne najbolj napred- 
nih, saj sta HeartGold in SoulSilver hval- 
nici retro nostalgiji. gral sem na sekre- 
tu, za mizo, na kavču, na klopci, v avtu 
in spet na sekretu, toda le redkokdaj s 
polno pozornostjo in več kot s polovico 
očes. Najbrž bi moral biti mlajši, da se 
ne bi sekiral ob takem odtekanju časa. 
Ali se preseliti v 1998. 70 Sneti 
Nintendo e DS 


Obvladam finance, uresničujem svoje želje! 


Oglasno sporočilo 


Si želiš nov računalnik, računalniško igrico, mobitel ali Ipod? Razmišljaš o izletu 
v tujino ali počitnicah ob morju? Ali si želiš zgolj samostojno odločati o svojem 
denarju? Vse to si lahko privoščiš s paketom SKUL Nove KBM, ki ti omogoča, da 
samostojno odločaš o svojem denarju, prihraniš in uresničuješ svoje želje. 


Šolska leta so vsekakor najbolj zabavna in brezskrbna leta. Hkrati pa se šola ful 
splača, saj ti omogoča začetek tvoje neodvisnosti. Samostojno uresničevanje 
tvojih želja je sedaj možno s paketom SKUL, s katerim ti Nova KBM brezplačno 
odpre in vodi osebni račun, na katerega lahko nalagaš svojo žepnino in rado- 
darne prispevke babic in dedkov. Večjo samostojnost pridobiš tudi z brezplačno 


plačilno kartico Activa Maestro in izdajo Monete za plačevanje z mobilnikom. 
Na popotovanju po Sloveniji in državah evroobmočja boš lahko gotovino na 
bankomatih dvigoval brez provizije, pregled nad porabo sredstev pa boš imel 
preko vpoglednega dela spletne banke Bank2Net. 


To pa še ni vse! S paketom SKUL lahko skleneš depozit nad 6 mesecev z višjo 
obrestno mero od redne ponudbe in letno turistično zavarovanje za samo 


24 EUR. 


Če pa prepričaš tudi svoje frende, da postanejo komitenti Nove KBM, ti banka na 
račun nakaže 10 EUR za enega novega komitenta, za dva ali več pa kar 20 EUR. 


Vsem športnim navdušencem pa je do 15. julija 2010 na voljo navijaški paket Skul Nove KBM. 


Ob sklenitvi prejmeš komplet za prave navijače, sodeluješ pa lahko tudi v nagradni igri in z malo sreče 
odpotuješ v Barcelono na legendarni El Clasico - največji evropski nogometni spektakel! 

ščini ima dobrosrčni demon Fre- 

ek. Življenje v peklu mu ni pogo- 
du, zato stalno sanjari o nebesih in 
druženju z dobrimi fanti tam zgoraj. Ne- 
kega dne ob pospravljanju ropotarnice 
naleti na sveti trizob, ki si ga prisvoji in 
se odloči rešiti spon podzemlja. 


G lavno vlogo v tej miselni platform- 


Hudiček v sobanah naleti na oltarje v lastni podo- 
bi, ki delujejo kot nadaljevalne točke. Če umreš, te 
Freekscape obudi ob zadnjem obiskanem. 


Končanje misije odklene še hitrostni skozihod 
(speedrun). Možno je doseči hiter in 'ireekast' čas, a 
sta oba bolj nedosegljiva. Sploh slednji je smeh. 


Pot ga vodi skozi petnajst soban, razpo- 
rejenih po zemljevidu v stilu Super Ma- 
ria 3. Akcijo spremljamo v pogledu od 
strani in ker je prikupni zlodej dobrega 
srca, je občutljiv na lavo ter padce s 
ploščadi. Poleg klasičnega skoka mu je 
v veliko pomoč trizob, s katerim nabo- 
de prebivalce in tako uporabi njihovo 
posebno moč, s čimer spomni na Kirby 
Super Star Ultra. Če nabode želvo, se 
trizob spremeni v skakalno palico. V 
primeru, da nabode pujsa, lahko z njim 
razbija kamnita vrata. Ko Freek žival 
odloži, je razhudena in podvoji moč la- 
stne sposobnosti. Tako lahko z želvo 
čez zaslon. Kasneje spoznaš vedno več 
čudežnih prebivalcev in možnosti, kako 
jih uporabiti. Pravilna raba beštij na tleh 
ali na trizobu je ključna za premagova- 
nje preprek in napredovanje. Težavnost 
zagonetk se viša, medtem ko so skriv- 
nosti v obliki dodatnih soban in fefero- 
nov ostudno težko dosegljive. Vendar 
življenja niso omejena, tako da je 
možno eksperimentirati, dokler ti živci 
pustijo. 

Kljub luštni in barviti grafiki, ki sovrage 
in okolico navzlic stranskemu pogledu 


naizust 2010 


izrisuje v treh dimenzijah, pa igra ni naj- 
bolj prijazna. Nivoji so zaviti in imajo 
globino, tako da lahko Freeka sem ter 
tja pošlješ v ospredje ali ozadje, podob- 
no kot v LittleBigPlanetu. Kombinacija 
globine in nerodne kamere botruje čud- 
nim padcem. Sploh je to očitno, ko 
kupčkaš sovrage za most, ki se lahko 
podre ravno takrat, ko pod sabo nimaš 
trde podlage v eni od perspektiv. Od 
LBP je Freekscape na žalost podedoval 
tudi nenatančne skoke. Ker ni občutka 
teže in s tem natančnih mikro poprav- 
kov, znajo biti doskoki po- 
gosto domena sreče. 
Motorični izziv gre zato 
dodobra na rovaš proble- 
matičnega nadzora. Je pa 
res, da to le ni tako utru- 
jajoče, saj je špil na sploš- 
no kar zabaven, poleg 
skakanja nudi vznemirje- 
nje sivim celicam in je 
naphan s humorjem. Po- 
vrhu ga v Playstation Sto- 
ru, kjer sodi med Minije, 
kupiš za pet evrov, kar ni 
veliko, in ga poganjaš ta- 
ko na PSPju kot PS3. 
Raveer 


Creat e PSP / PS3 


o napovedih sodeč 
P: Infinite Space de- 

loval kot epska ve- 
soljska opera, slična Mass 
Effectu, prirejena azijske- 
mu okusu in zapakirana v 
lično obliko za DS. Poleg tega poskuša 
biti še interaktivni roman, japonsko 
igranje domišljijskih vlog in za dobro 
merico še kanček strategije. Na prvem 
mestu je štorija o fantiču Yuriju, ki si ne- 
znansko želi pobegniti z rodnega plane- 
ta, a poleti so prepovedani. No, fante s 
pomočjo prsate vesoljske kavbojke 
vseeno odleti v brezmejno črnino, s sa- 
bo pa vzame le dragoceno kocko. Po- 
beg ne ostane neopažen in planetarni 
šerif ga postavi pred ultimat: vrni se, si- 
cer ti razdevičimo sestro! (Saj ne.) Jure 
uvidi, da ni druge poti, kot si omisliti 
bojno plovilo in pravico doseči z laserji. 
Pred njim je vendar vse vesolje! 
Ustrezno močna zgodbovna podlaga je 
predstavljena skozi animirane sekvence 
in kup dialogov ter tako precej sorodna 
podajanju štorij o določenem odvetni- 
ku. Besedila je ogromno in vsak lik, ki ti 
prekriža pot, ima kaj povedati. Ali pa ti 
celo zada nalogo, s katero prislužiš ce- 
kin. Tako letaš od planeta do planeta 
ter od sistema do sistema po zvezdni 
karti, iščeš osebe, ki ti kveste dajejo, so 
njihov cilj ali bi se radi priključili tvoji 
posadki, vmes pa na ključnih točkah 
tepeš šefe. 


Med frčanjem po uveljavljenih medpla- 
netarnih poteh te naključno napadajo 
sovražne ladje, katerih premagovanje 
prinaša izkustvene točke, slavo in de- 
nar. Najpomembnejši je slednji, ker 
omogoča nadgradnjo modulov na ladji, 
od boljšega orožja, močnejših motorjev 
in hudejših radarjev prek stacionarja in 
prostora za posadko do skladišč. Vsak 
modul izboljša statistike plovila in daje 
prednost v boju. Prav tako lahko doku- 
piš nove ladje in jih v boj naenkrat po- 
pelješ kar devet, saj ognjene moči ni ni- 
koli preveč. Ne modulov ne raket pa si 
ni moč omisliti, če prej zanje ne kupiš 
načrtov, kar je še en izgovor za brskanje 
po vsemirju. 


Bojevanje je ena redkih plati igre, 
ki uporablja oba zaslona. Izid sprem- 
ljaš v (ponavljajočih se) 3D-animaci- 
jah. No, vsaj po barvi ščita vidiš, koli- 
ko akcijskih toč ima nasprotnik. 


Že pokemonasto nakupovanje in op- 
remljanje prevoznih sredstev bi lahko 
bilo samostojna igra. Morda ravno zato 
najkrajšo v zmesi potegne bojevanje. V 
boju se ladji polni akcijska črta, ki sprva 
omogoča tri dejanja: izmik, običajen 
napad in salvo. Normalen napad pobe- 
re dve tretjini črte in skoraj vedno zade- 
ne. Salva vzame celo črto in je močnej- 
ša, a se ji je moč izmakniti, kar pokuri 
tretjino akcijske zaloge. Da se špil ne bi 
prelevil v enostavno igro škarij, papirja 
in kamna, imaš možnost, da se naspro- 
tnim plovilom približaš in jih tako spra- 
viš v domet vseh orožij, s čimer pa se 
seveda ogroziš tudi sam, ali zbežiš na 
varno razdaljo in si tam obnoviš akcij- 
ske točke. Na hitrost njihovega obnav- 
ljanja med drugim vpliva utrujenost po- 
sadke in če te nepridiprav zaloti sredi 
dolgega poleta, v boju skorajda nimaš 
šans. Ko se malo nabildaš, se ti odprejo 
nove napadalne opcije, recimo izkrca- 
nje na nasprotno plovilo, čemur sledi 
neakcijski boj mož na moža, ali pošilja- 
nje hitrih lovcev iz nedrij rušilcev. 

Tepež se sliši pester, a v praksi se izka- 
že, da ni bistvena taktika, marveč po- 
carsko ugibanje, kaj bo naredil nasprot- 


nik, in raba vsaj enega preizkušenega 
recepta. Pot do zmage je običajno taka, 
da ostaneš na varni razdalji, dokler se 
črta ne napolni, nakar z vklopljenim iz- 
mikanjem planeš proti nasprotniku. Po- 
tem ga zasuješ s salvo, preden se mu 
energija obnovi, in znova je čas za 
umik. Stoodstotna ta metoda ni, a je za- 
nesljiva na dolgi rok. Zato se spopadov 
kmalu naveličaš, vendar se moraš red- 
no boriti za priliv izkušenj in cekina. 
Podobno nerodno se godi človečkom, 
ki se pridružijo posadki. Vsakemu lahko 
določiš mesto v posadki glede na nje- 
gove statistike. Nekdo se bo obnesel 
kot navigator, drugi kot zdravnik in tre- 
tji kot topničar. Z izkušnjami pridobijo 
tudi do dve specialki, a te lahko izkori- 
stiš samo, če osebo postaviš na položaj 
kapitana ene do ladij v floti. Sistem je 
sicer zamišljen pametno, a se razvije 
šele pozno v igri, ko imaš posadke na 
pretek. Prej itak samo polniš prosta me- 
sta na prvi ladji z vsem, kar dobiš. 
Težava Neskončnega vesolja je zlasti v 
tem, da skuša biti preveč stvari naen- 
krat, zaradi česar začne pokati po šivih. 
Kvesti recimo nimajo dnevnika in vse 
moraš držati v glavi ali si pisati na list, 
ker drugače pozabiš, kateri gostilničar ti 
je dal paket za Janeza in kam ga moraš 
odnesti. Nakar blodiš od krčme do krč- 
me in se počutiš kot tepec, ko desetič 
bereš iste odgovore na ista vprašanja. 
Še huje: včasih se zgodi, da sredi igre 
obstaneš, ker si menil, da ti je nekdo že 
trikrat povedal vse, v resnici pa v več 
dialogih iz neznanega razloga ni izrekel 
ključnega stavka. Ravno zato znajo biti 
prve ure mukotrpne. Hkrati je treba po- 
vedati, da se situacija popravi. A še kas- 
neje motivacija spet upade prav na ra- 
čun tega, da je podatkov preveč za eno 
glavo, špil se pa prav nič ne potrudi, da 
bi ti situacijo olajšal. Da je notri nebula 
Triglav, je slaba tolažba. 72 Guattro 
Sega e DS 


Ladje imajo kup statistik in vse so 
kao pomembne. Avtorjem očitno ni 
jasno, da je manj včasih bolje. Igram 
vesoljsko frpjko, ne računovodske si- 
mulacije! 


eliko, VELIKO premalo je iger, v 
V:«: bi nastopali kot negativec. 

Zadosti imamo čistunskih juna- 
kov, radi bi bili zlobni gospodarji, ki klo- 
futajo podložnike in kolinijo heroje! 
Dungeon Keeper, Evil Genius in Over- 
lord so sicer trije primeri, 
a vodnjak črnine se nato 
hitro izčrpa. Plava pa po 
njem še ena zanimiva, če- 
prav pokvečena ribica - 
What Did | Do To Deserve 
This, My Lord!? 2. Oziro- 
ma, naj bo Lord 2, ker ni- 
sem plačan od vrstice. 
Lord 2 nadaljuje koncept 
iz slično smešno imeno- 
vanega prvenca Holy In- 
vasion of Privacy Badmanl, 
ki ga v odklenljivi obliki 
dobiš na UMD-izdaji Lor- 
da. Tržijo tudi cenejšo sp- 
letno inačico za 15 evrov v Playstation 
Storu, ki Badmana nima. V vsakem pri- 
meru nastopiš kot Bog Uničenja, ki ga 
na pomoč pokliče gospodar ječe. Tega 
oblegajo dobričinske tečnobe in s tabo 
za krmilom se jih bo enkrat za vselej 
znebil. Kljub veličastnemu nazivu pa ni- 
maš domala nobenih moči. Držiš le za 
kramp, s katerim enega za drugim v 
ravnih črtah odstranjuješ kvadratno ka- 
menje, iz katerega so narejene stopnje. 
Te so povsem dvorazsežne, opazuješ jih 
iz ptičje perspektive in se začno pod tle- 
mi ter segajo daleč v Zemljine nedrji, pa 
tudi levo in desno. 


il 2006 S Sukisuki v063?40 


Kdor je njega dni igral Dungeon Keeperja, bo ve- 
sel zlobnjaškega koncepta, a razočaran nad revšejas- 
to izvedbo. Saj sam vidiš, kako špartanski je špil. 


V čem je potem finta, če prinčadi ne 
moreš kopati lukenj, je pomakati v vre- 
lo olje in je dajati na natezalnico? V 
tem, da deluješ kot nadzornik miniatur- 
nega ekosistema v temnici. Iz s kram- 
pom razbitega bloka, ki ni poraščen z 
mahovjem ali kako drugače označen, 
se ne izleže nič. V nasprotnem primeru 
pa iz označenega prileze določeno bitje. 
Najbolj običajno je sluzko, ki se množi, 
prenaša hranila na naslednje skale in 
deluje kot futer za višjo obliko življenja, 
omnome. Ti so potem hrana močnejš- 


im kreaturam, na primer mečevalskim 
kuščarjevcem, in tako dalje do zmajev. 
Vsaka beštija ima lasten nabor vzorcev 
obnašanja in razploda, v grobem pa ve- 
lja hierarhija, kjer močnejši žro šibkejše. 
Na tebi je, da kamenje odstranjuješ do- 
volj hitro ter spretno, da držiš populaci- 
jo v ravnotežju, daješ zalegi dovolj živ- 
ljenjskega prostora in ter omogočaš 
njen razvoj v višje oblike. Če teh ni, bo 
junak poklal vse na poti in gospodarja 
temnice za kačji jezik odvlekel na po- 
vršje. Fail. 


Veliko večino zaslona zasede podzemlje, medtem 
ko je zgoraj hiška, do katere po izteku časa prišiba 
heroj in vstopi v tvoje temne sobane. Mrš! 


Uspeh predvsem zahteva veliko mikro- 
upravljanja, včasih do te mere, da mejo 
med zmago in pogubo pomeni nekaj 
(ne)razbitih blokov. Časovne omejitve, 
preden vrata odpro heroji, so ostre, zato 
si stalno pod pritiskom, igranje pa zah- 
teva hitre prste in veliko premišljanja. 
Sluzkoti za učinkovito množenje in pre- 
našanje hranil na naslednje bloke reci- 
mo zahtevajo majhna območja v obliki 
črk O, T ali H, saj potujejo do zidu in se 
nato obrnejo. Druge kreature imajo spet 
svoje zakonitosti. Dobro, da se vmes 
sproščeno režiš ob posrečenem retro 
humorju, ki z zafrkancijo na račun žanra 
osmisli osembitniško po- 
dobo. Tako špil tvori osem 
področij z nelinearno na- 
nizanimi tutoriali in izzivi 
(misijami), ki jih izbiraš v 
tekstovnem meniju, ter 
kupek dodatnih izzivov. 
Če bi natanko vedel, kaj 
je treba storiti, je vse sku- 
paj opravljivo v nekaj 
urah. Vendar še zdaleč ni 
tako, zato je igralni čas 
krepko daljši. 

Žal tudi na račun nepo- 
trebnih frustracij. Lord 2 
je namreč igra z zanimivo 
zasnovo in dosti taktične globine, ki pa 
se je nalašč odločila, da bo dostopna le 
zagrizeni eliti. Učne lekcije so površne, 
saj koncept ekosistema razložijo jako 
nespretno, navodila za odprave nejas- 
na, ura morilska, omejena je celo koli- 
čina udarcev s krampom. Ponavljanja 
zaradi izteka časa in neizpolnitve vseh 
pogojev je ogromno - ej, že prva prva 
misija te poči okrog ušes ne le z enim, 
ampak dvema težko uresničljivima me- 
riloma. Ali pa se ti userje in zahtevano 
opraviš z levo roko, ker so se zvezde 


slučajno poklopile. Nič ni- 
mam proti zahtevnosti, a 
menim, da bi bil Lord 2 
dosti odličnejši z večjo ra- 
zumljivostjo in normalno 
težavnostno krivuljo, ki se 
ne bi začela v stratosferi. 
Zlasti pa z boljšimi nagra- 
dami za trud, bolj razgiba- 
nimi misijami, več vsebi- 
ne in multiplayerjem, ki 
docela manjka. Tudi v 
primerjavi s predhodnico 
ni bistvenih novosti. 

Igra je tako kvečjemu niš- 
na kurioziteta za vztrajno hardcore ob- 
činstvo, ki se bo mukotrpno prebilo čez 
nešteto ovir le zato, da bi lahko v neki 
igri končno postalo negativec. Razu- 
mem željo po tem, a spet ne za vsako 
ceno. Sneti 


Nippon-lchi e PSP 


strani gledana 2D-ploščadna igra, 

kjer v vlogi arogantnega vampirja 
Duka skačeš zgolj v višino. Frajerju je 
namreč nekdo vdrl v ječo in mu sunil 
princeso. Po njegovem so to zakrivili 
pošastki in čeprav nima dokazov, se jih 
vseeno loti. 
Pot ga vodi skozi izvirno oblikovanih pet 
brlogov, kjer se spoprime s pridaniči, ki 
tam prebivajo. Po komič- 
nem uvodu začne veli- 
kanska pošast bežati pro- 
ti vrhu sobane in na tebi 
je, da jo pred ciljem trikrat 
zadeneš z dvojnim sko- 
kom. Krvoses poleg sled- 
njega in navadnega obvla- 
da še odriv od zidu, vse 
pa je treba spretno, hitro 
in strateško uporabiti za 
napredovanje. Srž meha- 
nike leži v višanju kombi- 
nacije, ki veleva, da ne 
smeš dvakrat pristati na 
isti ploščadi. Višja kot je 
vrednost kombinacije, hit- 
rejši si in bolj jo bo sovrag 
nasrkal. Če jo prekineš, 
še ni vse izgubljeno, le do- 
volj hitro moraš priti do 
spodobne cifre, da je so- 
vrag ne popiha predaleč. 
Seveda si z višjo cifro na 
koncu deležen večjega 
števila točk in žlahtnejše K 
trofeje, v primeru osvojit- 
ve petih zlatih kipcev pa 
se odklene šesta, visoka 
sobana z najbolj pravim 
šefom. 
Če si dovolj spreten in nisi 


Z: kul imenom se skriva izvirna od 

Pošastki poleg bega obvladajo posebne veščine, 
ki jih pridoma izkoristijo, če se jim preveč približaš. 
Tale zna skakati od leve proti desni. 


obseden z rezultati, lahko kampanjo 
končaš v četrt ure. Ako ti povprečnost 
ni dovolj in želiš špil nadvladati, pa se 
čas eksponentno raztegne. Špil te na- 
mreč zasvoji in ga ne moreš odložiti, 
dokler ne nabiješ kombinacije do vrha 
in maksimalno ponižaš slehernega so- 
vraga. Obsesija gre lahko tako daleč, 
da se moraš dotakniti vsakega kamna. 
Poleg sobane s trofejami in slikanice, ki 
ju polniš s perfektnimi mimohodi, je na 
voljo še lov na rekord. Tu moraš v kar 
osemnajstih scenarijih pred ugonobitvi- 
jo sovraga doseči še določeno število 
točk. 

Monsters so lepo dodelani, sploh za na- 
slov iz serije Minis, ki v Playstation Sto- 
ru stane bore štiri evre in ga lahko po- 
ganjaš na PSPju in PS3. Predstavitev, ki 
obsega flashevsko stripovsko podobo 
in klasično glasbo, prekaša marsikateri 
večji naslov, dogajanje pa pestri simpa- 
tičen humor, ki se dela norca iz klišejev. 
Pogoj je seveda, da nisi motorično in 
smešniško prikrajšan. 85 Raveer 


Mediatonic e PSP / PS3 


Dvojni skok, ki edini poškoduje sovraga, te pri 
udarcu praviloma divje odbije. Načrtovanje odriva, 
da boš imel kar največ možnosti za varen doskok, 
zahteva kar nekaj naporne in natančne vadbe. 


s 
vo 


(OH CRAP. IT'S.THE DUKE) —— 


Da so Monsters izpiljen in vsebinsko naphan na- 
slov, priča tudi fakt, da zasedejo sto megabajtov, kar 
je zgornja meja za špile iz družine Minis. So prva in 
doslej edina igra, ki ji je to uspelo. 


junij 2010 


GHAOS RINGS 

eprav sta iphone in ipod touch 
C preplavljena z enostavnimi špiliči 

za drobiž, se krepi tudi vrednejša 
ponudba. Sguare Enix je 
nanju pripeljal frpjko po 
zgledu Final Fantasyja, za 
katero računa dobrih deset 
evrov. Zgodba in liki so po- 
vsem novi. Štirje pari se 
znajdejo v areni, kjer se mo- 
rajo na življenje in smrt bo- 
riti med seboj ter s pošast- 
mi, nagrada za zmagovalca 
pa je večna mladost. Prizo- 
rišča so tridimenzionalna in 
oči roseče lepa, od pomlad- 
nega gozda do gora, ognje- 
ne zemlje, razsute knjižnice 
in opustelega mesta. Vtis 
naredijo tudi mutantske kreature: leteče 
mante, velikanski krokodili, gorile, vol- 
cje, strupeni pajki in padli angeli. Šefi 
so še za razred mogočnejši in te znajo 
nemilo zbrcati. 


. You don't know what your priest really was. 
He pretended to take in war orphans out of kindness, 


then turned around and sold them as slaves. 


6 Pari so prisiljeni sodelovati, a to še ne pomeni, 
da se razumejo. Escher in Musiea se recimo ne. 


Ko raziskuješ deželo, so srečanja z ne- 
vidnimi sovražniki naključna, podobno 
kot pri Pokemonih. Ni pa to tečno, saj je 
moč obračune izklopiti. Boj je potezni. 
Ker nadzoruješ dva lika, imaš na izbiro 
skupinski ali posamični napad. Prvi na- 
redi več škode, a vojščaka bolj izposta- 
vi, saj tudi batine dobivata skupaj. Soli- 
ranje je šibkejše, vendar nudi več fleksi- 
bilnosti. Čarodej lahko med akcijo kole- 
ga zdravi, ga okrepi in podobno. V vse 
to je vpet sistem kamen-papir-škarje, 
kjer si zavdajajo naravni elementi: pla- 
men, veter ter voda. Se pa začno pristo- 
pi na dolgi rok pona- 
vljati, medtem ko za- 
obvladanje vseh fines 
domišljenega borilne- 
ga sistema ni zares 
nujno. 

S premagovanjem zve- 
rin dobivaš njihove ge- 
ne oziroma čarobne 
sposobnosti, ki si jih 
oprtaš podobno kot op- 
remo. Slednjo kupuješ 
in prodajaš pri trgovcu 
v osrednji avli arene. 
Pred vstopom na bojiš- 
če lahko določiš stop- 

njo sovragov in s tem težavnost. Višja 
kajpak prinaša več izkušenjskih pik in 
bogatejšo boro bonusov, skritih v skri- 
njah. Da vse ni en sam tepež, ima vsa- 
ko od prizorišč nekaj sob z ugankami. 
Gre za logičnice s premikanjem blokov, 


60 Med tekanjem naokoli vidiš le en lik. Zborovanja 
na sliki so rezervirana za zgodbovne sekvence. 


aktivacijo stikal, prižiganjem bakel in 
podobnim. Reševanje je neobhodno za 
pridobitev artefaktov, ki odpirajo pot 
naprej, recimo znižajo ognjeno zaveso. 
Odrezavi Escher in nežna Musiea sta 
prvi par, s katerima se po- 
daš borit. Da njuno zgodbo 
pripelješ do konca, traja 
okrog pet ur. Potem se lah- 
ko na isto pot odpraviš še z 
ostalimi tremi pari in s tem 
odkrivaš nove plasti zgod- 
be. Kot je pri japonskih 
frpjkah v navadi, se slednja 
odvija skozi dvogovore, ki 
gradijo ozadje in medseboj- 
ne odnose. Dobro je, da 
čvek ni predolgovezen. Ker 
z vsakim od štirih parov do- 
biš nov pogled na dogaja- 
nje, špil kljub ponavljanju 
kar vleče. Nasploh so Prstani kaosa ze- 
lo dobro prilagojeni žepnemu igranju. 
Potezni boji ne zahtevajo prstne spret- 
nosti, kar reši iphonove težave z na- 
tančnostjo. Shranjevanje je mogoče ka- 
darkoli in omogoča priložnostno igranje 
po grižljajih. Če zmoreš, saj se mimo- 
grede zamotiš za celo uro. Igra je dovolj 
dostopna za neizkušene, a hkrati deluje 
robustno in bo pritegnila tudi veterane. 
Vse, od zanosne glasbe do navdihnjenih 
prizorišč, namreč oznanja, da je vse 
prej kot nedeljska. 85 Navi 

Sguare Enix e iphone / ipod touch 

6 vojščaka opremiš z orožjem, verižno srajco in dragu- 
ljem, ki veča srečo ter obrambo. Rane celi čokolada. 


» Način ogleda v živo (Live View) 
» Snemanje video posnetkov 
v visoki ločljivosti (HD) 


D5000....«: 


DRKAMOŽ 


Akcijska cena € 699.- 


D700 


4 24-70 


» FX-senzor z 12,1 
milijona slikovnih točk 

» Ogled v živo (Live View) s samodejnim 
ostrenjem 

» 51-točkovni sistem samodejnega ostrenja 


set Z 


COOLPIX P100 


» 26 kratni optični zoom 
» Ločljivost 10,3 milijona točk 


» Polna 1080p visoka — 
ločljivost HD d k 
snemanja filma nij 

Akcijska cena € 349,- 
Objektiv AF-S 


Nikkor 16-35 mm 
f/4G EDVR 
» Širokokotni zoom objektiv 
» Nanokristalna prevleka 


Cena € 1.199.- 


Objektiv AF Nikkor 
50 mm f/1.8 D 


» Kompakten dostopen objektiv 


» Izjemen nadzor globinske ostrine 


€ 149.- 


Akcijska cena 


4 System 
N Partner Pro 


4 System 
M Partner 


D300s 


- 18-105 VR 
» 12,3 milijona točk 


» snemanje HD video 
posnetkov 


» 51-točkovni sistem samodejnega ostrenja 


Objektiv AF-S 
Nikkor 70-300mm 
f/4.5-5.6 GVR 
» Tihi pogon SWM (Silent Wave Motor) 
» Funkcija notranjega ostrenja IF 
» Tehnologija VR za preprečevanje zameglitve 


nesanom € 549 


[ pesnscen € 679.-] [ pesnscen € 679.-] 


so 


Objektiv AF-S Nikkor 
70-200 mm 
f/2.8GEDVRIH 


» Vrhunski telefoto zoom objektiv 
» Nanokristalna prevleka 


Mjskacens € 2,099,- 


Objektiv AF Nikkor 
85 mm f/1.8 D 


» Lahek in kompakten objektiv 


» Idealen za fotografiranje portretov 


€ 399.- 


Akcijska cena 

.. vdružbi Nine Pušlar 


V soboto, 19. junija, ob 20. uri v zabaviščnem centru Arena. 


Več informacij na: www.arena.si 

Naročnik oglasa: Kolosej d.o.o. 

Lego navdušenci se delijo v več sort. Eni vse povr- 
šine prepredejo z železniškimi tiri, drugi so strojniki in 
častijo zobnike, spet tretji še niso prerasli ljubezni do 
dupla. Prav posebna pasma pa so tisti, ki jih od vsega 

najbolj obsedajo strički. je ena od njih. 


ali, rumenokožni možic je ena od Lego- 
vih ikon, ki je usidrana globoko v za- 
vest otrok po letih ali srcu. Tako dolgo 
je že z nami, da se marsikdo niti ne za- 
veda, kako je bilo treba v Legovih sk- 
romnih začetkih prav vse zložiti iz osnovnih gradni- 
kov, vključno z lego ljudmi. Prvi preboj je bil, ko so v 
sedemdesetih niz gospodinjskih setov homemaker 
poselile kockave družine s smejočimi glavami in gib- 
ljivimi rokami. Te figure so bile veliko večje od mo- 
žičkov, kakršne poznamo danes. Pravi predhodniki 
slednjih pa so se pojavili leta 1974. Legu v tistem 
času ni šlo preveč dobro in je mrzlično iskal načine, 
kako se spet povzpeti v sedlo. Rešitev se je porodila 
dizajnerju Jensu Nygaardu Knudsenu. Zamislil si je 
majhno figuro (minifigure), ki bi hiškam, avto- 
mobilom, ladjicam in vlakom zares vdihnila živ- 
ljenje. Po nešteto urah rezbarjenja je nastal 
prastriček. Glavo in pokrivala je imel take kot 
moderni, le da je bil brez potiska in izraza na 
obrazu. Trup ni imel rok in gibljivih nog, zato je 
bilo za postavljanje v različne položaje potre- 
bno razdiranje. Ti lutkasti približki so vztrajali 
do leta 1978, ko so se po več kot petdesetih 
prototipih končno rodili možiclji, kakršne po- 
znamo danes. Simpatični drobtinčki so kocke 
dokončno izstrelili med zvezde. Postali so Le- 
gova živa, prisrčna maskota in še danes poose- 
bljajo vse ključne elemente teh igrač: sestavlji- 
vost, ustvarjalnost, kvaliteto, obilico detajlov, 
zbirateljstvo in tkanje zgodb. Ker škratki prav v 
tem času doživljajo trgovinsko renesanso, v 
Jokerju z veseljem širimo razgledanost o njih. 


Kompleti homemaker so ciljali na deklice, zato 
so bile figurice za igranje nujne. Tu so se prvič 
pojavile glave, ki so danes zelo iskane. 

Razcvet legende 


Stričkova osnova se je v več kot tridesetih letih zelo 
malo spremenila. Gradniki ostajajo enaki: trup z gib- 
ljivimi rokami in kleščastimi dlanmi, premične noge 
ter glava z lasmi ali pokrivalom. Največja, že na prvi 
pogled vidna razlika je sodobna pisanost potiska in 
barv. Možiclji so imeli prvih enajst let izključno gene- 
rične, nevtralne obrazke s pikčastimi očmi in oklepa- 
jastim nasmeškom. Gusarji iz 1989 so bili prvi, ki so 
imeli face bolj okrašene. Kdo se ne spomni rdečebra- 
dega kapitana s prevezo ali našobljene lolite? Pri raz- 
bojnikih so obenem debitirali specializirani udi: lesena 
noga in kljuka namesto roke. Takih elementov še da- 
nes ne vidimo prav veliko. Kasneje se je moda obraz- 


Grad s številko 375 je otvoril srednjeveško 
tematiko in je eden prvih setov 

s sodobnimi možički. Vrance in 

lipicanca si sestavil sam. 


nega okrasja razplamtela in danes je različnih ksiht- 
kov več kot 450. V sodobnih trgovinah sploh ne mo- 
reš več kupiti kompleta, v katerem bi imele figurice 
preprost starinski nasmeh. Obenem imajo mane- 
kenčki vse bolj nafrfuljeno garderobo z oblačili. Prav 
potiskanost viša ceno izdelave, saj je postopek drag 
in zelo natančen. 

Spremembe so v devetdesetih presegle kozmetiko in 
posegle globlje v možičkovo anatomijo. Leta 1990 je 
pristrašil v temi svetleči duhec s pregrinjalom, pet let 
zatem pa odlični okostnjak. Kostko je kasneje doživel 
verzijo s prenovljenimi rokami, a se je izkazala za 
manj priljubljeno. Levitve starih klasik so nasploh po- 
gost pojav. Strički so svojo pot pričeli v mestni, graj- 
ski in vesoljski tematiki, nakar je v prihodnjih deset- 
letjih prihlačalo ničkoliko ina- 
čic meščanov (sploh polica- 
jev ter gasilcev), vitezov in 
vesoljcev. Tudi rudarji ter 
podvodni možje so se rodili 
več kot enkrat, prav tako so z 
lanskim letom doživeli lifting 
kultni piratje. Nekatere serije 
po drugi strani ostajajo bolj 
ekskluzivne in neponovljive, 
recimo nindže in Indijanci s 
konca devetdesetih. Slednji 
so bili sploh prvi mali strički z 
rasno opredelitvijo in hkrati 
prvi, ki so imeli jasno zarisa- 
ne nosove. Šušlja se, da so s 
polic izginili prehitro zaradi 
obtožb o rasni nestrpnosti. 


Zgodnji človečki so bili negibljivi in brezosebni, narejeni 
iz štirih kosov. Vrh glave je bil sprva brez luknje. Cep so 
nato izvotlili, da bi bila nevarnost zadušitve manjša. 


Licenčni skok 


Kakor je Lego pri snovanju svojih tematik pokazal ve- 
liko domišljije, njegova najbolj uspešna serija koreni- 
ni v tujih, licenčnih zgodbah. 1999 je bilo leto pričet- 
ka pohoda kock s tematiko Star Wars. Prav ta je s 
svojim bogatim svetom Dancem dala svež zagon in 
postala najuspešnejša Legova serija sploh. Potrebe 
po novih barvah in elementih so rodile ničkoliko pri- 
dobitev in možiclji pri tem niso bili izvzeti. Jar Jar 
Binks je bil recimo prva figurica s posebej ulito glavo 
namesto običajne valjaste. Ekstra bučo je imel Yoda, 
ki je obenem fasal skrajšane noge. Te so kasneje po- 
stala stalnica za upodabljanje otrok. Ločena kuriozite- 
ta so bili električni možiclji, ki so ob pritisku na glavo 
prižgali lučko v žaromeču. Vojna zvezd je še danes 
eden temeljev Legove ponudbe, vmes pa so prišle tu- 
di druge licence s specifičnimi figuricami, recimo Bat- 
man, Spiderman, SpongeBob SguarePants, Perzijski 
princ, Indiana Jones in Harry Potter. Najnovejša je li- 
nija Toy Story, ki je na področju inovacij zelo močna. 
Licenčni strički so bili tudi razlog za spremembo ne- 
česa svetega: rumene barve kože. V seriji duplo so ra- 
zlične polti sicer prisotne že dolgo, pri običajnih koc- 
kah pa se je premik zgodil šele leta 2004. Tedaj je 
padla odločitev, da bodo možički po živih osebah ali 


Woody in Jessie imata podaljšane roke in noge. 
Slednje imajo na zadnji strani tri luknje namesto 
običajnih dveh. Nov je kopitljaček, pa tudi ostali li- 
ki imajo posebej oblikovane glave. 

cionalno meka za pasenje oči na 
stvaritvah. Postavljene so na prostem, 
zato so izpostavljene vremenu in smetem. Tole je model 


Legolandi so 
bogato obljud 


minhenskega% 
impozanten je 


ališča v nemškem lego parku. Še bolj 
atiion Allianz Arena, v katerem se gnete 


Košarkaši niso bili posebni le zaradi žnabljastih 
friskov. Imeli so tudi vzmetene noge in prirezane 
dlani, v katere si položil košarkaško žogo. Šport- 
nička si nato frenil in že je streljal na koš. 


igralcih upodobljeni v naravni barvi, medtem ko bodo 
drugi ostali pristno rumeni. Po filmskih setih odtihmal 
rogovilijo bledoličniki, kar figuricam po mojem mne- 
nju odvzame dobršen del čara. Kar se tiče črncev, ve- 
lja omeniti še ligo NBA. Tu so možakljevci predsta- 
vljali karikaturice resničnih košarkašev. 


Lov na kockomože 


Vsak navdušenec kmalu ugotovi, da so figurice naj- 
bolj dragocen del vsakega kompleta. Stari in redki 
primerki dosegajo konkretne cene in vojsko pisanih 
palčkov je res veselje pogledati. Izdali so jih že več 
kot 4000 in zlasti pestro je dogajanje na področju li- 
cenčnih kock. Tu prednjačita Vojna zvezd in Harry 
Potter, ki letos načrtuje vrnitev. Zbiranje stričkov je 
priljubljeno, česar se Lego zaveda. Raznolike striclje v 
komplete nalašč prilaga tako, da mora zagrizen zbira- 
lec pokupiti domala vse škatle. Prav tako je s količino 
osebic postal precej bolj ohrn. Včasih si dobil v večjih 
setih osem, deset dušic, dočim danes celo poleg žele- 
zniške postaje in letališča, kjer bi moralo mrgoleti od 
plastičnega življa, dobiš uboge tri ali štiri osamelce. 


v/kar 30.000 kockastih ljudekov. Stadion jevosvetljen tako 


kot pravi, tribune pa zaradi vdelanih lučk dajejo vtis 

Poleg manipulacije z običajnimi kompleti pa Lego 
zbiralcem streže tudi bolj zvito, saj mami z izdelki, ki 
slonijo prav na stričkih. Predlani je štartal z linijo Vin- 
tage Minifigure Collection, kjer v škatlicah s prozor- 
nim pokrovom bivajo replike priljubljenih likov iz pre- 
teklosti, od vesoljcev do Božička. Doslej je izšlo pet 
škatel s po petimi človečki. Stanejo okrog petnajst 
evrov, a so žal naprodaj le v specializiranih Legovih 
trgovinah. 

To je tudi razlog, da je sicer dobra ideja širši publiki 
ostala neznana. A letos so se zamujeno priložnost 
odločili popraviti in se v zbirateljske vode podati na 
nov način. Pridobitvi se reče Lego Minifigures, gre pa 
za niz stricev in tet, namenjenih zbiranju z elementom 
presenečenja in naključnosti. S tem se zgleduje po 
sličicah panini in kinder jajcih. Konec maja so zbira- 
teljski legovčki prispeli tudi v slovenske trgovine, kjer 
radi gnezdijo ob blagajnah. Figurice so posamično 
zapakirane v vrečke in so cenjene na poštena dva 
evra. To je evro manj od najmanjših škatlic niza im- 
puls, ki prav tako ciljajo na nenačrtovane nakupe. 
Različnih je šestnajst in aktualen nabor je raznolik, saj 
so med njimi klovn, 


ie 

so precej zapostavljene, saj so 
kar osemnajstkrat redkejše od stričkov. V tej zbi- 
rateljski škatlici je zgodovinski šopek od zdravnice 
iz leta 1980 do igralke iz 2002. 


bliskavic. Ko to krasotoyvidiš 
| 


navijačica, zombi in zeleni jager v pajkicah. Sezon bo 
več in drugih šestnajst prihaja jeseni v modri škatli: 
mišičasti surfer, oblinasta reševalka iz vode, pantomi- 
mik, antični vojak, Mehičan in afro pevec z lenonka- 
mi. Nabor je zares zanimiv in po pisanosti spominja 
na Playmobil, ki Lego glede domiselnih tematik že 
tradicionalno prekaša. V bodoče navijam za okrepitve 
na področju medicinskega osebja, recimo kirurge s 
skalpeli in zobozdravnike z ogledalci. 


Death Star je eden najbolj poseljenih kompletov in 
o njem smo že pisali. Dom nudi kar 24 možicljem, 
mnoge je najti le v tem setu. Cena je temu primer- 
na, saj denarnici odtegne 420 evrov. 


Pri vsem tem je ključno, da so strički lepo razdrti in 
niso zlepljeni, navrtani kot obeski za ključe, nama- 
gneteni ali kako drugače pohabljeni. To bi jim zbilo 
domala vso vrednost, saj je velika draž v kombinira- 
nju, sestavljanju in združljivosti z ostalo zbirko kock. 
Poleg telesnih pritiklin ima vsaka osebica še pripo- 
moček, najsi bo to trobenta, lok, laser, rolka, injekci- 
ja ali gorjača. Neredko tudi v dvojniku, če katerega iz- 
gubiš. 

V vsaki vrečki je kot v kinder jajcih listič s podobica- 
mi celotne zbirke, da lahko obkljukaš že pridobljene. 
Resnici na ljubo pa dvomim, da bo kdo to dejansko 
počel. Razlogov je več. Čeprav so vrečke navidez 
enake, je vsaka opremljena s črtno kodo, po kateri se 
da ugotoviti vsebino. S prenosnim bralnikom ali z 
aplikacijo na pametnem telefonu, kot je Red Laser na 
iphonu, je skeniranje kod otročje lahko. Bolj kmečki 
način ugotavljanja vsebine je otipavanje. Še en žebelj 
v krsti naključnosti je pakiranje. Vrečke so zložene v 
škatlah, kamor niso nametane brez reda, ampak je 
vsebina natanko določena. V vsaki kišti je prostora za 
60 žakeljčkov, od tega po tri 'izvode' vsakega od 
stričkov ter prgišče dodatnih, recimo potapljačev in 
nindž. Ker sem kot prava mahnjenka nabavila cel 


STRIČKOVO SORODSTVO 


Iz lego strička so se navdihovali številni odvrtki, ki so zaživeli v ločenih serijah. Nobeden iz stranske rod- 
bine sicer ni dosegel priljubljenosti matičnega možiclja, a bera je pestra in gotovo povezana z lepimi spo- 
mini. Takšna je nedvomno serija fabuland, ki je vzniknila leta 1980 in kasneje navdihnila tudi animiranko. 
Tu so se pasle prijazne figurice s prisrčnimi živalskimi glavami. Tri leta zatem je prvo pravo, gibljivo ose- 
bico dobila serija kock za malčke duplo. Tu so pred tem kraljevale preproste smejoče lutkice, podobne 
naprstnikom, novi strici in tete pa so bili večji in varno nerazstavljivi. Obliko so vmes osvežili, a ti jumbo 
strički vztrajajo še danes. 

Leta 1986 je življenje prodrlo v mehanski svet naprednega technica. V avtomobile in bagre so sedli veliki 
fantje s kupom sklepov, ki so bili gibljivi na čuda načinov. Na podoben način je Lego oblikoval serijo 
punčk za dekliško publiko. Leta 1994 so na zabavo prišle frkljice iz serije belville, dve leti zatem pa še bolj 
barbikaste gospodične iz niza scala. Poleg tkanih oblek so imele slednje lase. Deško občinstvo je v letu 
2002 skušal prepričati poenostavljeni Jack Stone s svojimi nekoliko večjimi fantini in deklinami, vendar 
pri tem ni bil preveč uspešen. A kakor je večina sorodne stričnjadi povečana, je zastopan tudi bonsajski 
razred. Najnovejša pridobitev so namreč mikrofigurice iz namiznih iger. Ti enodelni pritlikavčki so visoki 
komaj dva centimetra, a kljub drobnosti prekipevajo od podrobnosti. Raj za kompulzivne zbiralce. 

Poleg možičkov so sorodna kategorija specializirane legoidne živali, ki jih je bilo treba poprej sestaviti iz 
običajnih kock. Prvi kosovno ulit stričkov spremljevalec je bil konj iz leta 1984. Kasneje so sledile mnoge 
vrste, od severnih medvedov do mant, aligatorjev, zmajev, škorpijonov in opic. Če upoštevamo še dino- 
zavre in licenčne beštije v slogu grifina Zrebokluna, je različnih animalij več kot petdeset. 


karton, sem med obdukcijo ugotovila še, da je celo 
sistem zlaganja posameznih vrečk v škatlo daleč od 
naključnega. Vse navijačice so se ena ob drugi gnetle 
v desnem prekatu, vsi klovni v levem, jamski možje v 
sredinskem in podobno. Vse to izniči vznemirjenje ob 
odpiranju skrivnostnih vrečk, počasnem kupovanju 
na obroke in izmenjavi s prijatelji. Strički kot zbiratelj- 
ska linija s tem izgubijo važen del šarma, čeprav so s 
cenovnega in tematskega vidika drugače super. 


Stričkovi obeti 


Prav neverjetno je, koliko živosti premorejo ti mali ko- 
sci plastike in v kako različnih vlogah so že nastopali. 
A kakor dolgo po njej že telovadijo, strički že dolgo 
niso omejeni na snovno formo. Ko so na računalniške 


Lego Universe, brezmejno igrišče lego možičkov, 
dospe pozno poleti, stal bo 40 evrov. Prvi mesec ig- 
ranja bo zastonj, nato bo mesečna naročnina 10. 


zaslone skočile prve kocke, so jim možiclji hitro sledi- 
li. Eden prvih igralnih likov je bil Pepper Roni v igri 
Lego Island. Tudi kasneje so se minifigi izkazali kot 
odlični liki v igrah in animirankah tipa Clutch Powers. 
To jim je uspelo, ker na svojih ramencih nosijo velik 
del simpatičnosti in humorja, kamor Lego rad krmari. 
Premišljeno, saj sta to lastnosti, ki izdelke prodajata 
in kujeta v srca veliko spretneje, kot bi to zmogel 
kupček neosebnih gradnikov. Lego je s strički res za- 
del žebljico na glavico, saj so se le kocke, spojene z 
življenjem, lahko razvile v tako priljubljen, široko ra- 
zumljen in razdelan igračni fenomen. 


No, letos čaka rumenčka največji projekt doslej, saj 
bo postal zvezda prihajajoče masovščine Lego Univer- 
se. Tu bomo iz številnih gradnikov sestavili lastnega 
kockomoža, s katerim bomo v družbi ljudi z vsega 
sveta kvestali, načrtovali in skupaj gradili pisan, koc- 
kav kozmos. To bo nov korak tako za Lego kot za mo- 
žiclja samega in igre nasploh. In Lego ne bi bil Lego, 
če ne bi ob prednaročilu ponujal ekskluzivne figurice! 


Fr 


Namesto izdajalskih vrečk bi morali biti strički pakirani v identičnih embalažah. Predvsem pa bi jih moralo hiti v seriji več in z res naključno razporeditvijo. Pu- 
ritance bo zmotilo še, da so figurice v celoti izdelane na Kitajskem, tako kot tiste na obeskih za ključe. Vseeno sama nisem dobila občutka cenenosti. 

Očak slovenskega 


Navi se živo spominja trenutka, ko je v 
svoje predšolske ročice prvič dobila strip 
Mikija Mustra. Gladiator jo je v hipu očaral 
in danes se ji knjižne police šibijo pod težo 
Mustrovih knjig. V teh dneh se jim je pridru- 


žila prva iz nove zbirke. V čast ji je, da se ob 


tej priložnosti lahko pomeni s človekom, ki 


je toliko dal Sloveniji i 


iki Muster pravi, da moraš imeti v živ- 

ljenju sekiro in med, pa sekirati se ne 

smeš. Ker letos čilo praznuje 85 let, 

recept očitno kar deluje, čeprav je pri 

njem v ozadju mnogo več trdega dela 
kot srečnih naključij. Naš najuspešnejši mož črte se 
je rodil v Murski Soboti in se je že zgodaj nepovratno 
zaljubil v risane filme. Doštudiral je kiparstvo, ker je 
bilo v tistih časih še najbolj povezano z njegovo st- 
rastjo do animacije. Kot mladenič zaradi povojnih 
spon ni mogel k Disneyju čez Lužo, zato je stripov- 
sko in animacijsko kariero kot samorastnik spočel 
doma. Začenši z letom 1952 je ustvaril več kot štiri- 
deset oblačkastih dogodivščin o lisjaku Zvitorepcu, 
volku Lakotniku in želvaku Trdonji, ki so sprva izha- 
jale po delih v časopisju. Pot ga je nato vodila v Nem- 
čijo, kjer se je z gibljivimi sličicami plodno ukvarjal 
vse do leta 1990. Danes živi in dela v Ljubljani. 


n stripu. 


Še danes vse ustvarjate ročno ali si morda 
kaj pomagate z računalnikom? 

Rišem s čopičem, na papir. Stari stripi so bili še s pe- 
resom, takrat čopičev še ni bilo. Tudi barvam na ro- 
ke, tako kot se je delalo včasih. Na računalnike se pa 
nič ne spoznam. Razne knofe pritiskat, to meni ne 
leži. 


S sodobnimi tehnologijami se torej ne razu- 
mete preveč? 

Ne, jaz živim v srednjem veku. Če kaj rabim, mora 
priti vnukinja. Telefon je zadnja reč, ki jo vzamem v 
roke. Pa še ta me zjezi, ko zvoni. Najraje imam mir. 
No, saj to je bila moja napaka. Konec koncev, jaz 
sem garal kot norec, vsi drugi pa so fajn zaslužili. 
(Smeh.) Vsi drugi so, samo tisti, ki riše, ima premalo. 
Moral bi imeti v življenju enega dobrega menedžerja, 
ki bi me znal prodajati, pa bi bilo. 


Pogovor je potekal v v striparnici Buch. Gospod Muster je prijeten sogovornik, ki smo ga ob tej 
priložnosti seznanili s čari Ambroževega paberkuuma. Avtor Jokerjevega stripa, Primož Berton- 
celj, mi je v intervjuju pred leti povedal, da kot velik vpliv nase šteje ravno Mustra. 


Risani junaki prej ali slej poskačejo v raču- 
nalniške igre. So se tudi pri vaših kakšni 
razvijalci zanimali za to? 

O, seveda so poskušali. Vsako leto kakšen pride. 
(Smeh.) Ne vem, zakaj potem ni ratalo. Jaz sem re- 
kel, lahko delate, samo ne smete spremeniti. Naredi- 
te, če bo dobro, bo v redu. Eden je celo prinesel nekaj 
pokazat, ampak tisto me ni preveč navdušilo. Potem 
so pa najbrž obupali. 


Kaj pa mislite o sodobnih, računalniško na- 
rejenih izrisankah? 

Kar se risank tiče, zmeraj smatram, da so prave ri- 
sanke tiste, ki jih avtor sam naredi. En avtor, tisti ki 
riše, ne toliko tehnično, ampak res avtorsko, se pravi 
risano na roko. Kar je pa kompjuterska animacija, je 
že industrija. Tu ne moreš reči, podpišem, to je pa 
moje delo. Tu morajo biti že računalničarji zraven. Ni 
ustvarjalno. Če jaz risan film delam in spremljam fi- 
guro, ona igra in jaz jo vodim. To se pravi, jaz igram s 
figuro. Računalnik pa nekdo programira in potem ti- 
sto figuro s pritiskanjem zlahka da malo bolj hitro, 
malo bolj počasi, jo malo poveča. Tako lahko 
senčijo, vse je možno. Tudi tisto, česar mi nismo mo- 
gli, oni lahko vse naredijo. Možnosti so drugačne. 
Ampak to zame ni avtorsko delo, to je že tehnika. Je 
krasno, je brezhibno, ampak nima duše. 


Imate raje potem raje krajši format filma, 
kratkometražne risanke? 

Ne, zame so bili celovečerni filmi višek. Ko sem videl 
Sneguljčico, je bilo konec. Takrat sem ponorel in si 
rekel, to je tisto. Nato sem si celo življenje želel delati 
take stvari. Žal pri nas te možnosti ni bilo. 


Je še kakšna druga risanka na vas naredila 
tak vtis? 

Ja, so bile še, seveda. V glavnem, ko sem bil otrok. 
Ko sem odraščal, sem vsrkaval filme, ki so bili takrat. 
Disneyjevi so bili v glavnem višek. Če pa gledam da- 
nes Shreka, me ne pritegne. Ker je grdo. Figure so 
grozne, grde. Jaz ne vem, a ljudje uživajo v tem, da ni 
lepo, da ni luštkano? 


Meni se zdi Osel luštkan. 


Ja, saj je fajn. Kot bi bil živ. Ampak meni še zmeraj ni, 
no. Jaz sem poskušal ljudem dati smešno pa estet- 

sko, lepo. Punce so bile fejst, Lakotnik ni bil najbolj 
fejst, ampak je bil pa smešen. In so se ljudje zabavali. 
Izgleda, da sem uspel. Če po šestdesetih letih ne vem 
katera generacija še zmeraj čita, se pravi, da je v re- 
du. Vprašanje, če bodo tiste risanke, ki so zdaj mo- 
derne, toliko časa zdržale. Najbrž ne. Spomnim se že, 
da so ene, ki so bile pred petnajstimi leti, izginile. Ni 
jih več. Druge pridejo. Ene pa ostanejo, ene so večne. 


Se vam zdi, da je danes še vedno tak naval 
na stripe, kot je bil v preteklosti? 

Naval je, seveda je naval. Samo zdaj je drugače. Na 
tisoče avtorjev, na tisoče različnih stilov. In je pravza- 
prav pretežko izbrati, kaj bi kupil, kaj tebi osebno naj- 
bolj odgovarja. Če jih imaš samo pet ali deset, potem 
laže izbereš. In se čudim recimo, da današnja mladina 
ravno tako še čita, v poplavi drugega. Ker danes je 
problem. Ko sem jaz risal, ni bilo nič drugega. Takrat 
televizije ni bilo, radia, nič ni bilo še. ln so vsi kupili, 
ker je bilo edino, monopol ... No, to je Slovenija. Moji 
junaki so ponarodeli in so jih sprejeli kot Slovence. In 
so še živi in jih še vsi čitajo. Medtem ko druge stripe 
kupujejo, ker so moderni, pa dobri, pa krasni. Avtorji 
so fantastični. 


Kakšni se vam zdijo superjunaški in japon- 
ski stripi? 

Japonske figure se mi s tistimi ogromnimi očmi zdijo 
vse enake. Pa še nekaj je. V stripu ne maram nasilja. 
Naj bo smešen in poučen. In to ljudi izgleda ne moti. 
Ko sem jaz risal, so se želeli ljudje zabavati. Nihče ni 


hotel zvečer, ko pride utrujen domov, čitati o herojih 
pa o vojni. Tega smo imeli vsi do tukaj gor. In jaz sem 
prišel s temi neumnostmi. To so bile smešne zgodbe, 
zabavne. 


Stripov o ameriških superjunakih v vaši 
mladosti ni bilo? 

Ne, to je bilo vse prepovedano. Mi smo lahko čitali 
samo ruske stvari. Ruska glasba, filmi, zgodbe, zgo- 
dovina. Stripa ni bilo, ker Rusi stripa niso imeli. Ljudje 
pa so se hoteli zabavati in ko sem jaz prišel s temi tra- 
parijami, so vse pokupili. Stari šestdeset, osemdeset 
let, pa osem let stari, vsi so čitali. Ker so bili siti vojne, 
siti nasilja. In jaz sem se temu izognil. Narisal sem ta- 
ko, da so bile priljubljene tri figure sicer vedno v ne- 
varnosti, ampak so zmeraj zmagale. Klasični vestern, 
kjer enega morajo premagati. Tisti črni kavboj, enega 
morajo odstreliti. 


Ali pa Gulikoža. 

Ja, Gulikožo sem zato vpeljal, da so imeli negativno 
figuro. Ker ne moreš narediti zgodbe, ne da bi imel 
konflikt. Eni so dobri, eni so slabi. Zmagati morajo 
dobri. Moji trije so si bili sprva sovražni. Volk pa lisica 
se nista mogla videti in sta se lovila, kdo bo koga. Tu- 
kaj je volk še kuhal Trdonjo v loncu. To je bilo eno sa- 
mo sovraštvo. Ko pa so postali prijatelji, mi je manj- 
kal negativec. Potem je Gulikoža prišel. V začetku so 
zgodbe živalske, ker sem moral živalske risati, to je 
bil pogoj. Slovenske basni. In so bile vse gozdne živa- 
li: medvedje, jazbeci, srake. Potem sem pa zamenjal 
vse druge živali s človeškimi figurami, samo ti trije, 


Tokratni izžrebanec bo 
dobil najnovejšo Samovo 
dogodivščino Splinti 

štirje, so ostali živalski. Pa to nikogar ni več motilo. 
Počlovečeni so bili. Malo sem bal, da bodo pripombe, 
pa se ni nihče spotikal ob to. 


Svoje junake ste s časovnim strojem poši- 
ljali v najrazličnejša obdobja. Katera temati- 
ka vam je bila najljubša? 

Za vsako zgodbo sem moral iti v čisto drug žanr. Če 
sem risal Divji zahod, sem moral nato nekaj drugega. 
Potem sem šel v zgodovino, v vesolje, v Afriko. Ved- 
no sem moral paziti, da se teme niso ponavljale. Zgo- 
dovinske so bile zelo v redu: prazgodovina, Rim. To je 
bila romantika. Ljudem sem moral narediti take stva- 
ri, ki niso bile vsakdanje. Da ni bilo dolgčas, da so to 
čitali, da je bilo zanje pravljica, pa še hecno. Vedno 
sem imel težave. Ko sem eno končal, sem rekel: kam 
pa zdaj, kam jih zdaj pošljemo? 


Koliko časa ste porabili za eno dogodivš- 
čino? 

Saj nisem cele narisal. Vsak teden sem moral sproti. 
Še za en teden naprej včasih nisem vedel, kaj bo. In 
potem sem se v sredi boljše spomnil, pa sem malo 
spremenil. Medtem ko ustvarjaš, ti pridejo ideje. Med- 
tem ko rišeš. Pri filmu ravno tako. Ko sem začel ani- 
macijo, uh, sem rekel, tole bi bilo pa boljše, če bi dru- 
gače naredil. Potem moraš pa to speljati naprej. 


Po izobrazbi ste akademski kipar. Ste kdaj 
razmišljali o drugačni vrsti animacije, reci- 
mo stop motionu? 

Lutkah? Neee. Lutke me niso nikoli zanimale. Jaz 
sem že kot otrok, ko sem videl Sneguljčico pa tiste 
prve filme, sklenil, da bom delal risane filme, ko bom 
velik. To je bil moj sen. Pri nas to sploh ni bilo možno, 
ker ni bilo niti materialov niti literature, nič ni bilo. Za- 
to sem pristal na stripu, ki je najbolj soroden. Ko je bi- 
lo konec vojne, sem hotel iti v Ameriko. Ampak ni 
šlo, kje pa. Bi me na meji ustrelili. 


"Tudi ta mesec pa bodo 
VSI NOVI NAROČNIKI 
prejeli še nadmočen 
razirni komplet 
Wilkinson! 


Za nagrado prejme 
Logitechove slušalke 
Digital precision PC gaming headset. 


Ampak kasneje, v sedemdesetih, ste šli v 
Nemčijo. Vas ni več vleklo v Ameriko? 

V Ameriko takrat nisem hotel iti, ker sem imel tukaj 
družino. Iz Munchna sem hodil vsak teden domov, pa 
žena je lahko prišla gor. To je štiri ure, ponoči si se 
usedel in si bil ob štirih zjutraj doma. Če bi šel v Ame- 
riko, bi moral vse skupaj vzeti s sabo in vprašanje, 
kako bi bilo. 


So zlata leta v Ameriki minila? 

Veste, kako je. Ko si mlad, greš. Ko sem bil trideset 
let star, bi šel. Ko sem bil petdeset, sem šel pa v 
Nemčijo. Ker sem rekel, jaz sem že petdeset let star, 
ne morem zdaj iti v Ameriko. Tam so mladi, ki imajo 
vse v rokah. Kaj bo en starček prišel tja in se prerival. 
Pri petdesetih je zelo težko začeti novo kariero. V 
Nemčiji, kjer tega ni bilo dosti, sem se takoj pretolkel. 
Tam so me že poznali in so že vse vedeli, Miki riše to 
in to in filme. 


Tam ste delali za Mordilla, ne? 

Ja, tam sem delal štiri različne risane serije. To so bi- 
le desetminutne pravljice, kratki filmi. Kar veliko sem 
tega naredil. Mordillo, Knatterton, Knax, pa še ena 
druga reč. Ampak to so bili čisto različni stili. 


Ste tam tudi zgodbo in scenografijo sesta- 
vili sami? Je bilo tako, kot da bi risali svoje 
Zvitorepce? 

Ne, tam sem dobival vse na mizo in sem samo risal. 
Zgodbe so bile napisane, scenariji in figure so bili po- 
dani. Jaz sem potem delal samo animacijo. Delal pa 
sem istočasno še kakšne reklame za Ljubljano, tiste 
cik cak zajčke. Nikoli nisem hotel zapreti vrat. Vsako 
leto sem pet do šest filmov naredil še za televizijo, ta- 
ko da niso pozabili, da sem živ. Ko sem prišel nazaj v 
Slovenijo, ni bilo prekinjeno. Vsi so vedeli zame in 
lahko smo delali naprej. 


Zvitorepec je vaša najbolj znana stvaritev. 
Je kakšen vaš projekt, ki ni tako uveljavljen, 
pa bi radi, da bi bil bolj? 

Ne. Zvitorepec je moj življenjski projekt. Tisto, kar 
sem zares hotel, mi pa ni uspelo. Da bi imel svoj stu- 
dio. Če bi šel v Ameriko, bi ga prej ali slej imel. Potem 
bi mogoče zdaj tudi kompjutersko delal. No, to bi 
mladi delali, jaz bi samo ideje dal. Disney je imel tudi 
druge ljudi, ki so vse naredili. On še risati ni znal pre- 
več dobro. Njegove prve risbe so bile bolj švoh. 


So Zvitorepca kaj pograbili v tujini? So do- 
godivščine prevedli v kak drug jezik? 
Poskušali smo, ampak se ni nikoli obneslo. Za to mo- 
raš imeti denar in dobrega menedžerja. Dobil sem po- 
nudbe za angleščino, nekaj smo prevedli v madžar- 
ščino, nekaj v nemščino, ampak to so bili samo po- 
skusi, potem pa ni šlo. Zdaj se poskuša tudi s hrvaš- 
čino. Če bi s tem začeli pred tridesetimi leti, bi verjet- 
no šlo. Zdaj je malo pozno, ampak izgleda, da se ne- 
kaj premika. 

Vse se ustavi pri denarju. Vsi bi delali, samo nekdo 
mora financirati. Čeprav ni problem, ker so to stvari, 
ki se potem prodajo. Tu pravzaprav ni rizika. Tako 
kot recimo Mordillo. Mordillo je bila idealna serija, ker 
niso govorili. To so zgodbe brez besed, geg, ki je ri- 
san. To so kupile vse države, ker je bilo najcenejše. Ni 
bilo treba sinhronizirati, vsi so razumeli. In je šlo za 
med. To je kupil dobesedno ves svet, samo naši ne 
(smeh). Še danes vrtijo Mordilla v podzemeljski želez- 


nici v Berlinu, Munchnu in na Dunaju, ko čakajo ljudje 
na vlak. Neverjetno, po tridesetih letih se še niso na- 
veličali. 


Ste kaj v stiku s sodobno sceno slovenskih 
stripov? Poznate recimo Crtič deluks? 

Zelo malo, ker nimam časa. Čisto odkrito povedano, 
če pridete zdajle k meni, imam na mizi vsaj tri ra- 
zlične stvari, ki jih moram narediti. In tako je zmeraj. 
Poleg tega je žena bolna in sem deklica za vse. Mo- 
ram kuhati, moram pospravljati, moram nakupovati, 
pa še risati zraven. ln nisem več petinpetdeset, pe- 
tinšestdeset let star, ampak petinosemdeset. Tako da 
so tri, štiri ure risanja na dan čisto zadosti. 


Kaj pa rišete zdaj? 

Vsak dan kaj. Trenutno rišem Trimčke, hočejo dva- 
najst novih. Prejšnji mesec sem šestindvajset naslov- 
nic naredil za novo zbirko. 


In še eno boste za Jokerja zdaj naredili ... 
Saj pravim. (Smeh.) Ko pridem k mizi, imam kar po 
kupčkih. Malo delam, potem počivam, pa malo dru- 
gega. Zmeraj je kaj. No, hvala bogu, saj moram dela- 
ti, drugače bi mi bilo pa dolgčas. 


To je čisto prva Zvitorepčeva in Lakotnikova 
prigoda iz leta 1952. Trdonja je nastopil leto za- 
tem v vlogi detektiva. Te zgodbe so se precej 
razlikovale od kasnejših. 


ZBIRKA 
MIKI MUSTER 


Mustrova dela so doživela že ničkoliko 
objav in ponatisov. Najbolj znani so 
zvezki in kasneje trdo vezane bukvetine 
Delavske enotnosti, ki so izhajale v 
osemdesetih in zgodnjih devetdesetih. 
Razširjena je tudi Delova jubilejna zbir- 
ka, ki so jo izdali pet let tega ob Mikije- 
vi osemdesetletnici. Šlo je za dvajset 
broširanih zvezkov, ki so bili namenje- 
ni pospeševanju prodaje časopisa. Ce- 
na je bila 980 tolarjev za kos in kvalite- 
ta temu primerna, saj danes listi frčijo 
na vse strani. 

Aleksander Buh, ustanovitelj prve in 
zaenkrat edine specializirane striparni- 
ce v Sloveniji, je menil, da si največje 
ime slovenskega stripa zasluži mnogo 
več. Okrog njega se je zbrala ekipa šti- 
rih somišljenikov, ki so zagrizli v obču- 
dovanja vredno nalogo: Mustrov opus 
predstaviti v zares vredni obliki. Novo 
Zbirko Miki Muster bo sestavljalo 
enajst trdo vezanih knjig, v kateri bodo 


stripi razporejeni v kronološkem zapo- 
redju glede na datum prve objave. S 
tem bo njegovo življenjsko delo prvič 
zares pregledno. Potrudili so se najti 
originalne vire, veliko časa pa so preži- 
veli tudi v NUK. Kjer so se z leti pojavi- 
le različne verzije istih stripov, bodo 
objavili lepšo ali celo več različic in vse 


skupaj opremili z naslovnicami. Mno- 
ge je gospod Muster izrisal posebej za 
to zbirko, kar ji še poveča vrednost. 
Poleg tega so vse materiale ljubeče re- 
tuširali, tako da gre za dosti več od 
običajnih poizdaj. Pri tem so sodelova- 
li z mojstri onkraj meje, recimo s pro- 
slavljeno hrvaško oblikovalko Melino 
Mikulič, ki je poskrbela za všečno po- 
dobo. 

Prva knjiga je izšla konec aprila v na- 
kladi 750 izvodov. V njej so Zvitorep- 
čeve prigode 1 in 2, Zvitorepčeve do- 
godivščine (kasneje Grajski duhovi), V 
Afriki ter Pot v vesolje. S tem so zajeta 
leta od 1952 do 1955. Nujno zlo takih 
zbirk je spreminjanje formata, tako da 
so zgodnji stripi objavljeni v ležeči 
obliki, pa tudi kasneje se število okenc 
na stran spreminja. Ob izidu so priredi- 
li podpisovanje in knjigo po ceni 25 
evrov razprodali v dveh dneh. Pov- 
praševanje je bilo veliko, zato so že 
mesec zatem pripravili ponatis s pono- 
vljenim avtogramiranjem. Ta verzija se 
od prve razlikuje po barvi platnic, saj 
ima izvirnik rumene, dočim je ponatis 


zelen. Letos načrtujejo izdajo nadalj- 
njih dveh knjig, kjer se glede barve še 
niso zedinili. Želijo si, da bi bilo vseh 
enajst bukvic na svetlem v naslednjih 
treh do petih letih. 

Dogodivščine Zvitorepca in druščine 
bodo s tem pokrite, kar se tiče Mustro- 
vih ostalih slikanic, pa še ne morejo z 
gotovostjo reči. Z njimi bodo večje te- 
žave, ker je do originalov precej teže 
priti. Skeniranje iz časopisov otežuje 
pikčasti raster, kar nagaja predvsem 
pri temnih prizorih. Zato pozivajo vse, 
ki imajo dostop do izvirnikov, da jim 
pomagajo. Po izidu prve knjige se jim 
je denimo javil možakar z originalom 
stripa Pot v vesolje, ki bo zdaj v lepši 
inačici spet objavljen v drugi knjigi iz 
zbirke. 

Prodaja knjig se je začela izključno v 
Strip.art.nici Buch v ljubljanskem TPC 
Murgle. Za dodatne informacije odde- 
skajte na Zbirkamikimuster.si, Stripi.si 
ali e-poštno povprašajte na infoestripi. 
si. V ostalih knjigarnah je za zbirko ve- 
liko zanimanje, vendar morajo doreči 
podrobnosti glede finančne plati. 

ČRKOŽER 


Eoin Colfer; 
ARTEMIS FOWL — 
GASOVNI PARADOKS 


aga o najstniškem genialcu, čigar 
S«: je iz dela v del manj kriminal- 

no, je dosegla šest kosov. Čeprav 
naj bi se po prvotnih načrtih pri tej cifri 
zaključila, bo zdaj po Colferjevih bese- 
dah rasla, dokler mu ne bo zmanjkalo 
zamisli. Zaenkrat mu gre dobro, saj je te 
knjige veselje brati. 


ČASOVrnIi PARADOKS 
(K) 


Po naslovu je sklepati, da so tokrat na 
meniju špagetarije s časom. Ukrivljanje 
četrte dimenzije je bilo ključen del 
zgodbe že v Izgubljeni koloniji, vendar 
tu seže dlje. Ko je Artemis taval po Zu- 
najčasju, so v resničnem svetu minila 
cela tri leta in vmes se je stanje v go- 
spodinjstvu Fowlovih precej spremeni- 
lo. Najresnejša težava je materina bole- 
zen in sin napne vse sile, da bi jo rešil. 
Žal se edini lek skriva v možganski te- 
kočini (likvorju) izumrlih lemurjev. To 
živalsko vrsto je iztrebil prav Artemis, 
ko je potreboval denar za iskanje očeta. 
Z Marjeto zato po časovnem predoru 
skoči osem let v preteklost, da bi zlo- 
činskemu sebi še pred dogodki iz prve 
knjige preprečil napako. 

Kot se je v nizu že pripetilo, so šli zani- 
mivi liki iz prejšnjih delov spet v pozabo. 
Najprej je izpuhtela Butlerjeva sestra 
Julija, zdaj je z radarja izginila še Miner- 
va Paradiso. Tudi pomembni novinci ne 
doživijo glorije, saj se dogajanje osredini 
na znane, preizkušene face. Artemis lju- 
bavni interes najde v dokaj nepričako- 
vanem viru in se še naprej levi v smer 
dobrega samaritana. Preobrazba je šla 
tako daleč, da se mu duša od čistosti že 
skoraj sveti v temi. Telesno mulc skoči 
v najbolj zblojena pubertetna leta, kar 
mu po hitrem postopku požene kocine 
in zamegli um. Kontrast med hladno- 
krvnim desetletnikom in hormonizira- 
nim adolescentnežem, ki se preklata 
kot v šahovski bitki, je dokaj oster. 

Lov na malega primata je vse prej kot 


enostaven in po tematiki spominja na 
Strašne zverinske zadeve. Zamišljen je 
kot splet časovnih zank ter razlik med 
Artemisovima značajema včeraj in da- 
nes. Odvija se urno, gladko in kratko- 
časno. Tudi zaradi dobrega prevoda ne 
manjka trenutkov, ko se bralec stresa 
od smeha. Prizori so slikoviti in celo v 
največji napetosti podmazani s pronic- 
ljivimi enovrstičnicami. Kot je v navadi, 
za piš toaletnih duhovitosti poprd ..., 
no, poskrbijo štosi Gnoja Kopača. 
Akcije je na 350 straneh obilo, škoda 
pa, da na ta račun zmanjka časa za raz- 
delavo novih pridobitev klana Fowl. Res 
upam, da bo v prihodnjih delih temu 
posvečene več pozornosti, saj bi bilo ta- 
ko priložnost škoda zamuditi. Morda 
nas Colfer poteši že julija, ko je napove- 
dan izid sedmice s podnaslovom The 
Atlantis Complex. Navi 


Amedeja M. Ličen: 
NASVIDENJE, 
VELIGASTNI SVET! 


adnje čase se v slovenski znanst- 
Z veni fantastiki udejstvujejo ženska 

imena - januarja smo recimo pisali 
o Dangoberju avtorice Mare R. Sirako. 
Ličnova led prebije tako, da nas izstreli 
v Veličastni svet ne tako daljne prihod- 
nosti. Ko je njegove prebivalce zdeset- 
kala uničujoča vojna, so se prisilili k po- 
narejeni slogi. Ovčjemu ljudstvu razen 
tega, da bleja po Pravilniku, ni treba de- 
lati ničesar produktivnega. Je pa hkrati 
vse natančno regulirano, od libida do 
priporočenega časa prehranjevanja. To 
je svet, ki je razvil modo kosmatih nog 
in svojevrstno folkloro, kjer smrt po- 
spremijo z veliko žurko. 
Vendar za skorjico kruha in iger kot v 
vsaki antiutopiji preži trda roka. Njene 
vzgojne klofute si prav želi hecni Den- 
Ter, ki se ne najde v oblazinjeni celici 
bodočnosti. Namesto da bi užival v 
brezmožganski idili, stalno išče načine 
za zadovoljitev svojega izumiteljskega 


dmegaje ne Ran 


uma. S tem spominja na Patrika, pod- 
obnega kljukca iz slovenske trilogije 
Skrivnost doline okamenelih zmajev 
(Joker 182). V blodnjavi radovednosti, 
ki je bitjem bodočnosti tuja, se zapira v 
svoj svet in snuje nelegalne poskuse. 
To bi mu lahko nakopalo velike nevšeč- 
nosti, ob čemer njegova družica TaNida 
le nemočno vije roke. In ko v njuno ruti- 
no ploskneta dve trupli, se konzerva s 
črvi odpre. 

Ker je DenTer vsesplošen štor in zaradi 
tega pripraven grešni kozel, se vse bolj 
pogreza v težave. Popisovanje slednjih 
prekinjajo odlomki z razpredanji in br- 
botajočim posmehom nad svetom, v 
kakršnega bi se utegnil sprevreči tudi 
naš. Avtorica v opombe na dnu strani 
vpleta spoznanja psevdoznanosti, mitov 
in splošnih zanimivosti, kar tekst vseka- 
kor poživi. Kljub temu pa zna bralca 
zmesti, ko številne lastne domislice vp- 
lete zgodaj in na njih gradi važne niti, 
medtem ko jih spodobno pojasni šele 
kasneje. Takšno sta recimo delovanje 
rdečega šampanjca, organizacija ka- 
zenskega sistema in še kaj. 
Toda čeprav se Amedeja z jedko satiro 
podrobno dotika nekaterih politično- 
kulturoloških vidikov, svet vseeno oriše 
potezno, v poenostavljeni miniaturi, ki ji 
manjka prepričljivosti. V vsem romanu 
nastopa kakih pet likov, ki so značajsko 
nerazviti in z bralcem ne najdejo prave- 
ga stika. Na taki osnovi je težko splesti 
dobro zgodbo. Ta je tudi drugače zasta- 
vljena nerodno, saj ne sledi dramskemu 
trikotniku. Tako zaplet kot vrh in razplet 
so nakvačkani nejasno in nekako v ihti. 
Ko po tristotih straneh guncanja afen 
užge resnobni konec, kar debelo pogle- 
daš. Odrezanost daje misliti na nadalje- 
vanja, a čeprav v spremni besedi svetu- 
jejo brisačo, to ni material za štoparijo 
po vesolju. Navi 


Robin Hohb: 
TRILOGIJA DINA- 
STIJE VIDEG 


godb o odraščanju je v fantazijski 
literaturi ničkoliko. Najverjetneje 


zato, ker je ta povečini namenjena 
mladim ali vsaj mladim po srcu - tistim, 
ki še znajo sanjati. Trilogija dinastije Vi- 
dec nadvse uspešne pisateljice Robin 
Hobb s pravim imenom Margaret Og- 
den s tega stališča ni nič kaj izvirna, saj 
spremlja kraljevskega pankrta Fitza, ki 
odrašča v izmišljeni srednjeveškoidni 
deželi. Štorija, kot jih je dosti že bilo in 
jih še bo, tako v knjigah kot v igrah. 
Toda serija, ki se v angleščini kliče Far- 
seer Trilogy in označuje začetek najbolj 
uspešnega dela pisateljske poti gospe 
Hobbove, odraščanje vzame le kot te- 
melj za intrigantno spleteno povest v 
treh nadaljevanjih. V prvem, Morilče- 
vem vajencu (Assassin's Apprentice), 


izvemo za poreklo dečka Fitza-Pleme- 
nitega Vidca in za njegove prebujajoče 
se nadnaravne moči v obliki telepatske 
povezanosti z živalmi, ki pa mu niso v 
veliko pomoč v vrtincu zarot in nevar- 
nosti, ki premetavajo Šest vojvodin. V 
slapu istočasno nežne in ostre proze, ki 
se ne spušča v podrobne opise (u)bojev 
ter ni profana, a pričara resnobno, na- 
peto vzdušje, se izoblikuje lik, ki nika- 
kor ni junaški, pa tudi ne strahopeten. 
Je le mladenič v vretenu življenja, ki se 
vse bolj zanaša na lastne spretnosti - 
sploh, ko ga nanovačijo za ašašinskega 
vajenca. Hkrati prva knjiga začne zgod- 
bovne niti, ki se razrešijo šele v nasled- 
njih dveh, in se konča s privlačnim vis- 
cem. Dvojka, Kraljevi morilec (Royal 
Assassin), Fitza pahne v položaj osum- 
ljenca za kraljevski umor, medtem ko 
se trojka, Morilčeva pot (Assassin's 
Guest), bavi z junakovim maščeva- 
njem. Morda se sliši klišejsko, toda pi- 
sateljica zna pripoved naštrikati tako, 
da se spremeni v dosti več kot pusto- 
lovščino z meči in sandali. Zrela, sočna 
fantazija je to, kar potrjujejo tudi okusne 
naslovnice vseh treh bukev. 


MORILČEVA 
POT 


3. KABAA OLLOGNE DINA KON VIDEC 


Robin obb 


Videc ni več najnovejše delo, saj je tri- 
delnica v izvirniku prišla med leti 1995 
in 1997, Kdor je prišel na okus temač- 
nega, z akcijo, krvjo, fukom in črnim 
humorjem prežetega modernega fanta- 
syja, kot ga občrtavata Martin in Aber- 
crombie, se bo morebiti nekoliko dol- 
gočasil, saj Hobbova bolj kot nanju 
spomni na LeGuinovo. Tudi prevodu, 
čeprav je kompetenten, manjka iskrice, 
kakršno žari v Kendovih Potterjih in 
Gradišnikovem Prstanu. In minus je vi- 
soka cena posamezne knjige, ki kljub 
mehki vezavi znaša krepkih 38 evrov. 
Ob izidu zadnje so strošek prvih dveh 
delov znižali na 30 EUR, kar pa še ved- 
no ni malo. Toda kompleksnost likov in 
pripovedi, obravnava drugod tako zlo- 
rabljene tematike in obsežnost serije, ki 
obsega skoraj dva tisoč večinoma ne- 
razvlečenih strani, strošek malodane 
upraviči. Farseer je eno boljših del mo- 
dernega fantasyja in radujmo se, da ga 
imamo končno v slovenščini. Sneti 

trg mnogih priložnosti 


SHREK FOREVER AFTER 


o devetih letih se saga o grdobcu Shreku za- 
B ključuje. Bila so to prijetna leta in čeprav nada- 

ljevanji nista dosegli prvenca, so bile zelene ani- 
miranke vedno vredne ogleda. Četrta zgodbo zao- 
kroži tako, da konec poveže z začetkom. Shrek je iz- 
mozgan od družinskega življenja in pristane na pakt s 
hudičem v podobi Špicparkeljca. Ta tako kot nekoč 
princ kuha zamero, zato ogra odvrti v vzporedno re- 
sničnost, kjer se je zgodba odvila čisto drugače. Kar 
nastane, je temačna rekonstrukcija dogodkov in pri- 
zorov iz enice. Stranski liki ostajajo, vendar so spre- 
menjeni, saj Shreka sploh ne poznajo. 


e Špicparkelje je s svojim lokavim nasmeškom in 
prevelikimi čekani spodoben negativec. Kot tak ima 
za ljubljenko ozobljeno, mesojedo velegos. 


Glasove so posodili vsi osrednježi, torej Mike Myers, 
Eddie Murphy, Cameron Diaz in Antonio Banderas, 
dočim je Parkeljce Walt Dohrn. Izrisanko tudi pri nas 
spremlja močan marketing, saj se nam zelenko sme- 
je s plakatov in nas preplavlja s kozarci ter magnetki. 
V kinu sta na izbiro podnaslovljena ali sinhronizirana 
verzija. Shrek je Dario Varga, kopitljač Jose, Fiona 
Tanja Potočnik, Špic Primož Ekart in mačkon Seba- 
stijan Cavazza. Ta je s svojo šarmantno prejo glavna 
zvezda. Vse besedne igre sicer niso prevedljive, zato 
pa slovensko verzijo bogati zasedba koroško-štajer- 
skih grdobcev, ki jim načelujeta Jernej Kuntner in 
Štefan Kušar. Ob ogledu izvirnika narečne štose vse- 
kakor prezreš. 


ČO V risanki se znanemu paru pridružijo še drugi orki. 
Stalno so si v laseh z veščami, pobeglimi naravnost 
iz Oza. Uganete, kdo je debela mucica? 


Odločiš se lahko tudi za 3D-inačico. Narejena je v re- 
du, čeprav si filma ne boste zapomnili po prostorskih 
učinkih. Si ga boste pa po nekaj posrečenih skečih 
oslovsko-mačje narave. Takisto je kul nabor grdobin- 
skega hecanja, od flatulence do čimičang. A četudi se 
vmes sproščeno narežiš, je vse skupaj že nevarno 
razredčeno in ni mi žal, da se je Dreamworks odpove- 
dal razvoju Shreka 5. Kot pa si lahko mislite, to ne 
pomeni, da se bo grdobčev svet poslovil. Osrednja nit 
se je sicer zaključila, toda lastne se bo lotil Obuti 
maček. Za prihodnjo jesen pripravljajo Puss in Boots: 
Story of an Ogre Killer, ki bo pojasnila mačorjevo 
ozadje pred dogodki v drugem Shreku. Navi 

Shrek že zavedno lomasti po kinodvoranah. 


KICK-ASS 


ziraje na nezdravo frekvenco, s katero se mno- 
0 žijo filmi na podlagi superjunaških stripov, točka 

nasičenosti ni več daleč. A žarek upanja ostaja. 
Dame in gospodje, spoznajte Kick-Assa, najbolj pol- 
sposobnega varuha pravice tostran Hrabrega miška 
in Banananjama! 


e Christopher Mintz-Plasse v vlogi kičastega Red 
Mista. Ce se vam bo dozdevalo, da ste ga nekje že 
videli: v Superbadu je bil MeLovin. 


Štorija v cenen zelen kostum, naročen kar po interne- 
tu, postavi mladca, ki se nekega dne, ko ima dovolj 
najstniške anonimnosti in krivic vsakdanjika, odloči 
postati heroj zamaskirane sorte. Prvi spopad z lopovi 
se zanj konča skrajno tragično, a Dave Lizewski ne 
odneha. Z nadaljnjim treningom ne postane bistveno 
boljši borec, toda vztrajnost se mu izplača, ko se pos- 
netek njegovih bolečih (pretežno zanj, a tudi za zli- 
kovce) dogodivščin znajde na YouTubu. Tako oklica- 
ni Kick-Ass čez noč postane spletna atrakcija, sreča 
pa se končno nasmehne tudi alter-egu Davu, ki se 
zbliža s punčaro, v katero je zatreskan. Medijska od- 
mevnost se sicer kmalu izkaže za dvorezen meč. Po 
eni strani se Kick-Ass spoprijatelji s pravima vigilan- 
toma, neizprosnim Big Daddyjem (Nicolas Cage v eni 
svojih boljših vlog zadnjih let) in Hit Girl. Po drugi pa 
pritegne pozornost mafijskega šefa, ki ... 

No, bodi dovolj kvarnikov. Pelikule ne smete zamuditi 
iz dveh razlogov. Prvi je groteskno, stilistično neopo- 
rečno grafično nasilje, ki ga nad nepridipravi v par hu- 
ronskih scenah uprizorita Big Daddy in njegova hčer- 
ka Hit Girl. Ta je podlaga za val ogorčenja med duše- 
brižniškimi ameriškimi kritiki, ki najbrž še niso čuli za 
Tarantina in ki parodije očitno ne štejejo med prvine 
filmske umetnosti. Drugi razlog pa je preprosto, da je 
Kick-Ass spretno režiran, zabaven in osvežujoč celo- 
večerec, ki pod krinko najstniške komedije, sparjene s 
superjunaškim žanrom, skriva plast resnobe. Vseeno 
pa ga ne gre jemati kot resno kritiko pokvarjene 
družbe, niti kot prispodobo želje posameznika, da bi v 
tem krutem svetu pravico vzel v lastne roke. Tudi za- 
to, ker v drugi polovici malo preveč radovoljno skoči 


€ kick-Ass je bil najprej strip Marka Millarja. Špri- 
cajoče krvi in odrezanih udov je tudi tam ničkoliko. 


na tir standardnih holivudskih akcijad in se zaključi 
precej banalno. Ampak boljši kot Iron Man 2 je v ama 
vseh pogledih. Case 

Kick-Ass je že pristal v gusarskem zalivu, dočim pri 
nas zanimanja za distribucijo ni veliko. 


DEFENDOR 


o zanikrnih ulicah neimenovane metropole se 
P sredi noči sprehaja čudak. Na pogled se zdi pri- 

padnik specialne enote, toda na prsih se mu 
svetlika črka D, improvizirana z lepilnim trakom. Na 
opazke nepridipravov odgovarja z globokim glasom in 
stripovskimi enovrstičnicami, pred fizičnimi napadi pa 
se brani s fračo in frnikolami. Pravijo mu ... Defendor. 
No, pravzaprav mu rečejo kar Defender, z ejem, kar 
Arthurja Poppingtona običajno močno vzroji. Srednje- 
letni možakar z IGjem okoli osemdeset je namreč 
trdno prepričan, da je superjunak. Spočetka, dokler 
ga družba in možje v modrem tolerirajo, je pri svoji 
aktivnosti še kar uspešen. A idilično stanje ne traja 
dolgo. Stvari se zanj in za odpadniško najstnico za- 
komplicirajo, ko prekrižata pot umazanemu policaju ... 


€ Woody Harrelson z glavnimi vlogami nima poseb- 
ne sreče. V Defendorju si sicer nima česa očitati. 


Defendor je po Kick-Assu še en film, ki poklic po- 
uličnega heroja položi na pleča človeka brez posebnih 
atributov. Le ne gre toliko - oziroma sploh ne - za ju- 
naški popis dogodkov naključnega rešimoža, kolikor 
za dramo. Ta pod drobnogled vzame življenje osebe, 
ki v herojsko službo beži pred lastnim jazom in mize- 
rijo vsakdana. Rahla umska motenost glavnega juna- 
ka film potiska v smer priznanih izdelkov, kot sta Rain 
Man in | Am Sam. Toda Defendor tako visoko ne 
seže, saj ga je težko jemati resno zavoljo ambiciozne- 
ga, a preveč plehkega scenarija, ki nerodno koleba 
med komedijo, povestjo o razumsko omejenem mo- 
žiclju, parodijo superjunaštva in tradicionalno krimi- 
nalko. Situacijo blaži Woody Harrelson v glavni vlogi, 
toda ogled naj vam kljub temu ne bo prioriteta. Case 
Defendor mesto že brani na ploščkih. V slovenske ki- 
nodvorane ga najbrž ne bo. 


CO Dekonstrukcija superjunaštva se filmu ne posreči 
najbolj, kot drama pa je precej neprepričljiv. Skoda. 

FILMSKI VPRAŠALNIK 


Filmoljubci, na plan! Skupaj s sponzorjem, 
distributerjem Continental Film, vam ponu- 
jamo priložnost, da obogatite svojo zbirko vi- 
sokorazločljivih titul. Napaberkovali smo lep 
kup ploščkov blu-ray, na katerih so same 
kulske reči. Trilogija Gospodar Prstanov, de- 
nimo. Pa Avatar. Sherlock Holmes. In za po- 
vrh Avtomobili ter Alvin in veverički. Ker de- 
liti tako lepih nagrad v tri krasne pač ne gre, 
se boste morali potruditi in rešiti spodnje za- 
gonetke, ki so, jasno, filmsko obarvane. Cr- 
ke pravilnih odgovorov vam bodo dale konč- 
ni odgovor. V pomoč: gre za naslov filma, 
katerega nadaljevanje — ali nemara predela- 
vo - bomo prihodnji mesec lahko gledali v 
kinu. Geslo napišite na dopisnico, priloženo 
reviji, in jo skupaj z megadlako iz brade Ste- 


vena Spielberga odpošljite do 5. julija. 


VSTAVLJE- 


RESTOVA 
zrni PAUL 
SESTRA | (EMILE) 


KRAŽKA 4 KVIZNIK 


STANKO | SKAKALEC | ZVEZDNI | MANJŠANJE 
1. Alvinovi veverički poveljeval? NIDEL ENE ARNOLD | MALYSZ | UTRINEK | ŠIRINE 
obvladajo kaj? n) NCC-1701 inA 
p) petje in splošno k: NCC-1701D in E či NENEEM 
razgrajanje r) NX-01 
r) ples ter vezenje 
gobelinov 6. V Avatarju najde- 


d) rokoborbo in sin- 
hrono plavanje 


2. Kje je Okrožje 9 in 
kdo je v njem zaprt? 
s) v ZDA, Mehičani 
m) v Afganistanu, ta- 
libani 

r) v Južni Afriki, ve- 
soljci 


3. V katerem od 
naštetih filmov NI 
igral Gerard Butler? 
d) Gamer 

n) Bounty Hunter 

e) Terminator: Sal- 
vation 


4. Roberta Langdo- 
na, Junaka Da Vinci- 
jeve šifre ter Ange- 
lov in demonov, v 
filmu upodablja: 

a) Harrison Ford 

d) Tom Hanks 

i) Sylvester Stallone 


5. Sir Patrick Ste- 

wart je idealen izbor 
za profesorja Xavier- 
ja v Možeh X. A bolj 
slaven je kot kapitan 
Jean-Luc Picard. Ka- 
teremu Enterprisu je 


mo Sama Worthing- 
tona in Sigourney 
Weaver. Oba sta že 
delala z Jamesom 
Cameronom. Kje? 
s) V Terminatorju in 
Titanicu 

t) V Aliens in Termi- 
nator: Odrešitev 

m) V Resničnih 
lažeh in Breznu 


7. Sean Bean umre 
skoraj v vsakem fil- 
mu, v katerem se 
pojavi. V katerem 
delu Gospodarja 
Prstanov ga spreme- 
nijo v ikebano? 

o) v Bratovščini 

f) v Stolpih 

j) v Kraljevi vrnitvi 


8. Guy Ritchie, re- 
žiser Sherlocka Hol- 
mesa, je za naslov- 
nega junaka izbral 
Roberta Downeyja 
juniorja. Pogosto pa 
v njegovih filmih 
glavno vlogo igra 
nekdo drug. Kdo? 

c) Madonna 

r) Jason Statham 

k) Robert Pattison 


DALJAVO 


GR. BOG 

NESREČE 

ZEMELJ 
PLIN 


GLAVNO 
MESTO 
STARE BA- 
BILONIJE 


VENO 
TAUFER 


ZDRAVILO 
Z OPIJEM 


KOŠARKAR 
LORBEK 


RADIJSKI 
VODITELJ 
(ANDREJ) 


Ej 
Ek 
ZDRAVILNA 


| NINO ROTA | 
DE 


prm SOCIALNI 
SLBKORJ POLOŽAJ 


DENARNA 
ENOTA 

Dobitniki prinčevskih nagrad iz prejšnjega kviznika: 
Jaka Fefer z Vrhnika, Jože Sambolič iz Ljubljane, Zvez- 
dan Jurkovič iz Kopra (igra za PS3), Simon Šterbenk iz 
Kranja, Janez Košenina iz Medvod in Predrag Žunič iz 
Ljubljane (kompleti lego kock), Bor Mojškrc iz Ljublja- 
ne, Jernej Kališnik iz Kranja in Igor Djilas iz Ljubljane 

(filmska roba: ure, majice, kape, papuče ...). 
Rešitev je bila BODALO. 


Res lepe igrice prejmejo: 
Klemen Krnel iz Smrij, 
Jernej Karu iz Dupljega, 


Darko Kranjec iz Ljubljane. 
Veselo igranje vsem skupaj! 
Rešitev je bila: RIBIC SAMO. 


Na priloženo glasovnico napiši 
iz slike izhajajoč geselj. Rok je 
5. julij. Tri nagrade so solidne! 

Gas do daske 


Kot sem jazst, 


, V tej rubriki že večkrat priznal, je bil 


Joker leta 1995 tako po videzu kot vsebini prejkone amaterski 
izdelek. A kalček naše kritiške zajebanosti je pognal že tedaj, 
kar se lepo odrazilo v opisu Full Throttla. Marsikdo ima ta le- 
gendarni Lucasov naslov v zlatem spominu, saj je šlo za eno 
najbolj pompoznih iger tistega časa. Tuji mediji so ji vsi po spi- 
sku lepili ocene 90 in več. A ne Joker. Pri nas je fasal komaj 80. 
Razlog je bil enostaven. Kljub nepozabni animaciji in fanta- 
stični muziki je bila pustolovščina kratka, lahka in premočrtna. 
Prav spomnim se, da sva jo s Sneto sekiro igrala vsak zase in 
oba sva jo brez pomoči končala v enem popoldnevu. Razoča- 
ranju zavoljo dolžine je sledil še mlačen zaključek z Benom, ki 
se odpelje v drugi del. Interaktivna risanka, smo tedaj zapisali, 
in ne avantura, kot se šika. Dokler je trajala, je bila čisto v redu, 
a konkurenca je ponujala precej daljše igralne čase, tudi na ro- 
vaš večjega izziva. V tedaj aktualnem Discworldu sem recimo 
za en sam problem porabil več ur kot za ves Full Throttle. 


isti mesec je bila ena boljših predstavnic 
tega pestrega žanra igra Flight of the 
Amazon OGueen (89), v kateri smo odkri- 
vali skrivnosti južnoameriške džungle. 
Špil je bil resda čisto klasičen, brez pre- 
lomnosti v slogu cepitve štorije, več likov ali poseb- 
ne širine rešitev posamičnih ugank. Povrhu je imel 
celo za tisto letnico nekam okorno, kockasto grafi- 
ko. A slikovita podoba, humoren pridih in dobro za- 
stavljene puzle so ustvarile eno nepozabnih dogo- 
divščin. Ko bi le bilo danes več takih. 
Preostanek omembe vrednega tedaj opisanega špi- 
lovja predstavljajo carski Virtua Golf (86), utirjena ar- 
kada Chaos Control (79), transportna tajkunščina 
1830: Railroads 5 Robber Barons (81), brza letalska 
dirkačina Slipstream 5000 (88), zelo dobri Virtual Po- 
ol (86) in asteroidščina Super Stardust (75). Bolj kot 
ta bera, ki se ni vpisala v anale, je zanimiv preizkus 
utripajočih naočnikov 3D max. Aktivne špegle, ka- 
kršne Nvidia promovira kot najnovejšo tehnologijo, 
kakršne prilagajo 3D-televizorjem in kakršne smo 

The Flight of Amazon Oueen je bil Full Throttlovo 
nasprotje. Ni imel dolgih, risankastih animacij, ro- 
kerske muzike in profesionalnih govorcev, imel je 
grafiko na ravni dve leti starejših Monkeyjev in Indy- 
jev, starodoben vmesnik. A je bil po drugi plati čisto- 
krvna pustolovska zajebanka, ki se je prikupila že v 
uvodnem delu. Tam nerodnega pilota, ki mora prepe- 
ljati filmsko zvezdo, konkurent zapre v špajzo. 


Sprva amigin in nato PCjev Super Stardust je bil 
eden ključnih šutemapov za 16-bitne sisteme. Tako 
kot v posodobljenem SS HD je bila poanta sesuvanje 
asteroidov, ki pa so ga delile 3D-tunelske sekcije. 


imeli na čebru pri gledanju Avatarja, smo testisirali že 
petnajst let nazaj. In občutek ni bil nič slabši. Še da- 
nes pomnim, da je bil Descent, za katerega se je ne- 
kaj kasneje izkazalo, da je edina igra, ki podpira ta 
očala, resnično globinski. Takisto pomnim glavobol 
po nekaj igralnih urah na račun prešvoh frekvence za- 


Alex Dampier Pro Hockey 95 od precej slabega za- 
ložnika Merit je bila tisti mesec najslabša opisana 
igra. Predvsem je bila težavna vodljivost. Pogled je 
bil namreč izometričen, tako da je bilo igrišče pod 
kotom 45 stopinj, pri čemer pa hokejašev ni bilo mo- 
goče voditi po ravni diagonali, le cik cak. 


— sriab kontrol 


piranja in odpiranja polken. Ker smo verjeli nekemu 
korejskemu izdelovalcu, da je v pripravi na desetine 
naslovov, ki bodo združljivi z očali, smo hrabro, da ne 
rečem neumno, svetovali nakup. 

Razen tega je Joker 23 vseboval še za one čase tradi- 
cionalnih šest strani rešitev, par obskurnih železnin- 
sko-sistemskih nasvetov davno pozabljenega 'vdano 
vašega UroŠa', oglasov s cenami, ki 'že vključujejo 5 
% prometni davek' in res veliko napovedi, med kateri- 
mi je moč najti prvi NFS, F1GP2 in Dungeon Keeper. 
Verjamem, da bi namesto suhoparnega popisa vsebi- 
ne nekega prajokerja raje brali o anekdotah Snete se- 
kire in švedskih slačipunc, vendar junij 1995 v tem 
smislu ni bil pester. Sorči. Stoposto bo prihodnji me- 
sec bolje. 


Ben je na kraju Full Throttla sedel na moped in se 
odpeljal v dvojko, ki pa je nikoli ni bilo. Leta 2000 je 
Lucas pričel z razvojem nadaljevanja, Payback ime- 
novanega, a to pot brez legende Tima Schaferja. Pro- 
jekt je zavoljo vmešavanja kravatnikov razpadel še 
isto leto. Dve leti kasneje so blagovno znamko obudi- 
li in na E3ju glasno pokazali sekvel Hell on Wheels, 
tokrat v akcijski različici za konzole. Zadevo so kmalu 
zatem brez otipljivega razloga ukinili. 


junij 1995 


an je lovil zadnjo sapo in Polona me je že čaka- 
la. Pila je kratko kavo in žganico v trebušastem 
kozarcu. Ko sem prisedel, sva bila tiho. Nisem 
je videl že dvajset let. 
"Kaj je narobe?" sem jo vprašal. 

"Plešast si," mi je rekla in se nasmehnila. 

"Ti pa debela," sem ji odvrnil. 

"Nisem," je rekla. 

"Nisi," sem se strinjal. 

Še vedno je bila dekliške postave, kot takrat, ko sva se 

poleti kopala v reki in je bleščala skozi moje dneve. 

"Kaj je narobe?" sem še enkrat vprašal. 

Prižgale so se cestne luči. 

"Pridi, greva," je tiho rekla. 

Prikimal sem. 

"Ampak greva z mojim avtom." 

"Zakaj pa ne z mojim?" sem vprašal. 


"Lahko tudi s tvojim. Glavno je, da ti voziš," je rekla. 


x x ti 


Ko sva se vozila, je bila dolgo časa tiho. Gledala je strmo 
predse v drevesa, ki so ob gozdni poti v brezkrvni svet- 
lobi luči bežala mimo. 

"Oprosti, ker sem te poiskala ... ampak ne morem 
več," je rekla in me pogledala. 
"Hočem videti, če še vedno lahko. Prosim," je rekla. 
"Lahko," sem ji zagotovil. 
"Hočem videti," je rekla. 
Z roko mi je zagazila v lase in spreletelo me je po hrbtu. 
"Prosim," je zašepetala. 
Pokimal sem. Nasmehnila se je. Z roko sem poiskal 
gumb ob volanu in ga obrnil. Cesta pred nama je izgini- 
la v temi. Pospešil sem. Polona se je smehljala. Nato 
sem zaprl oči. Vozil sem in vozil, dokler ni Polona po- 
ložila svoje dlani na moje lice. Bila sva že skoraj v me- 
stu, pod drevoredom cestnih svetilk. Prižgal sem avto- 
mobilske luči. Do bolnišnice sta bili še dve uri vožnje. 


x x x 


Vzpenjala sva se po stopnicah, ona pred mano, in rahlo 
suvanje njenih bokov je vztrajno obračalo čas nazaj. 
Stopila sva v zastekljen hodnik in vame so se zazrli ri- 
sankasti zajčki, ptički in srnice, ki so vztrajali v svojem 
trenutku, nalepljeni na steklo. 

"Tole je on narisal," mi je pokazala. Na steni je bila 
obešena slikica nečesa, kar bi lahko bila Polona, lahko 
pa tudi kakšna druga ženska. Imela je paličasto telo in 
nos kot breskev. Spodaj je pisalo MOJA MAMI. 

Polonin sin je v majhni sobi ležal na postelji, okrog njega 
so rasla drevesa infuzij. Na mizi je imel plišastega dinoza- 
vra roza barve. Sedel sem na stol poleg postelje, Polona 
pa se je previdno spustila na posteljo poleg mene in po- 
gladila otroka po glavi. 

"Spi," je rekla. 

"Koliko časa je že tako?" sem vprašal. 

"Kakšno leto," je rekla. Vzela si je čas in mu popravila 
pramen las, popravila večkrat, dokler se mu ni prilepil 
na potno čelo kot jesenski list. Naposled me je pogleda- 
la. 

"Samo bodi tu nekaj časa," je rekla. 

Pokimal sem. 

Sedela sva, dokler ni zarezala prva britev sonca. Enkrat 
takrat je vse začelo piskati. Prišli so zdravniki. Polona se 
je vrgla ob steno in moral sem jo držati, da si ni spraska- 
la obraza. Sina so odpeljali. Ko sva šla, je s stene vzela 
svojo sliko, nato pa jo na parkirišču razsula. 

"Polona," sem rekel. 

"Pojdi," je rekla, objokana in steklena. "Samo ... pojdi. 
Bom že prišla domov." 

Sedel sem v avto in se odpeljal. 


Z vsemi ljudmi okoli sebe sem vedno delil sre- 
čo. Imel sem je neskončno. Edino Polona je ve- 
dela, kako to deluje. No, saj ni bilo kaj vedeti ... 
Preprosto je šlo človeku, poleg katerega sem 
bil, vse najboljše. Nič se mu ni zgodilo. S Polo- 
no sva se kot otroka postavljala ponoči sredi 
ceste in avtomobili so divje zavirali in se usta- 
vljali centimetre pred nama. Tovornjak se je 
prevrnil, vozniku ni bilo nič. V vasi, kamor sem 
k babici hodil na poletne počitnice in kjer je 
živela Polona, je bilo polno zoprnih psov, ki sva 
jih hodila izzivat. Prišla sva čisto blizu, oni so hi- 
sterično lajali, ko je prišel lastnik, pa sva 
zbežala in razburjeni pes je ugriznil njega. Na- 
me ta sreča ni delovala, če sem bil sam, toda 
bil sem varen, če je bil nekdo poleg mene. Po- 
lona enostavno ni hotela, da se mi kaj zgodi, to- 
rej sem bil varen, ker sem s tem njo delal 
srečno. Vozila sva se na kolesu z zaprtimi očmi. 
Z mostu sva se metala v reko in vedno pristala 
v tistem globokem delu, okoli naju pa so bile 
zobate, renčeče skale. Prvič sva se ljubila, ko 
sva imela štirinajst let, v kuhinji poleg je bila 
moja babica. Ko sva končala, je prišla v sobo in 
prinesla piškote. Nikoli naju niso dobili pri 
ničemer. Ko je babica umrla, smo njeno hišo 
prodali in s Polono sva zgubila stike, jaz pa sem 
ohranil srečo. Če sem se obdal s pravimi ljud- 
mi, sem skozi njih tudi jaz dobival. Skupaj s pri- 
jatelji smo zadeli na lotu in si razdelili denar. Bil 
sem premožen in brez vsake skrbi. S srečo, ki 
se je lepila na vsakogar, ki mi je bil v bližini. Do 
smrti otroka moje prijateljice, ki me je poiskala 
z razlogom, da se to ne bi zgodilo. 


x x x 


Žena Petra me je čakala v kuhinji. 

"Celo noč te ni bilo," je rekla. 

"Vem," sem rekel. 

Zadnje mesece je bila odtujena in mrzla, ko 
sem se je dotaknil. V hišo je naselila prepih. 
Slabo sem spal poleg njenega hrbta in tiste kri- 
vulje, po kateri sem se rad sprehajal z dlanmi. 
"Spat grem," sem rekel. 

"Mi ne boš povedal, kje si bil?" je vprašala. 
"Služba," sem ji rekel. 

Pokimala je, nato se zazrla skozi okno. Spal 
sem slabo. Sanjalo se mi je o jelenih s kovinski- 
mi rogovi, na katerih visijo rdeče vreče. 


x x x 


Moj zravnik je bil resen človek. Zelo resno je 
zložil stvari na mizi, preden mi je povedal, da 
bom kmalu umrl. Nato mi je resno povedal, ka- 
ko mi lahko pomaga, da bom umrl čim kasne- 
je. Kimal sem in kimal. Njegov mobilni telefon 
je vmes trikrat zapiskal. Pogled mu je vleklo 
proti zaslonu. 

"Kar dajte," sem rekel. 

Pohlepno je planil po mobitelu in nekaj časa bral. 
"Kaj pa je?" sem ga mirno vprašal. 

"Zadel sem karte za koncert Leonarda Cohena. 


Trikrat." 

"Kakšna sreča," sem rekel. 

Na poti domov me je klicala Polona. 
"Nekaj ti moram povedati," je rekla. 


k x x 


Dobila sva se v isti gostilni. Takoj, ko sem sedel, je rekla: 
"Hvala." 

"Zakaj?" sem vprašal. 

"Ko je mož izvedel, da je sin umrl, je preklical poslovno 
potovanje v Indijo. To letalo je nato strmoglavilo. In ... 
noseča sem," je rekla. "Morda je to najboljše. Tega še ne 
čutim, ampak vem. Tudi če bi preživel, bi imel grozno živ- 
ljenje. Zadnje leto sem blazno trpela. Čeprav bi preživel, 
bi trpela jaz, on in moj mož. Ne upam si tega reči, ampak 
morda sem zdaj bolj ..." 

"... srečna?" sem dokončal. 

Nasmehnila se je, vstala, me poljubila in šla. 


x x x 


Ko sem prišel domov, je bila Petra v službi. Hodil sem po 
sobi, dokler mi ni postalo slabo in moral sem sesti. Nekaj 
je bilo narobe v sistemu, ki mi je deloval vse življenje. Dar 
brez napake se je obrnil proti meni. Premetal sem vso 
hišo. Odprl vsako omaro. Nisem vedel, kaj iščem. Stresel 
sem smeti po kuhinji in jih prebrskal. Odprl sem vsak 
zmečkan listek. Ko se je Petra vrnila, sem počakal, da je 
šla v kopalnico. Nato sem iz torbe vzel njen telefon in pre- 
bral sporočila. Bilo jih je nešteto, vse od ene osebe: GRE- 
GOR. V zadnjem je pisalo: "Jutri velja. Ob 12h." 


x x x 


Petro sem čakal pred službo, nato sem ji sledil. Ob dva- 
najstih se je v zanikrnem lokalu dobila z moškim moje 
starosti, samo malce višjim. Sedela sta zelo skupaj. Gle- 
dal sem ju skozi okno. Ko je odšla iz lokala, je bila objo- 
kana. Gregor ji je sledil. Počepnil sem za avtomobil, ki je 
bil postavljen tako, da ga nista videla. Kakšna sreča. 
"Ljubim tebe," mu je rekla. "Ne morem pa brez njega. Ne 
znam ti razložiti. Ampak z njim nisem več srečna. S tabo 
pa sem. Razumeš?" mu je rekla. 

"Pusti ga ... prosim," je rekel on. "Povej mu, da si noseča 
in pusti ga. Pridi z mano. Prosim." 

Nič ni odgovorila, sedla je v avto in odpeljala. Čez nekaj 
časa se je odpeljal tudi Gregor. 


x x x 


Vozil sem se po mestu, dokler ni padla noč, in bil pomir- 
jen. Še vedno sem to, kar sem vedno bil - en velik srečko. 
Nisem pa računal na to, da bo nekdo srečen samo takrat, 
ko mene ne bo. Če bi to vedel prej, bi se umaknil, odselil 
bi se in tako bi preživel. Ampak Petra ni vedela, kakšen 
vpliv imam nanjo ... jaz pa ne, kakšen vpliv ima name 
ona. Sreča ima čuden smisel za reševanje problemov. 
Zdaj sem bil v avtomobilu sam. Ni bilo Polone, da bi po- 
trebovala mojo srečo. Nikogar ni bilo. Samo drevesa in 
jezik luči, ki je drsel po njih. Vozil sem še nekaj časa, na- 
to pa ugasnil luči in zaprl oči. 


Kontejnerus 


NEKAJ JE NAROBE, SAMO 
MOTNJE SLIŠIM. 

JA2 SEM JokER, GLAVNI 
JVNAK TE ZGODBE. SAM ŽE 
DolL6o LUPIM KROMPIR IN 
NIM! HUDEKA, SA) SEM, 
POSLUŠEN IN ME ZATO NIHČE 
NE TEPE, RAZEN 0oB VecJiH 
PRAZNIKIH, 


( OPROSTITE, 
PROSIM LEPO. 


MORAL VAS BOH 
DA STOPITE Z MANO. 


TAKo. V TEVLE LESENI OGRADI 
BosTE ZDA) DO KONCA 
SVošIH DNI VSAK DAN 
OLUPILI Po SEDEM KAMIoNeV 
KROMPIRJA, DRUČAČE VAS 
BoMo TEPLI. ALI STE 4 
RAZUMELI 


ZA POBEG. AVFBIK5. 

Širši kot pomeni večjo sliko. Kot prvi model v svojem 
P 0 DA P | T E SVOJ M S P 0 M N 0 M razredu je vsestranski SD60 opremljen s 35.7mm 
širokokotnimi lečami. Tako je idealen za samo-portrete, 
zunanje skupinske fotografije in fotografiranje pokrajin. 


v 
V - C Pp F ' S TO RA Izredno kompaktni SD60 omogoča s svojo izjemno, 
PI 35x povečavo, snemanje z večjih razdalj, brez izgube 
kakovosti slike. 


Novi širokokotni HD kamkorder SD60. VSE ŠTEJE. 

